id
stringlengths 36
36
| title
stringlengths 8
2.31k
| content
stringlengths 4
21.7k
| datetime
stringdate 1478-01-28 12:00:00+0700
2025-05-08 14:01:23+0700
| domain
stringclasses 9
values | url
stringlengths 31
236
|
|---|---|---|---|---|---|
1a928ab1-8ba8-4550-9e57-f17906b6f5b2
|
លោក ស សុខា ដឹកនាំក្រុមគ្រូស្ម័គ្រចិត្ត ចុះពិនិត្យ និងព្យាបាលជំងឺប្រជាពលរដ្ឋ ដោយឥតគិតថ្លៃជាង២ពាន់នាក់ នៅខេត្តព្រៃវែង
|
ក្រុមគ្រូពេទ្យស្ម័គ្រចិត្តលោក ស សុខា បានចុះទៅពិនិត្យ និងព្យាបាលជំងឺជូនបងប្អូនប្រជាជនដោយមិនថ្លៃ បានជាង២ពាន់នាក់ ក្នុងស្រុកកំចាយមារ ខេត្តព្រៃវែង។ ប្រតិបត្តិការនេះ ពិនិត្យ និងព្យាបាលអ្នកជំងឺនេះ ក្រៅពីមិនគិតថ្លៃ ក៏មិនគិតពីនិន្នាការនយោបាយអ្វីទាំងអស់ សំខាន់គិតពីសុខភាពប្រជាជនជាធំ។ ក្នុងឱកាសបើកការពិនិត្យ និងព្យាបាលនេះ លោក ស សុខា តំណាងរាស្ត្រមណ្ឌលព្រៃវែង និងជាអនុប្រធានសហភាពសហព័ន្ធយុវជនកម្ពុជា បានសំដែងការដឹងគុណចំពោះប្រជាជន ក្នុងស្រុកកំចាយមារទាំងអស់ ដែលតែងតែគាំទ្រ និងបោះឆ្នោតជូនគណបក្សប្រជាជនកម្ពុជា។ លោកបញ្ជាក់ថា រាល់ការបោះឆ្នោតក្នុងស្រុកកំចាយមារ តែងឈ្នះជានិច្ច។ អ្នកតំណាងរាស្ត្ររូបនេះ បានចាត់ទុកការសម្រេចចិត្ត របស់ប្រជាជនថាជាការគិតត្រូវ ដែលបងប្អូនបានមើលឃើញថា គណបក្សប្រជាជនកម្ពុជា ជាស្ថាបនិកសន្តិភាព និងការអភិវឌ្ឍ។ លោកក៏បាន លើកទឹកចិត្តឲ្យស្មារតីនេះ បូករួមទាំងប្រជាជនទូទាំងប្រទេស បន្តជឿជាក់លើការដឹកនាំ របស់គណបក្សប្រជាជនកម្ពុជា ដែលឆ្ពោះទៅរកការកែទម្រង់ដើម្បីប្រជាជន។ លោក ស សុខា អ្នកតំណាងរាស្ត្រមណ្ឌលព្រៃវែង និងជាអនុប្រធានស.ស.យ.ក បញ្ជាក់ហើយបញ្ជាក់ទៀតថា ការព្យាបាលនេះ មិនយកប្រាក់ជាដាច់ខាត និងមិនរើសអើងនិន្នាការនយោបាយឡើយ គឺដើម្បីប្រយោជន៍ខ្មែរតែមួយ តាមរបាយការណ៍ពីក្រុមការងារគ្រូពេទ្យស្ម័គ្រចិត្ត ស សុខា រាយការណ៍ថា លទ្ធផលពិនិត្យព្យាបាលជំងឺជូនប្រជាជនក្នុងស្រុកកំចាយមារក្នុងថ្ងៃនេះ បានជាង២០០០នាក់ ក្នុងនោះរួមមាន ផ្នែកកុមារ បានចំនួន ២២១នាក់, ផ្នែកទូទៅបានចំនួន ១៣៤៧ នាក់, ផ្នែកធ្មេញ បានចំនួន ៤១៦នាក់, ផ្នែកវះកាត់ និងអេកូ បានចំនួន ១០៣ នាក់, និងរោគស្រ្តី បានចំនួន ៦៧នាក់។ តួលេខសរុបនៃការពិនិត្យព្យាបាល បានចំនួន២១៥៤ នាក់៕
|
2017-04-23T00:44:00+07:00
|
freshnewsasia.com
|
https://m.freshnewsasia.com/index.php/en/localnews/53007-2017-04-22-10-44-52.html
|
05e52b18-0603-4e44-b124-6c74e442183c
|
ពលរដ្ឋខេត្តកំពង់ឆ្នាំងឃាត់ឡានដឹកថ្មដែលបង្កឲ្យដីហុយប៉ះពាល់ដល់សុខភាព
|
មេភូមិ និងពលរដ្ឋរស់នៅភូមិភ្នំតូច នៃឃុំពង្រ ខេត្តកំពង់ឆ្នាំង ខកចិត្តចំពោះក្រុមហ៊ុនវាយថ្ម និងអាជ្ញាធរមានសមត្ថកិច្ចថ្នាក់លើដែលមិនបានទប់ស្កាត់ការដឹកជញ្ជូនថ្មកាត់ភូមិ ឬធ្វើកុំឲ្យដីនៅលើផ្លូវហុយខ្លាំងប៉ះពាល់ដល់សុខភាពពលរដ្ឋ។ អាជ្ញាធរថា នឹងជំរុញឲ្យម្ចាស់ការដ្ឋានធ្វើអាជីវកម្មថ្មទាំងអស់ស្រោចទឹកតាមផ្លូវឲ្យបានទៀងទាត់ ដើម្បីកាត់បន្ថយដីហុយក្នុងដំណាក់កាលរង់ចាំធ្វើផ្លូវចាក់បេតុងថ្មី។ ផ្ទះរបស់អ្នកភូមិភ្នំតូច ដែលសង់នៅអមសងខាងផ្លូវលំ ក្រាលក្រួសក្រហមប្រវែងជាង ៣គីឡូម៉ែត្រ បានប្រែពណ៌ជាក្រហមនៅរដូវប្រាំងដោយប្រឡាក់ធូលីដីហុយចេញពីផ្លូវដែលមានឡានដឹកថ្មបើកឆ្លងកាត់យ៉ាងមមាញឹក។ រយៈពេល ៤ឆ្នាំ ហើយដែលអ្នកភូមិបានផ្លូវក្រួសក្រហមជំនួសផ្លូវបុរាណងាយធ្វើដំណើរជាងមុន ប៉ុន្តែពួកគេបែរជារស់នៅក្នុងស្ថានភាពគ្រោះថ្នាក់ និងកើតជំងឺទៅវិញ។ មេភូមិភ្នំតូច សម្រេចប្រើកម្លាំងប្រជាការពារ ៤នាក់ និងពលរដ្ឋប្រមាណ ៤០នាក់ ដើម្បីកាក់ឡានបែនដឹកថ្ម និងដឹកដីនៅចំណុចកណ្ដាលភូមិ នៅថ្ងៃទី២០ ខែមេសា។ ក្រុមអ្នកភូមិមានបំណងប្រាប់តៃកុងឡាន កុំឲ្យបើកបរក្នុងភូមិលឿនពេក ដែលបង្កឲ្យធូលីដីហុយ ឬគ្រោះថ្នាក់ដល់អ្នកភូមិ។ ម្យ៉ាងពួកគេចង់ជួបអាជ្ញាធរថ្នាក់លើ ឬម្ចាស់ការដ្ឋានធ្វើអាជីវកម្មវាយថ្មភ្នំចំនួនបីកន្លែងដើម្បីដោះស្រាយបញ្ហា។ ថ្លែងទាំងអួលដើមក និងសម្រក់ទឹកភ្នែកនៅចំពោះមុខពលរដ្ឋដែលកំពុងកាក់ឡាននៅកណ្ដាលផ្លូវ លោកមេភូមិ មាស សឿន ថាក្នុងចំណោមពលរដ្ឋក្នុងភូមិភ្នំតូចចំនួន ១៦៤គ្រួសារ មានពលរដ្ឋចំនួន ៩០គ្រួសារ បានប៉ះពាល់ផ្ទាល់ពីធូលីដីហុយ។ អស់រយៈពេលជាច្រើនឆ្នាំហើយដែលស្នើផ្ទាល់មាត់ និងជាលាយលក្ខណ៍អក្សរដោយភ្ជាប់ស្នាមមេដៃពលរដ្ឋដាក់ជូនអាជ្ញាធរខេត្ត និងតំណាងរាស្ត្រ ប៉ុន្ដែមិនទទួលបានលទ្ធផលអ្វីសោះ៖ ។ លោក មាស សឿន បញ្ជាក់ថា អ្នកភូមិមិនចង់បិទអាជីវកម្មកិនថ្មនោះទេ ប៉ុន្តែសូមឲ្យអាជ្ញាធរ ឬភាគីក្រុមហ៊ុន គិតគូរពីផលប៉ះពាល់ពលរដ្ឋ។ នៅគ្រាដែលអាជ្ញាធរ ឬក្រុមហ៊ុនមិនទាន់មានលទ្ធភាពធ្វើផ្លូវក្រាលកៅស៊ូ ឬចាក់បេតុង គួរតែចាក់ទឹកបណ្ដោះអាសន្ននៅតាមផ្លូវឲ្យបានជោក និងទៀងទាត់ដើម្បីកាត់បន្ថយធូលីដីហុយ ព្រោះធូលីដី និងកម្ទេចថ្មដែលធ្លាក់ពីឡានបង្កគ្រោះថ្នាក់ដល់អ្នកភូមិ។ ចំណែកពលរដ្ឋម្នាក់ក្នុងចំណោមអ្នកភូមិជាច្រើនទៀតដែលកំពុងឈរឃាត់ឡាននៅកណ្ដាលផ្លូវ នៃភូមិភ្នំតូច លោកស្រី លុច សុភា មានប្រសាសន៍ថា ក្មេងៗ និងចាស់ៗមួយចំនួននៅក្នុងភូមិចាប់ផ្ដើមមានជំងឺផ្លូវដង្ហើមដែលលោកស្រីសង្ស័យថា បណ្ដាលមកពីធូលីដី និងថ្មហុយចូលច្រមុះ ឬមាត់អ្នកភូមិបណ្ដាលឲ្យកើតជំងឺនេះ។ ចាប់ពីការដ្ឋានកិនថ្មដំណើរការបានប៉ះពាល់ខ្លាំងដល់សុខភាពអ្នកភូមិ៖ ។ អាស៊ីសេរី បានព្យាយាមជួបសម្ភាសន៍តំណាងក្រុមហ៊ុនកិនថ្មមួយនៅលើភ្នំអន្សោមត្មាត ក្នុងចំណោមក្រុមហ៊ុនបីដែលកំពុងធ្វើអាជីវកម្មនៅលើភ្នំក្បែរគ្នានោះ ជុំវិញវិធានការចាក់ទឹកតាមផ្លូវដើម្បីកាត់បន្ថយការហុយ ប៉ុន្តែត្រូវបុគ្គលិកប្រចាំការបដិសេធផ្ដល់ការអត្ថាធិប្បាយ ដោយប្រាប់ឲ្យចាំជួបមេការធំឈ្មោះ ឈុន អៀង។ ប៉ុន្ដែលោក ឃុន អៀង មិនបានទទួលទូរស័ព្ទឡើយ នៅថ្ងៃទី២០ ខែមេសា។ ចំណែកប្រធានមន្ទីររ៉ែ និងថាមពលខេត្តកំពង់ឆ្នាំង លោក អ៊ុក រស់ ថាលោកនឹងចុះជំរុញឲ្យក្រុមហ៊ុនធ្វើអាជីវកម្មទាំងអស់ចាក់ទឹកតាមផ្លូវក្នុងភូមិដើម្បីកុំឲ្យហុយនៅក្នុងដំណាក់កាលរង់ចាំគម្រោងធ្វើផ្លូវចាក់បេតុង។ មន្ត្រីជំនាញបានតម្រូវឲ្យក្រុមហ៊ុនបង់លុយចូលរដ្ឋក្នុងថ្ម ១ម៉ែត្រគូបចំនួន ៧កាក់កន្លះ ឬស្មើជាងបីពាន់រៀល ចំណែកមួយកាក់កន្លះទៀតត្រូវបង់សម្រាប់ជួសជុលផ្លូវ ឬអភិវឌ្ឍន៍មូលដ្ឋាន៖ ។ លោក អ៊ុក រស់ បន្ថែមថា ថវិកាដែលក្រុមហ៊ុនបង់សម្រាប់ទុកអភិវឌ្ឍន៍មូលដ្ឋាន ឬធ្វើផ្លូវនោះ គឺនៅក្រោមការគ្រប់គ្រងរបស់ក្រសួងរ៉ែ និងថាមពល ដែលតម្កល់ទុកនៅធនាគារជាតិ។ លោកបង្ហើបថា ថវិកានេះមិនទាន់គ្រប់ចំនួនដែលអាចធ្វើផ្លូវបេតុងមួយខ្សែនេះបាននៅឡើយទេ។ ប៉ុន្ដែលោកជឿថា ផ្លូវមួយខ្សែដែលពលរដ្ឋត្អូញត្អែរថា ហុយខ្លាំងនេះនឹងចាប់ផ្ដើមធ្វើនៅចុងឆ្នាំ២០១៧។ ការដ្ឋានកិនថ្មភ្នំដំរីរមៀល របស់នាយកដ្ឋានអភិវឌ្ឍន៍ នៃក្រសួងការពារជាតិ ការដ្ឋានកិនថ្មលើភ្នំអន្សោមត្មាត របស់ក្រុមហ៊ុន ភី.អេស.ហ្វាយ (PS5) របស់ចិន និងក្រុមហ៊ុនកិនថ្មភ្នំថ្លុកត្របែក ឋិតនៅឃុំពង្រ ស្រុករលាប្អៀរ កំពុងធ្វើអាជីវកម្ម។ រាល់ថ្ងៃមានឡានបែនតូចធំចេញចូលទិញថ្មចន្លោះពី ៦០ ទៅ ១០០ឡានក្នុង១ថ្ងៃ កាត់ផ្លូវក្រាលក្រួសក្រហមមុខផ្ទះអ្នកភូមិភ្នំតូច នៃឃុំពង្រ ស្រុករលាប្អៀរ៕
|
2017-04-21T15:55:00+07:00
|
rfa.org
|
https://www.rfa.org/khmer/news/health/dust-04212017045223.html
|
79230b2c-7d2b-496b-92eb-f3aaee479938
|
កម្ពុជានិងវៀតណាមសហការគ្នាបង្ក្រាបនិងទប់ស្កាត់ការជួញដូរគ្រឿងញៀន
|
អាជ្ញាធរកម្ពុជា និងវៀតណាម បានព្រមព្រៀងគ្នាពង្រឹងកិច្ចសហការប្រយុទ្ធប្រឆាំងនឹងគ្រឿងញៀន ដោយណែនាំឲ្យមន្ត្រី និងភ្នាក់ងារនៅតាមព្រំដែន ផ្លាស់ប្ដូរព័ត៌មានគ្នា និងរួមដៃគ្នាស៊ើបអង្កេតការជួញដូរគ្រឿងញៀន។ ឲ្យដឹងថា ភាគីកម្ពុជា និងវៀតណាម នឹងរៀបចំកិច្ចប្រជុំប្ដូរវេនគ្នាឲ្យបានទៀងទាត់ ដើម្បីផ្លាស់ប្ដូរបទពិសោធន៍លើការងារទប់ស្កាត់ និងបង្ក្រាបបទល្មើសគ្រឿងញៀន ជាពិសេសការលើកកម្ពស់កិច្ចសហប្រតិបត្តិការគ្នាបន្ថែមទៀតរវាងការិយាល័យនៅតាមបណ្តោយព្រំដែននៃប្រទេសទាំងពីរ ដើម្បីបង្កើនប្រសិទ្ធភាពទប់ស្កាត់ និងបង្ក្រាបការជួញដូរគ្រឿងញៀនឆ្លងកាត់តាមព្រំដែន។ រដ្ឋាភិបាលវៀតណាម ក៏បានយល់ព្រមជួយកសាងមជ្ឈមណ្ឌលជាតិស្ដារនីតិសម្បទា និងបណ្តុះបណ្តាលវិជ្ជាជីវៈនៅប្រទេសកម្ពុជា។ បន្ថែមពីលើនេះ វៀតណាម នឹងជួយកម្ពុជា បណ្តុះបណ្តាលពង្រឹងសមត្ថភាពមន្ត្រីកម្ពុជា លើការងារអនុវត្តច្បាប់ និងការងារព្យាបាល ស្ដារនីតិសម្បទាអ្នកញៀនគ្រឿងញៀន។ អាស៊ីសេរី មិនអាចទាក់ទងតំណាងអាជ្ញាធរជាតិប្រយុទ្ធប្រឆាំងគ្រឿងញៀនកម្ពុជា ដើម្បីសាកសួរបន្ថែមអំពីបទល្មើសគ្រឿងញៀនដែលឆ្លងកាត់ព្រំដែននៃប្រទេសកម្ពុជា និងវៀតណាម បានទេនៅថ្ងៃទី២០ មេសា។ ប្រធានអាជ្ញាធរជាតិប្រយុទ្ធប្រឆាំងគ្រឿងញៀន លោក កែ គឹមយ៉ាន កំពុងបំពេញទស្សនកិច្ចនៅរដ្ឋធានីហាណូយ ប្រទេសវៀតណាម ចាប់ពីថ្ងៃទី១៨ ដល់ថ្ងៃទី២១ មេសា។ ផ្សាយថា លោក កែ គឹមយ៉ាន បានឲ្យភាគីវៀតណាម ដឹងថា ការជួញដូរគ្រឿងញៀន និងការប្រើប្រាស់គ្រឿងញៀននៅក្នុងប្រទេសកម្ពុជា កំពុងវិវឌ្ឍន៍ស្មុគស្មាញ។ នៅប្រទេសកម្ពុជា ចន្លោះពីថ្ងៃទី១ មករា ដល់ថ្ងៃទី២០ ខែមេសា ឆ្នាំ២០១៧ បានចំនួនជាង ៣ពាន់ករណី (៣.០១៧ករណី) ដោយឃាត់មនុស្សចំនួនជិត ៧ពាន់នាក់ (៦.៩៥៥នាក់) ហើយសារធាតុញៀនគ្រប់ប្រភេទជិត ៤០គីឡូក្រាម និងកញ្ឆាក្រៀមជិត ១២គីឡូក្រាម ត្រូវបានរឹបអូស។ សារព័ត៌មានវៀតណាម ញូវ រាយការណ៍ថា ប្រធានគណៈកម្មាធិការត្រួតពិនិត្យគ្រឿងញៀននៃប្រទេសវៀតណាម លោក វ៉ូ ឌឹក ដាម (Vũ Đức Đam) ថ្លែងថា កិច្ចសហប្រតិបត្តិការរវាងកម្ពុជា និងវៀតណាម គឺមានសារសំខាន់ដើម្បីទប់ស្កាត់ និងប្រឆាំងគ្រឿងញៀននៅប្រទេសទាំងពីរ ហើយនឹងដើម្បីដោះស្រាយបញ្ហាដែលពាក់ព័ន្ធនឹងគ្រឿងញៀននៅក្នុងតំបន់។ ភាគីវៀតណាម លើកឡើងពីការរីកដុះដាលចំណងទាក់ទងរវាងរដ្ឋាភិបាលកម្ពុជា និងវៀតណាម ដោយសារការបំពេញទស្សនកិច្ចរបស់មន្ត្រីកំពូលៗជាប្រចាំ។ ទស្សនកិច្ចរបស់លោក កែ គឹមយ៉ាន នៅរដ្ឋធានីហាណូយ លើកនេះ ត្រូវបានលោក វ៉ូ ឌឹក ដាម រំពឹងថា នឹងជួយពង្រឹងទំនាក់ទំនងទ្វេភាគីនេះ។ ឆ្នាំ២០១៧ ជាខួបទី៥០ នៃចំណងការទូតរវាងប្រទេសទាំងពីរ។ ប្រទេសកម្ពុជា គឺមិនត្រឹមជាទីផ្សារមួយប៉ុណ្ណេះទេ ប៉ុន្តែជាច្រកឆ្លងកាត់ការជួញដូរគ្រឿងញៀនផងដែរ។ របាយការណ៍របស់ការិយាល័យគ្រឿងញៀន និងឧក្រិដ្ឋកម្ម នៃអង្គការសហប្រជាជាតិ ឲ្យដឹងថា ប្រទេសកម្ពុជា ក្លាយជាផ្លូវឆ្លងកាត់សំខាន់នៃការជួញដូរគ្រឿងញៀនក្នុងតំបន់អាស៊ីអាគ្នេយ៍ ពិសេសតំបន់ត្រីកោណមាសនៃប្រទេសថៃ ឡាវ និងមីយ៉ាន់ម៉ា៕
|
2017-04-20T19:55:00+07:00
|
rfa.org
|
https://www.rfa.org/khmer/news/health/Vietnam-and-Cambodia-join-hands-to-fight-against-drugs-04202017085611.html
|
4d5894c6-5eda-4c69-bd16-234dd56996ab
|
អ្នកស្រុកមោងឬស្សីខេត្តបាត់ដំបងសោកស្ដាយដែលទាហានអាមេរិកផ្ដាច់ជំនួយមណ្ឌលសុខភាព
|
ប្រជាពលរដ្ឋនៅស្រុកមោងឬស្សី ខេត្តបាត់ដំបង សោកស្ដាយជាខ្លាំងនៅពេលដែលទាហានជើងទឹករបស់អាមេរិក ផ្ដាច់ជំនួយអភិវឌ្ឍន៍សំណង់អគារមណ្ឌលសុខភាពកកោះ ដើម្បីសម្រួលដល់ការព្យាបាលជំងឺរបស់ពួកគាត់។ កន្លងទៅទាហានជើងទឹករបស់អាមេរិក បានសាងសង់បង្គន់ថ្មីមួយកន្លែងនៅក្នុងមណ្ឌលសុខភាពនេះ។ ពលរដ្ឋ និងប្រធានមណ្ឌលសុខភាពកកោះ ចង់បានការអភិវឌ្ឍនៅក្នុងមណ្ឌលសុខភាពនេះបន្តទៀត។ ប្រជាពលរដ្ឋនៅស្រុកមោងឬស្សី ភាគច្រើនលើកឡើងថា មណ្ឌលសុខភាពកកោះ ជាទីកន្លែងសំខាន់សម្រាប់ព្យាបាលជំងឺរបស់ពួកគាត់ ជាពិសេសស្ត្រីសម្រាលកូន និងជំងឺកុមារ។ ពលរដ្ឋម្នាក់រស់នៅភូមិកកោះ ឃុំកកោះ ស្រុកមោងឬស្សី លោកស្រី មាន រុំចង់ ឲ្យអាស៊ីសេរី ដឹង ពេលចេញពីពិនិត្យផ្ទៃពោះនៅមណ្ឌលសុខភាពកកោះ នៅថ្ងៃទី១៩ ខែមេសា ថា លោកស្រីបានមណ្ឌលសុខភាពនេះគ្រាន់ព្យាបាលជំងឺប្រចាំថ្ងៃ ពីព្រោះនៅជិតផ្ទះហើយព្យាបាលអស់ថវិកាតិច។ ស្ត្រីពពោះវ័យ ២៣ឆ្នាំរូបនេះ អះអាងថា លោកស្រីសប្បាយចិត្តនៅពេលឃើញទាហានជើងទឹកអាមេរិក ជួយសង់បង្គន់អនាម័យក្នុងមណ្ឌលសុខភាពនេះ៖ « នៅក្នុងមណ្ឌលសុខភាពមួយនេះ នៅពេលព្រឹកឃើញមានពលរដ្ឋជាច្រើននាក់ចេញចូលមិនដាច់ ដោយអ្នកខ្លះមកពិនិត្យផ្ទៃពោះ និងខ្លះទៀតឲ្យគ្រូពេទ្យព្យាបាលជំងឺប្រចាំកាយរបស់ពួកគាត់។ ក្រុមពលរដ្ឋដែលទៅជួបគ្រូពេទ្យឲ្យព្យាបាលជំងឺនៅមណ្ឌលសុខភាពកកោះ កាលពីព្រឹកថ្ងៃទី១៩ ខែមេសា ថ្លែងថា ពួកគាត់ពឹងផ្អែកទាំងស្រុងដើម្បីព្យាបាលជំងឺនៅក្នុងមណ្ឌលសុខភាពមួយនេះ។ អ្នកភូមិសម្ដែងអារម្មណ៍សោកស្ដាយជាខ្លាំងពេលដែលដឹងថា ទាហានជើងទឹករបស់សហរដ្ឋអាមេរិក ផ្ដាច់ជំនួយសាងសង់អគារនៅមណ្ឌលសុខភាពនេះ៖ កាលពីខែឧសភា ឆ្នាំ២០១៥ ទាហានជើងទឹករបស់សហរដ្ឋអាមេរិក មួយក្រុមបានសង់បង្គន់អនាម័យមួយខ្នងឲ្យមណ្ឌលសុខភាពកកោះ មាន ៣បន្ទប់ និងមានបន្ទប់លាងដៃមួយទទឹង ៣ម៉ែត្រ និងបណ្ដោយជាង ៧ម៉ែត្រ។ បង្គន់មួយនេះចំណាយពេលសាងសង់ជាង ២ខែ អស់ថវិកាជាង ២ម៉ឺន ៩ពាន់ដុល្លារអាមេរិក (២៩.៣៨២)។ ប្រធានមណ្ឌលសុខភាពកកោះ អ្នកស្រី វាន់ គឹមអ៊ន មានប្រសាសន៍ថា ចាប់ពីមានបង្គន់ថ្មីមក ធ្វើឲ្យប្រជាពលរដ្ឋ និងបុគ្គលិកពេទ្យមានបង្គន់ប្រើងាយស្រួលជាងមុន។ អ្នកស្រីចង់បានអគារថ្មីមួយខ្នងទៀត និងអណ្ដូងទឹកស្អាតមួយ ដើម្បីឲ្យពលរដ្ឋបានប្រើការ និងបុគ្គលិកស្នាក់នៅព្យាបាលអ្នកជំងឺ៖ « អ្នកស្រី វាន់ គឹមអ៊ន បានដាក់សំណើទៅទាហានជើងទឹករបស់អាមេរិក រួចហើយ ដើម្បីឲ្យជួយសង់អគារ និងអណ្ដូងទឹកស្អាត ក៏ប៉ុន្តែមិនទាន់ទទួលបានចម្លើយនៅឡើយ។ កាលពីពេលថ្មីៗនេះ ទាហានជើងទឹករបស់អាមេរិក បានផ្ដាច់ជំនួយនៅក្នុងមណ្ឌលសុខភាពនេះ និងនៅកន្លែងផ្សេងទៀតនៅកម្ពុជា។ ការសម្រេចចិត្តផ្អាកកម្មវិធីជំនួយមនុស្សធម៌កងវិស្វកម្មចល័តអាមេរិកឈ្មោះ «ឃ្មុំសមុទ្ទ» នេះ ប្រហែលដោយសាររដ្ឋាភិបាលកម្ពុជា មានទំនាក់ទំនងយោធាជាមួយប្រទេសចិន កាន់តែស្និទ្ធស្នាល។ ជាក់ស្ដែងកាលពីចុងឆ្នាំ២០១៦ កន្លងទៅនេះ ប្រទេសកម្ពុជា និងប្រទេសចិន ទើបតែបានបិទបញ្ចប់សមយុទ្ធយោធារួមគ្នាទ្រង់ទ្រាយធំមួយឈ្មោះថា «នាគមាស» ដែលមានរយៈពេលដល់ទៅ ៩ថ្ងៃ។ មណ្ឌលសុខភាពឃុំកកោះ មានទីតាំងជាប់ផ្លូវជាតិលេខ៥ ជាតំបន់ដាច់ស្រយាលស្ថិតក្នុងស្រុកមោងឬស្សី និងមានចម្ងាយប្រមាណ ៤០គីឡូម៉ែត្រពីទីរួមខេត្តបាត់ដំបង។ របាយការណ៍ប្រធានមណ្ឌលសុខភាពកកោះ បង្ហាញថា នៅក្នុងឃុំនេះ មាន ៨ភូមិ និងពលរដ្ឋរស់នៅជាង ១ម៉ឺន ៤ពាន់នាក់ (១៤.៨៦៩) គឺស្មើនឹងជាង ៣ពាន់គ្រួសារ (៣.១៥៩)៕
|
2017-04-19T19:15:00+07:00
|
rfa.org
|
https://www.rfa.org/khmer/news/health/btb-health-center-04192017064959.html
|
3ffbe5b0-97ef-4e01-9e5e-f50b6e9623e4
|
អតីតប្រធានាធិបតីអាមេរិក លោក George H.W. Bush ចូលសម្រាកព្យាបាលជំងឺនៅមន្ទីរពេទ្យទៀតហើយ
|
អតីតប្រធានាធិបតីអាមេរិក លោក ចច អេច ដាប់ប៊ែលយូ ប៊ូស (George H.W. Bush) ដែលនេះគឺជាលើកទី០២ ក្នុងរយៈពេល០៣ខែនេះ ដោយសារតែជំងឺរលាកសួត។ ក៏ប៉ុន្តែនៅពេលនេះ ស្ថានភាពសុខភាពរបស់លោកកំពុងល្អប្រសើរឡើងវិញហើយ។ នេះបើតាមសម្តីរបស់អ្នកនាំពាក្យក្រុមគ្រួសារ អតីតប្រធានាធិបតីអាមេរិករូបនេះ ដកស្រង់ដោយសារព័ត៌មាន Channel News Asia នៅព្រឹកថ្ងៃពុធ ទី១៩ ខែមេសា ឆ្នាំ២០១៧។ យោងតាមអ្នកនាំពាក្យ លោក Jim McGrath លោក ប៊ូស បានសម្រាកព្យាបាលនៅមន្ទីរពេទ្យក្នុងទីក្រុងហ៊ួស្ដុន តាំងតែពីថ្ងៃសុក្រសប្ដាហ៍មុនមកម្លេះ ក្រោយជំងឺរលាកសួតកំរិតស្រាលរបស់លោក ធ្វើទុក្ខឡើងវិញ ដែលធ្វើឱ្យលោកក្អកជាប្រចាំ និងមិនបានសម្រាកគ្រប់គ្រាន់។ ទោះបីជាយ៉ាងណា បច្ចុប្បន្នស្ថានភាពសុខភាព របស់លោកអតីតប្រធានាធិបតី បានល្អប្រសើរឡើងវិញហើយ តែលោក Jim McGrath ក៏មិនបានបញ្ជាក់អ្វីលើសពីនេះដែរ ដោយគ្រាន់តែប្រាប់ថា លោក ប៊ូស កំពុងសម្រាកព្យាបាលជំងឺនៅមន្ទីរពេទ្យ Houston Methodist Hospital ជាទីដែល លោកបានចំណាយពេលច្រើនជាង០២សប្ដាហ៍ ព្យាបាលជំងឺរលាកសួតកាលពីខែមករា កន្លងទៅ។ គួរបញ្ជាក់ថា លោក ចច អេច ដាប់ប៊ែលយូ ប៊ូស មានអាយុ៩២ឆ្នាំ គឺជាអតីតប្រធានាធិបតីអាមេរិកទី៤១ ពីឆ្នាំ១៩៨៩ ដល់ឆ្នាំ១៩៩៣ ហើយលោកក៏ជាឪពុករបស់អតីតប្រធានាធិបតីអាមេរិកទី៤៣ លោក ចច ដាប់ប៊ែលយូ ប៊ូស ដែលបានកាន់អំណាចពីឆ្នាំ២០០១ ដល់ឆ្នាំ២០០៩៕
|
2017-04-19T16:59:00+07:00
|
freshnewsasia.com
|
https://m.freshnewsasia.com/index.php/en/internationalnews/52718-george-h-w-bush.html
|
b8cf9ded-5682-4408-8875-06e44799aa82
|
មេបញ្ជាការកងរាជអាវុធហត្ថខេត្តកំពង់ស្ពឺ ចុះសួរសុខទុក្ខ និងនាំយកអំណោយ ជូនបញ្ជាការរង២រូប ដែលកំពុងសម្រាកព្យាបាលជំងឺនៅផ្ទះ
|
លោកឧត្តមសេនីយ៍ត្រី ជូ សារុន មេបញ្ជាការកងរាជអាវុធហត្ថខេត្តកំពង់ស្ពឺ រួមជាមួយមេបញ្ជាការរង នាយរងសេនាធិការដ្ឋាន និងនាយទាហានមួយចំនួន នាព្រឹកថ្ងៃទី១១ ខែមេសា ឆ្នាំ២០១៧នេះ បានចុះសួរសុខទុក្ខ និងនាំយកអំណោយ ជូនលោកឧត្តមសេនីយ៍ត្រី អ៊ឿ សំរឹទ្ធ និងលោកឧត្តមសេនីយ៍ត្រី ប៊ុត សារឿន ជាបញ្ជាការងកងរាជអាវុធហត្ថខេត្តកំពង់ស្ពឺ កំពង់សម្រាកព្យាបាលជំងឺនៅផ្ទះ ស្ថិតនៅទីក្រុងភ្នំពេញ មុនពិធីបុណ្យចូលឆ្នាំថ្មីប្រពៃណីជាតិ។ លោកឧត្តមសេនីយ៍ ជូ សារុន បានលើកឡើងថា ដោយមានការផ្តាំផ្ញើពី ចម្ងាយពីនាយឧត្តមសេនីយ៍ សៅ សុខា អគ្គមេបញ្ជាការរង កងយោធពលភូមិន្ន ជាមេបញ្ជាការកងរាជអាវុធហត្ថលើផ្ទៃប្រទេសអំពីសុខទុក្ខ និងដោយទទួលនៅការគោរព ពីកម្លាំងកងរាជអាវុធហត្ថទាំងអស់ នៅក្នុងអង្គភាពខេត្តកំពង់ស្ពឺ។ ក្នុងនោះ លោកក៏បានពាំនាំនៅការសាកសួរ ដោយក្តីគោរពពីបងប្អូនជាអតីតយុទ្ធ មិត្តមួយចំនួនដែលលោក បានក្លាយជានិវត្តជនមែនតែការនឹករលឹកគ្នា នៅតែជាមហាគ្រួសារតែមួយ មិនអាចបំភ្លេចបានឡើយ។ លោកមេបញ្ជាការ បានសាកសួរនៅសុខទុក្ខ អំពីបញ្ហាជំងឺ និងសុំឲ្យមន្ទីរពាក់ព័ន្ធ ផ្តល់នៅគោលរបបជូនមេបញ្ជាការ រងទាំង២រូប ឲ្យបានទាន់ពេលវេលា ព្រមទាំងបានផ្តល់ការឧបត្ថម្ភបន្ថែម ពីអង្គភាពក្នុងពេលដែលកំពង់ សម្រាកព្យាបាលជំងឺនេះផងដែរ។ បន្ទាប់ពីបានការសាកសួរសុខទុក្ខ លោកមេបញ្ជាការរងទាំង២រូប ក៏បានថ្លែងនៅការដឹងគុណ ចំពោះនាយឧត្តមសេនីយ៍ សៅ សុខា ដែលតែងតែផ្តល់ភាពកក់ក្តៅ ដល់នាយទាហាន នាយទាហនរងទាំងអស់ ជាពិសេសរូបគាត់ទាំង២នាក់តែងម្តង និងសូមកោតសសើរចំពោះមេបញ្ជាការ មេបញ្ជាការរង នាយទាហាន នាយទាហានរង នៃកងរាជអាវុធហត្ថខេត្តកំពង់ស្ពឺ ជារៀងរាល់ឆ្នាំ តែងតែបានមកសួរសុខទុក្ខ ដល់គាត់ទាំង២នាក់ ដែលជាចាស់ទុំ និងជារាមច្បងនៅទីនោះ។ នេះបានបង្ហាញថា សាមគ្គីភាពរឹងមាំ មានស្មារតីស្រឡាញ់គ្នា យោគយល់គ្នាលុះមួយជីវិត ដោយមិនបោះបង់គ្នាឡើយ។ សូមជម្រាបថា សម្ភារៈដែលបាននាំទៅសួរសុខ នាពេលនោះរួមមាន៖ ប្រាក់៥០ម៉ឺនរៀល, អង្ករ៤បាវ រួមទាំងសម្ភារៈឧបភោគបរិភោគ ដែលគិតជាទឹកប្រាក់ក្នុងម្នាក់ៗ ១,០៥០,០០០ រៀល ៕
|
2017-04-11T22:05:00+07:00
|
freshnewsasia.com
|
https://m.freshnewsasia.com/index.php/en/localnews/52176-2017-04-11-08-05-29.html
|
cc3a6ab6-7747-4efe-b43b-fca3da020361
|
បទសម្ភាសន៍៖ ផលលំបាកនិងការព្យាបាលជំងឺធ្លាក់ទឹកចិត្ត
|
មន្ត្រីសុខភាពផ្លូវចិត្តនៃក្រសួងសុខាភិបាល ប៉ាន់ស្មានដោយផ្អែកលើតួលេខសាកលនៃអង្គការសុខភាពពិភពលោកថា នៅកម្ពុជា អ្នកមានជំងឺធ្លាក់ទឹកចិត្តមានប្រមាណ ៤សែននាក់ ដែលភាគច្រើនកើតលើមនុស្សពេញវ័យ ហើយមានការកើនឡើងជានិច្ច។ ជំងឺធ្លាក់ទឹកចិត្តធ្វើឲ្យប៉ះពាល់ដល់ជីវិតប្រចាំថ្ងៃរហូតដល់អ្នកជំងឺឈានទៅសម្លាប់ខ្លួនក៏មាន។ សូមស្ដាប់បទសម្ភាសន៍របស់អ្នកស្រី ខែ សុណង ជាមួយលោកវេជ្ជបណ្ឌិត យឹម សុបុត្រា ប្រធានផ្នែកជំងឺផ្លូវចិត្តនៃមន្ទីរពេទ្យមិត្តភាពខ្មែរ-សូវៀត ជុំវិញផលលំបាក និងការព្យាបាលនៃជំងឺធ្លាក់ទឹកចិត្ត៖
|
2017-04-11T15:30:00+07:00
|
rfa.org
|
https://www.rfa.org/khmer/program/health/interview-04112017042539.html
|
92b2a8f3-32bd-4d60-9d37-324a37c3aa7c
|
ប្រធានសមាគមជំងឺហេម៉ូហ្វីលាកម្ពុជា៖ អ្នកជំងឺឈាមកម្រកកនៅកម្ពុជា កំពុងប្រឈមការខ្វះខាតថវិកាព្យាបាល និងធនធានពេទ្យ ដើម្បីទប់ស្កាត់
|
លោក សែម សុខបញ្ញា ប្រធានសមាគមជំងឺហេម៉ូហ្វីលាកម្ពុជា បានបញ្ជាក់ឲ្យដឹងថា បច្ចុប្បន្ននេះ សមាគមជំងឺហេម៉ូហ្វីលាកម្ពុជា កំពុងខ្វះខាតថវិកា និងធនធានពេទ្យ ដើម្បីចូលរួមព្យាបាល និងទប់ស្កាត់ការរីករាលដាលនៃអ្នកជំងឺហេម៉ូហ្វីលា ឬជំងឺឈាមក្រកក (ឈាមរាវ) នៅកម្ពុជា។ លោកថ្លែងថា អ្នកជំងឺឈាមកម្រកក ម្នាក់ត្រូវចំណាយថវិកាព្យាបាលក្នុង១សប្តាហ៍ ៥០០ដុល្លារសហរដ្ឋអាមេរិក។ តម្លៃនេះគឺពិតជាច្រើនណាស់សម្រាប់ប្រជាពលរដ្ឋក្រីក្រ ដែលគ្មានលទ្ធភាពគ្រប់គ្រាន់ ក្នុងការព្យាបាល។ ប្រធានសមាគមជំងឺហេម៉ូហ្វីលាកម្ពុជា បានប្រាប់ថា តាមការប៉ាន់ប្រមាណគឺមាន១៥០០នាក់ នៅទូទាំងប្រទេសកម្ពុជា ប៉ុន្តែអ្នកជំងឺមានចំនួនប្រមាណត្រឹមតែ១៣៧នាក់ ដែលទទួលបានការព្យាបាល ហើយកន្លែងដែលអាចព្យាបាលជំងឺនេះ មាននៅមន្ទីរពេទ្យកុមារជាតិ នៅរាជធានីភ្នំពេញ និងមន្ទីរពេទ្យកុមារអង្គរខេត្តសៀមរាប ជាមួយវេជ្ជបណ្ឌិតតែ២រូបប៉ុណ្ណោះ។ ការលើកឡើងរបស់លោក សែម សុខបញ្ញា បានធ្វើឡើងនៅក្នុងទិវាជំងឺហេម៉ូហ្វីលាពិភពលោកឆ្នាំ២០១៧ ក្រោមប្រធានបទ នៅថ្ងៃទី០៩ ខែមេសា ឆ្នៃ២០១៧ នៅទីស្តីការក្រសួងសង្គមកិច្ច អតីតយុទ្ធជន និងយុវនីតិសម្បទា។ នៅក្នុងទិវានោះ មានការអញ្ជើញចូលរួមពីលោក សែម សុខា រដ្ឋលេខាធិការក្រសួងសង្គមកិច្ច តំណាងលោក វង សូត រដ្ឋមន្រ្តីក្រសួងសង្គមកិច្ច កញ្ញា Sara Motka តំណាងមូលនិធិហេម៉ូហ្វីលា ណូវ៉ូន័រឌីស ប្រទេសស្វីស មន្រ្តីរាជការ អង្គការ អ្នកស័គ្មចិត្ត អ្នកជំងឺ និងគ្រួសារអ្នកជំងឺប្រមាណ១០០នាក់។ លោក សែម សុខបញ្ញា បានបន្ថែមថា កន្លងមក សមាគមបានចុះសួរសុខទុក្ខអ្នកជំងឺតាមន្ទីរពេទ្យកុមារ តាមគេហដ្ឋាន និងតាមទូរស័ព្ទ ក្រៅពីនោះសមាគមក៏បានស្នើសុំមជ្ឈមណ្ឌលជាតិផ្តល់ឈាមនូវប្លាស្មា និងឈាមមួយចំនួនជូនអ្នកជំងឺ អាចជួយឲ្យអ្នកជំងឺទទួលបានការព្យាបាលទាន់ពេលវេលា។ សមាគមក៏បានរៀបចំសិក្ខាសាលា និងបានបញ្ចូលមន្រ្តីក្រសួងសុខាភិបាលជាច្រើនរូប ទៅចូលរួមនៅក្នុងវគ្គបណ្តុះបណ្តាលអំពីបច្ចេកទេសនៃការព្យាបាលផងដែរ។ បើយោងតាមរបាយការណ៍របស់សហព័ន្ធជំងឺហេម៉ូហ្វីលាពិភពលោក ក្នុងចំណោមមនុស្ស១ម៉ឺននាក់ មានតែម្នាក់ប៉ុណ្ណោះ ដែលកើតមានជំងឺនេះ ដែលមូលហេតុ គឺមកពីតំណរពូជ៧០ភាគរយ និងកើតឡើងដោយឯកឯង៣០ភាគរយ។ ណៅក្នុងប្រទេសកម្ពុជា តាមការប៉ាន់ប្រមាណគឺមាន២ពាន់នាក់ ប៉ុន្តែអ្នកជំងឺមានត្រឹម១០០នាក់ ដែលទទួលបានការវិនិច្ឆ័យ ដោយសារកន្លងខ្លះអាចព្យាបាលជំងឺនេះនៅមន្ទីរពេទ្យកុមារជាតិ នៅរាជធានីភ្នំពេញ និងមន្ទីរពេទ្យកយមារអង្គរនៅខេត្តសៀមរាប។ សមាគមសង្កេតឃើញថា អ្នកជំងឺទាំងអស់ ដែលភាគច្រើនសុទ្ធតែជាកុមារា ស្ថិតនៅគ្រួសារក្រីក្រតាមជនបទ ហើយអ្នកជំងឺចំណួន៥០ភាគរយ ធ្លាក់ខ្លួនពិការសារពាង្គកាយ។ ជំងឺនេះ ធ្វើឲ្យអ្នកជំងឺហើម ជាំ ទៅលើសារពាង្គការយ បង្កឲ្យមានការហូរឈាមទៅតាមសន្លាក់ ហើយឈឺចាប់ខ្លាំងបំផុត ដែលប៉ះពាល់ទង្គិចទៅលើសរីរាង្គ និងអាចក្លាយ ជាពិការភាព និងបាត់បង់ជីវិតយ៉ាងឆាប់រហ័ស។ ជាមួយគ្នានោះដែរ លោក សែម សុខបញ្ញា បានស្នើឲ្យអង្គការក្នុង និងក្រៅរាជរដ្ឋាភិបាល និងស្ថាប័នពាក់ព័ន្ធនានា ជួយសហការធ្វើយ៉ាងណា ឲ្យកម្ពុជាមានលទ្ធភាពគ្រប់គ្រាន់ ក្នុងការទប់ស្កាត់ និងព្យាបាលអ្នកជំងឺហេម៉ូហ្វីលា ឬជំងឺឈាមក្រកក (ឈាមរាវ)ឲ្យបានទូលំទូលាយជាងមុន៕
|
2017-04-10T19:55:00+07:00
|
freshnewsasia.com
|
https://m.freshnewsasia.com/index.php/en/localnews/52030-2017-04-10-05-55-25.html
|
7392b408-ba3d-4ab4-b6e1-ec2c8e8fd2f2
|
មនុស្ស៣៦នាក់ពុលចំណីអាហារក្នុងពិធីបុណ្យមួយនៅខេត្តបាត់ដំបង
|
មនុស្សចំនួន ៥នាក់ក្នុងចំណោម ៣៦នាក់ ត្រូវបានបញ្ជូនទៅសង្គ្រោះបន្ទាន់ភ្លាមៗនៅមន្ទីរពេទ្យបង្អែកខេត្តបាត់ដំបង ក្រោយពីពុលចំណីអាហារកាលពីយប់ថ្ងៃទី៩ មេសា។ អនុប្រធានមន្ទីរសុខាភិបាលខេត្តបាត់ដំបង លោកវេជ្ជបណ្ឌិត អ៊ុក វិទ្យា ឲ្យដឹងនៅថ្ងៃទី១០ មេសា ថា ពលរដ្ឋទាំង ៣៦នាក់នោះក្រោយពីបរិភោគចំណីអាហារក្នុងពិធីបុណ្យបច្ច័យ៤ របស់អ្នកស្រុកនៅភូមិព្រៃកូនសេក សង្កាត់អូរចារ ក្រុងបាត់ដំបង មានអាការឈឺពោះ វិលមុខ និងក្អួតទន់ដៃទន់ជើងតែម្ដង។ លោកបន្ថែមថា សមត្ថកិច្ចជំនាញកំពុងតែស្រាវជ្រាវរកមូលហេតុពីការពុលនេះ៖ « លោក អ៊ុក វិទ្យា ឲ្យដឹងទៀតថា អ្នកពុលភាគច្រើនគឺជាក្មេងអាយុចាប់ពី ៥ឆ្នាំទៅ ១៤ឆ្នាំ និងមានមនុស្សចាស់ចំនួន ៤នាក់ ហើយមួយចំនួនធំបានជាសះស្បើយជាធម្មតា ចំណែកអ្នកធ្ងន់ធ្ងរ ៥នាក់ក៏បានធូរស្រាលឡើងវិញដែរ៕
|
2017-04-10T17:03:00+07:00
|
rfa.org
|
https://www.rfa.org/khmer/news/health/36-villagers-in-battambang-poisoned-food-04102017055902.html
|
29e0c9ac-94da-4d68-96e0-7ddf12964601
|
ប្រមុខរដ្ឋស្តីទី សម្ដេច សាយ ឈុំ កោតសរសើរ និងណែនាំបន្ថែមដល់ក្រុមគ្រូពេទ្យស្ម័គ្រចិត្ត ក្រោយបញ្ចប់បេសកកម្ម ចុះពិនិត្យព្យាបាលជំងឺជូនពលរដ្ឋនៅខេត្តតាកែវ
|
សម្ដេចវិបុលសេនាភក្ដី សាយ ឈុំ ប្រមុខរដ្ឋស្ដីទី នៅថ្ងៃទី០៩ ខែមេសា ឆ្នាំ២០១៧នេះ បានកោតសរសើរខ្ពស់ ចំពោះការងារចុះពិនិត្យ និងព្យាបាលជំងឺជូនប្រជាពលរដ្ឋចំនួន ២,០៧៩នាក់ នៅឃុំពារាម ស្រុកបាទី ខេត្តតាកែវ របស់ក្រុមគ្រូពេទ្យស្ម័គ្រចិត្ត «សម្ដេចវិបុលសេនាភក្ដី សាយ ឈុំ» រួមទាំងគ្រូពេទ្យ និងនិស្សិតពេទ្យស្ម័គ្រចិត្ត ជាង២៧០នាក់ទៀត។ សម្ដេច សាយ ឈុំ បានថ្លែងកោតសរសើរចំពោះក្រុមគ្រូពេទ្យស្ម័គ្រចិត្តទាំងអស់ ដែលបានឆ្លៀតពេលយកថ្ងៃអាទិត្យ ជាថ្ងៃឈប់សម្រាក ចុះទៅពិនិត្យ និងព្យាបាលជំងឺជូនប្រជាពលរដ្ឋនៅមូលដ្ឋាន ដោយស្មារតីគោរព ស្រលាញ់ និងបម្រើយ៉ាងដិតដល់។ ប្រមុខរដ្ឋស្ដីទីបានថ្លែងយ៉ាងដូច្នេះថា ។ ពិនិត្យព្យាបាលភ្នែកបាន ៦០៩នាក់, មាត់-ធ្មេញបាន ៦៧០នាក់, វះកាត់ខ្នាតតូចបាន ២៤នាក់, ជំងឺទូទៅ រោគស្រ្តី និងកុមារបាន ៧៤១នាក់, អេកូសាស្រ្តបាន ៣៥នាក់ និងបានផ្ដល់ឈើច្រត់១គូ ដល់ជនចាស់ជរាផងដែរ៕
|
2017-04-10T04:23:00+07:00
|
freshnewsasia.com
|
https://m.freshnewsasia.com/index.php/en/localnews/51997-2017-04-09-14-23-04.html
|
ac620a28-669e-4d5c-999a-c41d45fb824a
|
អាជ្ញាធរបង្ក្រាបគ្រឿងញៀនបានជិត៣ពាន់ករណីក្នុងរយៈពេលជាង៣ខែ
|
រយៈពេលជាងបីខែ បន្ទាប់ពីរដ្ឋាភិបាលបើកយុទ្ធនាការបង្ក្រាបគ្រឿងញៀន អាជ្ញាធរបង្ក្រាបបានជិត ៣ពាន់ករណី (២.៨៧៣ករណី) ហើយឃាត់ខ្លួនមនុស្ស ៦.៦៤៤នាក់។ អាជ្ញាធរបញ្ជាក់ថា នេះជាការកើនឡើងនូវប្រសិទ្ធភាពនៃការចុះបង្ក្រាប ហើយនឹងពង្រឹងការអនុវត្តយុទ្ធនាការបង្ក្រាបបន្ថែម។ ចាប់ពីថ្ងៃទី១ មករា ដល់ថ្ងៃទី៨ មេសា សារធាតុញៀនគ្រប់ប្រភេទជាង ៣០គីឡូក្រាម និងកញ្ឆាក្រៀមជាង ១០គីឡូក្រាម ត្រូវបានអាជ្ញាធរចាប់បាន។ អគ្គលេខាធិការនៃអាជ្ញាធរជាតិប្រយុទ្ធប្រឆាំងគ្រឿងញៀន លោក មាស វីរិទ្ធ ឲ្យអាស៊ីសេរីដឹងនៅថ្ងៃទី៩ មេសា ថា ការបង្ក្រាបរបស់អាជ្ញាធរនេះបានជួយកាត់បន្ថយបទល្មើសនានាទាក់ទងនឹងគ្រឿងញៀន ដូចជាអំពើលួចឆក់ប្លន់។ លោកវាយតម្លៃថា លទ្ធផលនៃការបង្ក្រាបរយៈពេលជាងបីខែមកនេះ មានភាពប្រសើរឡើង លោកនាយករដ្ឋមន្ត្រី ហ៊ុន សែន បានបើកយុទ្ធនាការប្រឆាំងគ្រឿងញៀនរយៈពេល ៦ខែ បន្ទាប់ពីលោកបានជួបប្រធានាធិបតីប្រទេសហ្វីលីពីន (Philippines) លោក រ៉ូឌ្រីហ្គោ ឌូតឺតេ(Rodrigo Duterte) ដែលល្បីខាងបង្ក្រាបគ្រឿងញៀនកាលពីចុងឆ្នាំ២០១៦ នៅរាជធានីភ្នំពេញ។ ប្រជាជនហ្វីលីពីន ប្រមាណ ៧ពាន់នាក់ ត្រូវបានអាជ្ញាធរសម្លាប់ក្នុងរយៈពេល ៧ខែ នៅក្នុងយុទ្ធនាការប្រឆាំងគ្រឿងញៀនរបស់លោក ឌូតឺតេ។ លោកនាយករដ្ឋមន្ត្រី ហ៊ុន សែន ប្រកាសថា ការបង្ក្រាបគ្រឿងញៀនរបស់អាជ្ញាធរកម្ពុជា នឹងមិនដើរតាមគន្លងរបស់ហ្វីលីពីន នោះទេ។ កាលពីដើមខែមីនា មានបុរសម្នាក់ត្រូវបានអាជ្ញាធរកម្ពុជា ។ ទោះជាយ៉ាងណា លោក មាស វីរិទ្ធ ថានៅពេលនេះលោកនៅមិនទាន់ទទួលបានរបាយការណ៍ផ្លូវការពីការសម្លាប់ពលរដ្ឋដោយក្រុមអាជ្ញាធរ ពេលចុះបង្ក្រាបគ្រឿងញៀននៅឡើយ ក្រៅពីឮព័ត៌មាននេះតាមប្រព័ន្ធផ្សព្វផ្សាយ លោកនាយករដ្ឋមន្ត្រី ហ៊ុន សែន បានបើកយុទ្ធនាការបង្ក្រាបគ្រឿងញៀននៅថ្ងៃទី១ មករា ពោលរយៈពេល ៦ខែមុនការបោះឆ្នោតឃុំ-សង្កាត់ចូលមកដល់។ ទៅដល់ស្ទើរគ្រប់ច្រកល្ហកនៃប្រទេសកម្ពុជា ហើយយុទ្ធនាការបង្ក្រាបគ្រឿងញៀននេះ ឆ្លើយតបទៅនឹងការកើនឡើងចំនួន ៣០ភាគរយនៃការប្រើប្រាស់គ្រឿងញៀនកាលពីឆ្នាំ២០១៦។ លោក មាស វីរិទ្ធ បញ្ជាក់ថា ប្រជាពលរដ្ឋជាង ៦ពាន់នាក់ ដែលអាជ្ញាធរឃាត់ខ្លួនក្នុងរយៈពេលជាងបីខែមកនេះ ជាអ្នកជួញដូរ និងអ្នកប្រើប្រាស់ ក៏ប៉ុន្តែលោកមិនបានបញ្ជាក់លម្អិតពីប្រភេទនៃអ្នកជួញដូរថាជាមេខ្សែបណ្ដាញធំ ឬអ្នកចែកចាយតូចនោះទេ។ អ្នកតាមដានស្នើឲ្យអាជ្ញាធរកម្ពុជា ដើម្បីកម្ចាត់ការចរាចរគ្រឿងញៀនឲ្យកាន់តែមានប្រសិទ្ធភាព។ នៃអង្គការសហប្រជាជាតិ ឲ្យដឹងថា ប្រទេសកម្ពុជា ក្លាយជាផ្លូវឆ្លងកាត់សំខាន់នៃការជួញដូរគ្រឿងញៀនក្នុងតំបន់អាស៊ីអាគ្នេយ៍ ពិសេសតំបន់ត្រីកោណមាសនៃប្រទេសថៃ ឡាវ និងមីយ៉ាន់ម៉ា៕
|
2017-04-09T19:30:00+07:00
|
rfa.org
|
https://www.rfa.org/khmer/news/health/anti-drug-campaign-04092017082420.html
|
7dca33e5-611b-4fcf-a413-bdd094adc727
|
ក្រសួងសុខាភិបាល៖ ឆ្នាំ២០១៦កន្លងទៅនេះ ប្រជាពលរដ្ឋកម្ពុជា ប្រមាណ១សែននាក់ ទទួលការព្យាបាលជំងឺផ្លូវចិត្ត
|
ប្រធាននាយកដ្ឋានសុខភាពផ្លូវចិត្ត និងការបំពានគ្រឿងញៀន បញ្ជាក់ថា ឆ្នាំ២០១៦ ប្រជាពលរដ្ឋកម្ពុជា បានទទួលការព្យាបាលជំងឺផ្លូវចិត្ត ចំនួន១០៧,៤៩៧នាក់ ដែលក្នុងនោះមានជំងឺថប់បារម្ភ២១%, ជំងឺធ្លាក់ទឹកចិត្ត១៣%, វិបតិ្ត នៃការដេក១២%, វិកលចរិតរ៉ាំរ៉ៃ១១%, ជំងឺបាយប៉ូឡា៦%, ជំងឺមេនៀ៥% និងជំងឺផ្លូវចិត្តផ្សេងៗជាច្រើនទៀត៣១%។ នេះតាមការលើកឡើង របស់លោកវេជ្ជបណ្ឌិត ឈិត សុផល ប្រធាននាយកដ្ឋានសុខភាពផ្លូវចិត្ដ និងការបំពានគ្រឿងញៀន នៃក្រសួងសុខាភិបាល បានថ្លែងក្នុងទិវាសុខភាពពិភពលោក០៧មេសា ឆ្នាំ២០១៧ ក្រោមប្រធានបទ «ជំងឺធ្លាក់ទឹកចិត្ត» នាទីសី្តការក្រសួងសុខាភិបាលនៅថ្ងៃទី០៧មេសានេះ ។ លោកវេជ្ជបណ្ឌិត បន្តថា ចំនួនខាងលើនេះ អាចមានអត្រាទាបនៅឡើយ បើប្រៀបធៀបនឹងរបាយការណ៍ របស់អង្គការសុខភាពពិភពលោក ដែលបានបង្ហាញថា ជាមធ្យមប្រេវ៉ាឡង់ ចំនុចនៃជំងឺផ្លូវចិត្ត (ពីកម្រិតស្រាលទៅកម្រិតធ្ងន់) មានប្រមាណ១០% ក្នុងចំណោមមនុស្សពេញវ័យ នៃប្រជាពលរដ្ឋទូទៅ ។ ដោយផ្អែកលើប្រេវាឡង់នេះ នៅប្រទេសកម្ពុជា អាចមានអ្នកជំងឺផ្លូវចិត្ត ក្នុងចំណោមមនុស្សពេញវ័យ ប្រមាណ១លាននាក់ នេះបង្ហាញឲ្យឃើញថានៅមានអ្នកជំងឺផ្លូវចិត្តជាច្រើនទៀត ដែលមិនទាន់មកទទួលការព្យាបាល ។ លោកវេជ្ជបណ្ឌិតបន្ថែមថា ថ្មីៗនេះ ក្នុងឆ្នាំ២០១៦ ដោយមានការគាំទ្រពីអង្គការសុខភាពពិភពលោកនៅកម្ពុជា និងតំបន់ប៉ាស៊ីហ្វិកខាងលិច នាយកដ្ឋានសុខភាពផ្លូវចិត្ត និងការបំពានគ្រឿងញៀន បានធ្វើការអង្កេតស្តីពីការយល់ដឹង នៃជំងឺធ្លាក់ទឹកចិត្ត ឥរិយាបថ និងការស្វែងរកសេវា នៅរាជធានីភ្នំពេញ និងខេត្តកណ្តាល ក្នុងចំណោមប្រជាពលរដ្ឋចំនួន១៥០នាក់ ហើយជាលទ្ធផលបឋម បានបង្ហាញថា ការយល់ដឹងពីជំងឺធ្លាក់ទឹកចិត្ត ដោយប្រើកម្រងសំនួរ ដែលមានពិន្ទុសរុប ពី០ ដល់២២ ឃើញថា ក្នុងចំណោមអ្នកផ្តល់ការសម្ភាសទាំងអស់ មានពិន្ទុជាមធ្យមភាគ៨,២៥។ លោកបន្ដថា នេះអាចបង្ហាញថា ការយល់ដឹងរបស់ប្រជាពលរដ្ឋ ចំពោះជំងឺធ្លាក់ទឹកចិត្ត មានកម្រិតទាប ហើយឥរិយាបថ ចំពោះជំងឺផ្លូវចិត្ត ដោយប្រើកម្រងសំនួរ ដែលមានពិន្ទុសរុបពី០ ដល់៧៥ ឃើញថា ក្នុងចំណោមអ្នកផ្តល់ការសំភាសទាំងអស់ មានពិន្ទុជាមធ្យមភាគ ៤៥,០៣។ នេះអាចបង្ហាញពីឥរិយាបថអវិជ្ជមានរបស់ប្រជាពលរដ្ឋ ចំពោះជំងឺផ្លូវចិត្ត ក្នុងនោះមាន ការម៉ាក់ងាយ និងការរើសអើងផងដែរ ហើយការស្វែងរកសេវាសុខភាពផ្លូវចិត្ត ដោយប្រើកម្រងសំនួរ ដែលមានពិន្ទុសរុបពី០ ដល់៣០ ឃើញថាក្នុងចំណោមអ្នកផ្តល់ការសម្ភាសទាំងអស់ មានពិន្ទុជាមធ្យមភាគ ១៨,៦៩ នេះអាចបង្ហាញពី ឥរិយាបថក្នុងការស្វែងរកសេវាមិនបានសមស្រប ។ ជាប្រវតិ្តសាស្រ្ត បានកត់ត្រា លោកវេជ្ជបណ្ឌិត ម៉ម ប៊ុនហេង រដ្ឋមន្រី្តក្រសួងសុខាភិបាល បានថ្លែងថា «នៅប្រទេសកម្ពុជា សេវាសុខភាពផ្លូវចិត្ត បានចាប់កំណើតជាលើកដំបូងនៅឆ្នាំ១៩៤០ ដោយវេជ្ជបណ្ឌិតទី១ នៅកម្ពុជា គឺលោកវេជ្ជបណ្ឌិត សុន ម៉ម ដែលជាស្ថាបនិក នៃសេវាសុខភាពផ្លូវចិត្តនៅកម្ពុជា ដែលកាលណោះ បានដាក់ឈ្មោះសេវា សុខភាពផ្លូវចិត្តនោះថា ជាមនី្ទរពេទ្យ សុន ម៉ម ហើយជាការគួរឲ្យចាប់អារម្មណ៍ វេជ្ជបណ្ឌិតទី១ នៅកម្ពុជា បានជ្រើសរើស យកអាជីពជាវេជ្ជបណ្ឌិតឯកទេសវិកលវិទ្យា ។ ប៉ុន្តែមនី្ទរពេទ្យនោះ ត្រូវបានបំផ្លាញចោលក្នុងរបប ប៉ុល ពត ចាប់ពីឆ្នាំ១៩៧៥ ដល់១៩៧៩ ដែលបច្ចុប្បន្ននេះ គឺជាមនី្ទរពេទ្យបង្អែកជ័យជំនះ នៅខេត្តកណ្តាល» ។ សូមបញ្ជាក់ថា សេវាសុខភាពផ្លូវចិត្តនេះ មានផ្តល់សេវាគ្រប់រាជធានី ខេត្តទាំងអស់ តែបើគិតចំនួនសេវាបច្ចុប្បន្នមាន១៧៧សេវា ក្នុងបណ្តាមនី្ទរពេទ្យ មានចំនួន៦៥ ទាំងមនី្ទពេទ្យបង្អែក និងមនី្ទរពេទ្យថ្នាក់ជាតិ ក្នុងមណ្ឌលសុខភាព មានចំនួន១១២ ។ បើនិយាយពីសេវាគ្រប់ដណ្តប់ គឺនៅមានកំរិតទាបនៅឡើយ ដោយសារតែនៅផ្នែកមនី្ទរពេទ្យមានប្រហែល៦០% តែបើនៅក្នុងមណ្ឌលសុខភាព មានតែ១០% ប៉ុណ្ណោះ តែក្រសួងសុខាភិបាល បានខិតខំរៀបចំផែនការ ដើម្បីពង្រីកសេវាសុខភាពផ្លូវចិត្តនេះ កាន់តែទូលំទូលាយជារៀងរាល់ឆ្នាំ ។ បើតាមរបាយការណ៍អង្គការសុខភាពពិភពលោក បញ្ជាក់ថា នៅក្នុងឆ្នាំ២០១៥ មានមនុស្ស៧៨,៨០០០ បានស្លាប់ដោយសារការធ្វើអត្តឃាត ដែលស្មើនឹង១.៥% នៃចំនួនអ្នកស្លាប់ទាំងអស់ ទូទាំងពិភពលោក នាឆ្នាំ២០១៥ ។ ការធ្វើអត្តឃាតជាមូលហេតុចម្បងដែលបណ្តាលឲ្យមានការស្លាប់ទូទាំងពិភពលោក ក្នុងចំណោមមនុស្សដែលមានអាយុ១៥ឆ្នាំ-២៩ឆ្នាំ ក្នុងឆ្នាំ២០១៥ ហើយ៧៨% នៃការធ្វើអត្តឃាតកើតឡើងនៅបណ្តាប្រទេសដែលមានចំណូលទាប និងមធ្យម ក្នុងឆ្នាំ២០១៥ ៕
|
2017-04-08T02:00:00+07:00
|
freshnewsasia.com
|
https://m.freshnewsasia.com/index.php/en/localnews/51876-2017-04-07-12-00-35.html
|
678341dc-6793-4d55-b9cb-e91c48dcea77
|
គ្រូពេទ្យកម្ពុជា នឹងត្រូវបញ្ជូនទៅសិក្សាផ្នែកជំងឺមហារីកដោយកាំរស្មី នៅប្រទេសបារាំង ក្នុងពេលដ៏ឆាប់ខាងមុខនេះ
|
គ្រូពេទ្យកម្ពុជា នឹងត្រូវបញ្ជូនទៅសិក្សា ផ្នែកវិជ្ជសាស្ដ្រ ជំងឺមហារីកដោយប្រើដោយកាំរស្មី នៅប្រទេសបារាំង ក្នុងពេលដ៏ឆាប់ខាងមុខនេះ បន្ទាប់ពីចុះហត្ថលេខា នៃកិច្ចព្រមព្រៀង រវាងមន្ទីរពេទ្យមិត្ដភាពខ្មែរ-សូវៀត និងវិទ្យាស្ថាន Paoli-Calmttes របស់ប្រទេសបារាំង (Instititut Paoli-Calmttes) នៅរសៀលថ្ងៃទី០៦ ខែមេសា ឆ្នាំ២០១៧ ។ លោក Michel Resbeut ប្រធានផ្នែកខាងព្យាបាលជំងឺមហារី ដោយកាំរស្មី នៃវិទ្យាស្ថាន Paoli-Calmttes បានថ្លែងថា កិច្ចសហប្រតិបត្ដិការ ជាមួយនិងមន្ទីរពេទ្យមិត្ដភាពខ្មែរ-សូវៀត ក្នុងគោលបំណងចែករំលែកបទពិសោធ ទាំងឡាយទាក់ទង ទៅនឹងផ្នែកវិជ្ជសាស្ដ្រ និងបង្រៀនបំពាក់ឧបករណ៍ទំនើបៗជាច្រើនទៀតទៅជំនាញព្យាបាលជងឺមហារីក ដោយប្រើប្រាស់ ដោយកាំរស្មី និងអញ្ជើញគ្រូពេទ្យនៅកម្ពុជា ទៅបណ្ដុះបណ្ដាលនៅប្រទេសបារាំង ដោយផ្ទាល់ផងដែរ ក្នុងពេលដ៏ឆាប់ខាងមុខនេះ ។ ព្រមជាមួយគ្នានោះ លោក Patrice Vients ប្រធានអគារព្យាបាលជំងឺមហារីកនៃវិទ្យាស្ថាន Paoli-Calmttes បានឲ្យដឹងផងដែរថា ។ ទន្ទឹមនឹងនោះ លោកសាស្ដ្រាចារ្យ ងី ម៉េង ប្រធានមន្ទីរពេទ្យមិត្ដភាព-ខ្មែរសូវៀត បានថ្លែងថា ។ លោកបន្ដថា ដូច្នេះ ក្រុមគ្រូពេទ្យយើង និងខិតខំបន្ថែមទៀត ក្នុងការអភិវឌ្ឍចំណេះជំនាញជំងឺមហារីក ដោយប្រើកាំរស្មីនេះនិងជំនាញផ្សេងៗទៀត ដោយមាននូវក្រមសីលធម៌វិជ្ជាជីវៈនោះ នឹងអាចបម្រើសេវាសុខភាព ជូនប្រជាពលរដ្ឋ ឲ្យកាន់តែប្រសើរថែមទៀត ។ លោក ក៏បានថ្លែងអំណរគុណដល់ វិទ្យាស្ថាន Paoli-Calmttes របស់ប្រទេសបារាំងផងដែរ ដែលផ្ដល់ការបណ្ដុះបណ្ដាលលើជំនាញមហារីកនេះ មកដល់គ្រូពេទ្យកម្ពុជា ហើយនេះក៏បានបង្ហាញឲ្យឃើញពីការរីកចម្រើនជឿនលឿន លើគ្រប់វិស័យ របស់កម្ពុជា ក្រោមការដឹកនាំដ៏ឈ្លាសវៃ របស់ ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុនសែន ផងដែរ ៕
|
2017-04-07T16:33:00+07:00
|
freshnewsasia.com
|
https://m.freshnewsasia.com/index.php/en/localnews/51805-2017-04-07-02-33-48.html
|
b9b730cf-6f09-4147-a2ca-5946214372cd
|
មេអាវុធហត្ថខេត្តកណ្ដាល រួមជាមួយថ្នាក់ដឹកនាំអាវុធហត្ថ៣ស្រុក ពាំនាំថវិកា និងគ្រឿងបរិភោគ ជូនមន្រ្តីអាវុធហត្ថដែលមានជំងឺ និងជីវភាពក្រីក្រ
|
លោកឧត្តមសេនីយ៍ត្រី សំ តុលា មេបញ្ជាការអាវុធហត្ថខេត្តកណ្ដាល រួមជាមួយថ្នាក់ដឹកនាំអាវុធហត្ថគ្រប់ជាន់ថ្នាក់ មកពីស្រុកល្វាឯម ស្រុកខ្សាច់កណ្តាល និងស្រុកមុខកំពូល នៅព្រឹកថ្ងៃទី០៤ ខែមេសា ឆ្នាំ២០១៧នេះ នាំយកថវិកាចែកជូននាយ-នាយរងកងរាជអាវុធហត្ថ និងអតីតយុទ្ធជន ដែលមានជំងឺ និងមានជីវភាពខ្វះខាត ចំនួន៨គ្រួសារ។ ការយកចិត្តទុកដាក់ចំពោះមន្រ្តីក្រោមឱវាទបែបនេះ គឺអនុវត្តតាមការដឹកនាំ និងចង្អុលបង្ហាញពីសំណាក់ នាយឧត្តមសេនីយ៍ គន់ គីម អគ្គមេបញ្ជាការរង នៃកងយោធពលខេមរភូមិន្ទ និងជាអគ្គលេខាធិការសមាគមអតីតយុទ្ធជន នាយឧត្តមសេនីយ៍ សៅ សុខា អគ្គមេបញ្ជាការរង នៃកងយោធពលខេមរភូមិន្ទ និងជាមេបញ្ជាការ នៃកងរាជអាវុធហត្ថលើផ្ទៃប្រទេស ព្រមជាមួយអនុសាសន៍របស់ លោកបណ្ឌិត ម៉ៅ ភិរុណ អភិបាលខេត្តកណ្តាល ដែលជានិច្ចកាលថ្នាក់ដឹកនាំទាំង៣ តែងតែយកចិត្តទុកដាក់ខ្លាំង ចំពោះសុខទុក្ខរបស់មន្រ្តីរាជការទូទាំងប្រទេស។ ក្នុងឱកាសនោះ លោកឧត្តមសេនីយ៍ត្រី បានពាំនាំនូវថវិកា ជាង៨លានរៀល អង្ករ មី ទឹកត្រី ទឹកស៊ីអ៊ីវ ត្រីខ ទឹកក្រូច ដែលជាថវិកាផ្ទាល់ របស់លោកឧត្តមសេនីយ៍ត្រី និងការចូលរួមពីលោកមេបញ្ជាការរង លោកនាយរងសេនាធិការ លោកប្រធាន អនុប្រធានមន្ទីរ នាយការិយាល័យ លោកមេបញ្ជាការអាវុធហត្ថស្រុកល្វាឯម ស្រុកខ្សាច់កណ្តាល និងស្រុកមុខកំពូល ឧបត្ថម្ភជូនដល់គ្រួសារមន្រ្តីអាវុធហត្ថ ដែលមានជំងឺ និងមានជីវភាពខ្វះខាត ជួបការលំបាក ទាំង៨គ្រួសារនោះ៕
|
2017-04-04T23:42:00+07:00
|
freshnewsasia.com
|
https://m.freshnewsasia.com/index.php/en/localnews/51560-2017-04-04-09-42-54.html
|
53180568-f1ef-4033-be9c-065f9b1a30fa
|
បេក្ខភាពក្រុមប្រឹក្សាសង្កាត់បឹងទំពន់ទី២ ជួបសំណេះសំណាល និងពិសារអាហារសាមគ្គី ជាមួយចាស់ជរា ជនពិការ អ្នកជំងឺប្រចាំកាយជាង១០០នាក់
|
ដើម្បីផ្សារភ្ជាប់ដោយមនោសញ្ចេតនា ស្រឡាញ់ជ្រាលជ្រៅ រាប់អានរវាងមនុស្សចាស់ ជនពិការ បេក្ខភាពក្រុមប្រឹក្សាសង្កាត់បឹងទំពុន២ លោក លុក ជ័យ និងលោកស្រី ឃុន បុប្ផា បានរៀបចំឡើងនូវកម្មវិធីជួបសំណេះសំណាល និងពិសារអាហារសាមគ្គី ជាមួយមនុស្សចាស់ មន្រ្តីរាជការចូលនិវត្តន៍ ជនពិការ អ្នកជំងឺប្រចាំកាយជាង១០០នាក់ក្នុងសង្កាត់បឹងទំពន់ ខណ្ឌមានជ័យ រាជធានីភ្នំពេញ។ ពិធីនេះបានរៀបចំឡើងនៅព្រឹកថ្ងៃទី៤ ខែមេសា ឆ្នាំ២០១៧នេះ ដើម្បីចូលរួមអបអរសាទរ បុណ្យចូលឆ្នាំថ្មីប្រពៃណីជាតិខ្មែរ ដោយមានការចូលរួមពីលោក សុត សុវណ្ណ អនុប្រធានសហភាពសហព័ន្ឋយុវជនកម្ពុជា (ស.ស.យ.ក) ខណ្ឌមានជ័យ តំណាងលោក ឡុង ង៉ែត អភិបាលរងខណ្ឌ និងជាប្រធាន ស.ស.យ.ក ខណ្ឌមានជ័យ និងលោក លុក ជ័យ ចៅសង្កាត់រងទី១ សង្កាត់បឹងទំពន់ លោកស្រី ឃុន បុប្ផា ប្រធាន ស.ស.យ.ក សង្កាត់បឹងទំពន់ ព្រមទាំងមានការចូលរួមពី ស.ស.យ.ក ខណ្ឌ សង្កាត់ ភូមិ និង បេក្ខភាពក្រុមប្រឹក្សាសង្កាត់បឹងទំពន់ទី២ផងដែរ ។ ដោយសារការដឹកនាំប្រកបទៅដោយសេចក្តីស្រឡាញ់ មនោសញ្ចេតនារបស់លោក ពេជ្រ កែវមុនី អភិបាលខណ្ឌមានជ័យ ទើបបង្កើតពិធីនេះឡើង ដើម្បីផ្សារភ្ជាប់ ក្តីស្រឡាញ់ រវាងប្រជាពលរដ្ឋ មនុស្សចាស់ អតីតមន្រ្តីរាជការ ជនពិការ អ្នកមានជំងឺប្រចាំកាយ ។ លោក លុក ជ័យ ចៅសង្កាត់រងទី១បឹងទំពន់ បានថ្លែងក្នុងឱកាសនេះថា ដើម្បីចូលរួមទទួលទេវតាឆ្នាំថ្មី និងការលើកទឹកចិត្ត និង ផ្តល់ក្តីស្រឡាញ់ ដល់ដូនចាស់ លោកតា ជនពិការ ទើបបង្កើតពិធីនេះឡើង ដោយមិនប្រកាន់និន្នាការនយោបាយនោះទេ ។ លោកស្រី ឃុន បុប្ផា ប្រធាន ស.ស.យ.ក សង្កាត់បឹងទំពុន និងជាបេក្ខភាពក្រុមប្រឹក្សាសង្កាយ់បឹងទំពុនទី២ បានថ្លែងឲ្យដឹងថា កម្មវិធីនេះរៀបចំឡើងក្នុងគោលបំណងចែករំលែកនូវក្តី ស្រឡាញ់ជូនដល់លោកយាយ លោកតា ដែលកំពុងមានជីវភាពខ្វះខាតប្រចាំថ្ងៃ និង ដើម្បីអបអរសាទរក្នុងឆ្នាំថ្មីនេះផងដែរ។ លោកស្រី ក៏បានសំណូមពរ ដល់ប្រជាពលរដ្ឋដែលមានលទ្ធភាព ជីវភាពធូរធារ សូមមេត្តាចូលរួមក្នុងកិច្ចការមនុស្សធម៌ ចែករំលែកធនធាន និង ក្តីស្រឡាញ់ដល់ អ្នកដែលមានជីវភាពខ្វះខាតជាបន្តទៅទៀត។ លោកស្រី ឃុន បុប្ផា បានឲ្យដឹងទៀតថា មនុស្សចាស់ ជនពិការ និង អ្នកមានជំងឺប្រចាំកាយ ដែលអញ្ជើញមកពីភូមិទាំង១១ ក្នុងសង្កាត់បឹងទំពន់ ចំនួន ១០៧នាក់នេះ ក្រោយពីហូបអាហារសាមគ្គីជាមួយគ្នា រួចទទួលបានអង្ករ ម្នាក់ ២០គីឡូក្រាមផងដែរ ។ ជាមួយគ្នានេះ លោកស្រីបេក្ខភាពក្រុមប្រឹក្សាបឹងទំពន់ទី២ បានថ្លែងអំណរគុណដល់ មូលនិធិព្រះពុទ្ធសាសនាឆឺជី ដែលបានឧបត្ថម្ភអង្ករ និងលោក ពេជ្រ កែវមុនី អភិបាលខណ្ឌ និងលោក ឡុង ង៉ែត ប្រធានស.ស.យ.ក ខណ្ឌ, ស.ស.យ.ក ខណ្ឌមានជ័យ ដែលបានឧបត្ថម្ភដល់កម្មវិធីនេះ ឲ្យមានភាពស្និទ្ឋ និងសប្បាយក្រៃលែង៕
|
2017-04-04T21:02:00+07:00
|
freshnewsasia.com
|
https://m.freshnewsasia.com/index.php/en/localnews/51532-2017-04-04-07-02-43.html
|
f54b65d4-f658-41e6-bdc4-d4be9102c782
|
មន្ទីរពេទ្យកុមារជាតិ ផ្ដល់សេវាពិគ្រោះ និងព្យាបាលជំងឺជូនពលរដ្ឋបានជាង២៣០០នាក់ សម្រាប់សប្ដាហ៍ថ្មី
|
សម្រាប់សប្ដាហ៍ថ្មី ចាប់ពីថ្ងៃទី២៨ ខែមីនា ដល់ថ្ងៃទី០៣ ខែមេសា ឆ្នាំ២០១៧នេះ ប្រជាពលរដ្ឋដែលបានទៅពិគ្រោះជំងឺ នៅមន្ទីរពេទ្យកុមារជាតិ មានចំនួន ២,០១៨នាក់ ចំណែកប្រជាពលរដ្ឋ ដែលទៅសម្រាកព្យាបាលនៅមន្ទីរពេទ្យនេះ មានចំនួន២៧១នាក់ ក្នុងនោះមានទារកតូចៗ ២១នាក់ នេះបើតាមលទ្ធផលពិនិត្យ និងព្យាបាលជំងឺទារក និងកុមារប្រចាំសប្ដាហ៍ របស់មន្ទីរពេទ្យកុមារជាតិ។ របាយការណ៍របស់មន្ទីរពេទ្យបានបន្តថា មានអ្នកជំងឺក្រីក្រ ២៥% បានទៅសម្រាកនៅមន្ទីរពេទ្យ ដោយឥតគិតថ្លៃ។ ចំណែកអ្នកចូលទៅវះកាត់មានចំនួន ៣៧នាក់។ ជាមួយគ្នានេះ មន្ទីរពេទ្យកុមារជាតិ ក៏បានផ្ដល់ថ្នាំបង្ការ ដល់កុមារតូចៗបានចំនួន ៦៩០នាក់ ផងដែរ។ សូមជម្រាបថា មន្ទីរពេទ្យកុមារជាតិ ក៏មានសេវាវះកាត់កុមារឆែបមាត់ កុមារជើងខ្វេពីកំណើត ដោយឥតគិតថ្លៃទៀតផង៕
|
2017-04-03T22:58:00+07:00
|
freshnewsasia.com
|
https://m.freshnewsasia.com/index.php/en/localnews/51406-2017-04-03-08-58-44.html
|
fc414bb7-a395-418b-852a-2c343a538ed3
|
មន្ទីរពេទ្យរុស្ស៊ីផ្ដល់ការវះកាត់មាត់ឆែបនិងក្រអូមឆែកដោយឥតយកប្រាក់
|
អង្គការស្នាមញញឹមកម្ពុជា សហការជាមួយគ្រូពេទ្យនៃមន្ទីរពេទ្យមិត្តភាពខ្មែរ-សូវៀត ហៅមន្ទីរពេទ្យរុស្ស៊ី នៅថ្ងៃទី២ មេសា នេះ ចាប់ផ្ដើមពិនិត្យ និងផ្ដល់ការវះកាត់មាត់ឆែប ក្រអូមឆែប បញ្ហាធ្មេញ និងពិការភាពមុខមាត់ផ្សេងទៀត ដូចជាក្រពឹតស្លឹកត្រចៀកជាដើម ជូនប្រជាពលរដ្ឋដោយឥតយកប្រាក់។ កម្មវិធីវះកាត់ឥតគិតថ្លៃនៅមន្ទីរពេទ្យមិត្តភាពខ្មែរ-សូវៀត ចាប់ពីថ្ងៃទី២ មេសា នេះ នឹងបន្តរហូតដល់ថ្ងៃទី៧ មេសា។ មន្ត្រីអង្គការស្នាមញញឹមកម្ពុជា ឲ្យដឹងថា កម្មវិធីវះកាត់ឥតគិតប្រាក់នេះ សហការគាំទ្រ និងចូលរួមដោយក្រុមគ្រូពេទ្យស្ម័គ្រចិត្តពីអង្គការស្នាមញញឹម ដោយសាកលវិទ្យាល័យជាតិសេអ៊ូល និងមន្ទីរពេទ្យប៊ុនដេង កូរ៉េខាងត្បូង រួមជាមួយមូលនិធិ ឌី.ខេ គីម ខូរៀ ( D.K. Kim Korea)។ សម្រាប់ព័ត៌មានបន្ថែម សូមលោកអ្នកទាក់ទងអង្គការស្នាមញញឹមកម្ពុជា ដែលមានទីស្នាក់ការនៅមន្ទីរពេទ្យមិត្តភាពខ្មែរ-សូវៀត ជាន់ទី៣ ឬតាមលេខទូរស័ព្ទ ០២៣ ២១១ ៤០៥ លេខ ០១២ ៦៥៥ ៧៨៦ ឬលេខ ០៩៦ ៨៤៦ ៦៩៩១៕
|
2017-04-02T20:20:00+07:00
|
rfa.org
|
https://www.rfa.org/khmer/news/health/Khmer-Soviet-Hospital-Provides-Free-Clef-lip-and-Facial-Surgery-04022017091951.html
|
8337137a-93f3-49e6-8ffa-9441d6157289
|
គ្រូបង្រៀនខេត្តព្រះសីហនុនៅតែបារម្ភអំពីបញ្ហាគ្រឿងញៀនប៉ះពាល់ការសិក្សាសិស្ស
|
គណៈគ្រប់គ្រងសាលា និងគ្រូបង្រៀននៅវិទ្យាល័យកំពង់សីលា ខេត្តព្រះសីហនុ បារម្ភអំពីចរាចរណ៍គ្រឿងញៀននាមូលដ្ឋាននេះ ដែលធ្វើឲ្យប៉ះពាល់ដល់ការសិក្សា និងអនាគតយុវជន។ ពួកគេស្នើឲ្យក្រុមយុវជន ឬសិស្សានុសិស្សទាំងអស់ ត្រូវជៀសឲ្យផុតពីគ្រឿងញៀន និងងាកមកខិតខំសិក្សារៀនសូត្រ ដើម្បីអាចមានឱកាសរកការងារល្អធ្វើ លើកស្ទួយកិត្តិយសគ្រួសារ និងភាពរីកចម្រើននៃសង្គមជាតិ។ គ្រូបង្រៀននៅតាមសាលាមួយចំនួននាខេត្តព្រះសីហនុ បង្ហាញការព្រួយបារម្ភនៅពេលដែលគ្រឿងញៀន ត្រូវជនខិលខូចបន្តចែកចាយទាំងនៅទីប្រជុំជន បន្តរហូតដល់តំបន់ដាច់ស្រយាល ហើយមានយុវជនមួយចំនួនបានប្រើប្រាស់។ លោក គង់ សុវុឌ្ឍី នាយកវិទ្យាល័យ ហ៊ុន សែន កំពង់សីលា ខេត្តព្រះសីហនុ ស្ថិតក្នុងចំណោមសាលាច្រើនទៀត សំណូមពរទៅដល់សមត្ថកិច្ចស្ថាប័នជំនាញពាក់ព័ន្ធ ជួយបញ្ជូនកម្លាំងចុះស្រាវជ្រាវបទល្មើសគ្រឿងញៀននេះ។ លោកបន្តថា កន្លងទៅនេះសង្កេតឃើញកម្លាំងនគរបាល និងកងរាជអាវុធហត្ថខេត្តព្រះសីហនុ ជាដើម បានចុះបង្ក្រាបចាប់បានជនល្មើស ឬជនសង្ស័យចែកចាយគ្រឿងញៀនជាច្រើនករណី បញ្ជូនទៅកាន់តុលាការផ្ដន្ទាទោស ប៉ុន្តែបទល្មើសនេះនៅតែបន្តកើតមានមកដល់ពេលនេះ។ លោក សុវុឌ្ឍី បានស្នើឲ្យកម្លាំងជំនាញស្ថាប័នពាក់ព័ន្ធ ត្រូវបញ្ជូនចុះស្រាវជ្រាវសកម្មភាពចែកចាយ ឬជួញដូរគ្រឿងញៀននាស្រុកកំពង់សីលា ឲ្យបានច្រើនបន្ថែមទៀត ព្រោះបទល្មើសនេះមិនទាន់ស្ងប់ស្ងាត់នៅឡើយទេ។ ទន្ទឹមគ្នានេះ នាយកវិទ្យាល័យកំពង់សីលា លោក គង់ សុវុឌ្ឍី ក៏បានអំពាវនាវដល់សិស្សានុសិស្សនៅទូទាំងប្រទេស ពិសេសក្រុមយុវជនរៀននៅវិទ្យាល័យនេះ ត្រូវជៀសឲ្យឆ្ងាយពីគ្រឿងញៀន ព្រោះបើពួកគេជាប់ពាក់ព័ន្ធនឹងគ្រឿងញៀន នឹងត្រូវផ្ដន្ទាទោសជាប់គុកច្រវាក់ ជាពិសេសគ្រឿងញៀនបានបំផ្លាញសុខភាពមនុស្ស និងកិត្តិយសគ្រួសារធ្ងន់ធ្ងរ។ គ្រូបង្រៀនរូបនេះក៏ឆ្លៀតរំឭកដល់សិស្សានុសិស្សដែលត្រូវប្រឡងសញ្ញាបត្រមធ្យមសិក្សាកម្រិត២ ឬប្រឡងសញ្ញាបត្របាក់ឌុបឆ្នាំនេះ ត្រូវនាំគ្នាខិតខំរៀនសូត្រ ដើម្បីបានប្រឡងជាប់ ព្រោះបើគ្មានចំណេះក្នុងខ្លួនទេ ពួកគេមិនអាចរត់ទៅពឹងអ្នកនេះ ឬអ្នកនោះ ជួយឲ្យបានប្រឡងជាប់នោះទេ គឺត្រូវប្រឹងប្រែងដោយខ្លួនឯង៖ ។ លោក សុវុឌ្ឍី សង្កត់ធ្ងន់ទៅដល់យុវជនរៀននៅវិទ្យាល័យកំពង់សីលា ទាំងអស់ ឲ្យខិតខំរៀនសូត្រ ធ្វើយ៉ាងណាឲ្យប្រឡងឲ្យជាប់ ដើម្បីទៅថ្ងៃអនាគតអាចមានឱកាសស្វែងរកការងារបានកន្លែងល្អៗ និងទទួលបានប្រាក់បៀវត្សខ្ពស់សម្រាប់អនាគត។ ទាក់ទិនបញ្ហាគ្រឿងញៀននេះដែរ អ្នកឃ្លាំមើលការអភិវឌ្ឍសង្គម បានកត់សម្គាល់ថា កម្លាំងសមត្ថកិច្ចជំនាញស្ថាប័នពាក់ព័ន្ធខេត្តព្រះសីហនុ មានកម្លាំងនគរបាល និងកងរាជអាវុធហត្ថជាដើម បានចុះអនុវត្តការងារបង្ក្រាបបទល្មើសគ្រឿងញៀនទទួលបានលទ្ធផលជាវិជ្ជមានច្រើន កាលពីឆ្នាំ២០១៦។ ពួកគេសំណូមពរឲ្យសមត្ថកិច្ចជំនាញ ត្រូវបន្តយុទ្ធនាការចុះបង្ក្រាបបទល្មើសគ្រឿងញៀននេះឲ្យបានជាប្រចាំ និងស្នើឲ្យរដ្ឋាភិបាលជួយផ្តល់កញ្ចប់ថវិកាលើកទឹកចិត្តដល់កងកម្លាំងសមត្ថកិច្ចជំនាញ សម្រាប់បំពេញបេសកកម្មនេះឲ្យបានច្រើនថែមទៀត។ អ្នកសម្របសម្រួលអង្គការលីកាដូ (LICDHO) ប្រចាំខេត្តព្រះសីហនុ លោក ប៊ួន ណារិទ្ធិ ឲ្យដឹងថា បញ្ហាគ្រឿងញៀននៅតែកើតមាននៅមូលដ្ឋាននេះ ទោះបីកម្លាំងសមត្ថកិច្ចកងរាជអាវុធហត្ថ និងកម្លាំងនគរបាលខេត្តនេះ ចាប់បានជនល្មើសរាប់រយនាក់បញ្ជូនទៅតុលាការផ្ដន្ទាទោសបែបណាក្តី។ មន្ត្រីឃ្លាំមើលសង្គមរូបនេះ បានស្នើឲ្យរដ្ឋាភិបាលផ្តល់កញ្ចប់ថវិកាឲ្យបានច្រើន ជូនកម្លាំងជំនាញនៅតាមមូលដ្ឋាននានា ដើម្បីជំរុញឲ្យបេសកកម្មចុះបង្ក្រាបបទល្មើសគ្រឿងញៀនឲ្យកាន់តែមានប្រសិទ្ធភាព ហើយកម្លាំងសមត្ថកិច្ចមានទឹកចិត្តចុះបំពេញការងារ។ បញ្ហានេះ លោក ប៊ួន ណារិទ្ធិ ក៏ស្នើដល់ស្ថាប័នតុលាការ ត្រូវផ្ដន្ទាទោសជនប្រព្រឹត្តិបទល្មើសគ្រឿងញៀនឲ្យបានធ្ងន់ធ្ងរ និងមិនត្រូវឲ្យមានការធានាជនល្មើសគ្រឿងញៀនបានរស់នៅក្រៅពន្ធនាគារនោះទេ។ អ្នកឃ្លាំមើលសង្គមរូបនេះ បង្ហាញការព្រួយបារម្ភអំពីសន្តិសុខសុវត្ថិភាពរបស់ក្រុមយុវជន ឬកូនចៅជំនាន់ក្រោយ ដែលអាចរងផលប៉ះពាល់ធ្ងន់ធ្ងរពីការធ្វើចរាចរណ៍គ្រឿងញៀន ដែលបច្ចុប្បន្នបានធ្វើសកម្មភាពពីទីប្រជុំជន រហូតដល់មូលដ្ឋានឃុំ-សង្កាត់នានា បើសមត្ថកិច្ចទប់ស្កាត់មិនមានប្រសិទ្ធភាព។ ស្រដៀងគ្នាដែរ អ្នកស្រី ជៀប សុធារី អ្នកសម្របសម្រួលសមាគមអាដហុក (ADHOC) ប្រចាំខេត្តព្រះសីហនុ ក៏ពោលសរសើរសកម្មភាពការងារចុះបង្ក្រាបបទល្មើសគ្រឿងញៀនរបស់កម្លាំងសមត្ថកិច្ចកងរាជអាវុធហត្ថ និងនគរបាលខេត្ត កាលពីឆ្នាំ២០១៦ និងបន្តមកដល់ពេលនេះ។ អ្នកស្រីកត់សម្គាល់ថា សមត្ថកិច្ចបានចាប់ខ្លួនជនសង្ស័យ ឬជនល្មើសគ្រឿងញៀនរាប់រយករណី បញ្ជូនទៅកាន់តុលាការផ្ដន្ទាទោសកាលពីឆ្នាំ២០១៦។ ស្នងការនគរបាលខេត្តព្រះសីហនុ លោក ជួន ណារិន្ទ សង្កត់ធ្ងន់ថា បទល្មើសគ្រឿងញៀននេះ កម្លាំងជំនាញស្ថាប័នលោកមិនធ្វេសប្រហែសទេ ហើយបានបន្តចុះស្រាវជ្រាវរកមេខ្លោងផលិត និងចែកចាយទាំងនៅទីប្រជុំជន និងនៅទីជនបទជារៀងរាល់ថ្ងៃ។ លោកស្នើដល់ប្រជាពលរដ្ឋនៅតាមមូលដ្ឋាននានា ត្រូវសហការផ្តល់ព័ត៌មានមកកម្លាំងសមត្ថកិច្ចឲ្យបានឆាប់ បើសង្ស័យទីតាំងណាមួយ ឬស្គាល់អត្តសញ្ញាណរបស់ជនល្មើសលួចផលិត ឬជួញដូរគ្រឿងញៀននៅតាមមូលដ្ឋានរបស់ខ្លួន ដើម្បីឈានដល់សមត្ថកិច្ចចុះស្រាវជ្រាវ និងបង្ក្រាបឲ្យបានទាន់ពេល និងមានប្រសិទ្ធភាព។ របាយការណ៍របស់ការិយាល័យបង្ក្រាបបទល្មើសគ្រឿងញៀននៃស្នងការដ្ឋាននគរបាលខេត្តព្រះសីហនុ ឆ្នាំ២០១៦ បង្ហាញថា ចាប់ពីខែមករា ដល់ខែធ្នូ សមត្ថកិច្ចបានបើកយុទ្ធនាការចុះបង្ក្រាបបទល្មើសគ្រឿងញៀនបានចំនួន ៨៥ករណីក្នុង ១៥២មុខសញ្ញា និងមានស្ត្រីចំនួន ២៣នាក់បញ្ជូនទៅកាន់តុលាការផ្ដន្ទាទោស។ ករណីជួញដូរ និងចែកចាយគ្រឿងញៀនមានចំនួន ៦៣ករណី ឃាត់ខ្លួនជនសង្ស័យ ១៥២នាក់ មានស្ត្រី ២១នាក់។ ករណីរក្សាទុកសារធាតុញៀន និងការដឹកជញ្ជូនមាន ១៥ករណី ឃាត់ខ្លួនជនសង្ស័យ ២៣នាក់ មានស្ត្រី ១នាក់។ ករណីប្រើប្រាស់គ្រឿងញៀនមានចំនួន ១៧ករណី មានស្ត្រី ១នាក់៕
|
2017-04-02T16:13:00+07:00
|
rfa.org
|
https://www.rfa.org/khmer/news/health/drug-04022017050819.html
|
c9c474cf-8658-46e9-b92e-9b7002d8cfe8
|
រដ្ឋាភិបាលស្វីសប្ដេជ្ញាបន្តគាំទ្រមន្ទីរពេទ្យគន្ធបុប្ផាទោះស្ថាបនិកមន្ទីរពេទ្យនេះឈឺធ្ងន់
|
រដ្ឋាភិបាលស្វីស (Switzerland) ប្ដេជ្ញាសហការជាមួយរដ្ឋាភិបាលកម្ពុជា ក្នុងការគាំទ្រមន្ទីរពេទ្យគន្ធបុប្ផា ដើម្បីទ្រទ្រង់មន្ទីរពេទ្យនេះឲ្យមានថវិកាយូរអង្វែង ទោះស្ថាបនិកមន្ទីរពេទ្យគឺលោកវេជ្ជបណ្ឌិត បេអាត រិចឆ្នឺរ (Dr. Beat Richner) កំពុងឈឺធ្ងន់យ៉ាងណាក្ដី។ ការប្រកាសគាំទ្ររបស់រដ្ឋាភិបាលស្វីសឡើងវិញនៅពេលនេះ បន្ទាប់ពីមានដំណឹងនៃការធ្លាក់ខ្លួនឈឺធ្ងន់ធ្ងររបស់វេជ្ជបណ្ឌិត បេអាត រិចឆ្នឺរ។ តាំងពីឆ្នាំ១៩៩៤ រដ្ឋាភិបាលស្វីសបានគាំទ្រថវិកាដល់មន្ទីរពេទ្យគន្ធបុប្ផា សរុបប្រមាណជាង៥០លានដុល្លារអាមេរិក។ កាលពីថ្ងៃទី២៨ មីនា ក្រុមប្រឹក្សាអភិបាលរបស់មូលនិធិគន្ធបុប្ផានៅទីក្រុងហ្សូរិក (Zurich) ប្រទេសស្វីស ឲ្យដឹងថា លោកវេជ្ជបណ្ឌិត បេអាត រិចឆ្នឺរ បានធ្លាក់ខ្លួនឈឺធ្ងន់ និងប្រកាសលាលែងពីតំណែងប្រធានគ្រប់គ្រងមន្ទីរពេទ្យនេះ ហើយតែងតាំងអនុប្រធានក្រុមប្រឹក្សាអភិបាលរបស់មូលនិធិគន្ធបុប្ផា គឺលោកវេជ្ជបណ្ឌិត ភីធីរ ស្ទូដឺរ (Peter Studer) មកគ្រប់គ្រងជំនួសជាបណ្ដោះអាសន្ន ដើម្បីឲ្យមន្ទីរពេទ្យនេះដំណើរការដោយឯករាជ្យ ផ្ដល់សេវាថែទាំសុខភាពកុមារ និងមាតាដោយឥតគិតប្រាក់ និងធានានូវគុណភាពខ្ពស់។ ក្នុងរយៈពេលប្រមាណ២៥ឆ្នាំមកនេះ មន្ទីរពេទ្យគន្ធបុប្ផា បានចំណាយថវិកាអស់ជាង ៥៥០លានដុល្លារអាមេរិក សម្រាប់ព្យាបាលកុមារក្រីក្រនៅទូទាំងប្រទេសកម្ពុជា។ ថវិកាទាំងនោះបានមកពីរដ្ឋាភិបាលស្វីស រដ្ឋាភិបាលកម្ពុជា និងពីសប្បុរសជនទាំងក្នុងនិងក្រៅប្រទេស៕
|
2017-03-31T20:42:00+07:00
|
rfa.org
|
https://www.rfa.org/khmer/news/health/swiss-reaffirms-its-commitment-to-support-Kanthabopha-03312017094233.html
|
1b8f62d2-4261-42b3-b7a0-1b6546b80212
|
ប្រជាពលរដ្ឋខ្មែរចាត់ទុកលោក Beat Richner ជាទេវតាជួយសង្រ្គោះកុមារ និងជូនពរឲ្យឆាប់ជាពីជំងឺ (Video inside)
|
ប្រជាពលរដ្ឋដែលបានបានយកកូនទៅព្យាបាលនៅមន្ទីរពេទ្យគន្ធបុប្ផា បានសម្តែងការសោកស្តាយយ៉ាងខ្លាំង បន្ទាប់ពីបានទទួល ដំណឹងថា លោក Beat Richner ធ្លាក់ខ្លួនឈឺជាទម្ងន់ និងបានលាឈប់ពីប្រធានមន្ទីរពេទ្យគន្ធបុប្ផា។ ក្រុមប្រជាពលរដ្ឋបានចាត់ទុកលោក Beat Richner គឺជាទេវតាបានចុះមកជួយកុមារកម្ពុជា ហើយថែមទាំងបានជូនពរឲ្យលោក Richner ឆាប់បានជាពីជំងឺផងដែរ។ បើទោះបីអត់ពីលោក Richner ក្រុមប្រជាពលរដ្ឋនៅតែចង់ឃើញមន្ទីរពេទ្យមានដំណើរការជាធម្មតា ហើយអំពាវនាវឲ្យសប្បុរសជនបន្តបរិច្ចាគថវិកាឲ្យមន្ទីរពេទ្យនេះ បានបន្តដំណើរជាបន្តទៅទៀត ព្រោះមន្ទីរពេទ្យនេះ បានដើរតួនាទីយ៉ាងសំខាន់ជួយព្យាបាលជំងឺកូនចៅរបស់ពួកគាត់។
|
2017-03-30T21:34:00+07:00
|
freshnewsasia.com
|
https://m.freshnewsasia.com/index.php/en/localnews/51092-beat-richner-video-inside.html
|
d224b50d-fee7-4baa-9ced-5498b9001d42
|
មន្ត្រីកាំកុងត្រូលខេត្តព្រះសីហនុចុះពិនិត្យកន្លែងលក់ម្សៅទឹកដោះគោទារក
|
មន្ត្រីជំនាញសាខាកាំកុងត្រូលខេត្តព្រះសីហនុ បានបន្ថែមសកម្មភាពចុះត្រួតពិនិត្យការដាក់លក់ម្សៅទឹកដោះគោគ្រប់ប្រភេទ សម្រាប់ជាអាហារបំប៉នដល់ទារកដែលអាជីវករដាក់លក់នៅលើទីផ្សារមួយចំនួន មានផ្សារពាណិជ្ជកម្ម និងផ្សារលើជាដើម ដើម្បីឲ្យប្រាកដថា បានអនុវត្តស្របតាមខ្លឹមសារអនុក្រឹត្យលេខ ១៣៣ ដែលអគ្គនាយកដ្ឋានកាំកុងត្រូលបានកំណត់។ អនុប្រធានសាខាកាំកុងត្រូល ខេត្តព្រះសីហនុ លោក ជា ប៉ិច មានប្រសាសន៍ថា អនុក្រឹត្យលេខ១៣៣ បានតម្រូវឲ្យក្រុមហ៊ុនផលិត ឬចែកចាយម្សៅទឹកដោះគោសម្រាប់ទារក ឬកុមារ ត្រូវតែមានគុណភាព។ លោក ជា ប៉ិច បានឲ្យដឹងថា សកម្មភាពចុះពិនិត្យម្សៅទឹកដោះគោបំប៉នសុខភាពទារកនៅតាមទីផ្សារមួយចំនួនរបស់មន្ត្រីជំនាញសាខាកាំកុងត្រូលខេត្តព្រះសីហនុ ប៉ុន្មានសប្ដាហ៍កន្លងទៅនេះ ក្រុមអាជីវករទទួលលក់ម្សៅទឹកដោះគោសម្រាប់កុមារភាគច្រើន បានសហការជាមួយមន្ត្រីជំនាញ និងប្ដេជ្ញាចូលរួមអនុវត្តតាមខ្លឹមសារអនុក្រឹត្យលេខ១៣៣ របស់អគ្គនាយកដ្ឋានកាំកុងត្រូលឲ្យបានទាំងអស់គ្នា។ ទោះជាបែបនេះក្ដី លោក ជា ប៉ិច បានណែនាំឲ្យមាតាគ្រប់រូបងាកមកបំបៅទឹកដោះម្ដាយផ្ទាល់ដល់កូន ឬទារក ដែលទើបប្រសូត រហូតដល់អាយុជាង ២ឆ្នាំ ឬច្រើនជាងនេះ ប្រសើរជាងឲ្យទារកបៅម្សៅទឹកដោះគោជំនួសទឹកដោះកំណើតរបស់ម្ដាយ។ មន្ត្រីជំនាញរូបនេះបង្ហាញអត្ថប្រយោជន៍ដែលទទួលបានពីការបំបៅទឹកដោះម្ដាយដល់ទារកថា អាចជួយការពារសុខភាពទារក ឬកុមារ រហូតដល់ធំដឹងក្ដី ជាពិសេសអាចជួយឲ្យប្រាជ្ញាស្មារតីបុត្រធីតាមានភាពឆ្លាតវៃ ជាងការបំបៅម្សៅទឹកដោះគោដល់ទារក៖ ។ អ្នកសម្របសម្រួលសមាគមអាដហុក (Adhoc) ប្រចាំខេត្តព្រះសីហនុ អ្នកស្រី ជៀប សុធារី ទទូចដល់មន្ត្រីជំនាញចំណីអាហារគ្រប់ស្ថាប័ន ត្រូវបង្កើនសកម្មភាពចុះត្រួតពិនិត្យទំនិញគ្រប់ប្រភេទទាំងផលិតក្នុងស្រុក និងនាំចូលពីក្រៅប្រទេសឲ្យបានជាប្រចាំ។ អ្នកស្រី សុធារី កត់សម្គាល់ថា ទំនិញភាគច្រើនដែលដាក់លក់នៅលើទីផ្សារនានា ទូទាំងក្រុងព្រះសីហនុ ក៏ដូចជាទូទាំងប្រទេសកម្ពុជា រួមមាន ត្រី សាច់ អាហារស្រស់ អាហារកំប៉ុង អាហារក្រៀម និងភេសជ្ជៈគ្រប់ប្រភេទ គឺភាគច្រើនប្រើសារធាតុគីមី ហើយផលិតផលខ្លះគ្មានដាក់កាលបរិច្ឆេទ ឬក្រុមហ៊ុនផលិតនោះទេ។ អ្នកឃ្លាំមើលសង្គមរូបនេះគាំទ្រសកម្មភាពមន្ត្រីជំនាញនៃអគ្គនាយកដ្ឋានកាំកុងត្រូល នៅតាមសាខាទូទាំងប្រទេស ជាពិសេសមន្ត្រីកាំកុងត្រូលខេត្តព្រះសីហនុ ដែលតែងបានចុះត្រួតពិនិត្យគុណភាពទំនិញដាក់លក់នៅលើទីផ្សារជាបន្តបន្ទាប់៖ ។ ក្នុងនាមជាមាតាម្នាក់ អ្នកស្រី សុធារី ក៏ស្នើដល់មន្ត្រីគ្រប់ស្ថាប័នជំនាញ ដែលប្រចាំការនៅតាមច្រកព្រំដែនជាមួយប្រទេសជិតខាងកម្ពុជា ត្រូវពង្រឹងគុណភាពការងាររបស់ខ្លួនឲ្យបានប្រសើរឡើងវិញ។ អ្នកស្រីសំណូមពរថា គួរល្មមមន្ត្រីនៅតាមស្ថាប័នជំនាញមួយចំនួន មិនត្រូវអនុញ្ញាតឲ្យឈ្មួញនាំចូលទំនិញខូចគុណភាព ឬទំនិញផលិតគ្មានឈ្មោះក្រុមហ៊ុន និងមិនមានកំណត់កាលបរិច្ឆេទត្រឹមត្រូវនៅលើផលិតផលទាំងនោះ ព្រោះនាំឲ្យប៉ះពាល់ដល់សុខភាពប្រជាពលរដ្ឋខ្មែរធ្ងន់ធ្ងរ។ អ្នកស្រី ជៀប សុធារី៖ ។ ទាក់ទិនបញ្ហានេះ លោក ទុំ សំណាង អនុប្រធាននាយកដ្ឋានបច្ចេកទេស និងទំនាក់ទំនងសាធារណៈនៃអគ្គនាយកដ្ឋានកាំកុងត្រូលកម្ពុជា នាឱកាសចុះមកពង្រឹងគុណភាពការងារដល់មន្ត្រីកាំកុងត្រូលខេត្តព្រះសីហនុ កាលពីថ្ងៃទី១៤ ខែមីនា។ លោកបានស្នើឲ្យក្រុមអាជីវករទាំងអស់ចូលរួមអនុវត្តតាមខ្លឹមសារអនុក្រឹត្យលេខ១៣៣ របស់អគ្គនាយកដ្ឋានកាំកុងត្រូលឲ្យបានទាំងអស់គ្នា និងស្នើឲ្យអាជីវករទាំងអស់ត្រូវទទួលលក់ផលិតផលម្សៅទឹកដោះគោបំប៉នទារក គឺត្រូវពិនិត្យទៅលើការវេចខ្ចប់ និងគុណភាពភាពផលិតផលនីមួយៗ ឲ្យបានត្រឹមត្រូវ។ លោក ទុំ សំណាង ស្នើដល់អាណាព្យាបាល ឬម្ដាយគ្រប់ៗរូបត្រូវបំបៅទឹកដោះម្ដាយដល់កូនដែលទើបប្រសូតរហូតដល់មានអាយុ ២ឆ្នាំ ឬច្រើនជាងនេះ ដើម្បីសុខភាពកុមារ និងភាពវៃឆ្លាតរបស់កុមារពេលពួកគេធំដឹងក្តី៖ ។ បន្ថែមលើនេះ លោក ជា ប៉ិច អនុប្រធានសាខាកាំកុងត្រូល ខេត្តព្រះសីហនុ ក៏បានរំលឹកដល់អាណាព្យាបាល ឬមាតាគ្រប់ៗរូប មិនត្រូវជឿទៅលើការផ្សព្វផ្សាយពាណិជ្ជកម្មលក់ផលិតផលម្សៅទឹកដោះគោសម្រាប់ទារករបស់ក្រុមហ៊ុនលក់ផលិតផលនីមួយៗ ដែលផ្សាយអួតអាងជ្រុលហួសហេតុ លើកតម្កើងពីគុណភាពផលិតផលដើម្បីបោកបញ្ឆោតលក់ផលិតផលបានច្រើន។ មន្ត្រីជំនាញចំណីអាហាររូបនេះ ក៏ព្រមានក្រុមហ៊ុនទាំងឡាយណាដែលបន្តផ្សព្វផ្សាយពាណិជ្ជកម្មអួតអាងអំពីគុណភាពម្សៅទឹកដោះគោរបស់ខ្លួនតាមរបៀបបោកប្រាស់ដែលលោកថា ជាការអនុវត្តផ្ទុយពីខ្លឹមសារនៃអនុក្រឹត្យលេខ១៣៣ របស់អគ្គនាយកដ្ឋានកាំកុងត្រូល ហើយអ្នកជាប់ពាក់ព័ន្ធ ឬក្រុមហ៊ុនទាំងនោះនឹងត្រូវប្រឈមមុខនឹងការផ្ដន្ទាទោសតាមច្បាប់កំណត់៕
|
2017-03-30T16:22:00+07:00
|
rfa.org
|
https://www.rfa.org/khmer/news/health/mothers-urged-to-breastfeed-thier-new-born-03302017051016.html
|
9d4e88fc-c2dd-4c52-8a47-0773a5253706
|
អង្គការកម្ពុជាជួយជនរងគ្រោះចែកធុងចម្រោះទឹកស្អាតនៅកំពង់ឆ្នាំង
|
អង្គការក្រៅរដ្ឋាភិបាល និងអាជ្ញាធរស្រុកបរិបូរណ៍ ខេត្តកំពង់ឆ្នាំង បានចុះអប់រំផ្សព្វផ្សាយ និងចែកធុងចម្រោះទឹកស្អាត ជូនពលរដ្ឋនៅភូមិឆ្នុកទ្រូចំនួន ៩០គ្រួសារ ដែលកំពុងខ្វះខាតទឹកស្អាតប្រើប្រាស់។ អាជ្ញាធរ និងមន្ត្រីអង្គការក្រៅរដ្ឋាភិបាល នៅតែបារម្ភពីបញ្ហាសុខភាពរបស់ពលរដ្ឋជាច្រើនទៀត ដោយសារតែពួកគេកំពុងប្រើប្រាស់ទឹកពុំមានអនាម័យ ឬមិនចម្រោះសម្លាប់មេរោគមុនផឹក។ អង្គការកម្ពុជា ជួយជនរងគ្រោះ (RTF) ដែលមានប្រភពជំនួយពីសហរដ្ឋអាមេរិក បានចុះដល់មូលដ្ឋាននៃឃុំឆ្នុកទ្រូ ដើម្បីផ្ដល់ធុងទឹកចម្រោះ និងសៀវភៅអប់រំសុខភាពដល់សិស្ស និងពលរដ្ឋក្រីក្រ បន្ទាប់ពីទទួលព័ត៌មានពីស្ថានភាពលំបាករបស់ពលរដ្ឋនៅតំបន់នេះ។ អាជ្ញាធរស្រុកបរិបូរណ៍ ស្វាគមន៍សកម្មភាពមនុស្សធម៌នេះ ដោយសុំឲ្យអង្គការចែកបន្ថែមនូវធុងចម្រោះទឹកប្រមាណ ៧០ធុងទៀត។ អភិបាលរងស្រុកបរិបូរណ៍ លោក រ៉ែម ដេត ថ្លែងនៅថ្ងៃទី២៩ ខែមីនា ថា នៅទូទាំងស្រុកមិនទាន់មានប្រភពទឹកស្អាត ឬក្រុមហ៊ុនផលិតទឹកស្អាតបានប្រើប្រាស់នៅឡើយទេ ដូច្នេះពលរដ្ឋត្រូវយល់ដឹងពីបញ្ហាសុខភាព និងការប្រើប្រាស់ទឹក។ ស្របពេលគ្នានេះលោកអំពាវនាវឲ្យអង្គការក្រៅរដ្ឋាភិបាល ឬសប្បុរសជននានា ជួយផ្ដល់ឧបករណ៍ចម្រោះទឹកមានគុណភាពប្រើបានយូរជូនពលរដ្ឋ៖ ។ ទាក់ទងបញ្ហានេះ ប្រធានអង្គការកម្ពុជា ជួយជនរងគ្រោះដែលជាអង្គការទើបបើកថ្មីនៅកម្ពុជា លោក ហ្គារី បេកខ៍ មិនហ៊ានសន្យាថា អង្គការលោកមានលទ្ធភាពផ្ដល់ធុងចម្រោះជូនពលរដ្ឋបន្ថែមទៀតទេ ប៉ុន្តែលោកនឹងស្នើសុំទៅម្ចាស់ជំនួយទៀត ហើយបើបាន ឬមិនបានយ៉ាងណាលោកនឹងផ្ដល់ដំណឹងតាមរយៈអាជ្ញាធរ។ ប៉ុន្តែលោកបានឃើញពីស្ថានភាពពលរដ្ឋខ្វះទឹកប្រើប្រាស់ជាក់ស្ដែង៖ ។ ពលរដ្ឋម្នាក់មកពីខេត្តបាត់ដំបង ទើបមករស់នៅចំណុចជើងកំពង់ នៃឃុំឆ្នុកទ្រូ បានរយៈពេល ៧ឆ្នាំ លោកស្រី ទុំ ភ័ណ្ឌ ឲ្យដឹងថា ជាច្រើនឆ្នាំហើយដែលគ្រួសារគាត់ប្រើប្រាស់ទឹកអណ្ដូង និងទឹកភ្លៀង ហើយពេលខ្លះលោកស្រីបានដាំទឹកសម្រាប់ផឹកដែរ។ លោកស្រីពុំមានលទ្ធភាពទិញធុងទឹកចម្រោះប្រើប្រាស់នោះទេ ប៉ុន្ដែពេលនេះទទួលបានធុងទឹកចម្រោះលែងសូវបារម្ភពីបញ្ហាសុខភាពទៀតហើយ៖ ។ ពលរដ្ឋប្រមាណ ១៥០គ្រួសារនៅចំណុចជើងកំពង់ ឬចំណុចដើមច្រកែង នៃឃុំឆ្នុកទ្រូ ស្រុកបរិបូរណ៍ កំពុងប្រឈមនឹងបញ្ហាសុខភាពដោយសារបរិភោគទឹកមិនស្អាត បញ្ហាអនាម័យបរិស្ថាន និងមិនទាន់មានទីជម្រកច្បាស់លាស់។ ពួកគេភាគច្រើនជាកម្មករតាមទូកនេសាទ និងខ្លះនៅកំពង់ផែឆ្នុកទ្រូ ហើយផ្លាស់ប្ដូរទីតាំងស្នាក់នៅមិនច្បាស់លាស់តាមកម្ពស់ទឹកទន្លេនៅលើដីព្រៃលិចទឹកអភិរក្ស៕
|
2017-03-30T14:35:00+07:00
|
rfa.org
|
https://www.rfa.org/khmer/news/health/distribution-clean-water-filters-03302017032209.html
|
c25cead8-859c-4d56-ac7e-c84928d03716
|
សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជួយអ្នកជំងឺឡើងខ្មៅជើងម្ខាង ហើយស្អុយរលួយ មកពីខេត្តកំពង់ធំ
|
នៅព្រឹកថ្ងៃទី២៩ ខែមីនា ឆ្នាំ២០១៧នេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានជួយឲ្យលោក តេង តន អាយុ៦៥ឆ្នាំ កើតជំងឺឡើងខ្មៅជើងម្ខាង ហើយស្អុយរលួយ រស់នៅខេត្តកំពង់ធំ ឲ្យទទួលបានការព្យាបាលដោយឥតគិតថ្លៃ ក្នុងបន្ទប់សង្រ្គោះបន្ទាន់ ពីក្រុមគ្រូពេទ្យនៃមន្ទីរពេទ្យព្រះកុសុមៈ សហការជាមួយក្រុមគ្រូពេទ្យស្ម័គ្រចិត្តសម្តេចតេជោ (TYDA)។ ជាមួយគ្នានេះ កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន នៅបានជួយឧបត្ថម្ភដល់ការហូបចុក និងការស្នាក់នៅប្រចាំថ្ងៃ ក្នុងអំឡុងពេលកំពុងសម្រាកព្យាបាលនេះថែមទៀតផង។ ក្រុមគ្រួសារអ្នកជំងឺមានក្តីរំភើប និងមានសង្ឃឹមឡើងវិញ ក្រោយបានការយកចិត្តទុកដាក់ខ្ពស់ និងការសណ្តោសប្រណីពីសំណាក់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលបានជួយដោះស្រាយ សម្របសម្រួលការព្យាបាល និងការផ្គត់ផ្គង់ការរស់នៅ ហើយជឿជាក់ថាអ្នកជំងឺនឹងមានសង្ឃឹមរស់តទៅទៀត។ សូមបញ្ជាក់ថា លោក តេង តន មានអាសយដ្ឋានបច្ចុប្បន្ន រស់នៅភូមិព្រៃបន្លិច សង្កាត់អាចារ្យលាក់ ក្រុងស្ទឹងសែន ខេត្តកំពង់ធំ ជាអតីតមេភូមិព្រៃបន្លិច អស់រយៈពេល ២៥ឆ្នាំ ហើយធ្លាប់ទទួលបានប័ណ្ណសរសើរពីរាជរដ្ឋាភិបាលកម្ពុជា ដោយសារគាត់មានស្នាដៃល្អ ក្នុងការបម្រើប្រជាជន ហើយដោយសារការយកប្រាក់មកព្យាបាលជំងឺទើបធ្វើឲ្យជីវភាពគ្រួសារ មានជីវភាពធ្លាក់ដុនដាបជាខ្លាំង៕
|
2017-03-30T00:10:00+07:00
|
freshnewsasia.com
|
https://m.freshnewsasia.com/index.php/en/localnews/51029-2017-03-29-10-10-23.html
|
748a5e77-4b7f-4f9c-b6f7-b37560aa7514
|
អ្នកជំងឺដង្ហើម-ហឺតក្រីក្រ ដែលកំពុងខ្វះខាតថវិកាក្នុងការព្យាបាល ត្រេកអរក្រោយទទួលបានការពិនិត្យ-ព្យាបាល និងផ្តល់ថ្នាំដោយឥតគិតថ្លៃ
|
ប្រជាពលរដ្ឋក្រីក្រ ដែលមានជំងឺដង្ហើម-ហឺតចំនួន៥០នាក់ ដែលកំពុងជួបការលំបាកផ្នែកថវិកា ដើម្បីយកទៅចំណាយ លើការព្យាបាលនោះ នៅព្រឹកថ្ងៃទី២៩ ខែមីនា ឆ្នាំ២០១៧នេះ បានទទួលការពិនិត្យ ព្យាបាល និងផ្តល់ថ្នាំដោយឥតគិតថ្លៃ ពីសំណាក់វេជ្ជបណ្ឌិតឯកទេស ក្រោមការរៀបចំឡើងដោយ មន្ទីរពេទ្យជោរ៉ៃភ្នំពេញ សហការជាមួយក្រុមហ៊ុនឱសថ DHG Phamar។ អ្នកជំងឺដង្ហើម-ហឺតក្រីក្រ បានបង្ហាញនូវក្តីរីករាយ និងក្តីសង្ឃឹម ក្រោយពីបានទទួលការពិនិត្យ និងព្យាបាល ក្នុងកម្មវិធីសប្បុរសធម៌នេះ។ ពួកគាត់បានលើកឡើងថា នេះគឺជាការយកចិត្តទុកដាក់មួយ ក្នុងការចូលរួមធ្វើឲ្យសុខភាពពលរដ្ឋកម្ពុជា កាន់តែមានភាពប្រសើរឡើង និងចូលរួមកាត់បន្ថយភាពក្រីក្រផងដែរ។ លោកស្រីវេជ្ជបណ្ឌិត កាវ សួនធុក ឯកទេសមកពីមន្ទីរពេទ្យជោរ៉ៃហូជីមិញ ដែលបានមកពិនិត្យ និងព្យាបាល ក្នុងកម្មវិធីសប្បុរសធម៌នេះ បានឲ្យដឹងតាមអ្នកបកប្រែថា ឆ្លងកាត់តាមការពិនិត្យនេះ លោកស្រីបានរកឃើញថា ភាគច្រើននៃអ្នកជំងឺដង្ហើម-ហឺត កម្ពុជា បានមកជួបជាមួយគ្រូពេទ្យយឺត ក្រោយពីកើតជំងឺ ប៉ុន្តែមិនមានការខុសប្លែកគ្នាច្រើនប៉ុន្មាន ពីអ្នកជំងឺដង្ហើម-ហឺត នៅប្រទេសវៀតណាមនោះទេ។ លោកស្រីវេជ្ជបណ្ឌិត បានបញ្ជាក់ថា ជំងឺដង្ហើម-ហឺត នៅពេលធ្វើទុកធ្ងន់ធ្ងរ អាចបណ្តាលឲ្យអ្នកជំងឺស្លាប់បាន ប្រសិនបើគ្មានការជួយសង្គ្រោះ ឲ្យបានទាន់ពេលវេលា។ ក្នុងន័យនេះលោកស្រីវេជ្ជបណ្ឌិត បានផ្តល់ដំបូន្មានឲ្យអ្នកដែលមានរោគសញ្ញាថប់ពិបាកដង្ហើម ឧស្សាហហត់ គួរទៅជួបពិគ្រោះជាមួយគ្រូពេទ្យឲ្យបានទាន់ពេលវេលា៕
|
2017-03-29T22:39:00+07:00
|
freshnewsasia.com
|
https://m.freshnewsasia.com/index.php/en/localnews/51019-2017-03-29-08-39-42.html
|
02f9552a-98cc-4eca-9b12-1492af949903
|
ប្រជាពលរដ្ឋកម្ពុជា សូមបួងសួងឲ្យលោក Beat Richner ទេវតាសង្រ្គោះជីវិតកុមារកម្ពុជា បានឆាប់ជាសះស្បើយពីជំងឺ ព្រោះកម្ពុជាត្រូវការរូបលោក !
|
បន្ទាប់ពីទទួលបានព័ត៌មានថា លោកវេជ្ជបណ្ឌិត Beat Richner ដែលជាស្ថាបនិកមន្ទីរពេទ្យគន្ធបុប្ផា បាននិងកំពុងធ្លាក់ខ្លួន ឈឺធ្ងន់ ហើយកំពុងទទួលការសង្រ្គោះនៅឯមន្ទីរពេទ្យក្នុងប្រទេសស្វីស បានធ្វើឲ្យប្រជាពលរដ្ឋស្ទើរទូទាំងប្រទេស មានការបារម្ភចំពោះស្ថានភាព ជំងឺរបស់លោក និងបានសុំបួងសួងដល់វត្ថុសក្តិសិទ្ធិតាមជួយថែរក្សា និងសុំឲ្យលោកបានឆាប់ជាសះស្បើយពីជំងឺ ដើម្បីបានមកជួយសង្គ្រោះជីវិត កុមារកម្ពុជាជាបន្តទៀត ព្រោះកម្ពុជាត្រូវការរូបលោកខ្លាំងណាស់។ សេចក្តីប្រកាសព័ត៌មានដែលបណ្តាញសារព័ត៌មាន Fresh News ទទួលបាននៅយប់ថ្ងៃទី២៨ ខែមីនានេះបានឲ្យដឹងថា ស្ថាបនិក និងប្រធាន មន្ទីរពេទ្យមនុស្សធម៌ដ៏ធំនៅកម្ពុជាគន្ធបុប្ផា លោកវេជ្ជបណ្ឌិត Beat Richner បាននឹងកំពុងទទួលរងនូវជំងឺជាទំងន់ ដែលកំពុងសម្រាក ព្យាបាលនៅប្រទេសស្វីស ហើយលោកនឹងលាលែងពីតំណែងនាពេលខាងមុខ ដោយនឹងត្រូវប្រគល់តួនាទីជូនលោកវេជ្ជបណ្ឌិត Peter Studer ដែលជាអនុប្រធានមន្ទីរពេទ្យនាពេលបច្ចុប្បន្ន។ * សូមវត្ថស័ក្តិសិទ្ឋិស្រុកខ្មែរជួយតាមថែរក្សា គាត់ជៀសឆ្ងាយពីគ្រោះចង្រាយទាំងអស់ ដើម្បីឲ្យគាត់បានបន្តជួយដល់កូនទៀត * Please recovery soon my hero?love u? ខ្ញុំបារម្ភពីវីរះបុរស beat richner ណាស់??គាត់មានគុណលើកុមារកម្ពុជា ច្រើនណាស់រួមទាំងខ្ញុំដែរ?ចាំបានកាលនៅតូចគ្រប់ពេលដែលខ្ញុំឈឺ ម៉ាក់តែងតែយកខ្ញុំមកព្យាបាលនៅមន្ទីរពេទ្យគន្ធបុប្ផា?។ * សូមបួងសួងដល់វត្ថុស័ក្តិសិទ្ធទាំងឡាយជួយ គ្រងរក្សាលោកឲ្យជាសះស្បើយពីរោគាឆាប់ៗនេះផង។ * សូមជូនពរឲ្យលោកវេជ្ជបណ្ឌិតឆាប់ទទួលបាននូវសុខភាពល្អឡើងវិញ ប្រទេសខ្ញុំត្រុវការមនុស្សល្អដូចជាលោកពូណាស់។ * សូមជូនពរឲ្យលោកវេជ្ជបណ្ឌិតឆាប់ទទួលបាននូវសុខភាពល្អឡើងវិញ ប្រទេសខ្ញុំត្រុវការមនុស្សល្អដូចជាលោក លោកជាពេទ្យទេវតា សំរាបប្រជាជនកម្ពុជា! * ដំណឹងដ៏គួរឲ្យស្តាយមួយឆាកជីវិត គាត់គឺជាបណ្ឌិតពិតប្រាកដ ហើយជាទីគោរពផងដែរ។ គាត់បានលះបង់មួយជីវិតគាត់ជូនក្មេងៗ ពិសេសគឺកុមារខ្មែរ តើមានអ្នកណាមួយអាចធ្វើបានដូចគាត់ទេ? * លោកសាងល្អធ្វើល្អជាមួយប្រទេសខ្មែរបានច្រើនណាស់ ពួកយើងមិនភ្លេចគុណលោកទេ សូមឲ្យទេវតាជួយថែរក្សាឲ្យលោកឆាប់ជាអាយុវែង។ * គាត់មានគុណបំណាច់ធំធេងណាស់ដែលបានជួយព្យាបាលកូនខ្មែររាប់លាននាក់(ឮដំណឹងសោកស្តាយ) * សូមលោកឆាប់ជា ប្រទេសខ្ញុំ ប្រជាជនខ្ញុំត្រូវការមនុស្សដូចលោក លោកលះបង់ជីវិតលោកសព្វបែបយ៉ាងដើម្បីប្រជាជនខ្ញុំ ប្រជាជនខ្ញុំបើកន្លងមក គ្មានលោកជួបបញ្ញាច្រើនណាស់ លោកពលីសព្វបែបយ៉ាង ដើម្បីប្រជាជនខ្ញុំ។ សូមព្រះជាម្ចាស់ប្រទានពរលោកមកមាន សុខភាពដូចដើមវិញ Amen។ * សូមជូនពរឲ្យលោកវេជ្ជបណ្ឌិតឆាប់ជាសះស្បើយអំពីជំងឺ កូនខ្មែរត្រូវការលោកណាស់។ * សូមជូនពរឲ្យលោកវេជ្ជបណ្ឌិតឆាប់ទទួលបាននូវសុខភាពល្អឡើងវិញ ប្រទេសខ្ញុំត្រុវការមនុស្សល្អដូចជាលោកពូណាស់ លោក ម៉ម ប៊ុនហេង រដ្ឋមន្រ្តីក្រសួងសុខាភិបាល ថ្លែងប្រាប់បណ្តាញព័ត៌មាន Fresh News ឲ្យដឹងថា ជាមួយការទទួលបានព័ត៌មាននៃការវាយប្រហារដោយជំងឺយ៉ាងធ្ងន់លើស្ថាបនិកមន្ទីរពេទ្យគន្ធបុប្ផានេះ, លោករដ្ឋមន្រ្តី សូមជូនពរលោកវេជ្ជបណ្ឌិត Richner ឲ្យទទួលបានជោគជ័យក្នុងព្យាបាល និងឆាប់បានជាសះស្បើយ។ លោករដ្ឋមន្រ្តី ម៉ម ប៊ុនហេង បានចាត់ទុកលោកវេជ្ជបណ្ឌិត Richner ជាបុគ្គលដែលបានជួយសង្រ្គោះជីវិតកុមារកម្ពុជា បានយ៉ាងច្រើន។ លោក ម៉ម ប៊ុនហេង បានថ្លែងថា ក្រសួងសុខាភិបាលនឹងបន្តធ្វើការយ៉ាងស្អិតល្មួតជាមួយប្រធានមន្ទីរពេទ្យគន្ធបុប្ផាថ្មី លោក វេជ្ជបណ្ឌិត Peter Studer។ សូមបញ្ជាក់ថា លោកវេជ្ជបណ្ឌិត Richner បានចាប់ផ្តើមបើកដំណើរការមន្ទីរពេទ្យ មនុស្សធម៌គន្ធបុប្ផាជួយព្យាបាលកុមារកម្ពុជា ដោយឥតគិតថ្លៃតាំងពីឆ្នាំ១៩៩២មកម្ល៉េះ។ គិតមកដល់ត្រឹមឆ្នាំ២០១៦ មន្ទីរពេទ្យគន្ធបុប្ផាបានចំណាយថវិការជាង ៥០០លានដុល្លារ សម្រាប់ការព្យាបាល ក្នុងនោះប្រមាណ ៤០០លានដុល្លារ បានមកពីសប្បុរសជននៅប្រទេសស្វីស និងប្រមាណ ៧ភាគរយជាការចូលរួមរបស់ រាជរដ្ឋាភិបាលកម្ពុជា ៨.៨% ជាការចូលរួមរបស់រដ្ឋាភិបាលស្វីស (រដ្ឋាភិបាលស្វីស បានផ្តល់ជំនួយដល់មន្ទីរពេទ្យគន្ធបុប្ផា៤លានដុល្លារ ជារៀងរាល់ឆ្នាំ) ក្រៅពីនោះជាការចូលរួម របស់សប្បុរសជនក្នុង និងក្រៅស្រុកដទៃទៀតផងដែរ៕
|
2017-03-29T17:17:00+07:00
|
freshnewsasia.com
|
https://m.freshnewsasia.com/index.php/en/localnews/50978-beat-richner.html
|
22be658f-b772-4b80-92f9-de8c0e1c89ae
|
រដ្ឋាភិបាលសម្រេចហាមការនាំចេញទឹកដោះស្ត្រីខ្មែរទៅលក់នៅសហរដ្ឋអាមេរិក
|
រដ្ឋាភិបាលសម្រេចហាមឃាត់ការនាំចេញទឹកដោះស្ត្រីខ្មែរទៅលក់នៅសហរដ្ឋអាមេរិក ក្រោយមូលនិធិអង្គការសហប្រជាជាតិដើម្បីកុមារហៅកាត់ថា យូនីសេហ្វ (UNICEF) ថ្កោលទោសចំពោះអាជីវកម្មនេះ។ លិខិតរបស់ទីស្ដីការគណៈរដ្ឋមន្ត្រីចុះថ្ងៃទី២៨ មីនា បញ្ជាក់ថា ទោះបីជាកម្ពុជាក្រលំបាកយ៉ាងណា ក៏មិនដល់ថ្នាក់លក់ទឹកដោះស្ត្រីខ្មែរ ទៅអាមេរិកតាមរយៈក្រុមហ៊ុនអ៊ាមប្រូសៀ ឡាបស៍ (Ambrosia Labs) នោះឡើយ។ កាលពីថ្ងៃទី២២ មីនា យូនីសេហ្វ បានថ្កោលទោសក្រុមហ៊ុនអាមេរិកាំងនោះ ពាក់ព័ន្ធនឹងអាជីវកម្មនាំចេញផលិតផលទឹកដោះធម្មជាតិស្ត្រីខ្មែរទៅដាក់លក់នៅសហរដ្ឋអាមេរិក។ យូនីសេហ្វចាត់ទុកទឹកដោះធម្មជាតិស្ត្រី គឺជាកោសិកាមនុស្សដូចជាឈាម និងមិនគួរត្រូវគេយកទៅធ្វើអាជីវកម្ម ក្រោមរូបភាពកេងប្រវ័ញ្ចយកប្រយោជន៍ពីស្ត្រីខ្មែរដែលក្រីក្រ និងងាយរងគ្រោះនោះទេ។ មូលនិធិនេះបញ្ជាក់ថា កង្វះអាហាររូបត្ថម្ភនៅតែជាបញ្ហាគំរាមកំហែងមួយចំពោះសុខុមាលភាពកុមារនៅកម្ពុជា។ ហេតុដូច្នេះការបំបៅទឹកដោះធម្មជាតិសមស្របគឺជាកត្តាសំខាន់មួយក្នុងចំណោមកត្តាសំខាន់នានា ដែលចូលរួមចំណែកឲ្យកុមារមានសុខភាព និងជីវជាតិទ្រទ្រង់រាងកាយល្អ។ កាលពីថ្ងៃទី២០ មីនា អាជ្ញាធរខ្មែរបានបញ្ឈប់ក្រុមហ៊ុនមិនឲ្យនាំចេញផលិតផលទឹកដោះជាបណ្ដោះអាសន្ន និងប្រមូលទិញទឹកដោះពីស្ត្រីក្រីក្រ និងងាយរងគ្រោះនៅកម្ពុជា យកទៅដាក់លក់នៅសហរដ្ឋអាមេរិក។ ផលិតផលទឹកដោះទាំងនេះ ត្រូវបានក្រុមហ៊ុនមួយនេះប្រមូលទិញពីស្ត្រីក្រីក្រនៅកម្ពុជា ដោយដាក់បង្កកមុនពេលដឹកទៅកាន់សហរដ្ឋអាមេរិក។ ក្រុមហ៊ុនដាក់លក់ផលិតផលនេះក្នុងតម្លៃ ២០ដុល្លារអាមេរិក សម្រាប់កញ្ចប់ទឹកដោះទម្ងន់ ១៤៧មីលីលីត្រ៕
|
2017-03-28T15:10:00+07:00
|
rfa.org
|
https://www.rfa.org/khmer/news/health/govt-ban-the-sale-of-Cambodian-breast-milk-to-us-03282017040859.html
|
96d4539b-1d6e-4542-b71c-fcb05bd93863
|
ប្រជាពលរដ្ឋស្រុកបរសេដ្ឋជិត៤ពាន់នាក់ ថ្លែងអំណរគុណលោក ហ៊ុន ម៉ានី ដែលចាត់ក្រុមគ្រូពេទ្យ ចុះព្យាបាលជំងឺជូនពួកគាត់ដល់គេហដ្ឋាន (Video inside)
|
ប្រជាពលរដ្ឋជិត៤ពាន់នាក់ រស់នៅឃុំកក់ ស្រុកបរសេដ្ឋ ខេត្តកំពង់ស្ពឺ បានសម្ដែងការរំភើបរីករាយ និងថ្លែងអំណរគុណ ចំពោះលោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្តរបស់លោកចុះជួយពិនិត្យ និងព្យាបាលជំងឺជូនពួកគាត់ ដោយឥតគិតថ្លៃ។ ក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ២១៦នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី នៅថ្ងៃទី២៦ ខែមីនាម្សិលមិញ បាននាំអំណោយថ្នាំពេទ្យ ចុះទៅពិនិត្យព្យាបាលជំងឺជូនប្រជាពលរដ្ឋ នៅឃុំកក់ ស្រុកបរសេដ្ឋ ខេត្តកំពង់ស្ពឺ ដោយឥតគិតថ្លៃចំនួន៤៥២៥នាក់ ដោយក្នុងនោះជំងឺកុមារចំនួន៥៧៣នាក់ ជំងឺ ស្ត្រី៥១១នាក់ ជំងឺផ្លូវដង្ហើម៣១៥នាក់ ជំងឺផ្លូវចិត្ត៣១២នាក់ ជំងឺឬសដូងបាត២៩២នាក់ ជំងឺទឹកនោមផ្អែម៤១២នាក់ ជំងឺមាត់ធ្មេញ២៧៧នាក់ ជំងឺភ្នែកចំនួន២៧៩នាក់ និងជំងឺទូទៅ ៥៤៨នាក់។ លោក ផែត ផុន ប្រជាពលរដ្ឋដែលរស់នៅ ស្រុកបសេដ្ឋ ខេត្តកំពង់ស្ពឺ បានថ្លែងឲ្យដឹង «ថ្ងៃនេះខ្ញុំ និងអ្នកភូមិជាច្រើន សូមថ្លែងអំណរគុណយ៉ាងជ្រាលជ្រៅ ឯកឧត្តម ហ៊ុន ម៉ានី និងក្រុមការងារគ្រូពេទ្យស្ម័គ្រចិត្ត របស់ឯកឧត្តមដែលបានចុះមក ពិនិត្យព្យាលបាលជំងឺប្រជាពលរដ្ឋ ដោយឥតគិតថ្លៃនេះ ហើយការចុះមកជួយរបស់ក្រុមគ្រូពេទ្យនេះ បានជួយដល់អ្នកភូមិ ស្រុកច្រើនណាស់ដូចជាកាត់បន្ថយភាពក្រីក្រ ព្រោះអ្នកភូមិមានជីវភាពក្រីក្រ និងមានអ្នកជំងឺច្រើន ខ្ញុំក៏សូមស្នើឲ្យឯកឧត្តម ហ៊ុន ម៉ានី ក៏ដូចជាក្រុមគ្រូពេទ្យស្ម័គ្រចិត្ត ចុះមកជួយប្រជាពលរដ្ឋឲ្យ បានច្រើនដងថែមទៀត»។ អ្នកស្រី ង៉ែត ង៉ត ប្រជាពលរដ្ឋក្នុងស្រុកបសេដ្ឋ បានថ្លែងឲ្យដឹងថា អ្នកស្រីបន្ដថា «ការចុះមកជួយនេះ បានផ្ដល់ប្រយោជន៍ច្រើនណាស់ដ៏អ្នកភូមិឃុំកក់នេះ ព្រោះអាចជួយកុំឲ្យអ្នកស្រុកភូមិចំណាយលុយ ដើម្បីទិញថ្នាំ ហើយខ្ញុំក៏ដូចជាអ្នកស្រុកភូមិសូមស្នើសូមឲ្យក្រុមគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានីចុះមកជួយប្រជាពលរដ្ឋឲ្យបានគ្រប់ៗគ្នា និងញឹកញាប់»។ សូមបញ្ជាក់ថារយៈពេល៥១ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៥២១នាក់ ចុះពិនិត្យនិងព្យាបាល ជូនប្រជាពលរដ្ឋដោយឥតគិតថ្លៃ ចំនួន៦៩លើក ក្នុងនោះព្យាលបាលជូនប្រជាពលរដ្ឋបានចំនួន៨៤០៣៣នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី២៦ ខែមីនា ឆ្នាំ២០១៧។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហា សុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិ បង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕
|
2017-03-28T02:36:00+07:00
|
freshnewsasia.com
|
https://m.freshnewsasia.com/index.php/en/50852-video-inside-2.html
|
c0821331-76aa-4070-9cd0-357a43454156
|
ក្រសួងការងារចេញសេចក្តីណែនាំទប់ស្កាត់ការដួលសន្លប់តាមរោងចក្រកាត់ដេរ
|
ក្រសួងការងារ បានចេញវិធានការមួយចំនួនសម្រាប់ម្ចាស់ និងនាយកសហគ្រាស គ្រឹះស្ថាន ជាពិសេសផ្នែកកាត់ដេរសម្លៀកបំពាក់ និងដេរស្បែកជើង ដើម្បីបញ្ចៀសនូវការដួលសន្លប់។ ក្រសួងការងារ បញ្ជាក់ថា រោងចក្រកាត់ដេរទាំងអស់ត្រូវផ្តល់ទឹកស្អាតសម្រាប់បរិភោគឲ្យបានគ្រប់គ្រាន់ សម្រាប់កម្មករកម្មការិនី ហើយត្រូវបើកបង្អួច ទ្វារ ឲ្យបានធំទូលាយ ឬបន្ថែមកង្ហារបញ្ចូលខ្យល់ក្នុងអគារផលិតកម្ម។ ម្ចាស់រោងចក្រក៏ត្រូវរៀបចំឲ្យមានប្រព័ន្ធស្រោចទឹកនៅលើដំបូលអគារផលិតកម្មឲ្យបានយ៉ាងតិច ២ដងក្នុងមួយថ្ងៃ ឬបន្ថែមសំណាញ់នៅលើដំបូលអគារផលិតកម្ម ដើម្បីកាត់បន្ថយកម្ដៅ ហើយត្រូវដាក់ឲ្យមានឧបករណ៍វាស់ស្ទង់កម្ដៅនៅកន្លែងធ្វើការ ដើម្បីតាមដានការវិវឌ្ឍន៍នៃកម្ដៅ និងត្រូវរៀបចំទុកដាក់សម្ភារកុំឲ្យបាំងប្រភពខ្យល់ចេញចូល។ មួយវិញទៀត រោងចក្រក៏ត្រូវថែទាំ និងត្រួតពិនិត្យជាប្រចាំប្រព័ន្ធបង្ការអគ្គីភ័យ និងសម្ភារការពាររួមនៅក្នុងអគារសហគ្រាស គ្រឹះស្ថាន ឲ្យបានត្រឹមត្រូវតាមលក្ខណៈបច្ចេកទេស និងធានាថា ប្រព័ន្ធ និងឧបករណ៍ទាំងនោះអាចដំណើរការបានក្នុងពេលមានគ្រាអាសន្នកើតឡើង ព្រមទាំងអនុវត្តតាមការណែនាំរបស់ក្រុមអធិការកិច្ចការងារ ហើយម្ចាស់រោងចក្រកាត់ដេរត្រូវគ្រប់គ្រងសារធាតុគីមីងាយឆាបឆេះ ដោយត្រូវដាក់ឲ្យឆ្ងាយពីអគារផលិតកម្ម។ រោងចក្រកាត់ដេរត្រូវមើលថែទាំ និងត្រួតពិនិត្យជាប្រចាំ និងបើកឲ្យដំណើរការប្រព័ន្ធបញ្ចេញបញ្ចូលខ្យល់នៅតាមអគារផលិតកម្មទាំងអស់ឲ្យបានយ៉ាងហោចមួយម៉ោង មុនពេលអនុញ្ញាតឲ្យកម្មករនិយោជិតចូលបម្រើការងារ។ ចំណុចផ្សេងទៀតនោះ ក្រសួងការងារ ណែនាំថា អ្នកគ្រប់គ្រងរោងចក្រកាត់ដេរ ត្រូវរៀបចំឲ្យមានប្លង់សម្រាប់ជម្លៀសខ្លួន សញ្ញាការពារសុវត្ថិភាពនៅតាមប៉ុស្តិ៍ការងារ និងការអប់រំបណ្តុះបណ្តាលកម្មករនិយោជិត៕
|
2017-03-26T18:24:00+07:00
|
rfa.org
|
https://www.rfa.org/khmer/news/health/Labor-Ministry-advises-garments-to-prevent-workers-from-mass-fainting-03262017065958.html
|
0fdafa1a-7f71-4898-93c7-ae6a4665bb5e
|
សេចក្តីជូនដំណឹង! ស្នងការដ្ឋានខេត្តត្បូងឃ្មុំ នឹងនាំថ្នាំសង្កូវ និងអំណោយជូនមន្ដ្រីនគរបាលចូលនិវត្តន៍ ដែលមានជំងឺរ៉ាំរ៉ៃតាមផ្ទះ នាដើមខែមេសា រហូតបុណ្យចូលឆ្នាំខ្មែរ
|
លោកឧត្តមសេនីយ៍ទោ បែន រ័ត្ន ស្នងការនគរបាលខេត្តត្បូងឃ្មុំ នឹងរៀបចំពិធីជួបជុំមួយ សម្រាប់មន្ដ្រីនគរបាលដែលចូលនិវត្តន៍ ព្រមទាំងចុះសួរសុខទុក្ខមន្ដ្រីនគរបាលដែលមានជំងឺរ៉ាំរ៉ៃ កំពុងរស់នៅផ្ទះ ក្នុងទឹកដីខេត្តត្បូងឃ្មុំ ដើម្បីអបអរសាទបុណ្យចូលឆ្នាំប្រពៃណីជាតិ។ តាមសេចក្ដីជូនដំណឹង ដែលអង្គភាព Fresh News ទទួលបាននៅព្រឹកថ្ងៃទី២៦ ខែមីនា ឆ្នាំ២០១៧នេះ បញ្ជាក់ថា ពិធីជួបជុំ និងចុះសួរសុខទុក្ខមន្ដ្រីមានជំងឺរ៉ាំរ៉ៃ ដែលកំពុងសម្រាកព្យាបាលទាំងនៅផ្ទះ និងនៅមន្ទីរពេទ្យនេះ នឹងត្រូវធ្វើឡើងនៅដើមសប្ដាហ៍ទី១ នៃខែមេសាខាងមុខនេះ រហូតដល់ថ្ងៃបុណ្យចូលឆ្នាំតែម្តង។
|
2017-03-26T18:20:00+07:00
|
freshnewsasia.com
|
https://m.freshnewsasia.com/index.php/en/localnews/50744-2017-03-26-04-20-10.html
|
37c516eb-0047-4d47-a65c-360fca6b09fa
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តចុះពិនិត្យព្យាបាលជំងឺ ជូនពលរដ្ឋជិត២ពាន់នាក់ នៅស្រុកបរសេដ្ឋ ខេត្តកំពង់ស្ពឺ
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២១៦នាក់ នៅព្រឹកថ្ងៃអាទិត្យ ទី២៦ ខែមីនា ឆ្នាំ២០១៧នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន១៩៩៦នាក់ ក្នុងនោះស្រ្ដីមានចំនួន១៣៩៧នាក់ ដែលស្ថិតនៅឃុំកក់ ស្រុកបសេដ្ឋ ខេត្តកំពង់ស្ពឺ។ ការចុះពិនិត្យ និងព្យាបាលជំងឺជូនប្រជាពលរដ្ឋឃុំឃុំកក់ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២១៦នាក់ ដឹកនាំដោយលោក លេង ផាលី ប្រធានក្រុមកាងារគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី និងមានការចូលរួមសហការពីលោក ហ៊ូ តាំងអេង រដ្ឋលេខាធិកាក្រសួងផែនការ តំណាងឲ្យលោក ឆាយ ថន ទេសរដ្ឋមន្រ្ដី ក្រសួងផែនការ លោក នួន ផារត្ន័ សមាជិកអចិន្ដ្រៃយ៍ សហភាពសហព័ន្ធយុវជនកម្ពុជា លោក សំ រិទ្ធី, លោក វ៉ី សំណាង អភិបាលខេត្តកំពង់ស្ពឺ, លោក គុជ ចន្ធី អនុប្រធានមន្ទីរសុខាភិបាលខេត្តកំពង់ស្ពឺ លោក ង៉ាក់ ប៊ុនធី អភិបាលស្រុកបរសេដ្ឋ, សហភាពសហព័ន្ធយុវជន កម្ពុជាស្រុកបរសេដ្ឋ ខេត្តកំពង់ស្ពឺ លោក ឆាយ សត្យា ប្រធានសហភាពសហព័ន្ធយុវជនកម្ពុជា ក្រសួងផែនការ សហភាពសហព័ន្ធយុវជន កម្ពុជាស្រុកបរសេដ្ឋ ខេត្តកំពង់ស្ពឺ លោកវេជ្ជបណ្ឌិត TODO JUNGKUNTZ (Licensed Clinical Psychologist) មកពីសហរដ្ឋអាមេរិក។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ ជាមួយគ្នានោះ លោក លេង ផាលី បាននាំមកនូវការផ្តាំផ្ញើ សួរសុខទុក្ខ និងក្តីស្រឡាញ់ នឹករលឹកពីចម្ងាយរបស់លោក ហ៊ុន ម៉ានី ចំពោះ ពុក ម៉ែ ពូ មីង បងប្អូន ប្រុសស្រី ក្មួយៗ កុមារា កុមារី ទាំងអស់ ដោយសារលោកមានការមមាញឹក ជាប់កាតព្វកិច្ចបំពេញបេសកកម្ម ផ្សេងទៀត ទើបមិនមានវត្តមាននៅទីនេះ ប៉ុន្តែថ្ងៃណាមួយ លោក ហ៊ុន ម៉ានី នឹងចុះសួរសុខទុក្ខបងប្អូនដោយផ្ទាល់។ សូមបញ្ជាក់ថារយៈពេល៥១ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៥២១នាក់ ចុះពិនិត្យនិងព្យាលបានលជូនប្រជាពលរដ្ឋដោយឥតគិតថ្លៃចំនួន៦៩លើក ក្នុងនោះព្យាលបាលជូនប្រជាពលរដ្ឋបានចំនួន៨៤០៣៣នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី២៦ ខែមីនា ឆ្នាំ២០១៧៕
|
2017-03-26T15:59:00+07:00
|
freshnewsasia.com
|
https://m.freshnewsasia.com/index.php/en/50735-2017-03-26-01-59-40.html
|
1428b5f3-7ef3-4aac-9f3a-786ae7b87459
|
រដ្ឋបាលខេត្តព្រះសីហនុប្រកាសធ្វើតេស្ដរកសារធាតុញៀនលើបុគ្គលិកក្រុមហ៊ុនដឹកជញ្ជូន
|
រដ្ឋបាលខេត្តព្រះសីហនុ ផ្សព្វផ្សាយដល់ម្ចាស់ក្រុមហ៊ុនរថយន្តដឹកជញ្ជូនធំៗ និងម្ចាស់ក្លឹបកម្សាន្តនានាឲ្យដឹងជាមុនអំពីគម្រោងរបស់សមត្ថកិច្ចជំនាញ ចុះធ្វើតេស្ដទឹកនោមបុគ្គលិកបម្រើការងារដើម្បីរកសារធាតុញៀន។ មន្ត្រីសង្គមស៊ីវិលគាំទ្រយុទ្ធនាការនេះ ប៉ុន្តែស្នើឲ្យសមត្ថកិច្ចជំនាញត្រូវបញ្ជូនអ្នកដែលរកឃើញជាប់ពាក់ព័ន្ធគ្រឿងញៀន បញ្ជូនទៅកាន់តុលាការផ្ដន្ទាទោស បើជនទាំងនោះមានផ្ទុកសារធាតុញៀន។ អភិបាលរងខេត្តព្រះសីហនុ លោក គង់ វិតនៈ ផ្តល់សម្ភាសឲ្យអាស៊ីសេរីនៅថ្ងៃសៅរ៍ ទី២៥ ខែមីនា ថា រដ្ឋបាលខេត្តនេះបានអញ្ជើញតំណាងក្រុមហ៊ុនកាស៊ីណូ ក្លឹបកម្សាន្តនានា ពិសេសក្រុមហ៊ុនរថយន្តដឹកជញ្ជូនទំនិញ និងអ្នកដំណើរ មកប្រជុំផ្សព្វផ្សាយគ្នានៅក្នុងសប្ដាហ៍នេះ ដើម្បីជូនដំណឹងអំពីការធ្វើតេស្ដរកសារធាតុញៀនទៅលើទឹកនោមរបស់បុគ្គលិកបម្រើការងារនៅតាមក្រុមហ៊ុនទាំងនេះនាថ្ងៃខាងមុខ។ លោក វិតនៈ ឲ្យដឹងថា ជំហានចាប់ផ្ដើមនៃការធ្វើតេស្ដទឹកនោមបុគ្គលិកបម្រើការងារនៅតាមក្រុមហ៊ុនដឹកជញ្ជូន និងក្លឹបកម្សាន្តមានខារ៉ាអូខេ ឬកាស៊ីណូជាដើមនេះ គឺនឹងចាប់ផ្តើមអនុវត្តមុនគេទៅលើបុគ្គលិក ឬអ្នកបើកបររថយន្តដឹកទំនិញធំៗដែលបើកបរឆ្លងកាត់តាមផ្លូវសាធារណៈនាមូលដ្ឋានខេត្តព្រះសីហនុ។ មន្ត្រីរូបនេះរំឭកដល់ម្ចាស់ក្រុមហ៊ុនដឹកជញ្ជូនទាំងអស់ ឲ្យត្រៀមលក្ខណៈជាមុន ព្រោះនាថ្ងៃខាងមុខនេះ សមត្ថកិច្ចជំនាញ នឹងចុះតាមគោលដៅនានាតាមផ្លូវសាធារណៈ ដើម្បីធ្វើតេស្ដទឹកនោមបុគ្គលិក និងអ្នកបើកបររថយន្តក្រុមហ៊ុននីមួយៗ ដើម្បីរកសារធាតុញៀន៖ ។ អភិបាលរងខេត្តព្រះសីហនុ លោក គង់ វិតនៈ បន្ថែមថា ប្រសិនបើសមត្ថកិច្ចធ្វើតេស្តទឹកនោមទៅលើបុគ្គលិក ឬអ្នកបើកបររថយន្តដឹកទំនិញ និងរថយន្តអ្នកដំណើរជាដើម ហើយរកឃើញអ្នកមានផ្ទុកសារធាតុគ្រឿងញៀន គឺអ្នកជាប់ពាក់ព័ន្ធទាំងនោះនឹងត្រូវបញ្ជូនទៅតុលាការផ្ដន្ទាទោសតាមច្បាប់។ លោកបន្តថា យុទ្ធនាការធ្វើតេស្ដរកសារធាតុញៀននាឱកាសនេះ គឺជាការឆ្លើយតបទៅនឹងការដាក់បទបញ្ជារបស់ប្រមុខរាជរដ្ឋាភិបាល និងថ្នាក់ដឹកនាំក្រសួងមហាផ្ទៃ បានដាក់ចេញ។ លោក គង់ វិតនៈ បន្ថែមថា យុទ្ធនាការធ្វើតេស្តទឹកនោមរកសារធាតុញៀននេះ នឹងចាប់ផ្តើមអនុវត្តជំហានបន្ទាប់ទៅលើបុគ្គលិកធ្វើការងារនៅតាមកាស៊ីណូ និងក្លឹបកម្សាន្តមួយចំនួន មានក្លឹបឌីស្កូ ហាងម៉ាស្សា ខារ៉ាអូខេ និងទីតាំងកម្សាន្តផ្សេងៗ ក្រោយបានអនុវត្តយុទ្ធនាការជំហានដំបូងទៅលើអ្នកបើកបររថយន្តដឹកជញ្ជូនទំនិញ និងអ្នកដំណើរ ទទួលបានជោគជ័យ៖ ។ កាលពីថ្ងៃសុក្រ ទី២៤ ខែមីនា រដ្ឋបាលខេត្តព្រះសីហនុ បានបើកកិច្ចប្រជុំផ្សព្វផ្សាយស្ដីពីការធ្វើតេស្ដទឹកនោម ដើម្បីរកសារធាតុញៀនដល់តំណាងក្រុមហ៊ុនរថយន្តដឹកជញ្ជូនគ្រប់ប្រភេទ និងតំណាងក្រុមហ៊ុនកាស៊ីណូ និងក្លឹបកម្សាន្តជាដើម ដែលកំពុងធ្វើសកម្មភាពនាមូលដ្ឋានខេត្តព្រះសីហនុ។ អ្នកសម្របសម្រួលសមាគមអាដហុក (ADHOC) ប្រចាំខេត្តព្រះសីហនុ អ្នកស្រី ជៀប សុធារី ផ្តល់សម្ភាសតាមទូរស័ព្ទឲ្យអាស៊ីសេរីដឹងថា បើសមត្ថកិច្ចជំនាញធ្វើតេស្ដរកឃើញសារធាតុញៀនទៅលើបុគ្គលិកក្រុមហ៊ុនរថយន្តដឹកជញ្ជូនជាដើមនេះ ត្រូវតែបញ្ជូនអ្នកពាក់ព័ន្ធគ្រឿងញៀនទាំងនោះទៅតុលាការផ្ដន្ទាទោស។ អ្នកឃ្លាំមើលសង្គមរូបនេះ នឹងរង់ចាំមើលថា តើយុទ្ធនាការធ្វើតេស្ដទឹកនោមដើម្បីរកសារធាតុញៀនរបស់រដ្ឋបាលខេត្តព្រះសីហនុ នឹងមានលទ្ធផលវិជ្ជមានបែបណា។ ប៉ុន្តែបើយុទ្ធនាការនេះអាចទទួលបានលទ្ធផលវិជ្ជមាន ឬអនុវត្តមានប្រសិទ្ធភាពមែននោះ អ្នកស្រី សុធារី ស្នើឲ្យសមត្ថកិច្ចស្ថាប័នពាក់ព័ន្ធខេត្តព្រះសីហនុ ត្រូវអនុវត្តយុទ្ធនាការនេះឲ្យបានញឹកញាប់ ឬជាប្រចាំ ទើបអាចឈានដល់កាត់បន្ថយបទល្មើសគ្រឿងញៀនមានប្រសិទ្ធភាព។ អ្នកស្រី សុធារី បន្ថែមថា រាល់ថ្ងៃនេះឃើញមានសមត្ថកិច្ចនគរបាល និងកងរាជអាវុធហត្ថជាដើម នៅខេត្តព្រះសីហនុ បានបង្ក្រាប និងចាប់បានតែអ្នកចែកចាយគ្រឿងញៀនតូចតាច ឬកំប៉ិកកំប៉ុកបញ្ជូនទៅតុលាការផ្ដន្ទាទោស ប៉ុន្តែអ្នកផលិត ឬមេឈ្មួញគ្រឿងញៀនធំៗ សមត្ថកិច្ចបង្ក្រាប ឬចាប់ខ្លួនមិនទាន់បានទេ៖ ។ អ្នកស្រី សុធារី ថ្លែងក្នុងនាមអ្នកឃ្លាំមើលសង្គមដោយស្នើឲ្យរដ្ឋបាលខេត្តព្រះសីហនុ ឬមន្ត្រីជំនាញ ត្រូវតែធ្វើតេស្តទឹកនោម ឬឈាម ដើម្បីរកសារធាតុញៀនទៅលើគ្រប់កងកម្លាំងប្រដាប់អាវុធ មានកម្លាំងនគរបាល កម្លាំងកងរាជអាវុធហត្ថ និងកងទ័ពជាដើម ចាប់ពីថ្នាក់មូលដ្ឋានរហូតដល់ថ្នាក់ជាតិ ដើម្បីឲ្យយុទ្ធនាការបង្ក្រាបគ្រឿងញៀនរបស់ប្រមុខដឹកនាំរាជរដ្ឋាភិបាល អនុវត្តមានប្រសិទ្ធភាព។ ស្រដៀងគ្នាដែរ លោក ប៊ួន ណារិទ្ធិ អ្នកសម្របសម្រួលអង្គការលីកាដូ (LICADHO)ខេត្តព្រះសីហនុ ក៏គាំទ្រវិធានការចុះពិនិត្យធ្វើតេស្តទឹកនោមរកសារធាតុគ្រឿងញៀនទៅលើបុគ្គលិកបើកបរក្រុមហ៊ុនដឹកជញ្ជូនទំនិញ និងអ្នកដំណើរនេះដែរ។ ករណីនេះ លោកទទួលព័ត៌មានមកថា កន្លងទៅអ្នកបើកបររថយន្តដឹកទំនិញធំៗ ឬរថយន្តសណ្ដោងកុងតឺន័រចេញចូលតាមផ្លូវជាតិលេខ៤ គឺមានប្រើប្រាស់គ្រឿងញៀនពេលពួកគេកំពុងបើកបរនៅលើផ្លូវថ្នល់សាធារណៈ ហើយតែងបង្កគ្រោះថ្នាក់ចរាចរណ៍បណ្ដាលឲ្យមានមនុស្សស្លាប់ និងរងរបួសជាបន្តបន្ទាប់៖ ។ ប្រមុខដឹកនាំរាជរដ្ឋាភិបាលកម្ពុជា កន្លងទៅនេះដាក់ចេញយុទ្ធនាការថ្មីមួយ ដើម្បីប្រយុទ្ធប្រឆាំងគ្រឿងញៀនខុសច្បាប់ ស្របពេលដំណើរទស្សនកិច្ចផ្លូវរដ្ឋលើកទី១ របស់ប្រធានាធិបតីហ្វីលីពីន លោក លោក រ៉ូឌ្រីហ្គោ ឌូតឺតេ (Rodrigo Duterte) ដែលជាអ្នកកំពុងអនុវត្តយុទ្ធនាការដូចគ្នានេះដ៏ខ្លាំងក្លាពុំធ្លាប់មានក្នុងប្រទេស និងធ្វើឲ្យមនុស្សរាប់ពាន់នាក់ស្លាប់។ យុទ្ធនាការបង្ក្រាបគ្រឿងញៀនដែលលោកនាយករដ្ឋមន្ត្រី ហ៊ុន សែន ប្រកាសអនុវត្តលើកទី១ មានរយៈពេល ៦ខែ គឺចាប់ពីខែមករា ដើមឆ្នាំ២០១៧ នេះតទៅ។ បទល្មើសគ្រឿងញៀននេះវាពុំមែនជារឿងថ្មីឡើយ ព្រោះប្រមុខដឹកនាំជារឿយៗតែងរំឭកដល់មន្ត្រីមានសមត្ថកិច្ចក្រោមឱវាទរបស់ខ្លួន ឲ្យអនុវត្តច្បាប់ស្ដីពីការត្រួតពិនិត្យគ្រឿងញៀនឲ្យមានប្រសិទ្ធភាព ដើម្បីឲ្យសម្រេចតាមការប្ដេជ្ញាចិត្តថា កម្ពុជា ជាប្រទេសគ្មានគ្រឿងញៀនជាដើម។ បញ្ហានេះ រដ្ឋាភិបាលទទួលស្គាល់ថា ការចរាចរជួញដូរគ្រឿងញៀននៅកម្ពុជា មិនថយចុះទេ ហើយថែមទាំងរីករាលដាលគួរឲ្យបារម្ភ ពោលគឺចាប់ពីទីក្រុងរហូតដល់ជនបទដាច់ស្រយាលមួយចំនួនទៀតផង ប៉ុន្តែយ៉ាងណាក៏ដោយ រដ្ឋាភិបាលអះអាងថា កម្ពុជា មិនមែនជាប្រទេសផលិតគ្រឿងញៀន ឬប្រភពនៃគ្រឿងញៀនទេ ដោយគ្រាន់តែមានការលួចលាក់នាំចូលពីក្រៅប្រទេសតាមរបៀងព្រំដែន និងជើងហោះហើរ ដើម្បីនាំចេញទៅប្រទេសទី៣ និងមួយចំនួនសម្រាប់ទីផ្សារក្នុងស្រុក៕
|
2017-03-26T12:25:00+07:00
|
rfa.org
|
https://www.rfa.org/khmer/news/health/authority-in-preahsihanouk-to-test-for-addicted-substance-on-transportation-staff-03262017011707.html
|
db1afe66-e379-400d-997e-c32633f28189
|
អគ្គនាយកមន្ទីរពេទ្យកាល់ម៉ែត ដឹកនាំក្រុមគ្រូពេទ្យស័្មគ្រចិត្តសម្ដេចតេជោ ចុះជួយពិនិត្យជំងឺជូនពលរដ្ឋជាង៣ពាន់នាក់ នៅស្រុកកោះធំ ខេត្តកណ្តាល
|
លោកសាស្រ្តាចារ្យ ឈាង រ៉ា អនុប្រធានក្រុមការងារថ្នាក់ជាតិចុះមូលដ្ឋានស្រុកកោះធំ និងជាអគ្គនាយកមន្ទីរពេទ្យកាល់ម៉ែត នៅថ្ងៃទី២៥ ខែមីនា ឆ្នាំ២០១៧នេះ ដឹកនាំក្រុមគ្រូពេទ្យស្ម័គ្រចិត្តសម្តេចតេជោ ហ៊ុន សែន ជួយពិនិត្យជំងឺ និងចែកថ្នាំជូនប្រជាជនដោយឥតគិតថ្លៃ នៅអនុវិទ្យាល័យ ប៊ុន រ៉ានី ហ៊ុន សែន ព្រែកតាដួង (ទល់មុខវត្តព្រែកតាដួង) ឃុំព្រែកថ្មី ស្រុកកោះធំ ខេត្តកណ្តាល។ ប្រជាពលរដ្ឋដែលមកទទួលសេវាព្យាបាលនេះមានចំនួន៣,២១៧នាក់ ក្នុងនោះ ពិនិត្យអ្នកជំងឺទូទៅបាន ២,១៨៧នាក់, អ្នកជំងឺភ្នែក ៣០៥នាក់, អ្នកជំងឺត្រចៀក ច្រមុះ បំពង់ក ៩៥នាក់, អ្នកជំងឺសម្ភព រោគស្រ្តី ៦៨នាក់, ពិគ្រោះអ្នកជំងឺវះកាត់៨១នាក់, វះកាត់តូចបាន៩នាក់, ពិនិត្យព្យាបាលធ្មេញបាន១៨០នាក់, ពិនិត្យអេកូបេះដូងបានចំនួន៧២នាក់, អេកូពោះបានចំនួន៨៩នាក់ និងពិនិត្យជំងឺកុមារបានចំនួន១៤០នាក់។ ជាមួយគ្នានោះ ប្រជាជនមានសេចក្តីត្រេកអរ និងពេញចិត្តជាពន់ពេកចំពោះ ក្រុមគ្រូពេទ្យស្ម័គ្រចិត្ត សម្តេចតេជោ និងបានគោរពថ្លែងអំណរគុណដ៏ជ្រាល ជ្រៅជាទីបំផុតចំពោះ សម្តេច ដែលតែងតែយកចិត្តទុកដាក់ខ្ពស់ ដល់សុខមាលភាពប្រជាជនទូទៅ ពិសេសនៅថ្ងៃនេះឃុំព្រែកថ្មី ស្រុកកោះធំ ខេត្តកណ្តាល៕
|
2017-03-26T00:04:00+07:00
|
freshnewsasia.com
|
https://m.freshnewsasia.com/index.php/en/localnews/50705-2017-03-25-10-04-12.html
|
e6352870-4cb9-4191-b3d4-7076ba1911f1
|
សម្តេចតេជោ ហ៊ុន សែន ស្នើរៀបចំសួនច្បារឲ្យស្អាត ដើម្បីឲ្យប្រជាពលរដ្ឋ បានហាត់ប្រាណជៀសវាងពីជំងឺផ្សេងៗ (Video inside)
|
សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានស្នើរៀបចំសួនច្បារឲ្យបានស្អាតៗ ដើម្បីឲ្យប្រជាពលរដ្ឋ ហាត់ប្រាណ ជៀសវាង ពីជំងឺផ្សេងៗ។ បន្ថែមពីលើនោះ សម្តេចនាយករដ្ឋមន្រ្តី បានថ្លែងថា ការងារអប់រំ គឺជាការងារមួយ ដែលត្រូវតែធ្វើ ហើយត្រូវបន្តធ្វើពីជំនាន់មួយ ទៅជំនាន់មួយទៀត ដោយមិនអាចរាថយបាន នោះឡើយ។ សម្តេចតេជោ ហ៊ុន សែន បានមានប្រសាសន៍បែបនេះ ខណៈសម្តេច អញ្ជើញជាអធិបតីភាព ក្នុងពិធីបិទសន្និបាតបូកសរុប លទ្ធផលការងារ ឆ្នាំសិក្សា ឆ្នាំ២០១៥-២០១៦និងលើកទិសដៅសម្រាប់ ឆ្នាំសិក្សា២០១៦-២០១៧ របស់ ក្រសួងអប់រំ យុវជន និងកីឡា នៅថ្ងៃទី២៣ ខែមីនា ឆ្នាំ២០១៧នេះ។ បញ្ជាក់ឲ្យដឹងនៅក្នុងពិធីនោះ ប្រមុខរាជរដ្ឋាភិបាលកម្ពុជា បានមានប្រសាសន៍យ៉ាងដូច្នេះថា ។ ជាការកត់សំគាល់ សម្តេចតេជោ ហ៊ុន សែនផ្ទាល់ តែងហាត់ប្រាណ ទៅលើកីឡាវាយកូនហ្គោល និងរត់ប្រណាំងជារៀងរាល់ ចុងសប្តាហ៍។ សម្តេចតេជោ ហ៊ុន សែន ថាការហាត់ប្រាណជាប្រចាំនេះ នឹងជួយមួយផ្នែកឲ្យទទួលបានសុខភាពល្អ៕
|
2017-03-24T02:16:00+07:00
|
freshnewsasia.com
|
https://m.freshnewsasia.com/index.php/en/localnews/50550-video-inside-321.html
|
b7e81b6c-b3b4-45d8-81f5-1815fb061023
|
រដ្ឋលេខាធិការក្រសួងសុខាភិបាល ព្រមានដកហូតតំណែងប្រធានមន្ទីរពេទ្យណា ដែលធ្វេសប្រហែសឲ្យអ្នកជំងឺស្លាប់ ដោយសារគ្មានគ្រូពេទ្យប្រចាំការ
|
លោក ធា គ្រុយ រដ្ឋលេខាធិការក្រសួងសុខាភិបាល បានព្រមានដកហូតតំណែងប្រធានមន្ទីរពេទ្យ បើសិនមានការធ្វេសប្រហែស បណ្តាលឲ្យអ្នកជំងឺស្លាប់ដោយសារគ្មានគ្រូពេទ្យប្រចាំការ។ ជាមួយគ្នានេះលោកក៏បានបញ្ជាក់ថា ក្រសួងសុខាភិបាល នឹងដាក់វិន័យរដ្ឋបាល ចំពោះគ្រូពេទ្យណា ដែលមកធ្វើការមិនទាន់ម៉ោង ដើម្បីលប់បំបាត់បាតុភាពអសកម្មមួយចំនួន របស់ក្រុមគ្រូពេទ្យដែលមកបំរើការ នៅមន្ទីរពេទ្យមិនទាន់ពេលវេលា។ ការថ្លែងបែបនេះនៅក្នុងឱកាសដែលលោក ធា គ្រុយ រដ្ឋលេខាធិការក្រសួងសុខាភិបាល អញ្ជើញចូលរួមជាអធិបតី ក្នុងទិវាអភិវឌ្ឍន៍វេជ្ជសាស្រ្តបន្តលើកទី៦ ដែលបានធ្វើឡើងក្នុងសាលាខេត្តតាកែវ នាព្រឹកថ្ងៃទី២៣ ខែមីនា ឆ្នាំ២០១៧នេះ ។ លោក ធា គ្រុយ បានឲ្យដឹងថា មកពីកន្លងមកមានក្រុមគ្រូពេទ្យមួយចំនួន បានមកបំរើនៅមន្ទីរពេទ្យរដ្ឋ មានការយឺតយ៉ាវ និងមួយចំនួនទៀត មិនបានមកយាមប្រចាំការ នៅមន្ទីរពេទ្យឲ្យបានត្រឹមត្រូវថែមទៀតផង។ លោកថា ។ លោកបន្តថា បញ្ហាអសកម្មរបស់ក្រុមគ្រូពេទ្យទាំងអស់នេះ រហូតដល់លោកប្រធានមន្ទីរពេទ្យខ្លះ បានពឹងពាក់លោកឲ្យជួយអប់រំ មន្រ្តីក្រោមឱវាទរបស់ខ្លួនថែមទៀត។ ដូច្នោះដើម្បីលប់បំបាត់ទង្វើមិនគោរពវិន័យរដ្ឋបាលនេះ ក្នុងពេលឆាប់ៗខាងមុខក្រសួង នឹងចាត់វិធានការរដ្ឋ ចំពោះក្រុមគ្រូពេទ្យមិនគោរពវិន័យទាំងអស់នោះ។ លោករដ្ឋលេខាធិការ ធា គ្រុយ បានបន្ថែមទៀតថា វិន័យរដ្ឋបាលដែល នឹងដាក់ទៅលើគ្រូពេទ្យលួចម៉ោងរបស់រដ្ឋនោះ គឺតាមរយៈការចេញលិខិតព្រមានដោយផ្ទាល់តែម្ដង ហើយបើមានបាតុភាពការធ្វេសប្រហេសរហូត ដល់មានអ្នកជំងឺស្លាប់ដោយសារតែ គ្រូពេទ្យមិនមកប្រចាំការនោះ គឺត្រូវដកតំណែងប្រធានមន្ទីរពេទ្យមុនគេតែម្ដង។ ជុំវិញបញ្ហាទាំងអស់នេះ លោក ធា គ្រុយ បានបញ្ជាក់ឲ្យដឹងថា ដូច្នោះប្រធានមន្ទីរពេទ្យត្រូវតែ ធ្វើការណែនាំអប់រំ ដ៏មន្រ្តីរបស់ខ្លួនឲ្យគោរពវិន័យរដ្ឋបាល ឲ្យបានត្រឹមត្រូវ ព្រោះប្រធានមន្ទីរពេទ្យ ជាអ្នកទទួលខុសត្រូវ ចំពោះមុខក្រសួងសុខាភិបាល៕
|
2017-03-23T23:15:00+07:00
|
freshnewsasia.com
|
https://m.freshnewsasia.com/index.php/en/localnews/50529-2017-03-23-09-15-42.html
|
0ef45079-3f69-464d-9be5-d651a9b68856
|
អ្នកជំងឺមហារីក ទៅវះកាត់ជាសះស្បើយ នៅអូស្រ្តាលី ត្រឡប់មកកម្ពុជាវិញ ក្រោមការអបអរសាទរជាខ្លាំង
|
លោក អេង ខេង ដែលទទួលបានការឧបត្ថម្ភ២៥,០០០ដុល្លារ ពីក្រុមហ៊ុន ខ្មែរ ប៊ែវើរីជីស លីមីតធីត ទៅវះកាត់ជំងឺមហារីកមាត់ដ៏ធ្ងន់ធ្ងរ នៅប្រទេសអូស្រ្តាលី តាមរយៈសមាគមន៍ចក្ខុកម្ពុជាអន្តរជាតិ បានវិលត្រឡប់មកដល់មាតុភូមិកម្ពុជាវិញហើយ នៅល្ងាចថ្ងៃទី២២ ខែមីនា ឆ្នាំ២០១៧ ក្រោមការអបអរសាទរពីបងប្អូន ញាតិជិតខាង និងក្រុមហ៊ុនឧបត្ថម្ភ។ អ្នកស្រី អ៊ុក ប៊ុនថា ដែលជាប្អូនថ្លៃ និងបានអញ្ជើញទៅទទួលលោក អេង ខេង ដល់ព្រលានយន្តហោះ រៀបរាប់ថា «ពេលខ្ញុំឃើញគាត់ដំបូង ខ្ញុំរំភើបចិត្តមែនទែន។ គាត់មានមុខមាត់ស្អាតបាត ហើយលើផ្ទៃមុខរបស់គាត់ បង្ហាញតែក្ដីរីករាយ ដែលយើងកម្រឃើញណាស់ពីមុនមក។ ពេលមកដល់ផ្ទះ នៅកំពង់ចាមព្រឹកមិញ អ្នកភូមិជាច្រើនបានមកអបអរគាត់ដល់ផ្ទះ។ ការវះគាត់បានផ្លាស់ប្ដូរជីវិតគាត់ ដែលធ្លាប់តែគេខ្លាច ធ្លាប់គេរើសអើង ក្លាយជាមនុស្សអាចចូលរួមក្នុងសង្គមបាន ដូចមនុស្សទូទៅដែរ»។ លោកវេជ្ជបណ្ឌិត ង៉ូវ ស្រ៊ុន ស្ថាបនិកសមាគមន៍ចក្ខុកម្ពុជាអន្តរជាតិ ឲ្យដឹងថា «ជំងឺមហារីកមានច្រើនប្រភេទ។ ករណីជំងឺមហារីករបស់លោក អេង ខេង នឹងមិនបន្តកើតជាថ្មីទៀតឡើយ បន្ទាប់ពីការវះកាត់នេះ ប្រសិនបើគាត់ទទួលទានថ្នាំតាមវេជ្ជបញ្ជា និងរបបអាហាររូបត្ថម្ភ ដែលយើងផ្ដល់ឲ្យ»។ នាយកផ្នែកទំនាក់ទំនង នៃក្រុមហ៊ុន ខ្មែរ បែវើរីជីស លីមីតធីត បណ្ឌិត អ៊ឹម សុធារិទ្ធ ថ្លែងថា ក្រុមហ៊ុន ខ្មែរបែវើរីជីស លីមីតធីត ពិតជាមានមោទនភាព ដែលបានចូលរួមផ្លាស់ប្ដូរជីវិតរបស់លោក អេង ខេង។ លោកបន្ថែមថា «ការឧបត្ថម្ភលោក អេង ខេង ទៅវះកាត់ជំងឺមហារីក នៅប្រទេសអូស្រ្តាលីនេះ គឺជាសកម្មភាពសប្បុរសមួយទៀត ដែលក្រុមហ៊ុនចង់ចូលរួម ជួយប្រជាពលរដ្ឋដែលគ្មានលទ្ធភាព ឲ្យទទួលបានឱកាសដូចគេដូចឯងដែរ។ ក្រុមហ៊ុនសប្បាយចិត្ត និងអបអរសាទរដល់លោក អេង ខេង ដែលទទួលបានការវះកាត់ជាសះស្បើយ និងត្រឡប់មកកាន់មាតុប្រទេសវិញ ដោយសុវត្ថិភាព»៕
|
2017-03-23T18:47:00+07:00
|
freshnewsasia.com
|
https://m.freshnewsasia.com/index.php/en/localnews/50499-2017-03-23-04-47-51.html
|
c8abab9f-cca0-4475-b4ec-2087ca1cb952
|
ជំងឺរលាកថ្លើមប្រភេទបេ (B) ដែលឈានទៅមានជំងឺក្រិនថ្លើមនិងមហារីកថ្លើម
|
ជំងឺរលាកថ្លើមប្រភេទបេ (B) ពុំមែនជាជំងឺតំណពូជនោះទេ គឺជាប្រភេទជំងឺឆ្លង។ អ្នកមានជំងឺនេះអាចព្យាបាលឲ្យជាសះស្បើយបាន ប៉ុន្តែបើសិនជាមិនបានព្យាបាលឲ្យបានទាន់ពេល និងត្រឹមត្រូវទេនោះ នឹងមានវិបាកជាច្រើនដែលកើតចេញពីជំងឺនេះ ដែលនឹងបង្កឲ្យមានគ្រោះថ្នាក់ដល់អាយុជីវិត។ ក្រៅអំពីការព្យាបាលជំងឺនេះ ក៏មានវិធីបង្ការសម្រាប់អ្នកមិនទាន់កើតមានជំងឺរលាកថ្លើមនេះដែរ។ បើសិនជាលោកអ្នកព្យាបាលជំងឺរលាកថ្លើមប្រភេទបេ (B) មិនបានទាន់ពេលវេលា និងត្រឹមត្រូវទេនោះ នឹងអាចវិវឌ្ឍន៍ទៅមានជាជំងឺក្រិនថ្លើម និងជំងឺមហារីកថ្លើមបាន។ នាយកគ្លីនិកវឌ្ឍនៈវិជ្ជា លោកវេជ្ជបណ្ឌិត ភៀវ សូរ៉ែន ផ្ដល់និយមន័យថា ជំងឺរលាកថ្លើមប្រភេទបេ (B) គឺបង្កដោយមេរោគវីរុសប្រភេទបេ (B) ហើយធ្វើឲ្យកោសិកាថ្លើមមានរបួស និងរលាក។ លោកវេជ្ជបណ្ឌិតឲ្យដឹងថា វីរុសប្រភេទបេ វាជាវីរុសស្ងាត់ស្ងៀម ដែលអាចរស់នៅខាងក្រៅខ្លួនមនុស្សបានដល់ជាងមួយសប្ដាហ៍ ហើយអាចមានអត្រាចម្លងខ្ពស់ជាងមេរោគអេដស៍ដល់ទៅ ១០០ដង។ មូលហេតុដែលបណ្ដាលឲ្យមានជំងឺនេះ គឺពាក់ព័ន្ធនឹងការចម្លងមេរោគ មានដូចជា៖ មេរោគរលាកថ្លើមប្រភេទបេនេះ មានភាពខ្លាំងអាចរស់នៅក្នុងលំហបរិយាកាសបានដល់ទៅ ១សប្ដាហ៍ទើបងាប់។ ដូច្នេះ សម្រាប់នារីៗដែលនិយមទៅកាត់សម្អាតសាច់ក្រចកនៅតាមហាង តូប ឬមជ្ឈមណ្ឌលកែសម្ផស្សនានា ដោយគេមិនបានយកចិត្តទុកដាក់ជូតសម្អាត និងសម្លាប់មេរោគលើឧបករណ៍សម្ភារប្រើប្រាស់ត្រឹមត្រូវនោះ ប្រឈមនឹងការឆ្លងជំងឺនេះខ្លាំងណាស់៖ ។ លោកវេជ្ជបណ្ឌិត ភៀវ សូរ៉ែន បានឲ្យដឹងថា នៅពេលឆ្លងមេរោគរលាកថ្លើមបេ ដំបូងៗគឺ ៧០% ពុំមានរោគសញ្ញាស្ដែងចេញអ្វីទាំងអស់ឲ្យលោកអ្នកដឹងនោះទេ ៣០% ដែលអាចចេញអាការឲ្យអ្នកជំងឺដឹងមានដូចជា ក្ដៅខ្លួន អស់កម្លាំង បាត់ចំណង់អាហារ ឈឺពោះ ទឹកនោមមានពណ៌លឿនចាស់ ចុករោយដៃជើង និងករណីខ្លះភ្នែកឡើងលឿង ឬស្បែកឡើងពណ៌លឿងតែម្ដង ប៉ុន្តែមិនអាចកំណត់ឲ្យតែមានអាការបែបនេះ ១០០% ថាមានជំងឺថ្លើមប្រភេទបេនោះឡើយ គឺមានតែការធ្វើតេស្ដឈាមមួយមុខគត់ ដែលអាចបញ្ជាក់ថាមានជំងឺនេះពិតប្រាកដ៖ ។ លោកវេជ្ជបណ្ឌិតអះអាងថា អាការអាចឃើញនៅពេលឆ្លងមេរោគនេះពី ៣ខែទៅ ៦ខែ។ បើសិនជាលោកអ្នកសង្ស័យនឹងមានអាការបែបនេះ គ្រូពេទ្យបានផ្ដល់ឱវាទថា ឲ្យប្រញាប់ទៅជួបវេជ្ជបណ្ឌិតដើម្បីធ្វើការពិនិត្យមើលទៅលើស្ថានភាពមេរោគ មុខងារថ្លើម កម្រិតរលាក និងការប្រឈមមុខនឹងការវិវឌ្ឍន៍ផ្សេងៗ។ គ្រូពេទ្យនឹងកំណត់នីតិវិធីនៃការព្យាបាលទៅតាមលទ្ធផលនៃការពិនិត្យ ដោយការផ្ដល់ឱសថ ហើយបើធ្ងន់ធ្ងរនឹងឈានរហូតដល់ការប្ដូរថ្លើមក៏មាន នៅស្រុកខ្មែរមិនទាន់មានទេ ប៉ុន្តែនៅប្រទេសផ្សេងៗដូចជាសហរដ្ឋអាមេរិក ដោយសារបច្ចេកវិទ្យាទំនើប គឺគេអាចប្ដូរបាន៖ ។ ទាក់ទងទៅនឹងជំងឺថ្លើមនេះ សិក្ខាសាលាកម្ពុជា-ជប៉ុន លើកទី២ ស្តីអំពី “បច្ចេកទេសអង់ដូស្កូក្នុងការធ្វើរោគវិនិច្ឆ័យ និងព្យាបាលជំងឺមហារីកប្រព័ន្ធរំលាយអាហារ និងថ្លើម” រៀបចំដោយមន្ទីរពេទ្យកាល់ម៉ែត កាលពីខែកុម្ភៈ ក្រោមកិច្ចសហការពីសាកលវិទ្យាល័យណាហ្គោយ៉ា (Nagoya University) នៃប្រទេសជប៉ុន បានបង្ហាញថា ជំងឺមហារីកប្រព័ន្ធរំលាយអាហារ និងថ្លើម គឺជាជំងឺមហារីកដែលកើតមានជាញឹកញាប់នៅលើប្រជាជនកម្ពុជា។ ស្ថិតិចុងក្រោយពីអង្គការសុខភាពពិភពលោកនៅឆ្នាំ២០១២ បានបង្ហាញឲ្យឃើញថា ប្រជាជនកម្ពុជា ជាពិសេសបុរសមានអត្រាកើត និងស្លាប់ដោយសារជំងឺមហារីកថ្លើមខ្ពស់ជាងគេបំផុតនៅក្នុងតំបន់អាស៊ីអាគ្នេយ៍ ដោយមានចំនួនអ្នកកើតប្រហែលជាង ២.២០០ករណីក្នុងមួយឆ្នាំ ក្នុងនោះជាង ៩៥% នៃអ្នកជំងឺបានទទួលមរណភាព (គិតជាចំនួនសរុបជាង ២.១០០ករណីក្នុងមួយឆ្នាំ)។ លោកវេជ្ជបណ្ឌិត ភៀវ សូរ៉ែន បញ្ជាក់បន្ថែមដូច្នេះ៖ ។ ពាក់ព័ន្ធនឹងជំងឺរលាកថ្លើមប្រភេទបេនេះ គ្រូពេទ្យបានផ្ដល់ឱវាទមួយចំនួន។ ទោះបីជាយ៉ាងណា វិធានការការពារដ៏ល្អបំផុតសម្រាប់អ្នកដែលពុំទាន់កើតមានជំងឺថ្លើមប្រភេទបេនេះ លោកអ្នកអាចការពារដោយការចាក់ថ្នាំបង្ការដែលគេអាចចាក់បានចាប់តាំងពីកូនក្មេង រហូតដល់មនុស្សចាស់ ហើយសូមលោកអ្នកចាក់ឲ្យបានគ្រប់ចំនួនកម្រិត ៣ដងតាមក្បួនខ្នាតពេទ្យ ដែលមុនចាក់ថ្នាំបង្ការគឺត្រូវធ្វើតេស្ដឈាមជាមុន។ ចំណែកអ្នកដែលមានជំងឺថ្លើមនេះរួចហើយ គាត់ត្រូវទៅជួបវេជ្ជបណ្ឌិតឲ្យបានត្រឹមត្រូវ ដើម្បីពិនិត្យមើលអំពីស្ថានភាពជំងឺ ដើម្បីរៀបចំការព្យាបាលឲ្យទាន់ពេលវេលា កុំទុកឲ្យជំងឺនេះវិវឌ្ឍន៍ចេញរោគសញ្ញាធ្ងន់ៗ ដែលវាអាចហួសពេលវិវឌ្ឍន៍រហូតដល់ក្រិនថ្លើម ឬមានដុំមហារីកនៅលើសាច់ថ្លើមហើយ ជាដំណាក់កាលចុងក្រោយ ពេលនោះហើយគឺអ្វីៗនឹងត្រូវហួសពេលមិនអាចជួយសង្គ្រោះបានទេ។ នាយកគ្លីនិកវឌ្ឍនៈវិជ្ជា លោកវេជ្ជបណ្ឌិត ភៀវ សូរ៉ែន បានផ្ដល់អនុសាសន៍ទៀតថា ការហូបចុកដើម្បីបំប៉នសុខភាពថ្លើមពុំមានអ្វីជាពិសេសនោះទេ ប៉ុន្តែការទទួលទានផ្លែឈើ បន្លែ ត្រីសាច់ គឺជាការល្អបំផុត។ លោកអ្នកគួរជៀសវាងកុំសូវបរិភោគអាហារណាដែលមានខ្លាញ់ ឬគ្រឿងសមុទ្រដែលមានប្រភេទជាតិប្រូតេអ៊ីនខ្ពស់ៗ រីឯស្រា បារី និងអាហារផ្អាប់ ដូចជាផ្អក ប្រហុក ជាដើម ក៏កុំសូវបរិភោគច្រើនពេកដែរ ពីព្រោះបើកាលណាលោកអ្នកទទួលទានអាហារបែបនេះ នាំឲ្យថ្លើមខំប្រឹងធ្វើសំយោគជាតិផ្អែមដែលស្ដុកទុកក្នុងថ្លើម ឬនិយាយឲ្យសាមញ្ញថា ថ្លើមខំធ្វើការច្រើន គាប់ជួនបើថ្លើមកំពុងរលាក ឬមានមេរោគស្រាប់ផងនោះ ថ្លើមនឹងអាចវិវឌ្ឍន៍ទៅមិនល្អនោះទេ៕
|
2017-03-23T17:52:00+07:00
|
rfa.org
|
https://www.rfa.org/khmer/program/health/Complications-of-Hepatitis-B-03232017055649.html
|
51982e64-f70d-4cc3-a057-723362a4ec80
|
យូនីសេហ្វថ្កោលទោសក្រុមហ៊ុននាំចេញផលិតផលទឹកដោះស្ត្រីខ្មែរទៅលក់នៅអាមេរិក
|
មូលនិធិអង្គការសហប្រជាជាតិដើម្បីកុមារហៅកាត់ថា យូនីសេហ្វ (UNICEF) បានថ្កោលទោសក្រុមហ៊ុនអាមេរិកាំងមួយឈ្មោះ អ៊ាមប្រូសៀ ឡាបស៍ (Ambrosia Labs) ដែលមានមូលដ្ឋាននៅរដ្ឋយូតា (Utah) ពាក់ព័ន្ធនឹងអាជីវកម្មនាំចេញផលិតផលទឹកដោះធម្មជាតិស្ត្រីខ្មែរទៅដាក់លក់នៅសហរដ្ឋអាមេរិក។ មូលនិធិនេះចាត់ទុកថា ទឹកដោះធម្មជាតិស្ត្រីគឺជាកោសិកាមនុស្សដូចជាឈាមដែរ។ ការធ្វើពាណិជ្ជកម្មណាមួយលើផលិតផលនេះគួរតែត្រូវបានហាមប្រាមដោយច្បាប់។ មន្ត្រីនាំពាក្យយូនីសេហ្វ ប្រចាំប្រទេសកម្ពុជា អ្នកស្រី អ៊ីម៉ាន ម៉ូរូកា (Iman Morooka) ត្រូវបានភ្នាក់ងារសារព័ត៌មានបារាំង អា.អេហ្វ.ប៉េ (AFP) ស្រង់ប្រសាសន៍ផ្សាយកាលពីថ្ងៃទី២២ ខែមីនា ម្សិលមិញនេះថាទឹកដោះធម្មជាតិស្រ្តីមិនគួរត្រូវគេយកទៅធ្វើអាជីវកម្មក្រោមរូបភាពកេងប្រវ័ញ្ចយកប្រយោជន៍ពីស្ត្រីខ្មែរដែលក្រីក្រនិងងាយរងគ្រោះនោះទេ។ អ្នកស្រីបន្តថាទឹកដោះធម្មជាតិស្រ្តីដែលសល់លើសតម្រូវការគួរត្រូវរក្សាទុកនៅកម្ពុជាដោយហេតុថាទារកជាច្រើនក្នុងប្រទេសនេះកំពុងប្រឈមនឹងបញ្ហាកង្វះជីវជាតិទ្រទ្រង់រាងកាយយ៉ាងធ្ងន់ធ្ងរ។ យូនីសេហ្វបញ្ជាក់ថាកង្វះអាហាររូបត្ថម្ភនៅតែជាបញ្ហាគំរាមកំហែងមួយចំពោះសុខុមាលភាពកុមារនៅកម្ពុជា។ ហេតុដូច្នេះការបំបៅទឹកដោះធម្មជាតិសមស្របគឺជាកត្តាសំខាន់មួយក្នុងចំណោមកត្តាសំខាន់នានាដែលចូលរួមចំណែកឲ្យកុមារមានសុខភាពនិងជីវជាតិទ្រទ្រង់រាងកាយល្អ។ ការថ្កោលទោសនេះធ្វើឡើងក្រោយពីមានរបាយការណ៍នាពេលថ្មីៗនេះថាអាជ្ញាធរខ្មែរបានបញ្ឈប់មិនឲ្យក្រុមហ៊ុន អ៊ាម់ប្រូសៀ ឡាបស៍ នាំចេញផលិតផលទឹកដោះដែលបានប្រមូលទិញពីស្ត្រីក្រីក្រនិងងាយរងគ្រោះនៅកម្ពុជា យកទៅដាក់លក់នៅសហរដ្ឋអាមេរិកជាបណ្តោះអាសន្ន៕
|
2017-03-23T10:15:00+07:00
|
rfa.org
|
https://www.rfa.org/khmer/news/health/unicef-decries-sale-of-Cambodian-breast-milk-to-US-mothers-03222017231327.html
|
7f1b0e12-c324-4333-b647-507d68270837
|
មន្ត្រីជំនាញខេត្តព្រះសីហនុបន្តចុះអប់រំសិស្សនិងរឹបអូសទំនិញខូចគុណភាព
|
មន្ត្រីជំនាញត្រួតពិនិត្យចំណីអាហារប្រចាំខេត្តព្រះសីហនុ បន្តព្រួយបារម្ភអំពីទំនិញខូចគុណភាព និងទំនិញផលិតគ្មានស្លាកសញ្ញាក្រុមហ៊ុននានា ត្រូវបានក្រុមអាជីវករមួយចំនួនបន្តដាក់លក់នៅលើទីផ្សារ ជាពិសេសទីផ្សារមានទីតាំងឆ្ងាយពីទីប្រជុំជន។ ករណីនេះ មន្ត្រីឃ្លាំមើលការងារអភិវឌ្ឍន៍សង្គម ស្នើឲ្យមន្ត្រីជំនាញត្រួតពិនិត្យម្ហូបអាហារ ឬទំនិញផ្សេងៗ ត្រូវកសាងសំណុំរឿងអ្នកជាប់ពាក់ព័ន្ធនឹងការដាក់លក់ទំនិញខូចគុណភាព និងផលិតគ្មានបច្ចេកទេស បញ្ជូនទៅកាន់តុលាការដើម្បីផ្ដន្ទាទោសទើបរាងចាល។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច បានដឹកនាំមន្ត្រីជំនាញចុះអប់រំទៅលើការជ្រើសរើសទំនិញ ឬចំណីអាហារដែលមានសុវត្ថិភាពជូនដល់សិស្សានុសិស្សសាលាបឋម និងវិទ្យាល័យ ហ៊ុន សែន កំពង់សីលា កាលពីព្រឹកថ្ងៃអង្គារ ទី២១ ខែមីនា។ មន្ត្រីជំនាញបានពន្យល់ថា ការប្រើប្រាស់អាហារ ឬទំនិញខូចគុណភាព និងគ្មានស្លាកសញ្ញាវេចខ្ចប់ត្រឹមត្រូវគ្រប់ប្រភេទ ទាំងរឹង និងរាវ នាំឲ្យប៉ះពាល់ធ្ងន់ធ្ងរដល់សុខភាពអ្នកទទួលទាន ឬអ្នកប្រើប្រាស់។ នៅចំពោះមុខកុមារតូចៗ ឬសិស្សានុសិស្សវិទ្យាល័យកំពង់សីលា លោក ជា ប៉ិច ឲ្យដឹងថា ទំនិញខូចគុណភាព ឬអាហារត្រីសាច់គ្រប់ប្រភេទ ទាំងអាហារក្រៀម ស្រស់ អាហារ ឬភេសជ្ជកំប៉ុង ឬដបជាដើម ត្រូវក្រុមអាជីវករបន្តដាក់លក់នៅលើទីផ្សារមួយចំនួននាខេត្តព្រះសីហនុ មានផ្សារកំពង់សីលា ជាដើម។ លោកថា ទំនិញខូចគុណភាពជាច្រើនប្រភេទ ត្រូវមន្ត្រីជំនាញចំណីអាហារដកហូតពីទីកន្លែងលក់ដូររបស់អាជីវករមួយចំនួននៅផ្សារកំពង់សីលា កាលពីព្រឹកថ្ងៃអង្គារ ទី២១ ខែមីនា ដោយរឹបអូសទំនិញខូចគុណភាពរាប់រយគីឡូក្រាម។ លោក ជា ប៉ិច អំពាវនាវទៅដល់លោកគ្រូអ្នកគ្រូ ពិសេសអាណាព្យាបាល ឲ្យពិនិត្យកាលបរិច្ឆេទប្រើប្រាស់ និងទំនិញដែលមិនមានបិទស្លាកសញ្ញាក្រុមហ៊ុនផលិត ឲ្យបានត្រឹមត្រូវ គឺមិនត្រូវយកមកទទួលទានទេ ព្រោះនាំឲ្យប៉ះពាល់ដល់សុខភាព៖ ។ នាឱកាសនោះ សិស្សានុសិស្ស និងនាយកសាលាវិទ្យាល័យ ហ៊ុន សែន កំពង់សីលា លោក គង់ សុវុឌ្ឍី គាំទ្រសកម្មភាពរបស់ក្រុមការងារមន្ត្រីជំនាញ ត្រួតពិនិត្យម្ហូបអាហារមកពីស្ថាប័នសាខាកាំកុងត្រូលខេត្តព្រះសីហនុ ដែលចុះអប់រំដល់សិស្សានុសិស្សរៀននៅវិទ្យាល័យនេះ។ លោកនាយក បានអំពាវនាវដល់អាណាព្យាបាល និងសិស្សានុសិស្សទាំងអស់នៃវិទ្យាល័យកំពង់សីលា ត្រូវចូលរួមចេះពិនិត្យទៅលើទំនិញគ្រប់ប្រភេទ មុននឹងទិញយកទៅទទួលទាន ឬប្រើប្រាស់ ត្រូវឲ្យប្រាកដថា មុខទំនិញទាំងនោះមានគុណភាព និងមិនទាន់ហួសកាលបរិច្ឆេទប្រើប្រាស់ ដើម្បីសុខភាពនៅតាមក្រុមគ្រួសារនីមួយៗ៖ ។ ក្រោយពីបញ្ចប់ចុះផ្តល់ការអប់រំឲ្យដឹងពីរបៀបជ្រើសរើសទំនិញមានគុណភាពយកទៅប្រើប្រាស់ ជូនដល់សិស្សានុសិស្សសាលាបឋម និងវិទ្យាល័យ ហ៊ុន សែន កំពង់សីលា សរុបមានចំនួនជាង ១ពាន់នាក់កាលពីព្រឹកថ្ងៃទី២១ ខែមីនា ក្រុមមន្ត្រីជំនាញកាំកុងត្រូលខេត្តព្រះសីហនុ បានបន្តចុះទៅពិនិត្យទំនិញដាក់លក់នៅលើទីផ្សារកំពង់សីលា ដោយរកឃើញទំនិញខូចគុណភាពជាច្រើនប្រភេទ។ ទំនិញខូចគុណភាពទាំងនោះ លោក ជា ប៉ិច អនុប្រធានសាខាកាំកុងត្រូលខេត្តព្រះសីហនុ ឲ្យដឹងថា ត្រូវមន្ត្រីជំនាញធ្វើកំណត់ហេតុអប់រំអាជីវករ និងឈប់ឲ្យដាក់លក់ទំនិញខូចគុណភាពទាំងនោះ និងដកហូតយកមករក្សាទុក ដើម្បីដុតបំផ្លាញចោលនាថ្ងៃខាងមុខ។ លោកសង្កត់ធ្ងន់ថា នៅថ្ងៃអនាគត បើអាជីវករទាំងនោះបន្តដាក់លក់ទំនិញខូចគុណភាព ឬគ្មានស្លាកសញ្ញាវេចខ្ចប់ឲ្យបានត្រឹមត្រូវទេ នឹងត្រូវទទួលខុសត្រូវចំពោះមុខច្បាប់។ លោក ជា ប៉ិច ស្នើដល់ប្រជាពលរដ្ឋ អាណាព្យាបាល គ្រូបង្រៀន និងក្រុមអាជីវករ ឲ្យចូលរួមការងារថែរក្សាសុខភាពនៅតាមក្រុមគ្រួសារនីមួយៗឲ្យបានទាំងអស់គ្នា និងត្រូវចាប់ផ្ដើមពីខ្លួនយើងម្នាក់ៗ ដើម្បីគ្រួសារមានសុខភាពល្អ។ បន្ថែមលើនេះ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច ស្នើឲ្យក្រុមអាជីវករលក់ដូរបន្លែត្រីសាច់នានានៅទូទាំងខេត្តព្រះសីហនុ ត្រូវចូលរួមសហការជាមួយមន្ត្រីជំនាញកាំកុងត្រូល ក្នុងសកម្មភាពចុះត្រួតពិនិត្យរកទំនិញខូចគុណភាព ឬរកសារធាតុគីមីដាក់នៅលើចំណីអាហារតាមទីផ្សារជាដើម ឲ្យបានទាំងអស់គ្នា ព្រោះអាចនឹងត្រូវប្រឈមមុខច្បាប់ បើក្រុមអាជីវកររូបណារឹងទទឹងមិនសហការជាមួយមន្ត្រីជំនាញ។ អ្នកសម្របសម្រួលសមាគមអាដហុក (ADHOC) ប្រចាំខេត្តព្រះសីហនុ អ្នកស្រី ជៀប សុធារី ស្នើដល់មន្ត្រីជំនាញត្រួតពិនិត្យចំណីអាហារថា ត្រូវមានវិធានការផ្លូវច្បាប់ឲ្យបានធ្ងន់ធ្ងរទៅលើក្រុមអាជីវករទាំងឡាយណាដែលមុខទំនិញរបស់ពួកគេ ត្រូវមន្ត្រីជំនាញរកឃើញមានសារធាតុគីមី ឬខូចគុណភាព ត្រូវដាក់លក់នៅលើទីផ្សារដែលនាំឲ្យប៉ះពាល់ដល់សុខភាពអ្នកប្រើប្រាស់។ មន្ត្រីឃ្លាំមើលការអភិវឌ្ឍសង្គមរូបនេះ គាំទ្រសកម្មភាពរបស់មន្ត្រីជំនាញត្រួតពិនិត្យចំណីអាហារកាំកុងត្រូលខេត្តព្រះសីហនុ ក្នុងការងារចុះត្រួតពិនិត្យរកសារធាតុគីមីជាបន្តបន្ទាប់ ទៅលើចំណីអាហារ និងបន្លែផ្លែឈើជាដើមនៅលើទីផ្សារនានា ដើម្បីចូលរួមថែរក្សាសុខភាពពលរដ្ឋ។ យ៉ាងនេះក្តី អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច បានប្រកាសលេខទូរស័ព្ទជូនដល់សាធារណជន ឬប្រជាពលរដ្ឋ បើមានព័ត៌មានសង្ស័យថា ទីតាំងណាមួយមានលក់ទំនិញខូចគុណភាព អាហារស្រស់ ចំណីអាហារទាំងភេសជ្ជកំប៉ុង ឬដបគ្រប់ប្រភេទមានដាក់សារធាតុគីមី និងហួសកាលបរិច្ឆេទប្រើប្រាស់ជាដើម ត្រូវផ្ដល់ព័ត៌មានឲ្យបានឆាប់ទៅកាន់មន្ត្រីកាំកុងត្រូលខេត្តព្រះសីហនុ តាមរយៈលេខ ០៩៨ ៥៥៥ ៦៦៦ លេខ ០១៧ ៤៤៣ ៧៣៧ និង ០១២ ៩៤៦ ០៤៦៕
|
2017-03-21T18:20:00+07:00
|
rfa.org
|
https://www.rfa.org/khmer/news/health/Specialist-concerns-of-toxin-food-in-Sihanuk-Ville-03212017071118.html
|
7ba7d8dd-3c85-4826-aa00-32d6e1501f02
|
អាជ្ញាធរខ្មែរផ្អាកការនាំចេញទឹកដោះស្ត្រីទៅសហរដ្ឋអាមេរិកជាបណ្ដោះអាសន្ន
|
អាជ្ញាធរខ្មែរបានបញ្ឈប់មិនឲ្យក្រុមហ៊ុនអាមេរិកាំងមួយឈ្មោះ អ៊ាមប្រូសៀ ឡាបស៍ (Ambrosia Labs) នាំចេញផលិតផលទឹកដោះដែលបានប្រមូលទិញពីស្ត្រីក្រីក្រនៅកម្ពុជា យកទៅដាក់លក់នៅសហរដ្ឋអាមេរិក ជាបណ្ដោះអាសន្ន។ អគ្គនាយកនៃអគ្គនាយកដ្ឋានគយ និងរដ្ឋាករ លោក គុណ ញឹម បានថ្លែងប្រាប់ទីភ្នាក់ងារសារព័ត៌មានបារាំង អា.អេហ្វ.ប៉េ (AFP)ដែលចេញផ្សាយនៅថ្ងៃទី២០ មីនា ថា ក្រុមហ៊ុននេះត្រូវការច្បាប់អនុញ្ញាតពីក្រសួងសុខាភិបាល ដោយសារតែផលិតផលនេះផលិតចេញពីសរីរាង្គមនុស្ស។ លោក គុណ ញឹម បន្តថា មន្ត្រីរដ្ឋាភិបាលគ្រោងនឹងជួបប្រជុំគ្នាក្នុងពេលឆាប់ៗនេះ ដើម្បីកំណត់គោលនយោបាយស្តីអំពីផលិតផលនេះ ព្រោះថាករណីនាំចេញផលិតផលទឹកដោះស្ត្រីនេះជាបញ្ហារសើប។ ការហាមប្រាមនេះ កើតមានឡើងខណៈដែលមានសេចក្តីរាយការណ៍ថា ក្រុមហ៊ុនអាមេរិកាំងមានមូលដ្ឋាននៅរដ្ឋយូតា (Utah) ឈ្មោះ អ៊ាមប្រូសៀ ឡាបស៍ អះអាងថា ខ្លួនជាក្រុមហ៊ុនដំបូងបង្អស់ដែលធ្វើការនាំចេញផលិតផលទឹកដោះស្ត្រីពីបរទេស មកដាក់លក់ក្នុងសហរដ្ឋអាមេរិក។ ក្រុមហ៊ុន អ៊ាមប្រូសៀ ឡាបស៍ ដាក់លក់ផលិតផលនេះដល់មាតាជនជាតិអាមេរិកាំងទាំងឡាយណាដែលចង់បំបៅទឹកដោះកូនៗរបស់ពួកគេដោយទឹកដោះស្ត្រីធម្មជាតិ ដោយសារតែពួកគេមិនអាចផលិតទឹកដោះខ្លួនឯងបានគ្រប់គ្រាន់។ ផលិតផលទឹកដោះទាំងនេះ ត្រូវបានក្រុមហ៊ុនមួយនេះប្រមូលទិញពីស្ត្រីក្រីក្រនៅកម្ពុជា ដោយដាក់បង្កកមុនពេលដឹកទៅកាន់សហរដ្ឋអាមេរិក។ ក្រុមហ៊ុននេះដាក់លក់ផលិតផលនេះក្នុងតម្លៃ ២០ដុល្លារអាមេរិក សម្រាប់កញ្ចប់ទឹកដោះទម្ងន់ ១៤៧មីលីលីត្រ៕
|
2017-03-21T15:40:00+07:00
|
rfa.org
|
https://www.rfa.org/khmer/news/health/Cambodia-suspends-human-breast-milk-exports-to-US-03212017042406.html
|
5f3347ed-7492-4c64-af31-0d20b1670281
|
ផ្ទុះរឿងសាច់ជ្រូកវៀតណាមមានបាក់តេរីប៉ះពាល់ខុសភាព ! អ្នកចឹញ្ជឹមជ្រូកអំពាវនាវឲ្យប្រជាពលរដ្ឋ ហូបសាច់ជ្រូកក្នុងស្រុក ដើម្បីការពារការឆ្លងជំងឺ ប៉ុន្តែតម្រូវការនាំចូល នៅតែមិនអាចដោះស្រាយ
|
ក្រោយផ្ទុះរឿងសាច់ជ្រូក នៅប្រទេសវៀតណាម មានផ្ទុកបាក់តេរីម្យ៉ាង ឈ្មោះថា «Salmonella» ដែលបង្កគ្រោះថ្នាក់ដល់សុខភាព ប្រជាពលរដ្ឋនោះ, មានសំណួរចោទសួរថា អ្នកធ្វើការងារក្នុងកិច្ចការចឹញ្ចឹមជ្រូកនៅកម្ពុជា អះអាងថា ពិតជាល្អនៅពេលដែលប្រជាពលរដ្ឋឈប់ទទួលទាន សាច់ជ្រូកនាំចូលពីវៀតណាម ប៉ុន្តែប្រសិនមិននាំចូលទេ ច្បាស់ជាការបំពេញតម្រូវការជ្រូក មិនគ្រប់គ្រាន់នោះឡើយ។ លោក លី ឡាវីន អ្នកគ្រប់គ្រងទូទៅក្រុមហ៊ុនចឹញ្ចឹមជ្រូក របស់លោកឧកញ៉ា ម៉ុង ឬទ្ធី បានថ្លែងប្រាប់អង្គភាពព័ត៌មាន Fresh News នៅរសៀលថ្ងៃទី២០ ខែមីនានេះថា ដោយលោកគាំទ្រឲ្យប្រជាពលរដ្ឋកម្ពុជា មានទទួលទានសាច់ជ្រូក ដែលចឹញ្ចឹមក្នុងស្រុក ជៀសវាងការទទួលទាន សាច់ជ្រូកនាំចូលពីបរទេស ពិសេសពីប្រទេសវៀតណាម ដែលកំពុងផ្ទុះជំងឺម្យ៉ាងដែលប៉ះពាល់ដល់សុខភាពនោះ។ បើតាមលោក លី ឡាវីន បានបញ្ជាក់ថា សព្វថ្ងៃកម្ពុជានាំចូលជ្រូកពីប្រទេសវៀតណាម និងថៃ ក្នុងបរិមាណប្រហែល៥០% នៃតម្រូវការក្នុងស្រុកទាំងអស់ ដែលនៅក្នុងស្រុកផលិតបានតែចំនួន៥០%ប៉ុណ្ណោះ។ ប៉ុន្តែដើម្បីប្រសិនបើឲ្យបិទការនាំចូលជ្រូក ពីបរទេសនោះ ច្បាស់ជាប្រជាជនគ្មានសាច់ជ្រូកទទួលទាន សាច់ជ្រូកនឹងឡើងថ្លៃជាក់ជាមិនខាន។ ដូច្នេះទោះចង់មិនចង់ គឺត្រូវតែនាំចូលជាដាច់ខាត។ ជុំវិញបញ្ហានាំចូលជ្រូកពីបរទេសនេះ ប្រធានសមាគមអ្នកចិញ្ចឹមជ្រូកកម្ពុជា បានបន្ទោសខ្លាំងៗទៅលើក្រសួងកសិកម្ម រុក្ខាប្រមាញ់ និងនេសាទ ដែលនៅតែបណ្តែតបណ្តោយ ឲ្យមានការនាំចូលជ្រូករស់រាប់ពាន់ក្បាល ពីប្រទេសវៀតណាម ចូលមកកម្ពុជា ប៉ុន្តែត្រូវបានមន្ត្រីក្រសួងកសិកម្ម ឆ្លើយតបវិញថា ក្រសួងគ្រប់គ្រងបានយ៉ាងល្អ ចំពោះជ្រូកដែលនាំចូលស្របច្បាប់ ដោយឡែកចំពោះជ្រូករត់ពន្ធ ក្រសួងកសិកម្មគ្មាន សមត្ថកិច្ចនោះឡើយ។ លោក ស្រ៊ុន ពៅ ប្រធានសមាគមអ្នកចឹញ្ចឹមជ្រូកកម្ពុជា ដែលបានបិទកសិដ្ឋានចិញ្ចឹមជ្រូក របស់ខ្លួនរយៈពេល៣ខែខាតបង់ប្រាក់រាប់ពាន់ ដុល្លារនោះ បានប្រាប់អង្គភាព Fresh News នៅថ្ងៃទី២០ ខែមីនា ឆ្នាំ២០១៧ ដោយទម្លាក់កំហុសនៃ ការគ្រប់គ្រងការនាំចូលជ្រូករស់ ទាំងស្រុងទៅលើក្រសួងកសិកម្ម។ លោកថា ជារឿងដដែលៗ ហើយលោកស្រែកឡើងហត់ទៅហើយ ប៉ុន្តែគ្មានសមត្ថកិច្ច ឬក្រសួងណាជួយទប់ ស្កាត់បានឡើយ។ លោក ស្រ៊ុន ពៅ បានបញ្ជាក់ថា ច្បាស់ណាស់ប្រសិនបើក្រសួង នៅតែបណ្តែតបណ្តោយឲ្យជ្រូកវៀតណាម នាំចូលដោយសេរីនោះ មិនត្រឹមតែប៉ះពាល់ដល់សុខភាពប្រជាពលរដ្ឋទេ កសិដ្ឋានចឹញ្ចឹមជ្រូកនៅកម្ពុជា ច្បាស់ជាបិទអស់ហើយ។ ជាមួយគ្នានេះប្រធានសមាគមរូបនេះ បានអំពាវនាវឲ្យសម្តេចតេជោ ហ៊ុន សែន នាយករដ្ឋមន្ត្រី ចាត់វិធានការណ៍ជុំវិញ ការនាំចូលជ្រូកពីប្រទេសវៀតណាម ដើម្បីផ្តល់សេចក្តីសង្ឃឹម និងការពារសុខភាព ប្រជាពលរដ្ឋខ្មែរ។ ពាក់ព័ន្ធបញ្ហាសាច់ជ្រូក នៅប្រទេសវៀតណាម មានផ្ទុកបាក់តេរី «Salmonella» លោក សេន សុវណ្ណ អគ្គនាយកនៃអគ្គនាយកដ្ឋាន សុខភាពសត្វ និងផលិតកម្មសត្វ នៃក្រសួងកសិកម្ម បានថ្លែងប្រាប់ Fresh News ថា លោកទទួលបានដំណឹងនេះ តាំងពីថ្ងៃសៅរ៍មកម្ល៉េះ ដែលបាត់តេរីនេះ អាចមានការរាតត្បាតខ្ពស់ ដែលជាតិពុលរបស់វា អាចជ្រាបចូលក្នុងសាច់ជ្រូក នៅពេលហូបសាច់ជ្រូកនោះ អាចនឹងប៉ះពាល់ដល់សុខភាព។ ជុំវិញបញ្ហានេះ លោកបានផ្តល់ដំណឹងឲ្យមន្ទីរកសិកម្មខេត្ត ដែលជាប់ព្រំដែនវៀតណាមទាំងអស់ ធ្វើការឃ្លាំមើលជ្រូកដែលនាំចូល ស្របច្បាប់ ដើម្បីបញ្ជាក់ថា កុំមានបញ្ហាបាក់តេរី ដែលកំពុងកើតឡើង នៅប្រទេសវៀតណាម ហូរចូលមកម្ពុជា តាមរយៈសត្វជ្រូកនាំចូលទាំងនោះ។ លោកថា នៅថ្ងៃស្អែកនេះ លោកនឹងចាត់ឲ្យមន្ត្រីរបស់ខ្លួន ចុះដល់កសិកដ្ឋានចឹញ្ចឹមជ្រូក ដើម្បីពិនិត្យឲ្យប្រាកដថា គ្មានជំងឹនេះ។ យ៉ាងណាក៏ដោយមន្ត្រីរូបនេះ បានបញ្ជាក់ថា សត្វជ្រូករស់ដែលនាំចូលមកស្របច្បាប់ គឺទទួលបានការត្រួតពិនិត្យច្បាស់លាស់ពីមន្ត្រី ប៉ុន្តែអ្វីដែលលោកបារម្ភ គឺសត្វជ្រូកនាំចូលដោយរត់ពន្ធ ព្រោះអាចជាជ្រូកដែលមានជំងឺ ឬគេបោះចោល លក់ក្នុងតម្លៃថោក ដែលនាំប៉ះពាល់ខ្លួន ដល់សុខភាព និងធ្វើឲ្យអ្នកចឹញ្ចឹមជ្រូកក្នុងស្រុក បោះបង់ការចឹញ្ចឹម ដោយមិនអាចប្រកួតប្រជែងនឹងជ្រូកនាំចូលបាន។ លោក សេន សុវណ្ណ បញ្ជាក់ទៀតថា ពាក់ព័ន្ធការនាំចូលជ្រូករត់ពន្ធនេះ ក្រសួងកសិកម្មគ្មានសមត្ថកិច្ច ត្រួតពិនិត្យនៅច្រកព្រំដែននោះទេ ដូច្នេះដើម្បីគ្រប់គ្រងបាន កុំឲ្យមានការរត់ពន្ធនាំចូលនៃសត្វជ្រូកនេះបាន គឺមានតែអំពាវនាវដល់សមត្ថកិច្ចច្រកព្រំដែន មេត្តារួមគ្នាទប់ស្កាត់បញ្ហានេះ ដើម្បីសុខភាពរបស់ប្រជាពលរដ្ឋ និង ការពារមុខរបរចឹញ្ចឹមជ្រូក ក្នុងស្រុកផងដែរ។ សូមជម្រាបថា ក្នុងមួយថ្ងៃៗជ្រូករស់ប្រមាណ១០០០ក្បាល ត្រូវបាននាំចូលពីប្រទេសវៀតណាម មកផ្គត់ផ្គង់តម្រូវរបស់ប្រជាពលរដ្ឋ ក្នុងរាជធានីភ្នំពេញ ដែលមានចំនួនជ្រូក១២០០ក្បាលក្នុងមួយថ្ងៃ។ ទាំងនេះមិនទាន់គិតពីតម្រូវការ នៅតាមបណ្តាខេត្តនានាទូទាំងប្រទេសផង។ បើតាមសមាគមអ្នកជ្រូកកម្ពុជា១ថ្ងៃៗ កម្ពុជានាំចូលជ្រូកប្រមាណ៥០០០ក្បាល មកផ្គត់ផ្គង់តម្រូវការក្នុងស្រុក។ សារព័ត៌មាន Vietnam News បានចេញផ្សាយនៅថ្ងៃចន្ទ ទី២០ខែមីនា ឆ្នាំ២០១៧នេះ ក្រសួងសុខភាពភិបាលវៀតណាម បានប្រមូល គំរូសាច់ជ្រូកពីផ្សារ Wet ក្នុងខេត្ត Hung Yen យកទៅវិភាគដោយបង្ហាញថា សាច់ជ្រូកទាំងនោះ ពោរពេញទៅដោយបាក់តេរីដ៏មានគ្រោះថ្នាក់ ម្យ៉ាងដល់សុខភាព អ្នកបរិភោគឈ្មោះថា Salmonella។ Salmonella គឺជាប្រភេទប៉ាក់តេរី ដែលអាចបង្កជំងឺដល់មនុស្សដូចជា ជំងឺរាគ ឈឺពោះ គ្រុនក្ដៅ និងជាតិពុលនៅក្នុងឈាមកើនឡើងជាដើម៕
|
2017-03-21T02:24:00+07:00
|
freshnewsasia.com
|
https://m.freshnewsasia.com/index.php/en/localnews/50263-2017-03-20-12-24-32.html
|
080b0439-5ea2-45dd-8284-8b2adc801986
|
ប្រជាពលរដ្ឋស្រុកខ្សាច់កណ្ដាល៖ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី តែងតែចុះមកជួយព្យាលបាលជំងឺ ដោយឥតគិតថ្លៃ សូមថ្លែងអំណរគុណ!
|
ប្រជាពលរដ្ឋជាង៣ពាន់នាក់ មកពី២ឃុំ ស្ថិតនៅស្រុកខ្សាច់កណ្ដាល ខេត្តកណ្ដាល បានសម្ដែងនូវក្តីរំភើបរីករាយ និងថ្លែងអំណរគុណចំពោះលោក ហ៊ុន ម៉ានី អ្នកតំណាងរាស្ត្រ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្តរបស់លោក ចុះជួយពិនិត្យ ព្យាបាលជំងឺ និងចែកជូនថ្នាំពេទ្យដល់ប្រជាពលរដ្ឋ ដោយឥតគិតថ្លៃ។ ការថ្លែងអំណរគុណនេះ បន្ទាប់ពីនៅថ្ងៃទី១៩ ខែមីនា ឆ្នាំ២០១៧ ក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ២៥១នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋស្រុកខ្សាច់កណ្ដាល ខេត្តកណ្ដល ដោយឥតគិតថ្លៃចំនួនជាង៣ពាន់នាក់ ព្រមទាំងមានចែកនំបុ័ង និងទឹកសុទ្ធ ជូនដល់ពួកគាត់ថែមទៀតផងដែរ។ ប្រជាពលរដ្ឋដែលរស់នៅ ក្នុងស្រុកខ្សាច់កណ្ដាល អ្នកស្រី គង់ សុត បានថ្លែងឲ្យដឹង «ថ្ងៃនេះខ្ញុំ និងអ្នកភូមិជាច្រើន បានឮដំណឹងថា មានក្រុមគ្រូពេទ្យ ស្ម័គ្រចិត្ត ឯកឧត្តម ហ៊ុន ម៉ានី បានចុះមកពិនិត្យ ព្យាលបាលជំងឺប្រជាពលរដ្ឋ ដោយឥតគិតថ្លៃ ហើយខ្ញុំមានសេចក្ដីត្រេកអរចំពោះ ឯកឧត្តម ដែលបានចុះជួយប្រជាពលរដ្ឋទាំងភូមិ ទាំងឃុំ។ ខ្ញុំនិងអ្នកភូមិសូមជូនពរសូមឲ្យឯកឧត្តម និងគ្រូពេទ្យស្ម័គ្រចិត្តទាំងអស់ ជួបប្រទះតែសេចក្ដីសុខ និងសេចក្ដីចំរើនតរៀងទៅ»។ អ្នកស្រីបានថ្លែងបន្ដទៀតថា ការចុះមកពិនិត្យព្យាបាលនេះ មិនអស់ថវិការនោះឡើយ ដែលជាសកម្មភាពមនុស្សធម៌ដ៏ល្អ សម្រាប់ប្រជាពលរដ្ឋ និងផ្ដល់ផលប្រយោជន៍ច្រើនណាស់ ដូចជាការមិនចំណាយថវិកា សម្រាប់ទិញថ្នាំព្យាលបាល និងថែមទាំងមិនចំណាយពេលវេលា ដើម្បីទៅមន្ទីរពេទ្យទៀតផង។ ប្រជាពលរដ្ឋម្នាក់ទៀត លោកស្រី វង្ស ចាន់ណា ក៏បានលើកឡើងស្រដៀងគ្នានេះដែរថា ការចុះមកជួយរបស់ក្រុមការងារគ្រូពេទ្យស្ម័គ្រចិត្តនេះ បានធ្វើឲ្យប្រជាពលរដ្ឋ មានអារម្មណ៍រីករាយ និងត្រេតអរជាពនពេក ព្រោះថាប្រជាពលរដ្ឋចំណេញ ទាំងពេលវេលា និងថវិកា ហើយសូមស្នើសូមឲ្យក្រុមគ្រូពេទ្យស្ម័គ្រចិត្ត ចុះមកជួយប្រជាពលរដ្ឋ ឲ្យបានជាញឹកញាប់ ព្រោះប្រជាពលរដ្ឋនៅទីនេះ គឺមានជំងឺច្រើនណាស់ ។ ប្រជាពលរដ្ឋក្នុងភូមិឃុំទាំងអស់ សូមធ្វើការថ្លែងអំណរគុណ និងជូនពរឲ្យសម្ដេចតេជោ ហ៊ុន សែន, លោក ហ៊ុន ម៉ានី និងក្រុមការងារគ្រូពេទ្យស្ម័គ្រចិត្ត ទាំងអស់ជួបប្រទះតែសេចក្ដីសុខ គ្រប់ពេលវេលា។ សូមបញ្ជាក់ថារយៈពេល៥១ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៥២១នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៦៨លើក ក្នុងនោះព្យាលបាលជូនប្រជាពលរដ្ឋបានចំនួន៨០៨៦៣នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី១៩ ខែមិនា ឆ្នាំ២០១៧។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕
|
2017-03-20T23:16:00+07:00
|
freshnewsasia.com
|
https://m.freshnewsasia.com/index.php/en/localnews/50239-2017-03-20-09-16-39.html
|
5baee86f-b9de-4516-961d-a213d97819f5
|
លោកស្រី យឹម ឆៃលីន ហ៊ុន ម៉ានី ដឹកនាំក្រុមគ្រូពេទ្យចុះព្យាបាលជំងឺដោយឥតគិតថ្លៃ ជូនប្រជាពលរដ្ឋជិត៣ពាន់នាក់ នៅស្រុកជាំក្សាន្ត ខេត្តព្រះវិហារ
|
លោកស្រី យឹម ឆៃលីន ហ៊ុន ម៉ានី ប្រធានកិត្តិយសសម្ពន្ធ័គ្រូពេទ្យសហភាពសហពន្ធ័យុវជនកម្ពុជា នៅថ្ងៃទី១៩ ខែមីនា ឆ្នាំ២០១៧ បានដឹកនាំក្រុមគ្រូពេទ្យ ចុះពិនិត្យ ព្យាបាលជំងឺដោយឥតគិតថ្លៃ ជូនប្រជាពលរដ្ឋសរុបចំនួន២៧១៤នាក់ មកពី៨ភូមិក្នុងឃុំយាង ស្រុកជាំក្សាន្ត ខេត្តព្រះវិហារ។ ពិធីនេះមានការចូលរួមពីសំណាក់ លោក អ៊ុន ចាន់ដា អភិបាលខេត្តព្រះវិហារ ក៏ដូចជាយុវជនសហភាពសហពន្ធ័ ខេត្តព្រះវិហារជាច្រើនផងដែរ។ លោក អ៊ុន ចាន់ដា បានលើកឡើងថា ។ លោក អ៊ុន ចាន់ដា បានបន្ថែមឲ្យដឹងថា ថ្ងៃនេះដែរលោកស្រី យឹម ឆៃលីន ហ៊ុន ម៉ានី ប្រធានកិត្តយសសម្ពន្ធ័គ្រូពេទ្យ សហភាពសហពន្ធ័យុវជនកម្ពុជា បានឈ្លាតពេលដ៏មមាញឹក អញ្ជើញចុះមកផ្ទាល់ដើម្បីពិនិត្យមើលការព្យាបាល ជំងឺជូនប្រជាពលរដ្ឋ។ ជាមួយគ្នានោះដែរ លោកស្រី យឹម ឆៃលីន ហ៊ុន ម៉ានី បានថ្លែងអំណរគុណ ចំពោះអជ្ញាធរខេត្តព្រះវិហារ ក៏ដូចជា សហភាពសហពន្ធ័យុវជនខេត្ត ដែលបានចូលរួម ក្នុងសកម្មភាពមនុស្សធម៌នេះ និងសូមអរគុណចំពោះសហភាពសហពន្ធ័យុវជនកម្ពុជា, ភ្នាក់ងារផ្សព្វផ្សាយKotraកូរ៉ែ ដែលបានចូលរួមសហការផងដែរ៕
|
2017-03-20T00:48:00+07:00
|
freshnewsasia.com
|
https://m.freshnewsasia.com/index.php/en/localnews/50165-2017-03-19-10-48-11.html
|
c4ebed17-dcec-4e61-bebd-c3b433218106
|
ក្រុមគ្រូពេទ្យស្ម័គ្រចិត្ត និងសប្បុរសជន ជូនសម្ភារសិក្សា និងការព្យាបាលជំងឺដោយឥគិតថ្លៃ ដល់ប្រជាពលរដ្ឋជិត១ពាន់នាក់ នៅខេត្តកណ្តាល
|
សិស្សានុសិស្សបឋមសិក្សា និងអនុវិទ្យាល័យព្រះពុទ្ធ និងប្រជាពលរដ្ឋជិត១០០០នាក់ ដែលមកពីភូមិក្រាំងទ្រា ភូមិក្រាំងស្បូវ ភូមិប៊ិណ្ណា ភូមិប៊ិនបោរ និងភូមិព្រះពុទ្ធ នៃឃ៊ំព្រះពុទ្ធ ស្រុកកណ្ដាលស្ទឹងខេត្តកណ្តាល ទទួលបានសម្ភារសិក្សា និងការពិនិត្យព្យាបាល និងឱសថព្យាបាលជំងឺ ដោយឥតគិតថ្លៃពីក្រុមគ្រូពេទ្យស្ម័គ្រចិត្ត និងសប្បុរសជន នៅថ្ងៃទី១៩ ខែមីនា ឆ្នាំ២០១៧នេះ។ ឧត្តមសេនីយ៍ឯក ជីម សុខ នាយរងសេនាធិការចំរុះ និងជានាយកទីចាត់ការបុគ្គលិក នៃអគ្គបញ្ជាការដ្ឋានក្រសួងការពារជាតិ អនុប្រធានក្រុមការងារថ្នាក់ជាតិចុះជួយ ស្រុកកណ្តាលស្ទឹង និងជាប្រធានក្រុមការងារចុះជួយឃុំព្រះពុទ្ធបានសម្តែងសេចក្តីរីករាយ និងអរគុណចំពោះ ក្រុមការងារ និងសប្បុរសជនទាំងអស់ ដែលបានចុះមកជួយព្យាបាលជំងឺ ជូនប្រជាជននាពេលនេះ។ ឧត្តមសេនីយ៍ឯក ជីម សុខបន្ដថា សកម្មភាពនេះ បានបញ្ជាក់ពីការសហការល្អ រវាងវិស័យឯកជន សមាគមនានា ជាមួយរាជរដ្ឋាភិបាលកម្ពុជា ដែលមានសម្តេចតេជោ ហ៊ុន សែន នាយករដ្ឋមន្ត្រី ជាប្រមុខដឹកនាំ ដែលតែងតែយកចិត្តទុកដាក់ខ្ពស់ ចំពោះសុខទុក្ខរបស់ប្រជាពលរដ្ឋគ្រប់ៗរូប ដោយមិនមានការរើសអើង។ សូមបញ្ជាក់ថា កម្មវិធីចែកសម្ភារៈសិក្សាដល់សិស្សានុសិស្ស និងពិនិត្យាបាលជំងឺ ជូនពលរដ្ឋនេះធ្វើឡើង នៅក្នុងបរិវេនបឋមសិក្សា និងអនុវិទ្យាល័យ ព្រះពុទ្ធ ស្ថិតក្នុងភូមិក្រាំងទ្រា ឃុំព្រះពុទ្ធ ស្រុកកណ្ដាលស្ទឹង ខេត្តកណ្តាល ដោយមានកិច្ចសហការ រៀបចំដោយ មន្ទីរពេទ្យប្រ៉ារ៉ាម៩ (ប្រ៉ារាម កៅ)នៃប្រទេសថៃ ក្រុមហ៊ុនបាឡេហ្គាខប សមាគមមិត្តសិល្បៈស្ម័គ្រចិត្តជួយសង្គម ក្រុមគ្រូពេទ្យស្ម័គ្រចិត្តកម្ពុជា៕
|
2017-03-19T17:35:00+07:00
|
freshnewsasia.com
|
https://m.freshnewsasia.com/index.php/en/localnews/50142-2017-03-19-03-35-49.html
|
c32b275e-8849-4c68-bdfd-1fc99eabec9b
|
ថ្ងៃអាទិត្យនេះ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តចុះពិនិត្យព្យាបាលជំងឺ ជូនពលរដ្ឋជិត២ពាន់នាក់ នៅស្រុកខ្សាច់កណ្ដាល
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៥១នាក់ នៅព្រឹកថ្ងៃអាទិត្យ ទី១៩ ខែមីនា ឆ្នាំ២០១៦នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន ១៩៩៤នាក់ ក្នុងនោះស្រ្ដីមាន ចំនួន១៣៨៨នាក់ នៅក្នុងស្រុកខ្សាច់កណ្តាល ខេត្តកណ្តាល។ ការចុះពិនិត្យ និងព្យាបាលជំងឺជូនប្រជាពលរដ្ឋស្រុកខ្សាច់កណ្ដាល របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន ២៥១នាក់ ដឹកនាំដោយ លោក លេង ផាលី ប្រធានក្រុមគ្រូពេទ្យស្ម័គ្រចិត្ត លោក ហ៊ុន ម៉ានី តំណាង លោក ហ៊ុន ម៉ានី និងបានសហការជាមួយ លោកបណ្ឌិត វង្ស ប៊ុនឥន្ទ្រាវុធ អនុប្រធានគណៈពង្រឹងមូលដ្ឋានស្រុកខ្សាច់កណ្តាល និងជាប្រធានគណៈអចិន្ត្រៃយ៍គណ:ពង្រឹងមូលដ្ឋានឃុំវិហារសួគ៌និងឃុំស៊ីធរ តំណាងលោកបណ្ឌិត អូន ព័ន្ធមុនីរ័ត្ន សមាជិកគណៈកម្មាធិការកណ្តាលគណបក្សប្រជាជនកម្ពុជា អនុប្រធានគណ:ពង្រឹងមូលដ្ឋានខេត្តកណ្តាល និងជាប្រធានគណ:អចិន្ត្រៃយ៍គណៈពង្រឹងមូលដ្ឋានស្រុកខ្សាច់កណ្តាលនិងស្រុកល្វាឯម, លោក នួន ផារ័ត្ន សមាជិកអចិន្ដ្រៃយ៍ សហភាពសហព័ន្ធយុវជនកម្ពុជា, លោក សំរិទ្ធី, លោក នួន វទ្យ៉ា , លោក គង់ សោភ័ណ្ឌ អភិបាលនៃគណៈ អភិបាលស្រុកខ្សាច់កណ្ដាល សាខាសកម្មជន ក្រុមការងារយុវជនគណៈបក្សរាជធានីភ្នំពេញ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ សូមបញ្ជាក់ថារយៈពេល៥១ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី ចំនួន១៥២១នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៦៨លើក ក្នុងនោះព្យាលបាលជូនប្រជាពលរដ្ឋបានចំនួន៨០៨៦៣នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី១៩ ខែមិនា ឆ្នាំ២០១៧៕
|
2017-03-19T16:17:00+07:00
|
freshnewsasia.com
|
https://m.freshnewsasia.com/index.php/en/localnews/50136-2017-03-19-02-17-04.html
|
1cc374ab-887b-4104-9477-21787f1c8e74
|
យុវតីពិការម្នាក់ ក្នុងចំណោមបងប្អូនពីរនាក់ ដេកស្លាប់បាត់បង់ជីវិតនៅផ្ទះ ខណៈម្តាយសម្រាកព្យាបាលជំងឺនៅពេទ្យ
|
កញ្ញា ស្រីស្រស់ ដែលពិការដេកលើគ្រែតាំងពីកំណើត រហូតអាយុជិត៣០ឆ្នាំ បានដេកយំរហូតដល់ ស្លាប់បាត់បង់ជីវិត កាលពីយប់ថ្ងៃទី១៧ ខែមីនា ឆ្នាំ២០១៧នេះ នៅក្នុងផ្ទះរបស់ខ្លួន នៅឯខេត្តកំពង់ឆ្នាំង ខណៈម្តាយ ដែលជាអ្នកមើលថែទាំជាប្រចាំ បានមកដេកពេទ្យនៅរាជធានីភ្នំពេញ។ ស្រីស្រស់ វ័យ២៦ឆ្នាំ មានជំងឺ បូលីយ៉ូ (Polio) ឬខ្វិនកម្រើកដៃជើងមិនបានតាំងពីកំណើត ហើយដោយដេកលើកន្ទេល ជាង២០ឆ្នាំមកនេះ នាងមានដំបៅខ្នង។ ពេលដឹងថា ម្តាយមានគ្រោះថ្នាក់ ហើយមិននៅក្បែរខ្លួនជិត១០ថ្ងៃមកនេះ ស្រីស្រស់បានយំទាំងយប់ទាំងថ្ងៃ ហើយដេកស្លាប់នៅក្បែរបងស្រីកាលពីយប់មិញនៅផ្ទះ ក្នុងភូមិជ្រៃបាក់ ឃុំជ្រៃបាក់ ស្រុករលៀប្អៀរ ខេត្តកំពង់ឆ្នាំង។ ចំណែកឯ ស្រីល័ក្ខ អាយុ៣៤ឆ្នាំ ជាបងស្រីរបស់ ស្រីស្រស់ ក៏ខ្វិនកម្រើកដៃជើងមិនរួចតាំងពីកំណើតដូច ស្រីស្រស់ ដែរ គឺមិនអាចជួយប្អូនបាន ក្រៅតែពីស្រែកយំ។ ស្រីល័ក្ខ បានដេកជាប់សពប្អូនស្រី ដែលគ្មានថ្ងៃវិលវិញ ព្រោះថា រយៈពេល២៦ឆ្នាំមកនេះ បងប្អូនស្រីទាំងពីរបានដេកទន្ទឹមគ្នានៅលើកន្ទេលតែមួយ ហើយពេលនេះត្រូវបែកគ្នារហូត ហើយបងស្រីទំនងជាមិនមានម្តាយមើលថែទាំទៀតឡើយ។ អ្នកស្រី ឈុំ សុភ័ក្រ ជាម្តាយ មានគ្រោះថ្នាក់ចរាចរណ៍ដោយរថយន្តបុកដួល ហើយបោកក្បាលកាលពីរសៀលថ្ងៃទី៨ មីនា នៅក្បែរផ្ទះរបស់ខ្លួន ហើយត្រូវបានប្តីយកមកវះកាត់ក្បាលនៅមណ្ឌលវិទ្យាសាស្រ្តសហគមន៍ នៅជាប់មន្ទីរពេទ្យសម្តេចឪ លើមហាវិថីកម្ពុជាក្រោម រាជធានីភ្នំពេញ នៅថ្ងៃបន្ទាប់ ក្រោយពីមន្ទីរពេទ្យខេត្តកំពង់ឆ្នាំងគ្មានលទ្ធភាពព្យាបាល។ បើតាមការបញ្ជាក់ពីគ្រូពេទ្យបានឲ្យដឹងថា ក្រោយពីវះកាត់ក្បាលយកឈាមកកចេញហើយ អ្នកស្រី ឈុំ សុភ័ក្រ មិនអាច កម្រើកមួយចំហៀងខ្លួន ហើយត្រូវសុងទុយូ ដើម្បីបញ្ចូលអាហារ ព្រោះអ្នកស្រីមិនដឹងខ្លួន និងបើកមាត់មិនបាន។ លោក ជេត ចាន់ឌី ជាអតីតមន្រ្តីនគរបាលខេត្តកំពង់ឆ្នាំង ដែលបានចូលនិវត្តន៍ កាលពីខែកុម្ភៈឆ្នាំមុន បាននិយាយដោយអួលដើមកថា ។ និយាយបណ្តើរស្រក់ទឹកភ្នែកបណ្តើរ ជេត ចាន់ឌី បានអំពាវដល់សប្បុរជនជួយគាត់ផង ពិសេសភរិយានៅក្នុងមន្ទីរពេទ្យ។ លោកថា លោកនឹងទៅភ្នំពេញវិញ ក្រោយពីបូជាសពកូនស្រីរួចរាលនៅថ្ងៃសៅរ៍នេះ ខណៈដែល ស្រីល័ក្ខ ជាកូនច្បងក៏ កំពុងមានសុខភាពមិនល្អដែរ។ ទាំង ស្រីល័ក្ខ អាយុ៣៤ឆ្នាំ និង ស្រីស្រស់ ដេកលើកន្ទេល គឺមានតែម្តាយទេជាអ្នកថែទាំផ្ទាល់ តែឲ្យឥឡូវ ម្តាយបែរជាមានបញ្ហាថែមទៀត។ នៅឯមណ្ឌលវិទ្យាសាស្រ្តសហគមន៍ គ្រូពេទ្យស្កែន និងចេញវិក័យបត្រថ្នាំរហូត ហើយបូមខួរឆ្អឹងខ្នងឲ្យគ្រួសារអ្នកជំងឹយកទៅពិនិត្យ ដោយខ្លួនឯង នៅមន្ទីរពេទ្យកាល់ម៉ែត៕
|
2017-03-18T23:52:00+07:00
|
freshnewsasia.com
|
https://m.freshnewsasia.com/index.php/en/localnews/50118-2017-03-18-09-52-53.html
|
8ea5b3f5-e864-4f68-af99-d9cf397e8104
|
កម្មកររោងចក្រនៅចោមចៅជាង៣០នាក់ដួលសន្លប់និងទន់ដៃជើង
|
កម្មករចំនួនជាង ៣០នាក់ នៅរោងចក្រ ធាន ស៊ុង (Tien Sung) ស្ថិតនៅភូមិព្រៃព្រីងខាងត្បូង សង្កាត់ចោមចៅ ខណ្ឌពោធិ៍សែនជ័យ រាជធានីភ្នំពេញ បានដួលសន្លប់ និងទន់ដៃជើង ចំនួន ២ថ្ងៃជាប់គ្នា ដោយសារហេតុការណ៍ឆេះបំពង់បូមខ្យល់នៃម៉ាស៊ីនភ្លើង។ យ៉ាងណាកម្មករដែលរងគ្រោះបានវិលត្រឡប់ទៅផ្ទះវិញហើយ បន្ទាប់ពីបាននាំទៅសម្រាកព្យាបាលនៅមន្ទីរពេទ្យ ប៉ុន្តែស្ថិតនៅក្រោមការតាមដានឃ្លាំមើលករណីអ្នកមានបញ្ហានៅមានស្ថានភាពមិនទាន់ស្រួល។ កម្មករជាង ១០នាក់បន្ថែមទៀតបានទន់ដៃជើង និងមានអាការៈមិនស្រួលខ្លួនត្រូវបញ្ជូនទៅមន្ទីរពេទ្យ ដោយសារឥទ្ធិពលនៃក្លិនមិនល្អក្នុងរោងចក្រ ដែលបានឆេះបំពង់បូមខ្យល់នៃម៉ាស៊ីនភ្លើង កាលពីថ្ងៃទី១៧ មីនា។ អ្នកនាំពាក្យបេឡាជាតិរបបសន្តិសុខសង្គម នៃក្រសួងការងារ និងបណ្ដុះបណ្ដាលវិជ្ជាជីវៈ លោក ជាវ ប៊ុនរិទ្ធ មានប្រសាសន៍ថា កម្មករដែលចូលធ្វើការថ្ងៃទី១៨ ខែមីនា មានសភាពទន់ដៃជើង មានអារម្មណ៍ភិតភ័យ និងតក់ស្លុត បន្ថែមនោះ គឺដោយសារធុំក្លិនឆ្ងៀមនិងឈឺក្បាលសល់ពីចំហាយកាលពីព្រឹកថ្ងៃទី១៧ ខែមីនា ដោយហេតុការណ៍ឆេះបំពង់បូមខ្យល់នៃម៉ាស៊ីនភ្លើង ធ្វើឲ្យហុយផ្សែងចូលទៅក្នុងអាគារផលិតកម្ម។ លោកថា កាលពីព្រឹកថ្ងៃ១៧ ខែមីនា មានកម្មករចំនួន ២០នាក់បានដួលសន្លប់ដោយគិតថា រោងចក្រឆេះ ទើបចុចកណ្ដឹងប្រកាសអាសន្នដែលធ្វើឲ្យកម្មករផ្អើល។ លោកបានបន្ទោសថា បញ្ហានេះមកពីរដ្ឋបាលខ្វះការយល់ដឹងពីវិធានការផ្សេងៗ៖ ។ លោក ជាវ ប៊ុនរិទ្ធ បន្តថា ក្រុមការងារគណៈកម្មការទប់ស្កាត់ករណីដួលសន្លប់បានចុះទៅពិនិត្យលក្ខណៈបច្ចេកទេសមើលបរិយាកាសជុំវិញរោងចក្រ អាគារពាក់ព័ន្ធ កម្ដៅ សម្ពាធខ្យល់ សំណើម ប្រព័ន្ធខ្យល់ចេញចូលតម្រូវឲ្យលាងសម្អាត ពិនិត្យមើលបន្ទប់ទឹក បង្គន់ឡូ តម្រូវឲ្យរោងចក្រកែលម្អរួចហើយ នៅថ្ងៃទី១៨ ខែមីនា។ ក្រុមការងារបច្ចេកទេសបានអប់រំពន្យល់ណែនាំដល់កម្មករ និងបណ្ដុះបណ្ដាលរដ្ឋបាលរោងចក្រឲ្យយល់ដឹងពីអំពីវិធីសង្គ្រោះ។ រោងចក្រ ធាន ស៊ុង ស្ថិតនៅភូមិព្រៃព្រីងខាងត្បូង សង្កាត់ចោមចៅ ខណ្ឌពោធិ៍សែនជ័យ រាជធានីភ្នំពេញ មានកម្មករជាង ១ពាន់នាក់។ ទោះយ៉ាងណាកម្មករដែលរងគ្រោះដួលសន្លប់ បានវិលត្រឡប់ទៅផ្ទះវិញហើយ ប៉ុន្តែស្ថិតនៅក្រោមការតាមដានឃ្លាំមើលករណីអ្នកមានបញ្ហានៅមានស្ថានភាពមិនទាន់ស្រួលខ្លួននោះខាងរោងចក្របន្តឲ្យពួកគេឈប់សម្រាក៕
|
2017-03-18T17:45:00+07:00
|
rfa.org
|
https://www.rfa.org/khmer/news/health/tiensung-workers-fainted-03182017084350.html
|
58fc19a1-3592-4b06-9d47-5f1d0b5adac9
|
ដំណឹងវះកាត់មាត់ឆែបដោយឥតគិតថ្លៃនៅមន្ទីរពេទ្យរុស្ស៊ី
|
អង្គការស្នាមញញឹមកម្ពុជា សហការជាមួយមន្ទីរពេទ្យមិត្តភាពខ្មែរ-សូវៀត (មន្ទីរពេទ្យរុស្ស៊ី) នឹងធ្វើការវះកាត់មាត់ឆែប ក្រអូមឆែក មាត់ធ្មេញ និងពិការភាពមុខមាត់ផ្សេង ជូនប្រជាពលរដ្ឋដោយឥតយកប្រាក់។ សេចក្ដីជូនដំណឹងរបស់អង្គការស្នាមញញឹមកម្ពុជា អង្គការស្នាមញញឹមមកពីកូរ៉េខាងត្បូង សហការគាំទ្រដោយសាកលវិទ្យាល័យជាតិសេអ៊ូល និងមន្ទីរពេទ្យប៊ុនដេង រួមជាមួយមូលនិធិ ឌីខេ គីម ខូរៀ (D.K. Kim Korea) នឹងធ្វើការវះកាត់មាត់ឆែប ក្រអូមឆែក មាត់ធ្មេញ និងពិការភាពមុខមាត់ផ្សេងជូនប្រជាពលរដ្ឋដោយឥតបង់ប្រាក់ ចាប់ពីថ្ងៃទី២ ដល់ថ្ងៃ៧ មេសា នៅមន្ទីរពេទ្យមិត្តភាពខ្មែរ-សូវៀត។ ការពិនិត្យនឹងចុះឈ្មោះអ្នកជំងឺនឹងធ្វើឡើងនៅអាទិត្យ ទី២ ខែមេសា។ ព័ត៌មានបន្ថែមសូមទំនាក់ទំនងអង្គការស្នាមញញឹមកម្ពុជា ដែលមានទីស្នាក់ការនៅមន្ទីរពេទ្យមិត្តភាពខ្មែរ-សូវៀត ជាន់ទី៣ ឬតាមលេខទូរស័ព្ទ ០២៣ ២១១ ៤០៥ ០១២ ៦៥៥ ៧៨៦ ឬ ០៦៩ ៨២១ ៤៩១៕
|
2017-03-18T16:28:00+07:00
|
rfa.org
|
https://www.rfa.org/khmer/news/health/Free-cleft-lips-operation-03182017052522.html
|
eab003a2-2cca-4aa2-9c18-82a9d257ddc7
|
អ្នកជំងឺមហារីកមាត់ធ្ងន់ធ្ងរ ដែលវះកាត់នៅអូស្រ្តាលីដោយជោគជ័យ ត្រៀមត្រឡប់មកកម្ពុជាវិញ
|
លោក អេង ខេង ដែលទទួលបានការឧបត្ថម្ភ២៥,០០០ដុល្លារពីក្រុមហ៊ុន ខ្មែរ ប៊ែវើរីជីស ទៅវះកាត់ជំងឺមហារីកមាត់ដ៏ធ្ងន់ធ្ងររបស់លោកនៅប្រទេសអូស្រ្តាលី តាមរយៈសមាគមន៍ចក្ខុកម្ពុជាអន្តរជាតិ នឹងវិលត្រឡប់មកមាតុភូមិកម្ពុជាវិញ នៅថ្ងៃទី២២ ខែមីនា ឆ្នាំ២០១៧ ខាងមុខ បន្ទាប់ពីការវះទទួលបានជោគជ័យ កាលពីថ្ងៃសៅរ៍ ទី២៥ ខែកុម្ភៈកន្លងទៅ។ លោកវេជ្ជបណ្ឌិត ង៉ូវ ស្រ៊ុន ស្ថាបនិកសមាគមន៍ចក្ខុកម្ពុជាអន្តរជាតិ ឲ្យដឹងថា៖ ។ ទោះបីយ៉ាងណា ពីរខែក្រោយការវិលត្រឡប់មកមាតុប្រទេសរបស់លោកវិញ ក្រុមវេជ្ជបណ្ឌិតមួយចំនួននឹងធ្វើដំណើរមកកម្ពុជា ដើម្បីឆែកមើល ក៏ដូចជាតាមដានអាការៈរោគរបស់លោក អេង ខេង៕
|
2017-03-17T20:43:00+07:00
|
freshnewsasia.com
|
https://m.freshnewsasia.com/index.php/en/localnews/50006-2017-03-17-06-43-48.html
|
1eb3106f-89e4-4f8d-a665-2d33f7df25f4
|
មានការតវ៉ាផ្ទុះឡើងហើយ! «សត្វបង្គាពីវៀតណាម ត្រូវបានហាមឃាត់មិនឲ្យនាំចូលអូស្ត្រាលី ព្រោះសង្ស័យបង្កជំងឺធ្ងន់ធ្ងរ!»
|
រដ្ឋាភិបាលទីក្រុងហាណូយបានចោទប្រកាន់ប្រទេសអូស្រ្តាលីថា បានបង្កការខូចខាតធ្ងន់ធ្ងនរដល់អាជីវករចិញ្ចឹមសត្វបង្គា ក៏ដូចជាអ្នកនាំចេញគ្រឿងសមុទ្រប្រភេទនេះរបស់ប្រទេសវៀតណាម ហើយបានស្នើដល់រដ្ឋាភិបាលទីក្រុងកង់បេរ៉ាឲ្យគិតគូរពិចាណាឡើងវិញម្តងទៀតអំពីការដាក់បំរាមហាមឃាត់ទៅលើការនាំចូលបង្គាពីវៀតណាម។ នេះបើតាមការចេញផ្សាយដោយទីភ្នាក់ងារព័ត៌មានចិន ស៊ិនហួរ នៅមុននេះបន្តិចនាព្រឹកថ្ងៃសុក្រ ទី១៧ ខែមីនា ឆ្នាំ២០១៧។ យោងតាមអនុរដ្ឋមន្រ្តីពាណិជ្ជកម្ម និងឧស្សាហកម្មវៀតណាមលោក Tran Quoc Khanh ការដាក់បំរាមខាងលើនេះបានជះផលប៉ះពាល់អវិជ្ជមានយ៉ាងខ្លាំងដល់ឧស្សាហកម្មវារីវប្បកម្មនៃប្រទេសរបស់លោក។ លោក Khanh បានលើកឡើងថា ។ លោក Khanh បានបន្ថែមទៀតថា អ្នកនាំចេញមួយចំនួនរបស់វៀតណាមដែលផ្តោតសំខាន់ទៅលើទីផ្សារបង្គាក្នុងប្រទេសអូស្រ្តាលី កំពុងប្រឈមមុខជាមួយហានិភ័យធ្ងន់ធ្ងរនៃការក្ស័យធនដោយសារតែបំរាមនាំចូលបង្គានេះ។ អាជ្ញាធរអូស្រ្តាលីកំពុងបន្តធ្វើការស៊ើបអង្កេតថា តើជំងឺអុចសបានរីករាតត្បាតនៅក្នុងប្រទេសអូស្រ្តាលីដោយរបៀបណា ខណៈអាជីវករចិញ្ចឹមបង្គារបស់អូស្រា្តលីបានទម្លាក់កំហុសទៅលើផលិតផលបង្គាដែលនាំចូលពីតំបន់អាស៊ី។ ជុំវិញបញ្ហានេះលោក Tran Quoc Khanh បានស្នើថាវៀតណាមគួរតែទទួលបានការអនុញ្ញាតដើម្បីបន្តការនាំចេញបង្គាឆៅទៅកាន់អូស្រ្តាលី រហូតទាល់តែមានភស្តុតាងជាក់ស្តែងដែលបញ្ជាក់ថា សត្វបង្គាដែលត្រូវបាននាំចូលគឺជាប្រភពនៃជំងឺរីករាលដាលនេះ។ គួរបញ្ជាក់ថាក្រៅពីនេះវៀតណាម និងអូស្រ្តាលីក៏ធ្លាប់មានការខ្វែងគំនិតគ្នាជុំវិញការធ្វើពាណិជ្ជកម្មផ្នែកកសិកម្មទ្វេភាគីផងដែរ។ តួយ៉ាងកាលពីឆ្នាំ២០១៥ ប្រទេសវៀតណាមបានដាក់បំរាមជាបណ្តោះអាសន្ន ទៅលើការនាំចូលផ្លែឈើពីប្រទេសអូស្រ្តាលី បន្ទាប់ពីមានជម្លោះរឿងសត្វល្អិតចង្រៃដែលបំផ្លាញផ្លែឈើ៕
|
2017-03-17T18:40:00+07:00
|
freshnewsasia.com
|
https://m.freshnewsasia.com/index.php/en/internationalnews/49990-2017-03-17-04-40-44.html
|
4c63f1f3-4e2f-461b-a2cc-f44fad9ba25c
|
ស្ថានទូតកម្ពុជាប្រចាំនៅកូរ៉េ និងមូលនិធិគាំពារសុខភាពកូរ៉េ-អន្ដរជាតិ ចុះព្យាបាលជំងឺ ដោយឥតគិតថ្លៃ ជូនពលករជិត២០០នាក់
|
ថ្នាក់ដឹកនាំស្ថានទូតកម្ពុជាប្រចាំនៅកូរ៉េ និងគណៈកម្មាធិការបណ្ដុះបណ្ដាល និងបញ្ចូនពលករ ទៅបរទេស នៃក្រសួងការងារបានសហការជាមួយ មូលនិធិគាំពារសុខភាពកូរ៉េ-អន្ដរជាតិ(KOFIH) បានចុះពិនិត្យ និងព្យាបាល សុខភាពទូទៅ, ពិនិត្យបេះដូង, ថតX-Ray ដោយឥតគិតថ្លៃ ជូនបងប្អូនពលករ-ពលការិនី បានចំនួន១៦៨នាក់ នៅទីក្រុងអឺយចុងប៊ូ ខេត្តខ្យងគី នៅថ្ងៃទី១២ ខែមីនា ឆ្នាំ២០១៧។ បន្ថែមពីលើនេះ ស្ថានទូតកម្ពុជាប្រចាំនៅកូរ៉េ នឹងសហការ ជាមួយមូលនិធិគាំពារសុខភាពកូរ៉េ-អន្ដរជាតិ (KOFIH) បន្ដយុទ្ធនាការចុះពិនិត្យ និង ព្យាបាលសុខភាពដោយឥតគិតថ្លៃ ជូនប្រជាពលរដ្ឋខ្មែរ ដែលរស់នៅតំបន់ឆ្ងាយ រៀងរាល់ពីរខែម្ដង។ សម្រាប់បងប្អូនប្រជាពលរដ្ឋ ដែលរស់នៅក្នុងទីក្រុងសេអ៊ូល ឬខេត្ត(តំបន់)នៅក្បែរទីក្រុងសេអ៊ូល ស្ថានឯកអគ្គរាជទូត បានចុះកិច្ច សហការជាមួយនឹងសមាគមគ្រូពេទ្យទីក្រុសេអ៊ូល ទទួលពិនិត្យ និងព្យាបាលជូនដោយឥតគិតថ្លៃ ឬក្នុង តម្លៃទាបក្នុង ករណីជំងឺធ្ងន់ធ្ងរ នៅមជ្ឈមណ្ឌល របស់សមាគមផ្ទាល់នាទីក្រុងសេអ៊ូល។ ការចុះសួរសុខទុក្ខ និងត្រួតពិនិត្យសុខភាពនាពេលនេះ ធ្វើឡើងក្នុងគោលបំណង លើកកម្ពស់សុខមាលភាព ឆ្លើយតប នឹងសំណូមពរ ក៏ដូចជាការការពារទប់ស្កាត់នូវហានិភ័យផ្សេងៗ ដែលធ្វើឲ្យប៉ះពាល់ដល់សុខភាព និងអាយុជីវិតដ៏មាន តម្លៃរបស់ប្រជាពលរដ្ឋខ្មែរទាំងអស់ដែលកំពុងរស់នៅ, ធ្វើការ, និងសិក្សា នៅសាធារណរដ្ឋកូរ៉េ។ ជាការកត់សំគាល់ ស្ថានទូតកម្ពុជាប្រចាំនៅកូរ៉េ បានបន្ដបំពេញតួនាទីភារកិច្ចឱ្យអស់ពីលទ្ធភាព ដើម្បីផ្ដល់សេវាសាធារណៈ នានា និងគាំពារប្រយោជន៍ ជូនប្រជាពលរដ្ឋខ្មែរទាំងអស់ ដែលកំពុងរស់នៅ, សិក្សា, ធ្វើការនៅសាធារណរដ្ឋកូរ៉េ ដោយមិនប្រកាន់និន្នាការនយោបាយ៕
|
2017-03-14T22:11:00+07:00
|
freshnewsasia.com
|
https://m.freshnewsasia.com/index.php/en/localnews/49615-2017-03-14-08-11-57.html
|
b910fb5e-5aa6-4130-972f-ebaf7bc8856a
|
សម្ព័ន្ធគ្រូពេទ្យ ស.ស.យ.ក បន្តចុះពិនិត្យព្យាបាលជំងឺជូនប្រជាពលរដ្ឋ និងកម្មករ-កម្មការិនី ជាង៥,០០០នាក់ដោយឥតគិតថ្លៃ នៅខណ្ឌមានជ័យ
|
សម្ព័ន្ធគ្រូពេទ្យ សហភាពសហព័ន្ធយុវជនកម្ពុជា នៅថ្ងៃទី១២ ខែមីនានេះ បានចុះពិនិត្យព្យាបាលជំងឺ ដល់ប្រជាពលរដ្ឋ និងកម្មករ-កម្មការិនី ជាង៥,០០០នាក់ ដោយឥតគិតថ្លៃ ដែលរស់នៅ ក្នុងភូមិដំណាក់ធំ៥ សង្កាត់មានជ័យ ខណ្ឌមានជ័យ រាជធានីភ្នំពេញ ដែលប្រព្រឹត្ដទៅក្នុងវិមានសុភបង្គល។ ក្នុងការចុះពិនិត្យនោះ ដឹកនាំដោយ ប្រធានក្រុមប្រឹក្សាភិបាលសម្ព័ន្ធគ្រូពេទ្យ ស.ស.យ.ក លោក ហេង សុខគង់ តំណាងឲ្យលោក ហ៊ុន ម៉ានី ប្រធានស.ស.យ.ក និងជាប្រធានកិត្ដិយស សម្ព័ន្ធគ្រូពេទ្យស.ស.យ.ក រួមទាំងប្រធានក្រុមការងារសភាសម្ព័ន្ធសហជីពជាតិកម្ពុជា លោក សោម អូន និងសមាជិកសមាជិកាក្រុមប្រឹក្សាភិបាល និងក្រុមការងារសម្ព័ន្ធគ្រូពេទ្យ ស.ស.យ.ក។ លោក ហេង សុខគង់ បានថ្លែងថា ។ លោក ក៏បានអំពាវនាវដល់ប្រជាពលរដ្ឋទាំងអស់ ឲ្យស្រលាញ់សុខភាពជាកត្ដាចម្បង គឺត្រូវពិនិត្យសុខភាពឲ្យបានទៀងទាត់ ព្រោះវាមានតម្លៃណាស់ ទោះយើងធ្វើអ្វីក៏ដោយបើសុខភាពយើងចុះខ្សោយ ធ្វើអ្វីក៏មិនបានល្អ និងច្រើនដែរ កត្ដាដូច្នេះហើយ បានជាក្រុមគ្រូពេទ្យ សម្ព័ន្ធគ្រូពេទ្យស.ស.យ.ក ដែលដឹកនាំដោយ លោក ហ៊ុនម៉ានី និងលោកស្រី យឹម ឆៃលីម ហ៊ុនម៉ានី ដែលជាប្រធានកិត្តិយស សម្ព័ន្ធគ្រូពេទ្យសហភាពសហព័ន្ធយុវជនកម្ពុជា (ស.ស.យ.ក) បានយកចិត្ដទុកដាក់ខ្ពស់ ក្នុងការចុះជួយពិនិត្យព្យាបាលប្រជាពលរដ្ឋក្រីក្រ,ខ្វះលទ្ធភាពនៅតាមជនបទ គ្រប់២៥ខេត្ដ-ក្រុងដោយឥតគិតថ្លៃ ហើយនឹងខិតខំប្រឹងប្រែងបន្ដទៀត ដើម្បីព្យាបាលជូនប្រជាពលរដ្ឋ គ្រប់ពេល និងគ្រប់ទីកន្លែង។ ព្រមជាមួយគ្នានោះ លោក សោម អូន ប្រធានសភាសម្ព័ន្ធសហជីពជាតិកម្ពុជា-NACC បានឲ្យដឹងថា ។ ១៖ ជំងឺទូទៅ ៧៥៤នាក់ ២៖ ជំងឺបេះដូង និងសរសៃឈាម ១២៥នាក់ ៣៖ ជំងឺមនុស្សចាស់ ២១៥នាក់ ៤៖ ជំងឺត្រចៀក ច្រមុះ បំពង់ក ២៣៩នាក់ ៥៖ ជំងឺភ្នែក ២២៧នាក់ ៦៖ ជំងឺសើស្បែក និងកាមរោគ ៨០នាក់ ៧៖ ជំងឺផ្លូវចិត្ត ៤៥នាក់ ៨៖ ជំងឺកុមារ ៣២០នាក់ ៩៖ ជំងឺវះកាត់ និងរោគសន្លាក់ ១៣១នាក់ (វះបានចំនួន១២នាក់) ១០៖ ជំងឹមាត់-ធ្មេញ ១៩០នាក់ ១១៖ ពិនិត្យអេកូសាស្ត្រ ២០២នាក់ ១២៖ រោគស្ត្រី និងពិនិត្យផ្ទៃពោះ ១០៥នាក់ ១៣៖អប់រំសុខភាពសាធារណៈ ២៣នាក់ ១៤៖ ជំងឺតម្រង់នោម ១៧៤នាក់ ១៥៖ ពិនិត្យបឋម និងវាស់សំពាធឈាម ៥០១នាក់ គួរបញ្ជាក់ថា ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក ព្រោះបញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ៕
|
2017-03-13T02:16:00+07:00
|
freshnewsasia.com
|
https://m.freshnewsasia.com/index.php/en/localnews/49428-2017-03-12-12-16-52.html
|
f4efe317-e14c-4398-9712-5a3a34fc3609
|
ពលរដ្ឋរស់នៅឃុំកាំងចាមស្រុកថាឡាបរិវ៉ាត់ត្អូញត្អែរថាខ្វះមណ្ឌលសុខភាព
|
ពលរដ្ឋរស់នៅឃុំកាំងចាម ស្រុកថាឡាបរិវ៉ាត់ ខែត្រស្ទឹងត្រែង កំពុងប្រឈមបញ្ហាខ្វះមណ្ឌលសុខភាពនៅមូលដ្ឋានពួកគេរស់នៅ ដោយសារតែឃុំពុំមានមណ្ឌលសុខភាពសម្រាប់អន្តរាគមន៍សង្គ្រោះបន្ទាន់ នៅគ្រាដែលអ្នកភូមិមានបញ្ហាសុខភាពជាយថាហេតុ។ អ្នកភូមិថា ស្ត្រីមានផ្ទៃពោះ និងមនុស្សចាស់មួយចំនួនមានបញ្ហាសុខភាព បានស្លាប់ដោយសារតែបញ្ជូនទៅមន្ទីរពេទ្យមិនទាន់ ហើយពលរដ្ឋក្រីក្រជាអ្នកប្រឈមខ្លាំងបញ្ហាសុខភាព។ ពលរដ្ឋរស់នៅឃុំកាំងចាម នៅថ្ងៃទី១២ មីនា អំពាវនាវឲ្យរាជរដ្ឋាភិបាលពន្លឿនផ្តល់សេវាសុខាភិបាល ឬមណ្ឌលសុខភាពនៅមូលដ្ឋានជូនពួកគាត់ក្នុងឃុំកាំងចាម ដែលជាតំបន់ដាច់ស្រយាល។ ពលរដ្ឋម្នាក់ក្នុងចំណោមពលរដ្ឋជាច្រើនទៀតរស់នៅឃុំកាំងចាម ស្រុកថាឡាបរិវ៉ាត់ លោក ឆេន ឆាយ ឲ្យដឹងនៅថ្ងៃទី១២ មីនា ថា ពលរដ្ឋមានជីវភាពខ្វះខាត លំបាកទៅរកសេវាព្យាបាលនៅខែត្រ ឬគ្លីនិកឯកជន នៅគ្រាដែលពួកគេមានបញ្ហាសុខភាព ត្រូវបង្ខំចិត្តព្យាបាលជំងឺដោយខ្លួនឯងប្រើថ្នាំបុរាណនៅផ្ទះ ហើយខ្លះត្រូវដេកស្លាប់នៅផ្ទះក៏មាន។ លោករំឭកថា កាលពីឆ្នាំ២០១៥ និងឆ្នាំ២០១៦ ស្ត្រីមានផ្ទៃពោះ ៥នាក់បានស្លាប់តាមផ្លូវ ដោយបញ្ជូនទៅមន្ទីរពេទ្យខែត្រមិនទាន់ ដោយសារមន្ទីរពេទ្យនៅឆ្ងាយ ពិសេសផ្លូវពិបាកធ្វើដំណើរនៅរដូវវស្សា៖ ។ ឃុំកាំងចាម ឋិតនៅទិសខាងលិចនៃទីរួមខែត្រស្ទឹងត្រែង ឆ្ងាយពីទីរួមខែត្រជាង ៣០គីឡូម៉ែត្រ។ ឃុំនេះមាន ៥ភូមិ រួមមានភូមិកាំងចាម កាំងក្ងោក កំពង់ប៉ាង និងភូមិកែស។ ភូមិទាំងនោះមានពលរដ្ឋរស់នៅចំនួន ៩៨៣គ្រួសារ ស្មើនឹងពលរដ្ឋចំនួនជាង ៤.៣០០នាក់។ មេឃុំកាំងចាម លោក គឹម សុខា បានផ្តាច់ទូរស័ព្ទនៅពេលអាស៊ីសេរី សួរអំពីបញ្ហានេះនៅថ្ងៃទី១២ មីនា។ ចំណែកប្រធានរដ្ឋបាលសាលាស្រុកថាឡាបរិវ៉ាត់ លោក ថៃ អ៊ី មានប្រសាសន៍ថា ថ្នាក់ដឹកនាំខែត្រស្ទឹងត្រែង មានទិសដៅជំរុញឲ្យមានមណ្ឌលសុខភាពគ្រប់ឃុំទាំងអស់ ប៉ុន្តែកញ្ចប់ថវិកាជាតិមានកម្រិត មិនអាចសាងសង់មណ្ឌលសុខភាពគ្រប់ឃុំបានភ្លាមៗទេ។ លោកថា អាជ្ញាធរស្រុកនឹងពិភាក្សាជាមួយប្រធានមន្ទីរសុខាភិបាលខែត្រស្ទឹងត្រែង ថាតើអាចកសាងមណ្ឌលសុខភាពនៅឃុំកាំងចាម បានឬយ៉ាងណា? ខណៈអាជ្ញាធរស្រុកទទួលដំណឹងថា មានតម្រុយកសាងមណ្ឌលសុខភាពនៅឃុំអន្លង់ភេ៖ ។ មន្ត្រីនៃមន្ទីរសុខាភិបាលខែត្រម្នាក់សុំមិនប្រាប់ឈ្មោះ បានបង្ហើបថា ការបង្កើតមណ្ឌលសុខាភិបាលមួយបាន អាស្រ័យចំនួនប្រជាជននៅឃុំនោះចាប់ពី ៨ពាន់នាក់ទៅជាង ១ម៉ឺននាក់ឡើងទៅ។ ក្រៅពីនេះ មណ្ឌលសុខភាពមួយត្រូវមានគ្រូពេទ្យជំនាញ និងទីតាំងសមរម្យ ទើបអាចដំណើរការបាន។ មន្ត្រីសម្របសម្រួលសមាគមអាដហុក (ADHOC) ខែត្រស្ទឹងត្រែង លោក ហូ សំអុល យល់ថា ក្រសួងសុខាភិបាល មានទំនួលខុសត្រូវលើសុខុមាលភាពពលរដ្ឋ និងអាយុជីវិតពលរដ្ឋ ក៏ប៉ុន្តែបើការផ្តល់មណ្ឌលសុខភាពមានលក្ខណៈយឺតយ៉ាវ នឹងបង្កប៉ះពាល់ការផ្តល់សេវាសាធារណៈដល់ពលរដ្ឋ ជាពិសេសពលរដ្ឋមានជីវភាពទីទាល់ក្រ។ លោកទទូចឲ្យក្រសួងសុខាភិបាល ចុះពិនិត្យផ្ដល់មណ្ឌលសុខភាពជូនពលរដ្ឋឃុំកាំងចាម និងឃុំជិតខាង ព្រោះសេវាថែទាំសុខភាពសាធារណៈនៅឃុំទាំងនោះយ៉ាប់យ៉ឺនខ្លាំង ហើយកុមារ មនុស្សចាស់ និងស្ត្រីមានផ្ទៃពោះមួយចំនួន ក៏មានសេចក្តីរាយការណ៍ថា បានស្លាប់ដោយសារបញ្ជូនទៅព្យាបាលមិនទាន់៖ ។ មណ្ឌលសុខភាពមានតួនាទីផ្ដល់សេវាសុខភាព ដូចជាពិនិត្យ និងពិគ្រោះជំងឺ ជំងឺសួត និងព្យាបាលរលាកបំពង់ក ពិនិត្យព្យាបាលរោគរបេង ពិនិត្យ និងព្យាបាលជំងឺគ្រុនចាញ់កម្រិតស្រាល។ សេវាថែទាំសុខភាពមាតា និងទារកមុនសម្រាល ពេលសម្រាល ក្រោយសម្រាល វះកាត់តូចដូចជា បូស និងដេររបួស លាងរបួស ជាដើម។ នៅស្រុកថាឡាបរិវ៉ាត់ មានឃុំចំនួន១១ ហើយមានមណ្ឌលសុខភាពចំនួន៣៕
|
2017-03-12T19:05:00+07:00
|
rfa.org
|
https://www.rfa.org/khmer/news/health/villager-call-on-govt-to-build-healt-center-03122017075054.html
|
3e352344-b94f-4762-9a34-647220c5e715
|
កម្ពុជានិងដៃគូអភិវឌ្ឍន៍នានា រិះរកការឯកភាពស្តីពីកាព្យាបាល អ្នកជំងឺអេដស៍ ដែលកើតជំងឺរលាកថ្លើមប្រភេទC
|
ក្រសួងសុខាភិបាលកម្ពុជា មជ្ឈមណ្ឌលជាតិប្រយុទ្ធនិងជំងឹអេដស៍ សើរស្បែក និងកាមរោគដោយទទួលការឩបត្តម្ភ ពីអង្គកាសុខភាពពិភពលោក និងដៃគូរអភិវឌ្ឍន៍នានា នៅថ្ងៃទី១០ ខែមិនា ឆ្នាំ២០១៧ បានបើកកិច្ចប្រជុំ ស្វែងរកការឯកភាពលើគោលការណ៍ណែនាំជាតិ ស្តីពីការថែទំា ព្យាបាលអ្នកជំងឹអេដស៍ ដែលមានផ្ទុកមេរោគថ្លើមប្រភេទC ដែលកិច្ចប្រជុំ នេះត្រូវបានរៀបចំឡើងនៅសណ្ឋាគារសាន់វ៉េ រាជធានីភ្នំពេញ។ ការសិក្សារួមគ្នា ក្នុងកិច្ចប្រជុំនាថ្ងៃនេះ ធ្វើឡើងបន្ទាប់ពីពិភពលោក បានព្យាបាលរួចហើយ ដោយជោគជ័យនូវអ្នកជំងឺអេដស៍ ដែលមានផ្ទុកមេរោគអេដស៍តាមរយៈថ្នាំព្យបាលជំងឹថ្លើម ប្រភេទC ប៉ុន្តែការព្យាបាលអ្នកជំងឺអេដស៍ ដោយប្រើប្រាស់ថ្នាំប្រភេទនេះ មិនទាន់លេចចេញជារូបរាងទូលំទូលាយនៅឡើយទេ នៅកម្ពុជាបច្ចុប្បន្ន។ ហេតុនេះ អង្គប្រជុំរំពឹងថាក្រសួងសុខាភិបាលកម្ពុជា និងភាគីពាក់ព័ន្ធ នឹងជំរុញដាក់ចេញជាគោលការថ្នាក់ជាតិ ដើម្បីធានាថាកម្ពុជានឹង មានការព្យបាលឲ្យបានត្រឹមត្រូវ អ្នកផ្ទុកមេរោគអេដស៍ ដែលមានមេរោគថ្លើមប្រភេទ C។ គួររំលឹកថា ប្រទេសកម្ពុជា មានអ្នកស្លាប់ដោយសារមេរោគអេដស៍ប្រមាណ១ពាន់ ទៅ២ពាន់នាក់ ក្នុងមួយឆ្នាំ ភាគច្រើននៃពួកគេមានផ្ទុកមេរោគថ្លើមប្រភេទសេ ។លើសពីនេះ កម្ពុជា ក៍ នៅមានអ្នកផ្ទុកមេរោគអេដស៍ប្រមាណ ពី១២,០០០នាក់ ទៅ ១៥,០០០ពាន់នាក់ ដែលមិនទាន់បានធ្វើតេស្ដន៍ឈាម និងទទួលការរព្យាបាលនៅឡើយ។ ទន្ទឹមនឹងនោះ កម្ពុជាក៍មានអ្នកផ្ទុកមេរោគអេដស៍ ប្រមាណជិត១លាននាក់ បានទៅធ្វើតេស្តន៍ឈាមរកមេរោគអេដស៍ ខណៈអ្នកជំងឺប្រមាណជិត៦ម៉ឺននាក់ បានទទួលសេវាព្យាបាលដោយឩសថប្រឆំាងមេរោគអេដស៍ផងដែរ៕
|
2017-03-11T16:14:00+07:00
|
freshnewsasia.com
|
https://m.freshnewsasia.com/index.php/en/49380-c.html
|
9288eb2a-33dc-4c2a-8490-4ffddf542a56
|
ក្រសួងសុខាភិបាល ប្រកាសលេខទូរស័ព្ទបន្ទាន់ ១១៥ ឲ្យប្រជាជន Call រាយការណ៍ ពីករណីជំងឺឆ្លងរាតត្បាតគ្រប់ប្រភេទ !
|
ក្រសួងសុខាភិបាល បានប្រកាសលេខទូរស័ព្ទ៣ខ្ទង់ ដែលមានលេខ ១១៥ ដើម្បីឲ្យប្រជាពលរដ្ឋ អាច Call ចូលរាយការណ៍ពីករណី ជំងឺឆ្លងរាតត្បាតគ្រប់ប្រភេទ។ ក្រសួងសុខាភិបាល បានឲ្យដឹងថា បន្ទាប់ពីទទួលបានការរាយការណ៍ របស់ប្រជាពលរដ្ឋ មន្ត្រីជំំនាញនៃក្រសួងសុខាភិបាល និងចាត់វិធានការឲ្យបានទាន់ពេលវេលា ដើម្បីទប់ស្កាត់ជំងឺឆ្លងរាតត្បាត និងការពារសុខភាពប្រជាជន៕
|
2017-03-11T14:23:00+07:00
|
freshnewsasia.com
|
https://m.freshnewsasia.com/index.php/en/49318-call.html
|
f1cf275b-6f08-4f40-8410-1e4e5f3cde35
|
ស្ថាប័នជំនាញបន្តធ្វើតេស្ដរកសារធាតុញៀនពីមន្ត្រីរាជការស៊ីវិលនិងកងកម្លាំងសមត្ថកិច្ច
|
លទ្ធផលនៃយុទ្ធនាការប្រយុទ្ធប្រឆាំងគ្រឿងញៀនដែលបានដំណើរការបានរយៈពេល ៦៧ថ្ងៃ បង្ហាញថា មានការកើនឡើងជាលំដាប់ទាំងចំនួនករណីអ្នកពាក់ព័ន្ធ។ ដោយឡែកស្ថាប័នមន្ត្រីរាជការ នគរបាល កងរាជអាវុធហត្ថ ក៏បានរកឃើញមន្ត្រីមួយចំនួនបានប្រើប្រាស់ និងជាប់ពាក់ព័ន្ធនឹងមានសារធាតុញៀនដែរ។ ស្ថាប័នជំនាញនៅតាមបណ្ដាខេត្ត-រាជធានី កំពុងបន្តសកម្មភាពត្រួតពិនិត្យផ្ទៃក្នុង ដោយធ្វើតេស្ដរកសារធាតុញៀនពីមន្ត្រីរាជការស៊ីវិល និងមន្ត្រីក្នុងជួរកងកម្លាំងសមត្ថកិច្ច នៅក្នុងយុទ្ធនាការពិសេស ៦ខែ ប្រយុទ្ធប្រឆាំងគ្រឿងញៀន។ អគ្គលេខាធិការអាជ្ញាធរជាតិប្រយុទ្ធប្រឆាំងគ្រឿងញៀន លោកឧត្ដមសេនីយ៍ មាស វីរិទ្ធិ ថ្លែងនៅថ្ងៃទី៨ មីនា ថា សកម្មភាពធ្វើតេស្ដនេះ គឺជាផ្នែកមួយនៃយុទ្ធនាការបង្ក្រាបគ្រឿងញៀន ដែលជាស្មារតីភ្ញាក់រឭកពាក់ព័ន្ធនឹងការទទួលខុសត្រូវនៃស្វ័យភាពត្រួតពិនិត្យ គឺភាពជាម្ចាស់ការអង្គភាពនីមួយៗនៅគ្រប់បណ្ដាខេត្ត-រាជធានី។ លោកបន្តថា ការធ្វើតេស្ដនេះ គឺធ្វើទៅលើករណីសង្ស័យមានពាក់ព័ន្ធគ្រឿងញៀន មិនមែនជាការធ្វើតេស្ដទូទៅនោះទេ ពីព្រោះមន្ត្រីកងកម្លាំងប្រដាប់អាវុធមានតួនាទីភារកិច្ចការពារសុវត្ថិភាពប្រជាពលរដ្ឋ និងថ្នាក់ដឹកនាំផង ដើម្បីបញ្ចៀសបញ្ហាផ្សេងៗកើតឡើងជាយថាហេតុ តែទោះជាយ៉ាងណា លោកឧត្ដមសេនីយ៍ មាស វីរិទ្ធិ ពុំមានតួលេខ ឬចំនួនរកឃើញថាមានមន្ត្រីរាជការស៊ីវិល និងមន្ត្រីក្នុងជួរកងកម្លាំងសមត្ថកិច្ចប៉ុន្មាននាក់ ដែលពាក់ព័ន្ធក្នុងយុទ្ធនាការបង្ក្រាបគ្រឿងញៀននេះទេ។ ប៉ុន្តែលោកថា មានចំនួនតិចទេ។ ហើយថា បើអាចធ្វើរបាយការណ៍ទាន់ ៣ខែ ឬ ៦ខែ នឹងមានការបូកសរុបក្នុងបញ្ជីពាក់ព័ន្ធ នឹងបង្ហាញមុខរបរចំពោះអ្នកដែលត្រូវឃាត់ខ្លួនទាំងនោះ។ លទ្ធផលនៃយុទ្ធនាការប្រយុទ្ធប្រឆាំងគ្រឿងញៀនដែលមានរយៈពេលចំនួន ៦ខែរបស់រដ្ឋាភិបាល ក្នុងរយៈពេល ៦៧ថ្ងៃដែលបានចាប់ផ្ដើមអនុវត្តចាប់ពីថ្ងៃទី១ មករា ដល់ថ្ងៃទី៨ មីនា ឲ្យដឹងថា អាជ្ញាធរបង្ក្រាបនៅទូទាំងប្រទេសទាំងករណីប្រើប្រាស់ និងជួញដូរបានចំនួន ២.២៥៦ករណី និងឃាត់ជនសង្ស័យប្រព្រឹត្តបទល្មើស និងអ្នកប្រើប្រាស់ចំនួន ៥.២២៩នាក់ ក្នុងនោះមានស្រី ៥២៣នាក់ និងគ្រឿងញៀនជាង ២០គីឡូក្រាម។ នាយកប្រតិបត្តិអង្គការខាណា (Khana) លោក ជួប សុខចំរើន ដែលបានធ្វើការជួយជនរងគ្រោះដោយគ្រឿងញៀន បានសាទរចំពោះយុទ្ធនាការនេះ។ លោកថា ប៉ុន្តែឲ្យកាន់តែល្អថែមទៀតនោះ គឺបើសិនជាការបង្ក្រាបឈានទៅរកការកំណត់មុខសញ្ញាអ្នកជួញដូរធំៗពិតប្រាកដ គឺជាចំណុចដែលគ្រប់មជ្ឈដ្ឋាន រួមទាំងប្រជាពលរដ្ឋសាទរ ពីព្រោះក្រុមនោះគឺជាអ្នកដែលធ្វើឲ្យមានការចរាចរយ៉ាងទូលំទូលាយតាំងពីទីក្រុងរហូតដល់ជនបទ កាលពីខែកុម្ភៈ អ្នកនាំពាក្យក្រសួងមហាផ្ទៃ លោក ខៀវ សុភ័គ ធ្លាប់មានប្រសាសន៍ថា ក្រៅអំពីវិធានការច្បាប់ មន្ត្រីក្នុងជួរកងរាជអាវុធហត្ថ ឬមន្ត្រីនគរបាលដែលបានប្រើប្រាស់ ហើយមានសភាពញៀន នឹងត្រូវរងការពិន័យផ្នែករដ្ឋបាល ដោយបណ្ដេញចេញពីក្របខ័ណ្ឌការងារ។ ក្នុងយុទ្ធនាការនេះ កាលពីថ្ងៃទី៨ ខែកុម្ភៈ កម្លាំងនគរបាលនៃមន្ទីរប្រឆាំងគ្រឿងញៀននៃអគ្គស្នងការដ្ឋាននគរបាលជាតិ នៃក្រសួងមហាផ្ទៃ សហការជាមួយកម្លាំងនគរបាលខេត្តស្ទឹងត្រែង បានបង្ក្រាបករណីជួញដូរគ្រឿងញៀន និងឃាត់ខ្លួនបានជនល្មើសម្នាក់នៅចំណុចគីឡូម៉ែត្រលេខ៤៥៩ “អូរពងមាន់” ខេត្តស្ទឹងត្រែង ជាមន្ត្រីនគរបាលខេត្តស្ទឹងត្រែង មានឋានន្តរសក្ដិអនុសេនីយ៍ត្រី ជាអនុប្រធានផ្នែកការិយាល័យអន្តោប្រវេសន៍ លោក ហែម សុផល ដោយដកហូតវត្ថុតាងបាន រួមមានថ្នាំញៀនមេតំហ្វេតាមីន (WY) ចំនួន ១២សុង ឬស្មើនឹង ២ម៉ឺន ៤ពាន់គ្រាប់៕
|
2017-03-09T18:50:00+07:00
|
rfa.org
|
https://www.rfa.org/khmer/news/health/expert-continue-testing-drug-of-civil-servants-and-officials-in-the-law-enforcement-forces-03092017064501.html
|
d6df5468-81a4-4ec0-aa5c-fdb151299c28
|
កម្ពុជា-ចិន គ្រោងសាងសង់មជ្ឈមណ្ឌល «ប្រយុទ្ធនឹងជំងឺឆ្លង» ស្តង់ដារមួយនៅកម្ពុជា
|
ក្រសួងសុខាភិបាលកម្ពុជា តំណាងដោយលោកស្រីវេជ្ជបណ្ឌិត យក់ សម្បត្តិ អគ្គនាយករដ្ឋបាល និងហិរញ្ញវត្ថុ នៃក្រសួងសុខាភិបាល និងលោក លី អាន ជាទីប្រឹក្សាផ្នែកសេដ្ឋកិច្ច និងពាណិជ្ជកម្មនៃស្ថានទូតប្រទេសចិន ប្រចាំនៅកម្ពុជា បានចុះហត្ថលេខា នៅលើកំណត់ហេតុប្រជុំនៃការសិក្សាស្រាវជ្រាវ អំពីគម្រោងសាងសង់មជ្ឈមណ្ឌល «ប្រយុទ្ធនឹងជំងឺឆ្លង» ជាអគារស្តង់ដារធំមួយ នៅប្រទេសកម្ពុជា។ ការចុះហត្ថលេខាខាងលើនេះ បានធ្វើឡើងនៅព្រឹកថ្ងៃទី០៧ ខែមីនា ឆ្នាំ២០១៧នេះ ដែលមានតំណាងជាសាក្សីចូលរួម ពីតំណាងក្រសួងសេដ្ឋកិច្ច និងហរិញ្ញវត្ថុ និងប្រតិភូក្រុមជំនាញសិក្សាស្រាវជ្រាវគម្រោងខាងភាគីចិន និងមន្រ្តីក្រសួងសុខាភិបាល ជាច្រើននាក់ទៀត។ លោកវេជ្ជបណ្ឌិត ស៊ុង វិនតៈ ប្រធាននាយកដ្ឋានសហប្រតិបត្តិអន្តរជាតិនៃក្រសួងសុខាភិបាល បានឲ្យដឹងថា គម្រោងនេះ ជាគម្រោងដើម្បីពង្រឹង កម្មវិធីប្រយុទ្ធនឹងជំងឺឆ្លង នៅប្រទេសកម្ពុជា ដែលជាជំនួយឥតសំណង់របស់រដ្ឋាភិបាលប្រទេសចិន ជួយដល់រាជរដ្ឋាភិបាល កម្ពុជាមកក្រសួងសុខាភិបាល តាមរយៈក្រសួងសេដ្ឋកិច្ច និងហិរញ្ញវត្ថុ។ លោកបានបន្ថែមទៀតថា ភាគីចិនបានបញ្ជូនគណៈប្រតិភូជំនាញស្រាវជ្រាវមកសិក្សានៅកម្ពុជាអស់រយៈពេលកន្លះខែមកហើយ ដោយគិតចាប់ពីថ្ងៃទី២១ ខែកុម្ភៈ ដល់ថ្ងៃទី០៨ មីនា ឆ្នាំ២០១៧ លើស្រាវជ្រាវលើគម្រោងនេះ។ លោកបន្តថា ក្នុងការចុះមកស្រាវជ្រាវនេះ ដើម្បីពិនិត្យមើល លទ្ធភាពការសាងសង់មជ្ឈមណ្ឌលប្រយុទ្ធនឹងជំងឺឆ្លង ជាអាគារធំមួយ ដែលរួមមានទាំងសម្ភារៈ បរិក្ខារ មានផ្នែកមន្ទីរពិសោធន៍ ផ្នែករដ្ឋបាល និងមានផ្នែកសំរាប់ឆ្លើយតបការឆ្លង ជំងឺបន្ទាន់ និងជាមានច្រើនទៀតដែលពាក់ព័ន្ធទៅនឹងផ្នែកប្រយុទ្ធប្រឆាំងនឹងជំងឺឆ្លង ដើម្បីធ្វើយ៉ាងណា ធានាឲ្យមាន ការទប់ស្កាត់ ការរីករាលដាល ការប្រយុទ្ធប្រឆាំងនឹងជំងឺឆ្លងនៅកម្ពុជា ឲ្យកាន់តែមានប្រសិទ្ធភាពថែមឡើង។ សូមបញ្ជាក់ថា នេះគឺជាជោគជ័យថ្មីមួយទៀត នៃជំនួយឥតសំណង់របស់ប្រទេសចិន ចំពោះវិស័យសុខាភិបាល មកដល់ប្រទេសកម្ពុជា ក្នុងការពង្រឹងវិស័យសុខាភិបាល៕
|
2017-03-07T23:28:00+07:00
|
freshnewsasia.com
|
https://m.freshnewsasia.com/index.php/en/localnews/48972-2017-03-07-09-28-05.html
|
f208d41b-68c2-4a3b-a939-174adac9ab91
|
រយៈពេល១សប្តាហ៍មន្ទីរពេទ្យរុស្ស៉ី បានពិនិត្យ និងព្យាបាលអ្នកជំងឺជាង៧ពាន់នាក់
|
របាយការណ៍របស់មន្ទីរពេទ្យមិត្តភាពខ្មែរ-សូវៀត (មន្ទីរពេទ្យរុស្ស៉ី) ដែលអង្គភាព Fresh News ទទួលបាននៅថ្ងៃទី៦ ខែមីនា ឆ្នាំ២០១៧នេះ បានបញ្ជាក់ថា រយៈពេល៧ថ្ងៃចាប់ពីថ្ងៃទី២៤ ខែកុម្ភៈ ដល់ថ្ងៃទី២ ខែមីនា ឆ្នាំ២០១៧ មានអ្នកជំងឺទាំងអស់៧,៣៧៧នាក់ បានចូល និងចេញពិនិត្យ ព្យាបាលជំងឺ នៅមន្ទីរពេទ្យមិត្តភាពខ្មែរ-សូរៀត។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ៦,៦៤៩នាក់ និងអ្នកជំងឺចូលសម្រាក និងព្យាបាលជាចេញពីមន្ទីរពេទ្យទៅផ្ទះវិញមានចំនួន ៧២៨នាក់។ ជំងឺទាំងនោះបានមកពិនិត្យ និងព្យាបាលនៅ៖ ផ្នែកជំងឺបេះដូង និងលោហិតសាស្ត្រ ផ្នែកជំងឺប្រព័ន្ធរំលាយអាហារ ផ្នែកជំងឺទូទៅ និងសន្លាក់ ផ្នែកជំងឺឆ្លង ផ្នែកប្រពោធនកម្មវេជ្ជសាស្ត្រ ផ្នែកជំងឺសរសៃប្រសាទ ផ្នែកជំងឺសួត និងរបេង ផ្នែកជំងឺមហារីក ផ្នែកជំងឺពិគ្រោះផ្លូវចិត្ត ផ្នែកជំងឺកុមារ ផ្នែកជំងឺសង្គ្រោះបន្ទាន់ ផ្នែកជំងឺវះកាត់ពោះ និងទ្រូង ផ្នែកជំងឺវះកាត់បាក់បែក និងសរសៃរប្រសាទ ផ្នែកជំងឺវះកាត់កុមារ និងកែលម្អ ផ្នែកជំងឺវះកាត់ប្រព័ន្ធទឹកនោម ផ្នែករោគស្ត្រី ផ្នែកសម្ពព ផ្នែកជំងឺត្រចៀក បំពង់ក ច្រមុះ ផ្នែកចក្ខុរោគ ផ្នែកទន្តសាស្ត្រ ផ្នែកជំងឺមុន និងក្រោយវះកាត់ និងមណ្ឌលព្យាបាលមនុស្សចាស់ ព្រះសីហនុរាជ៕
|
2017-03-06T20:51:00+07:00
|
freshnewsasia.com
|
https://m.freshnewsasia.com/index.php/en/localnews/48823-2017-03-06-06-51-07.html
|
2b7fb3c6-1085-4a1a-a1c6-a52ce9839318
|
អភិបាលខេត្តរតនគិរី ដឹកនាំគ្រូពេទ្យចុះពិនិត្យព្យាបាលជំងឺ ជូនប្រជាពលរដ្ឋស្រុកលំផាត់ ដោយឥតគិតថ្លៃ
|
លោក ថង សាវុន អភិបាលខេត្តរតនគិរី ទទួលបានអំណរគុណ និងសេចក្ដីជឿទុកចិត្ត ពីសំណាក់ ប្រជាពលរដ្ឋដ៏ច្រើន ក្នុងមូលដ្ឋានភូមិកែងសាន់ ឃុំសេដា ស្រុកលំផាត់ ខណៈដែលលោកបានដឹកនាំក្រុមគ្រូពេទ្យស្ម័គ្រចិត្ត ចុះពិនិត្យព្យាបាល និងផ្តល់ថ្នាំសង្កូវជូនប្រជាពលរដ្ឋ និងកសាងសមិទ្ធផល នៅតាមមូលដ្ឋានានាផងនោះ។ សេវាពិនិត្យព្យាបាល និងផ្តល់ថ្នាំសង្កូវជូនប្រជាពលរដ្ឋ ដោយឥតគិតថ្លៃ និងដោយមិនប្រកាន់និន្ននាការនេះ បានផ្ដល់ជូនប្រជាពលរដ្ឋប្រមាណជាង២០០គ្រួសារ នាព្រឹកថ្ងៃទី០៥ ខែមករា ឆ្នាំ២០១៧នេះ។ នៅចំពោះមុខ លោក ថង សាវុន ប្រជាពលរដ្ឋទាំងចាស់ទាំងក្មេង បានសម្តែងនូវក្តីសប្បាយរីករាយ និងគោរពថ្លែង អំណរគុណចំពោះលោក ដែលបានបញ្ជូនក្រុមគ្រូពេទ្យស្ម័គ្រចិត្តចុះពិនិត្យ និងផ្តល់ថ្នាំជូនពួកគាត់ ដោយឥតគិតថ្លៃ នៅក្នុងឱកាសនៃទិវាអន្តរជាតិនារី ៨មីនា ឆ្នាំ២០១៧នេះ។ ប្រជាពលរដ្ឋបាន កោតសរសើរមិនដាច់ពីមាត់ថា លោកអភិបាលខេត្ត ថង សាវុន ជានិច្ចជាកាល តែងតែយកចិត្តទុកដាក់ ចំពោះប្រជាពលរដ្ឋនៅតាមមូលដ្ឋាន ហើយនៅពេលនេះ លោកអភិបាលខេត្តបាននាំក្រុមគ្រូពេទ្យស្ម័គ្រចិត្ត ចុះពិនិត្យ ព្យាបាល និងផ្តល់ថ្នាំជូនដោយឥតគិតថ្លៃផងដែរ។ ប្រជាពលរដ្ឋបានបន្តថា សមិទ្ធផលមួយចំនួន ដែលលោកអភិបាលខេត្ត បានសន្យាជាមួយប្រជាពលរដ្ឋ ក៏បានសាងសង់ សម្រេចជាស្ថាពរហើយដែរ ក្នុងនោះរួមមាន សាលារៀន១ខ្នង មាន៤បន្ទប់ សាលាឆទាន សម្រាប់ធ្វើពិធីបុណ្យទាននានា និងផ្លូវភ្ជាប់ពីភូមិរបស់ពួកគាត់ទៅស្រុកលំផាត់ ដែលផ្លូវនេះ កំពុងតែដំណើរការសាងសង់៕
|
2017-03-05T23:13:00+07:00
|
freshnewsasia.com
|
https://m.freshnewsasia.com/index.php/en/localnews/48766-2017-03-05-09-13-30.html
|
31ec6c82-4aa1-4fae-aaca-c2074067f898
|
តំណាងរាស្រ្តវ័យក្មេង លោក ស សុខា នាំគ្រូពេទ្យស្ម័គ្រចិត្តចុះពិនិត្យព្យាបាលជំងឺ ជូនពលរដ្ឋរាប់ពាន់នាក់ នៅស្រុកស៊ីធរកណ្ដាល
|
លោក ស សុខា អ្នកតំណាងរាស្រ្តវ័យក្មេង ប្រចាំមណ្ឌលព្រៃវែង នៅថ្ងៃទី០៥ ខែមីនា ឆ្នាំ២០១៧នេះ បានដឹកនាំក្រុមគ្រូពេទ្យស្ម័គ្រចិត្ត ស សុខា សហការជាមួយក្រុមក្រុមការងារ យុវជនគណបក្សប្រជាជនកម្ពុជា ខេត្តព្រៃវែង ចុះពិនិត្យ និងព្យាបាលជំងឺជូនប្រជាពលរដ្ឋ រស់នៅស្រុកស៊ីធរកណ្តាល ខេត្តព្រៃវែង ដោយឥតគិតថ្លៃ និងមិនប្រកាន់និន្នាការណាមួយឡើយ។ *ជំងឺទូទៅបានចំនួន១១៦៨ នាក់ *ជំងឺធ្មេញបានចំនួន១៨២នាក់ *ជំងឺវះកាត់ខ្នាតតូច២៧នាក់ *ជំងឺពិនិត្យអេកូ៧២នាក់ *ជំងឺកុមារបានចំនួន ២១០នាក់ សរុប ១,៦៥៩នាក់៕
|
2017-03-05T22:21:00+07:00
|
freshnewsasia.com
|
https://m.freshnewsasia.com/index.php/en/localnews/48763-2017-03-05-08-21-13.html
|
9944ea2c-13d3-42ac-9d39-bcf604cde2cb
|
លោក ម៉ក់ ពេជ្ជរិទ្ធ ដឹកនាំក្រុមគ្រូពេទ្យស្ម័គ្រចិត្ត ស.ស.យ.ក ចុះពិនិត្យព្យាបាលជំងឺជូនពលរដ្ឋ នៅស្រុកកៀនស្វាយ
|
ប្រជាពលរដ្ឋចំនួន ១,២០០នាក់ ទទួលបានសេវាពិនិត្យ និងព្យាបាលជំងឺដោយឥតគិតថ្លៃ ពីក្រុមគ្រូពេទ្យស្ម័គ្រចិត្ត របស់ សហភាពសហព័ន្ធយុវជនកម្ពុជា (ស.ស.យ.ក) នៅព្រឹកថ្ងៃទី០៥ ខែមីនា ឆ្នាំ២០១៧នេះ នៅក្នុងបរិវេនវិទ្យាល័យ ជ័យវរ្ម័នទី៧ ស្ថិតក្នុងឃុំដីឥដ្ឋ ស្រុកកៀនស្វាយ ខេត្តកណ្តាល។ សកម្មភាពមនុស្សធម៌ ចុះព្យាបាលជំងឺជូនប្រជាពលរដ្ឋខាងលើ បានធ្វើឡើងក្រោមវត្តមាន លោក ម៉ក់ ពេជ្ជរិទ្ធ ប្រតិភូរាជរដ្ឋាភិបាល ទទួលបន្ទុក អគ្គនាយកដ្ឋានកាំកុងត្រូល និងជាប្រធានក្រុមការងារចុះជួយឃុំភូមិធំ ឃុំគគីរ លោក អ៊ូ ឈាង អភិបាលស្រុកកៀនស្វាយ និងឃុំដីឥដ្ឋ លោក នូ សុវណ្ណារ៉ា ប្រធានក្រុមគ្រូពេទ្យស្ម័គ្រ ស.ស.យ.ក និងមានការចូលរួមពី ក្រុមគ្រូពេទ្យស្ម័គ្រចិត្ត ចំនួន១៥០នាក់ រួមជាមួយប្រជាពលរដ្ឋមកពិនិត្យជំងឺ ជាង១ពាន់នាក់ទៀត។ លោក ម៉ក់ ពេជ្ជរិទ្ធ បានថ្លែងទៅកាន់ប្រជាពលរដ្ឋ យ៉ាងដូច្នេះថា បញ្ហាសុខភាពជាកត្តាសំខាន់ណាស់ ដែលទាំងអស់គ្នាត្រូវតែ យកចិត្តទុកដាក់ខ្ពស់ ក្នុងជីវភាពរស់នៅប្រចាំថ្ងៃ។ ។ លោក ម៉ក ពេជ្ជរិទ្ធ បានបន្តថា ប្រជាពលរដ្ឋ បានមកទទួលសេវាពិនិត្យ និងព្យាបាលជំងឺដោយឥតគិតថ្លៃ ពីសំណាក់ ក្រុមគ្រូពេទ្យស្ម័គ្រចិត្តរបស់ សហភាពសហព័ន្ធយុវជនកម្ពុជា មានន័យថា ប្រជាពលរដ្ឋយកចិត្តទុកដាក់លើសុខភាពរបស់។ លោកបានណែនាំឲ្យប្រជាពលរដ្ឋត្រូវប្រុងប្រយ័ត្ន លើការបរិភោគម្ហូបអាហា បន្លែ ផ្លែឈើ ត្រូវជ្រើសរើសយកបន្លែផ្លែឈើណា ដែលពុំមានដាក់សារធាតុគីមី ពោលគឺការពារប្រសើរជាងព្យាបាល ព្រោះថ្នាំគ្រាប់ និងថ្នាំចាក់នេះ គឺជាអាវុធមុខពីរ ព្យាបាលត្រូវជំងឺមួយតែខុសជំងឺមួយទៀត ដូច្នេះ ប្រជាពលរដ្ឋត្រូវថែរក្សាសុខភាព ដោយការរស់នៅមានអនាម័យ៕
|
2017-03-05T21:12:00+07:00
|
freshnewsasia.com
|
https://m.freshnewsasia.com/index.php/en/localnews/48758-2017-03-05-07-12-51.html
|
9cc8546f-6ab2-4992-9725-7f1831e597a3
|
សង្គមស៊ីវិលបារម្ភពីការហូរចូលគ្រឿងញៀននៅតំបន់ដាច់ស្រយាលខែត្រស្ទឹងត្រែង
|
មន្ត្រីសង្គមស៊ីវិល និងពលរដ្ឋ សម្ដែងក្តីបារម្ភពីការកើនឡើងអ្នកជួញដូរ និងអ្នកប្រើប្រាស់គ្រឿងញៀន បានរាលដាលស្ទើរគ្រប់តំបន់ ទាំងទីប្រជុំជន និងជនបទក្នុងខែត្រស្ទឹងត្រែង និងខែត្រក្រចេះ ខណៈឈ្មួញបានចរាចរណ៍ក្នុងទីផ្សារងងឹតតាមច្រករបៀង ទាំងផ្លូវគោក និងផ្លូវទឹក ឆ្លងកាត់ច្រកព្រំដែនកម្ពុជា-ឡាវ។ ក្តីបារម្ភនេះ ធ្វើឡើងក្រោយពីស្នងការដ្ឋាននគរបាលខែត្រស្ទឹងត្រែង បើកប្រតិបត្តិការបង្ក្រាបគ្រឿងញៀនទ្រង់ទ្រាយធំ ដែលត្រូវបុរសជនជាតិឡាវ នាំចូលមកកម្ពុជា នៅចំណុចច្រកព្រំដែនកម្ពុជា-ឡាវ ហើយរឹបអូសបានគ្រឿងញៀនមេតំហ្វេតាមីន ឬម៉ាទឹកកកចំនួន ៥គីឡូក្រាម កាលពីព្រឹកថ្ងៃទី៤ មីនា។ បញ្ហានេះ មន្ត្រីសង្គមស៊ីវិលជំរុញឲ្យរដ្ឋាភិបាលពង្រឹងសមត្ថភាពត្រួតពិនិត្យតាមច្រកព្រំដែនឲ្យមានប្រសិទ្ធភាព។ មន្ត្រីសម្របសម្រួលសមាគមអាដហុក (ADHOC) ខែត្រស្ទឹងត្រែង លោក ហូ សំអុល ឲ្យដឹងនៅថ្ងៃទី៥ មីនា ថា គ្រឿងញៀនបាននាំចូលមកកម្ពុជា តាមច្រកព្រំដែនច្រើនកន្លែងនៅខែត្រស្ទឹងត្រែង ព្រោះខែត្រនេះសម្បូរដោយព្រៃភ្នំ និងទន្លេដែលអ្នកជួញដូរងាយស្រួលឆ្លងកាត់ និងរត់ពន្ធ។ ហើយច្រករបៀងសំខាន់ៗដែលអ្នកជួញដូររត់ពន្ធឆ្លងដែនមានជាង ១០កន្លែងផ្សេងទៀត។ លោកចាត់ទុកខែត្រស្ទឹងត្រែង គឺជាច្រកសេដ្ឋកិច្ចទីផ្សារផ្លូវងងឹត ដែលក្រុមឈ្មួញជួញដូរគ្រឿងញៀនឆ្លងកាត់ ហេតុនេះទាមទារឲ្យរដ្ឋាភិបាលរកមធ្យោបាយពង្រឹងត្រួតពិនិត្យព្រំដែនតឹងរ៉ឹង និងបន្ថែមល្បឿនបង្កើតប្រព័ន្ធរាយការណ៍ឲ្យសមត្ថកិច្ច ទាក់ទិនការប្រើប្រាស់គ្រឿងញៀន និងការជួញដូរ៖ ។ កាលពីថ្ងៃទី៤ មីនា នគរបាលនៃស្នងការដ្ឋានខែត្រស្ទឹងត្រែង បានឃាត់ខ្លួនជនជាតិឡាវ ម្នាក់នៅចំណុចព្រំដែនកម្ពុជា-ឡាវ រឹបអូសគ្រឿងញៀនប្រភេទមេតំហ្វេតាមីន (ម៉ាទឹកកក) ៥គីឡូក្រាម និងបានបញ្ជូនជនសង្ស័យទៅសាលាដំបូងខែត្រស្ទឹងត្រែង នៅថ្ងៃទី៥ មីនា។ ប្រតិបត្តិការនេះ សមត្ថកិច្ចនៅបន្តស៊ើបអង្កេតរកអ្នកពាក់ព័ន្ធ ហើយពុំទាន់បង្ហាញតម្រុយអ្នកពាក់ព័ន្ធនៅឡើយទេ។ របាយការណ៍ការិយាល័យប្រឆាំងគ្រឿងញៀននៃស្នងការដ្ឋាននគរបាលខេត្តស្ទឹងត្រែង ឲ្យដឹងថា ចាប់ពីដើមឆ្នាំ២០១៧ រហូតដល់ដើមខែមីនា នេះ នគរបាលបង្ក្រាបបទល្មើសគ្រឿងញៀនបាន ១៧ករណី និងឃាត់ខ្លួនជនសង្ស័យបញ្ជូនទៅតុលាការបាន ១៧នាក់។ ស្នងការរងទទួលបន្ទុកបង្ក្រាបគ្រឿងញៀន លោក សាន់ និមល ថ្លែងបញ្ជាក់ថា អាជ្ញាធរកំពុងប្រឹងប្រែងអនុវត្តវិធានការ ៥យ៉ាង រួមមានវិធានការផ្សព្វផ្សាយជំរុញឲ្យប្រជាពលរដ្ឋជ្រាបពីផលប៉ះពាល់ និងគ្រោះថ្នាក់នៃគ្រឿងញៀន។ ទី២ វិធានការរដ្ឋបាលបង្គាប់ឲ្យផ្ទះសំណាក់ សណ្ឋាគារ ខារ៉ាអូខេ និងក្លឹបកម្សាន្ត ជាដើម ត្រូវសហការជាមួយសមត្ថកិច្ចផ្តល់ព័ត៌មានបញ្ហាគ្រឿងញៀន។ ទី៣ ត្រូវរឹតបន្តឹងគ្រប់គ្រងមុខសញ្ញាអ្នកជួញដូរ ដើម្បីឈានដល់ការបង្ក្រាបឲ្យទាន់ពេលវេលា។ ទី៤ ព្យាបាលនីតិសម្បទា និងទី៥ គឺសហប្រតិបត្តិការអន្តរជាតិ ឬហៅកាត់ថា BLO ត្រូវសហការជាមួយភាគីឡាវ ដើម្បីផ្តល់ព័ត៌មានពីសកម្មភាពគ្រឿងញៀនឆ្លងដែន៖ ។ ចំណែកនៅខែត្រក្រចេះ មន្ត្រីស៊ើបអង្កេតសមាគមអាដហុក (ADHOC) ខែត្រក្រចេះ លោក ប៊ី វ៉ាន់នី ឲ្យដឹងនៅថ្ងៃទី៥ មីនា ថា បច្ចុប្បន្នគ្រឿងញៀនកំពុងរាលដាលគ្រប់តំបន់នៅខែត្រក្រចេះ និងជ្រាបដល់សហគមន៍ជនជាតិដើមភាគតិច។ លោកថា តាមសាលារៀន វត្តអារាម និងជនបទដាច់ស្រយាល ក៏ជាទិសដៅនៃការប្រើប្រាស់គ្រឿងញៀនដែរ។ លោកកត់សម្គាល់ថា សមត្ថកិច្ចនៅខែត្រក្រចេះ ភាគច្រើន បង្ក្រាបបានតែអ្នកប្រើប្រាស់ ដោយឡែកអ្នកជួញដូរ លោកកម្រឃើញសមត្ថកិច្ចបង្ក្រាបបានជាដុំកំភួនឡើយ៖ ។ ប្រធានអង្គការសម្ព័ន្ធគណនេយ្យភាពសង្គមកម្ពុជា (ANSA) លោក សន ជ័យ ផ្តល់ទស្សនៈថា បើចង់ឲ្យកម្ពុជា គេចផុតពីសុបិនអាក្រក់នៃការចែកចាយគ្រឿងញៀនបែបនេះ ត្រូវរកមធ្យោបាយដើម្បីកម្ទេចមេខ្លោង និងត្រូវពង្រឹងប្រព័ន្ធតុលាការ ហើយប្រសិនបើរកឃើញថា មានតម្រុយប្រព្រឹត្តអំពើពុករលួយនៅប្រព័ន្ធតុលាការ សមត្ថកិច្ចរាជរដ្ឋាភិបាលត្រូវមានវិធានការជាបន្ទាន់ ដោយប្រឆាំងជនស៊ីសំណូកទាក់ទងគ្រឿងញៀន។ លោកមើលឃើញថា គ្រឿងញៀន គឺជាមូលហេតុនាំឲ្យមានវិបត្តិសង្គម៣ រួមមានបាត់បង់កម្លាំងពលកម្មផលិត បាត់បង់ស្មារតីប្រយោជន៍សេដ្ឋកិច្ច ប៉ះពាល់សុវត្ថិភាពរយៈពេលវែង ជាពិសេសប៉ះពាល់ដល់ការរីកចម្រើនរបស់ស្ត្រីជាដើម៖ ។ តួលេខកាលពីឆ្នាំ២០១៦ របស់អាជ្ញាធរជាតិប្រយុទ្ធប្រឆាំងគ្រឿងញៀន ឲ្យដឹងថា អ្នកកំពុងជាប់ឃុំឃាំងក្នុងពន្ធនាគារនៅទូទាំងប្រទេសមានប្រហែល ២ម៉ឺន ២ពាន់នាក់។ ចំនួននេះ គឺមានជាង ៤០ភាគរយជាអ្នកជាប់ឃុំពាក់ព័ន្ធនឹងបទល្មើសគ្រឿងញៀន។ លើសពីនេះ អ្នកប្រើប្រាស់គ្រឿងញៀននៅទូទាំងប្រទេសនៅឆ្នាំ២០១៦ កើនឡើងជាង ២ពាន់នាក់ បើប្រៀបធៀបនឹងឆ្នាំ២០១៥។ របាយការណ៍ក្នុងឆ្នាំ២០១៥ របស់អង្គការខាណា (Khana) បានបង្ហាញពីតួលេខប៉ាន់ប្រមាណរកឃើញថា ប្រជាជនកម្ពុជា ចំនួន ១៣ម៉ឺននាក់ប្រើប្រាស់គ្រឿងញៀនតាមរយៈការចាក់សឺរ៉ាំង និងផ្ទាល់ ក្នុងនោះអ្នករស់នៅក្នុងរាជធានីភ្នំពេញប្រមាណ ១.៣០០នាក់៕
|
2017-03-05T18:55:00+07:00
|
rfa.org
|
https://www.rfa.org/khmer/news/health/CSOs-concern-the-influx-of-drugs-in-Stungtreng-03052017065546.html
|
9ec4247a-c415-4346-84aa-18350608220e
|
រដ្ឋមន្ដ្រី ម៉ម ប៊ុនហេង ដឹកនាំក្រុមគ្រូពេទ្យរដ្ឋ ក្នុងរាជធានីភ្នំពេញ ចុះពិនិត្យនិងព្យាបាលជំងឺជូនប្រជាពលរដ្ឋ ជាង១,០០០នាក់ រស់នៅក្នុងខណ្ឌសែនសុខ ដោយឥតគិតថ្លៃ
|
នៅព្រឹកថ្ងៃទី០៥ ខែមីនា ឆ្នាំ២០១៧នេះ រដ្ឋមន្ដ្រីម៉ម ប៊ុនហេង ដឹកនាំក្រុមគ្រូពេទ្យ នៃមន្ទីរពេទ្យរដ្ឋ ក្នុងរាជធានីភ្នំពេញ ចុះមកពិនិត្យ និងព្យាបាលជំងឺ ដល់ប្រជាពលរដ្ឋប្រមាណ ១,០០០នាក់ ដែលរស់នៅក្នុងខណ្ឌសែនសុខ ដោយឥតគិតថ្លែ។ រដ្ឋមន្ដ្រី ម៉ម ប៊ុនហេង បានថ្លែង ។ រដ្ឋមន្ដ្រីបន្ដថា ។ ទន្ទឹមនឹងនោះ រដ្ឋមន្ដ្រីក៏បានថ្លែងអំពាវនាវ ដល់ប្រជាពលរដ្ឋទាំងអស់ ដែលមានកូនៗរបស់ខ្លួនញៀនគ្រឿងញៀន សូមកុំទុកកូនចោលឲ្យសោះ ត្រូវយកកូនមកពិនិត្យព្យាបាលជំងឺនេះ នៅតាមបណ្ដាមន្ទីរពេទ្យរដ្ឋឯកជន មណ្ឌលសុខភាព និងតាមមណ្ឌលបន្សាបគ្រឿងញៀន ដែលមានទីតាំងនៅជិតផ្ទះរបស់ពួកគាត់ឲ្យបានគ្រប់ៗគ្នា ព្រោះគ្រូពេទ្យរបស់យើង នឹងចាំព្យាបាល និងផ្ដល់ប្រឹក្សាដល់ពួកគាត់គ្រប់ពេលវេលា។ ព្រមជាមួយគ្នានោះ លោក ប៊ុល កុសល អភិបាលនៃគណៈអភិបាលខណ្ឌសែនសុខ ។ គួរបញ្ជាក់ថា ក្រុមគ្រូពេទ្យ ដែលចុះពិនិត្យ និងព្យាបាលជំងឺជូន ប្រជាពលរដ្ឋ នៅថ្ងៃទី០៥មីនានេះ មានគ្រូពេទ្យមកពីមន្ទីរពេទ្យ មិត្ដភាព-ខ្មែរសូវៀត, មន្ទីរពេ្យ ព្រះកុសុមៈ, មន្ទីរពេទ្យព្រះអង្គដួង និងក្រុមគ្រូពេទ្យ នៃសាកលវិទ្យាល័យ វិទ្យាសាស្ដ្រសុខាភិបាល ដែលបានចុះមកពិនិត្យ និងព្យាបាលជំងឺ ជាច្រើនមុខដល់ប្រជាពលរដ្ឋយើង ដោយរួមមានជំងឺសួត ភ្នែក ពិនិត្យផ្ទៃពោះ(អេកូ) ធ្មេញ ជំងឺរោគស្ដ្រី ជំងឺព្យាបាលដោយចលនា និងជំងឺទូទៅផ្សេងៗទៀត ពិសេសជាគេគឺជំងឺសួត ដែលម៉ាស៊ីនពិនិត្យសួត មកដល់ផ្ទះប្រជាពលរដ្ឋតែម្ដង ហើយម៉ាស៊ីននោះពិសេសណាស់ ដោយគ្រាន់តែថតភ្លាម វាភ្ជាប់ទៅនឹងកុំព្យូទ័រភ្លាម ដើម្បីដឹងលទ្ធផលនៅការពិនិត្យនោះភ្លាម ដោយមិនបាច់លាងហ្វិល ហើយយកទៅពិនិត្យតាមក្រោយទៀតនោះទេ៕
|
2017-03-05T18:47:00+07:00
|
freshnewsasia.com
|
https://m.freshnewsasia.com/index.php/en/localnews/48751-2017-03-05-04-47-28.html
|
cac4ffa3-d290-466c-8c3f-93d44f95a431
|
លោកស្រី ហ៊ុន ម៉ាណា ដឹកនាំក្រុមវេជ្ជសាស្ត្រសម្តេចតេជោ ចុះពិនិត្យព្យាបាលជំងឺដោយឥតគិតថ្លៃ ជូនពលរដ្ឋនៅឃុំថ្មដា ស្រុកវាលវែង
|
ក្រុមវេជ្ជសាស្ត្រសម្តេចតេជោ សហការជាមួយក្រុមវេជ្ជសាស្ត្រភូមិភាគ៥ ជាង៣០នាក់ ដឹកនាំដោយ លោកស្រី ហ៊ុន ម៉ាណា អគ្គនាយិកាស្ថានីយ៍វិទ្យុ និងទូរទស្សន៍បាយ័ន នាថ្ងៃទី០៥ ខែមីនា ឆ្នាំ២០១៧នេះ បានចុះពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋរស់នៅឃុំថ្មដា ស្រុកវាលវែង ខេត្តពោធិ៍សាត់។ ការពិនិត្យ និងព្យាបាលដោយឥតគិតថ្លៃនេះ ដោយផ្តោតសំខាន់ទៅលើជំងឺភ្នែកឡើងបាយ ជំងឺភ្នែកកន្ទុយថ្លែន មាត់ធ្មេញ អេកូសាស្ត្រ និងប្រភេទជំងឺទូទៅ ព្រមទាំងការវះកាត់ទ្រង់ទ្រាយតូច ដែលធ្វើឡើងនៅទីបញ្ជាការកងល្បាតទី៦ នៃកងការពារព្រំដែនលេខ៥០១ ចំណុះយោធភូមិភាគ៥ ស្ថិតក្នុងភូមិឯកភាព ឃុំថ្មដា ស្រុកវាលវែង ដោយបានការចូលរួមពី លោកឧត្តមសេនីយ៍ឯក ប៊ុន សេង មេបញ្ជាការភូមិភាគ៥ លោក ម៉ៅ ធនិន អភិបាលខេត្ត អាជ្ញាធរស្រុកនាយទាហាន នាយទាហានរង និងប្រជាពលរដ្ឋយ៉ាងច្រើនកុះករ។ លោកស្រី ហ៊ុន ម៉ាណា បានបញ្ជាក់ថា សកម្មភាពលើកនេះ មួយផ្នែកគឺជាយកចិត្តទុកដាក់របស់ សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត បានឲ្យក្រុមវេជ្ជសាស្ត្រ ចុះពិនិត្យ និងព្យាបាលប្រជាពលរដ្ឋ ដោយឥតគិតថ្លៃ នៅឃុំថ្មដា។ លោកស្រី ហ៊ុន ម៉ាណា បានថ្លែងអំណរគុណ ចំពោះក្រុមគ្រូពេទ្យវេជ្ជសាស្ត្រសម្តេចតេជោ ដែលបានចំណាយពេលវេលា ចុះពិនិត្យព្យាបាល និងវះកាត់ជូនប្រជាពលរដ្ឋដោយគិតថ្លៃនៅពេលនេះ។ ប្រជាពលរដ្ឋដែលបានទទួល ការពិនិត្យ និងព្យាបាល ក៏បានបង្ហាញអារម្មណ៍សប្បាយរីករាយ និងថ្លែងអំណរគុណចំពោះ សកម្មភាពមនុស្សធម៌ របស់ក្រុមវេជ្ជសាស្ត្រសម្តេចតេជោ និងបានទទួលអាហារសម្រន់ សម្រាប់ទទួលទានក្នុងការរង់ចាំការពិនិត្យ និងព្យាបាលផងដែរ៕
|
2017-03-05T17:50:00+07:00
|
freshnewsasia.com
|
https://m.freshnewsasia.com/index.php/en/localnews/48747-2017-03-05-03-50-55.html
|
64300e30-e285-4c86-9af6-6687058d6474
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តចុះពិនិត្យព្យាបាលជំងឺ ជូនពលរដ្ឋជិត២ពាន់នាក់ នៅស្រុកសំរោងទង ខេត្តកំពង់ស្ពឺ
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៧២នាក់ នៅព្រឹកថ្ងៃអាទិត្យ ទី០៥ ខែមីនា ឆ្នាំ២០១៧នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន ១៩៩៦នាក់ ក្នុងនោះស្រ្ដីមានចំនួន ១៣៩១នាក់ នៅស្រុកសំរោងទង ខេត្តកំពង់ស្ពឺ។ ការចុះពិនិត្យ និងព្យាបាលជំងឺជូនប្រជាពលរដ្ឋស្រុកសំរោងទង របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៧២នាក់ ដឹកនាំដោយលោក លេង ផាលី ប្រធានក្រុមកាងារគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី និង ក្រោមអធិបតីភាព លោកទេសរដ្ឋមន្ត្រី ឆាយ ថន រដ្ឋមន្ត្រីក្រសួងផែនការ និងប្រធានក្រុមការងារថ្នាក់ជាតិចុះជួយខេត្តកំពង់ស្ពឺ និង លោក អ៊ូ តាំងអេង រដ្ឋលេខាធិកាក្រសួងផែនការ លោក រិន វរៈ រដ្ឋលេខាធិកាក្រសួងផែនការ សហការជាមួយលោស្រី សំវ៉ាន់ដា ប្រធានក្រុមកាងារថ្នាក់កណ្ដាលចុះជួយស្រុកសំរោងទង, លោក សត្យា វុធ តំណាងរាស្ត្រ, លោក អោ វណ្ណថេន ប្រធានមន្ទីសុខាភិបាលខេត្តកំពង់ស្ពឺ, លោក សុីម រតនៈ អភិបាលស្រុកសំរោងទង, សាខាសកម្មជនក្រមការងារយុវជនគណបក្ស រាជធានីភ្នំពេញ លោក ឆាយ សត្យា ប្រធានសហភាពសហព័ន្ធយុវជនកម្ពុជា ក្រសួងផែនការ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ ជាមួយគ្នានោះ លោក លេង ផាលី បាននាំមកនូវការផ្តាំផ្ញើ សួរសុខទុក្ខ និងក្តីស្រឡាញ់ នឹករលឹកពីចម្ងាយរបស់លោក ហ៊ុន ម៉ានី ចំពោះ ពុក ម៉ែ ពូ មីង បងប្អូន ប្រុសស្រី ក្មួយៗ កុមារា កុមារី ទាំងអស់ ដោយសារលោកមានការមមាញឹក ជាប់កាតព្វកិច្ចបំពេញបេសកកម្ម ផ្សេងទៀត ទើបមិនមានវត្តមាននៅទីនេះ ប៉ុន្តែថ្ងៃណាមួយ លោក ហ៊ុន ម៉ានី នឹងចុះសួរសុខទុក្ខបងប្អូនដោយផ្ទាល់។ សូមបញ្ជាក់ថារយៈពេល៥១ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៥២១នាក់ ចុះពិនិត្យនិងព្យាលបានជូនប្រជាពលរដ្ឋដោយឥតគិតថ្លៃចំនួន៦៧លើក ក្នុងនោះព្យាលបាលជូនប្រជាពលរដ្ឋបានចំនួន៧៧៨៦៩នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី០៥ ខែមីនា ឆ្នាំ២០១៧៕
|
2017-03-05T16:02:00+07:00
|
freshnewsasia.com
|
https://m.freshnewsasia.com/index.php/en/localnews/48737-2017-03-05-02-02-20.html
|
78058acd-4ce1-44e5-9713-497db0a44a86
|
មន្ទីរពេទ្យបង្អែកខេត្តព្រះសីហនុពិនិត្យព្យាបាលជំងឺភ្នែកមិនគិតលុយរយៈពេលពីរថ្ងៃ
|
មន្ទីរពេទ្យបង្អែកខេត្តព្រះសីហនុ បើកពិនិត្យព្យាបាលជំងឺភ្នែកជូនពលរដ្ឋមិនគិតថ្លៃរយៈពេល ២ថ្ងៃ ដើម្បីអបអរទិវាបុណ្យសិទ្ធិនារី ៨ មីនា និងអំពាវនាវដល់ប្រជាពលរដ្ឋឲ្យមកទទួលសេវានេះឲ្យទាន់ពេល។ អ្នកឃ្លាំមើលការអភិវឌ្ឍសង្គម បានកត់សម្គាល់ថា ក្រោយពីរដ្ឋាភិបាលធ្វើកំណែទម្រង់វិស័យសុខាភិបាល មន្ទីរពេទ្យបង្អែកខេត្តព្រះសីហនុ តែងបង្កើតឲ្យមានកម្មវិធីមនុស្សធម៌បើកកម្មវិធីពិនិត្យព្យាបាលជំងឺទូទៅជូនប្រជាពលរដ្ឋខ្វះលទ្ធភាពព្យាបាលជំងឺ ឬពលរដ្ឋក្រីក្រជាបន្តបន្ទាប់។ ប្រធានមន្ទីរពេទ្យបង្អែកខេត្តព្រះសីហនុ លោកវេជ្ជបណ្ឌិត សេង ណុង មានប្រសាសន៍ថា កម្មវិធី «សុខភាពភ្នែកសម្រាប់ស្ត្រីគ្រប់គ្នា» នេះ នឹងបើកទទួលពិនិត្យព្យាបាលជំងឺភ្នែកដោយមិនយកថវិកាពីប្រជាពលរដ្ឋរយៈពេល ២ថ្ងៃ គឺចាប់ពីថ្ងៃទីថ្ងៃទី៩ ដល់ថ្ងៃទី១០ ខែមីនា ឆ្នាំ២០១៧។ លោកវេជ្ជបណ្ឌិត សេង ណុង អំពាវនាវដល់ប្រជាពលរដ្ឋទូទៅដែលមានជំងឺភ្នែក មានដូចជាភ្នែកឡើងបាយ និងភ្នែកដុះកន្ទុយថ្លែនជាដើម ត្រូវមកឲ្យក្រុមគ្រូពេទ្យជំនាញពិនិត្យព្យាបាលជូនដោយមិនគិតថ្លៃ តាមពេលម៉ោងធ្វើការងាររដ្ឋនៅមន្ទីរពេទ្យបង្អែកខេត្តព្រះសីហនុ ឲ្យបានទាន់ពេលកំណត់៖ ។ ប្រជាពលរដ្ឋមានជីវភាពក្រីក្រមួយចំនួនដែលធ្លាប់មករកសេវាពិនិត្យព្យាបាលភ្នែកនៅមន្ទីរពេទ្យបង្អែកខេត្តព្រះសីហនុ បង្ហាញការគាំទ្រថ្នាក់ដឹកនាំក្រសួងសុខាភិបាល ដែលបានណែនាំដល់ថ្នាក់ដឹកនាំមន្ទីរពេទ្យបង្អែកខេត្តនេះ និងក្រុមគ្រូពេទ្យជំនាញ បង្កើតកម្មវិធីមនុស្សធម៌ពិនិត្យព្យាបាលជំងឺជូនពលរដ្ឋក្រីក្រ និងមិនយកលុយជាបន្តបន្ទាប់មកនេះ។ ពួកគេសំណូមពរដល់ប្រធានមន្ទីរពេទ្យបង្អែកខេត្តព្រះសីហនុ ពិសេសលោករដ្ឋមន្ត្រីក្រសួងសុខាភិបាល ឲ្យបន្តបង្កើតកម្មវិធីមនុស្សធម៌បើកពិនិត្យព្យាបាលជំងឺទូទៅជូនប្រជាពលរដ្ឋឲ្យបានញឹកញាប់ អាច ១ខែម្តង ឬយ៉ាងហោចឲ្យបាន ៣ខែម្តង ដើម្បីជួយកាត់បន្ថយការចំណាយទៅលើសេវាព្យាបាលជំងឺរបស់ប្រជាពលរដ្ឋក្រីក្រ ហើយខ្វះលទ្ធភាពចំណាយទៅលើសេវាព្យាបាលជំងឺ។ អ្នកសម្របសម្រួលសមាគមអាដហុក (ADHOC) ប្រចាំខេត្តព្រះសីហនុ អ្នកស្រី ជៀប សុធារី គាំទ្រសកម្មភាពជាវិជ្ជមានរបស់ប្រធានមន្ទីរពេទ្យ និងបុគ្គលិកពេទ្យជំនាញគ្រប់ផ្នែក កំពុងបម្រើការងារនៅមន្ទីរពេទ្យបង្អែកខេត្តព្រះសីហនុ ដែលប៉ុន្មានឆ្នាំចុងក្រោយនេះ បានបំពេញវិជ្ជាជីវៈមានការទទួលខុសត្រូវខ្ពស់ និងមានការគាំទ្រពីប្រជាពលរដ្ឋជាបន្តបន្ទាប់។ អ្នកឃ្លាំមើលសង្គមរូបនេះគាំទ្រកម្មវិធីមនុស្សធម៌បើកពិនិត្យព្យាបាលជំងឺជូនពលរដ្ឋមិនគិតលុយ ដែលមន្ទីរពេទ្យបង្អែកខេត្តព្រះសីហនុ បានអនុវត្តកន្លងមក ជាពិសេសការបង្កើតកម្មវិធីពិនិត្យព្យាបាលជំងឺភ្នែកជូនប្រជាពលរដ្ឋមិនគិតលុយ ដើម្បីអបអរទិវាសិទ្ធិនារី ៨ មីនា ឆ្នាំនេះ។ អ្នកស្រី សុធារី ទទួលស្គាល់ថា ការធ្វើកំណែទម្រង់វិស័យសុខាភិបាលរបស់រាជរដ្ឋាភិបាលអាណត្តិនេះ នាំឲ្យមន្ទីរពេទ្យបង្អែកខេត្តព្រះសីហនុ មានការដឹកនាំទៅរកផ្លូវត្រូវ និងមន្ទីរពេទ្យមានការរីកចម្រើននេះ៖ ។ ប្រធានមន្ទីរពេទ្យបង្អែកខេត្តព្រះសីហនុ លោកវេជ្ជបណ្ឌិត សេង ណុង ឲ្យដឹងថា ការបង្កើតកម្មវិធីពិនិត្យព្យាបាលភ្នែកជូនប្រជាពលរដ្ឋមិនយកថវិកា ដើម្បីអបអរទិវាបុណ្យសិទ្ធិនារី ៨ មីនា ឆ្នាំ២០១៧ នេះ វាជាការអនុវត្តស្របតាមកម្មវិធីជាតិសុខភាពភ្នែកនៃក្រសួងសុខាភិបាល ដាក់ឲ្យមន្ទីរពេទ្យបង្អែកខេត្តនេះអនុវត្ត ដោយមានកិច្ចសហការជាមួយអង្គការដៃគូ៕
|
2017-03-05T14:24:00+07:00
|
rfa.org
|
https://www.rfa.org/khmer/news/health/eyes-treatment-in-preahsihanouk-hostpital-03052017022241.html
|
c83e8cdb-b864-4dc4-9448-b6844136cd78
|
ពលរដ្ឋឃុំបឹងល្វាខេត្តកំពង់ធំស្នើបង្កើតមណ្ឌលសុខភាពនៅក្នុងឃុំ
|
ប្រជាពលរដ្ឋនៅឃុំបឹងល្វា ស្រុកសន្ទុក ខេត្តកំពង់ធំ ត្អូញត្អែរពីផលលំបាកនៅពេលឈឺថ្កាត់ម្តងៗ ត្រូវនាំគ្នាទៅរកសេវាព្យាបាលជំងឺនៅតំបន់ឆ្ងាយៗ ឬត្រូវធ្វើដំណើរទៅព្យាបាលជំងឺនៅមន្ទីរពេទ្យបង្អែកស្រុក ដោយមានចម្ងាយផ្លូវរាប់សិបគីឡូម៉ែត្រ។ បញ្ហានេះ អាជ្ញាធរមូលដ្ឋានបញ្ជាក់ថា ពួកគេបានបញ្ជូនសំណើសុំបង្កើតមណ្ឌលសុខភាពនៅក្នុងឃុំ ទៅអាជ្ញាធរស្រុក និងខេត្ត ប៉ុន្តែមិនទាន់មានការឆ្លើយតបវិជ្ជមាននៅឡើយទេ។ ពលរដ្ឋនៅឃុំបឹងល្វា ស្រុកសន្ទុក ស្នើឲ្យរាជរដ្ឋាភិបាលបង្កើតមណ្ឌលសុខភាពនៅក្នុងឃុំរបស់ពួកគាត់ ដើម្បីផ្តល់ភាពងាយស្រួល និងដោះស្រាយបញ្ហាប្រឈមផ្នែកសុខភាពជូនពលរដ្ឋ។ បន្ថែមពីនេះ គឺអាចកាត់បន្ថយការចំណាយរបស់អ្នកស្រុកដាច់ស្រយាលមួយនេះ ក្នុងការស្វែងរកទីតាំងព្យាបាលជំងឺដែលស្ថិតនៅឆ្ងាយពីតំបន់រស់នៅរបស់ខ្លួន ម្យ៉ាងដើម្បីឲ្យស្របតាមគោលនយោបាយរបស់រដ្ឋាភិបាលឃុំមួយ មានមណ្ឌលសុខភាពមួយ ជាដើម។ ពលរដ្ឋនៅឃុំបឹងល្វា មួយរូប លោក នួន រ៉ាំ មានប្រសាសន៍ថា បច្ចុប្បន្ននៅក្នុងឃុំរបស់លោក គឺមានពេទ្យឯកជនមួយចំនួន ប៉ុន្តែមិនទាន់មានមណ្ឌលសុខភាពនៅឡើយ ជាហេតុធ្វើឲ្យអ្នកភូមិជួបការលំបាក។ លោកបន្តថា នៅពេលឈឺថ្កាត់ម្តងៗ ពិសេសមានជំងឺធ្ងន់ធ្ងរ ឬស្ត្រីសម្រាលកូន គឺត្រូវធ្វើដំណើរប្រមាណ ៦០គីឡូម៉ែត្រទៅព្យាបាលនៅមន្ទីរពេទ្យបង្អែកស្រុកបារាយណ៍ ឬស្រុកសន្ទុក៖ ។ ពលរដ្ឋរូបនេះនិយាយថា នៅពេលធ្វើដំណើរកាន់តែឆ្ងាយ គឺកាន់តែធ្វើឲ្យអ្នកភូមិក្រីក្រជួបបញ្ហាប្រឈមក្នុងគ្រួសារ ព្រោះត្រូវចំណាយថ្លៃធ្វើដំណើរច្រើន។ ជាក់ស្តែងនៅពេលមានជំងឺបន្ទាន់ណាមួយ គឺត្រូវជួលរថយន្តផ្តាច់មុខនៅពេលយប់វិញ គឺតម្លៃ ២០ម៉ឺនរៀលក្នុងពេលធ្វើដំណើរម្តងៗ។ ពលរដ្ឋមួយរូបទៀត លោកស្រី ឡុង ចាន់ថន រៀបរាប់ថា កូនៗលោកស្រីដែលធ្លាប់មានជំងឺ គឺមិនបានបញ្ជូនទៅព្យាបាលនៅមន្ទីរពេទ្យបង្អែកស្រុកឡើយ គឺចេះតែទ្រាំមើលនៅមន្ទីរពេទ្យឯកជនក្នុងឃុំប៉ុណ្ណោះ ដោយសារលោកស្រីមិនមានថវិកា។ ជាងនេះទៀត ពេលកូនៗ ឬលោកស្រីផ្ទាល់នៅពេលមិនស្រួលខ្លួន គឺទៅព្យាបាលជំពាក់ប្រាក់គេ ដោយរង់ចាំស៊ីឈ្នួលគេបានប្រាក់ ទើបយកប្រាក់មកសងគ្រូពេទ្យវិញ។ លោកស្រីយល់ថា ប្រសិនបើរាជរដ្ឋាភិបាលអាចបង្កើតមណ្ឌលសុខភាពនៅក្នុងឃុំបាន គឺជួយដោះស្រាយបញ្ហាប្រឈមរបស់អ្នកស្រុកបានច្រើន និងកាត់បន្ថយការចំណាយផង៖ ។ ឃុំបឹងល្វា មានភូមិជាផ្លូវការចំនួន១៣ ដែលមានចំនួនពលរដ្ឋជិត ៥ពាន់គ្រួសារ (៤.៨៦៨គ្រួសារ) ស្មើចំនួនប្រជាជនជិត ២ម៉ឺននាក់ (១៩.៧៦១នាក់) និងមានភូមិមិនទាន់ចុះបញ្ជីពីក្រសួងមហាផ្ទៃ ជាផ្លូវការ គឺមានចំនួន ១១ភូមិទៀត។ ឃុំនេះមានសាលារៀន មានវត្តអារាម មានទីផ្សារ មានផ្លូវធ្វើដំណើរសមរម្យ ប៉ុន្តែអ្វីដែលមិនទាន់មាន គឺមណ្ឌលសុខភាព។ មេឃុំបឹងល្វា លោក ប៉ែន លឿ មានប្រសាសន៍កាលពីថ្ងៃទី២៧ កុម្ភៈ ថា អាជ្ញាធរមូលដ្ឋានបានធ្វើសំណើសុំបង្កើតមណ្ឌលសុខភាពនៅក្នុងឃុំ ទៅអាជ្ញាធរស្រុក និងខេត្តជាង ១ឆ្នាំមកហើយ ប៉ុន្តែមិនទាន់មានលទ្ធផលវិជ្ជមានទេ។ លោកថា ចំនួនពលរដ្ឋនៅក្នុងឃុំនេះ ស័ក្ដិសមនឹងមានមណ្ឌលសុខភាពមួយ ពីព្រោះជាតម្រូវការចាំបាច់របស់អ្នកស្រុក ហើយអាជ្ញាធរឃុំក៏បានត្រៀមដីមួយកន្លែងសម្រាប់សាងសង់មណ្ឌលសុខភាពនៅផ្នែកខាងក្រោយសាលាឃុំថែមទៀត៖ ។ ទាក់ទងបញ្ហានេះ អ្នកនាំពាក្យសាលាខេត្តកំពង់ធំ លោក គង់ វិមាន មានប្រសាសន៍ថា ជាទូទៅរាល់បញ្ហាប្រឈមរបស់ប្រជាពលរដ្ឋនៅមូលដ្ឋាន អាជ្ញាធរតែងតែលើកឡើងនៅក្នុងកិច្ចប្រជុំថ្នាក់ខេត្ត ឬក្រុមការងារថ្នាក់ជាតិ ដើម្បីស្រាវជ្រាវបន្ថែម និងរកដំណោះស្រាយទៅតាមការស្នើសុំរបស់ពលរដ្ឋ។ អ្នកនាំពាក្យរូបនេះ ធ្លាប់ដឹងថា គោលការណ៍របស់ក្រសួងសុខាភិបាល អាចបង្កើតមណ្ឌលសុខភាពបាន គឺតំបន់នោះមានពលរដ្ឋប្រមាណ ១ម៉ឺននាក់ ឬមានចំនួនតិចជាងនេះ ប៉ុន្តែជាតំបន់ដាច់ស្រយាលជាដើម។ យ៉ាងនេះក្តី លោកថាភូមិមួយចំនួននៅក្នុងឃុំបឹងល្វា នៅមិនទាន់ទទួលស្គាល់ពីក្រសួងមហាផ្ទៃ ជាផ្លូវការ ហើយមានពលរដ្ឋខ្លះជាជនចំណាកស្រុកមកពីតំបន់ផ្សេងៗចូលមករស់នៅបណ្ដោះអាសន្ន ហើយចូលមកកាប់រុករានដីព្រៃរបស់រដ្ឋដោយខុសច្បាប់ ជាហេតុធ្វើឲ្យអាជ្ញាធរពិបាកក្នុងការគ្រប់គ្រង៖ ។ ទោះបីជាយ៉ាងនេះក្តី មន្ត្រីសង្គមស៊ីវិលមើលឃើញថា គោលនយោបាយបង្កើតមណ្ឌលសុខភាពឲ្យបានគ្រប់ឃុំនៅទូទាំងប្រទេស គឺមិនទាន់ឆ្លើយតបនៅឡើយទេ។ ជាក់ស្តែងឃុំខ្លះមិនទាន់មានមណ្ឌលសុខភាពឡើយ ពិសេសឃុំនៅតាមតំបន់ដាច់ស្រយាល ហើយមានឃុំមួយចំនួននៅប្រើប្រាស់មណ្ឌលសុខភាពរួមគ្នា។ ប្រធានមជ្ឈមណ្ឌលអប់រំប្រជាពលរដ្ឋដើម្បីការអភិវឌ្ឍ និងសន្តិភាព លោក យង់ គិមអេង មើលឃើញថា ប្រជាពលរដ្ឋក្រីក្ររស់នៅតាមជនបទ ត្រូវជួបបញ្ហាប្រឈមដោយសារសេវាសុខាភិបាលនៅឆ្ងាយពីមូលដ្ឋានរបស់ពួកគេ។ ជាងនេះទៀត តំបន់ដាច់ស្រយាលខ្លះគ្មានគ្រូពេទ្យជំនាញ និងឧបករណ៍ទំនើបដើម្បីជួយសង្គ្រោះជីវិតពួកគាត់ឲ្យទាន់ពេលវេលា ជាហេតុធ្វើឲ្យអ្នកភូមិមិនសូវទុកចិត្តចំពោះការព្យាបាលរបស់គ្រូពេទ្យនៅតាមមូលដ្ឋាន៖ ។ មន្ត្រីសង្គមស៊ីវិលរូបនេះយល់ថា ប្រសិនបើមណ្ឌលសុខភាពមាននៅគ្រប់ឃុំ ពិសេសនៅតំបន់ដាច់ស្រយាល ហើយមានគ្រូពេទ្យជំនាញ និងសម្ភារព្យាបាលអ្នកជំងឺសមរម្យ គឺអាចរួមចំណែកកាត់បន្ថយការចំណាយរបស់ពលរដ្ឋ និងកាត់បន្ថយចំនួនអ្នកជំងឺដែលត្រូវមកព្យាបាលនៅទីរួមស្រុក ឬទីរួមខេត្ត។ លើសពីនេះ ជួយឲ្យប្រជាពលរដ្ឋនៅតាមមូលដ្ឋានអាចមានលទ្ធភាពពិនិត្យសុខភាពរបស់ខ្លួនបានទៀងទាត់ ពីព្រោះសុខភាពល្អជាផ្នែកមួយដ៏សំខាន់ក្នុងការអភិវឌ្ឍសេដ្ឋកិច្ចគ្រួសារ និងសង្គមជាតិ៕
|
2017-03-02T19:40:00+07:00
|
rfa.org
|
https://www.rfa.org/khmer/news/health/villager-request-to-build-health-center-03022017090513.html
|
e56aeaef-e792-471f-9bbf-e923a8ebf5ed
|
វិធីទិញអាហារវេចខ្ចប់បរិភោគដើម្បីជៀសវាងផលប៉ះពាល់សុខភាព
|
ការបរិភោគចំណីអាហារខូចគុណភាពគ្មានស្លាកសញ្ញាត្រឹមត្រូវ បានបណ្ដាលឲ្យមានគ្រោះថ្នាក់ធ្ងន់ធ្ងរដល់សុខភាព។ បញ្ហានេះ បានបង្កឲ្យមានផលប៉ះពាល់ដល់សុខភាពដែលគេអាចឃើញភ្លាមៗដូចជា មានជំងឺចុកពោះ រាក ក្អួត ឈឺក្បាល និងឈានទៅមានជំងឺធ្ងន់ធ្ងរជាងនេះទៅទៀត។ តើលោកអ្នកគួរមានភាពឆ្លាតវៃយ៉ាងដូចម្តេចខ្លះ ក្នុងការទិញអាហារវេចខ្ចប់មកទទួលទាន ដើម្បីជៀសវាងពីផលប៉ះពាល់ដល់សុខភាព? ចា៎! លោកអ្នកជាទីមេត្រី! សូមលោកអ្នកពិចារណាមុននឹងជ្រើសរើសផលិតផល និងចំណីអាហារណាមួយដែលលោកអ្នកទិញយកទៅបរិភោគ ដើម្បីធានាបាននូវសុវត្ថិភាព និងគុណភាព។ អ្នកជំនាញផ្នែកត្រួតពិនិត្យផលិតផល បានផ្ដល់មតិថា មានចំណុចដែលគួរឲ្យកត់សម្គាល់តែប៉ុន្មានចំណុចប៉ុណ្ណោះ ដែលអាចដោះស្រាយបញ្ហាទាំងនេះបាន។ អគ្គនាយកវិទ្យាស្ថានស្តង់ដារកម្ពុជា នៃក្រសួងឧស្សាហកម្ម និងសិប្បកម្ម លោក ចាន់ បូរិន្ទ បានពន្យល់ថា ដើម្បីឲ្យចំណីអាហារ និងភេសជ្ជនានាដែលលោកអ្នកទិញមកទទួលទានប្រកបដោយសុវត្ថិភាព និងផ្ដល់សុខភាពដល់រាងកាយ សូមលោកអ្នកនាងកុំភ្លេចឲ្យសោះក្នុងការពិនិត្យមើលផលិតផលទាំងនោះថា តើបានទទួលការឆ្លងកាត់ការត្រួតពិនិត្យអ្វីខ្លះ? ចំណុចសំខាន់ គឺលោកអ្នកនាងត្រូវរកមើលសញ្ញាចុះបញ្ជីដែលមាននៅក្នុងរង្វង់មូល ដែលសរសេរអក្សរកាត់ថា ច.ប.ផ ដែលមានន័យថា ចុះបញ្ជីផលិតផល ទោះបីជាផលិតផលនាំចេញ ឬជាផលិតផលក្នុងស្រុកក្ដី ពុំដូច្នោះទេ គេអាចចោទថា ផលិតផលនោះជាផលិតផលក្លែងក្លាយ ឬផលិតផលក្លែងបន្លំបាន។ ជាងនេះទៅទៀត ផលិតផលដែលបានចុះបញ្ជី គឺមានដាក់កាលបរិច្ឆេទនៃការផលិត និងថ្ងៃផុតកំណត់ច្បាស់លាស់។ លោកអ្នកអាចមើលក្រោមបាតដប លើដប ឬកំប៉ុង ពីថ្ងៃផលិត និងថ្ងៃផុតកំណត់។ លោកបន្តថា ផលិតផលដែលបានឆ្លងកាត់ការចុះបញ្ជី គឺបានឆ្លងកាត់ការត្រួតពិនិត្យទាំងផ្នែកអនាម័យ ខ្សែសង្វាក់ផលិតកម្ម ប្រព័ន្ធគ្រប់គ្រងនៅក្នុងរោងចក្រអនាម័យកម្មករបុគ្គលិកត្រឹមត្រូវល្អ រួមទាំងគុណភាពផលិតផលផង។ មួយវិញទៀត សូមលោកអ្នកពិនិត្យមើលសញ្ញាស្តង់ដារដែលមានសរសេរអក្សរកាត់ជាភាសាអង់គ្លេស អាយ.អេស.អូ (ISO) ក៏អាចបញ្ជាក់អំពីសុវត្ថិភាពផលិតផលដែរ៖ « . . . . » ងាកមកនិយាយពីចំណីអាហារវេចខ្ចប់វិញ លោក ចាន់ បូរិន្ទ បានផ្ដល់គន្លឹះងាយស្រួលឲ្យលោកអ្នកចំណាំពីរចំណុច គឺអាហារវេចខ្ចប់មួយមានបញ្ចូលឧស្ម័ន ឬខ្យល់នៅក្នុងកញ្ចប់ មានន័យថា ធ្វើឲ្យកញ្ចប់ប៉ោង និងមួយទៀតគេបឺតយកឧស្ម័នចេញពីកញ្ចប់ ដោយការវេចខ្ចប់នោះគឺមិនទៀងទាត់នោះទេ ដោយអាស្រ័យទៅលើចំណីអាហារនោះ។ លោកបញ្ជាក់ថា ដើម្បីរក្សាទុកបានយូរសម្រាប់ប្រភេទអាហារសាច់ ដូចជាសាច់ក្រក សាច់ជ្រូក សាច់គោងៀត ជាដើម អ្នកផលិតគេត្រូវដកឧស្ម័ន ឬខ្យល់ចេញ។ ប៉ុន្តែផ្ទុយទៅវិញ ប្រភេទអាហារវេចខ្ចប់ខ្លះដូចជា នំ ឬគ្រាប់ធញ្ញជាតិ អ្នកផលិតត្រូវបញ្ចូលខ្យល់ឲ្យកញ្ចប់មានសភាពប៉ោង។ ដូច្នេះ សូមលោកអ្នកកត់សម្គាល់បញ្ហានេះ។ លោកពន្យល់អំពីមូលហេតុនេះបន្ថែម៖ « » មានសំណួរថា ចុះតើកំប៉ុង ឬដបដែលមានស្ថានភាពក្រពឹតក្រប៉ែត តើលោកអ្នកគួរជៀសវាងទិញយកមកបរិភោគដែរឬទេ? អគ្គនាយកវិទ្យាស្ថានស្តង់ដារកម្ពុជា លោក ចាន់ បូរិន្ទ ថ្លែងថា ស្ថានភាពកំប៉ុង ឬដបក្រពឹតក្រប៉ែតនេះ មិនមែនសុទ្ធតែជាផលិតផលខូចគុណភាពទាំងអស់នោះទេ។ លោកថា មូលហេតុដែលនាំឲ្យមានបញ្ហានេះ អាចដោយសារការដឹកជញ្ជូនការលើកដាក់ក៏មាន អ្វីដែលត្រូវកត់សម្គាល់បំផុតនោះ គឺត្រូវមើលកុំឲ្យហួសកាលបរិច្ឆេទ កុំឲ្យតែដប ឬកំប៉ុងនោះមានសភាពប៉ោង បែក ប្រេះ ច្រែះស៊ី និងមានសភាពធ្លុះធ្លាយ។ លោកថា បញ្ហានេះជាភារកិច្ចរបស់អ្នកលក់ និងម្ចាស់ផលិតផលត្រូវប្រមូលនៅតាមទីផ្សារ និងសាខាចែកចាយត្រឡប់ទៅវិញ « » ផ្ទាំងអប់រំផ្សព្វផ្សាយដោយអគ្គនាយកដ្ឋានកម្ពុជា ត្រួតពិនិត្យទំនិញ នីហរ័ណ អាហរ័ណ និងបង្ក្រាបការក្លែងបន្លំកាំកុងត្រូល នៃក្រសួងពាណិជ្ជកម្ម បានផ្សព្វផ្សាយថា ដើម្បីសុខភាព ផលិតផលម្ហូបអាហារវេចខ្ចប់ស្រាប់មានលក្ខខណ្ឌតម្រូវជាធរមានជាអាទិ៍ ឈ្មោះមុខទំនិញ ឈ្មោះអាសយដ្ឋានអ្នកទទួលខុសត្រូវលើផលិតផលផលិត ប្រភព បរិមាណ ទម្ងន់ ចំណុះ លេខឡូត៍ ថ្ងៃផុតកំណត់នៃការប្រើប្រាស់ ថ្ងៃផលិត គ្រឿងផ្សំ អត្រាអាល់កុល វិធីប្រើប្រាស់ ប្រសិនជាចាំបាច់ លិខិតអនុញ្ញាតរបស់ស្ថាប័នមានសមត្ថកិច្ចមុនដាក់ឲ្យចរាចរណ៍ បើមានលក្ខខណ្ឌតម្រូវ និងចំពោះផលិតផលដែលផលិតក្នុងស្រុក ស្លាកសញ្ញាសុវត្ថិភាព ឬស្លាកសញ្ញាស្តង់ដារផ្សេងៗ លក្ខខណ្ឌអនាម័យនៃការដាក់តាំងលក់។ លោក ចាន់ បូរិន្ទ មានប្រសាសន៍ថា ការបរិភោគចំណីអាហារខូចគុណភាព គ្មានស្លាកសញ្ញាត្រឹមត្រូវ បានបណ្ដាលឲ្យមានគ្រោះថ្នាក់ធ្ងន់ធ្ងរដល់សុខភាព៖« » ទន្ទឹមនឹងការយល់ដឹងនេះ សូមលោកអ្នកប្រុងប្រយ័ត្ន និងជៀសវាងនូវការជ្រើសរើសផលិតផលមួយចំនួនដូចជា ចំណីអាហារ ការដាក់តាំងលក់គ្មានអនាម័យ ដោយមានរុយរោម ហុយធូលីដី និងកាកសំណល់ផ្សេងៗ ចំណីអាហារដែលមានសត្វល្អិតចម្លងមេរោគ ដូចជារបស់ផ្អាប់ ការដាក់តាំងលក់ក្បែរផលិតផលគីមី សាប៊ូ ជីកសិកម្ម ថ្នាំសម្លាប់សត្វល្អិត ការដាក់តាំងលក់ផ្ទាល់ដី ទីតាំងជិតលូទឹកស្អុយ កន្លែងដែលមានភក់ជ្រាំ។ល។ ស្របគ្នានេះ សូមលោកអ្នកប្រុងប្រយ័ត្នចំពោះផលិតផលការប្រើប្រាស់ជាតិគីមីហាមឃាត់សម្រាប់ធ្វើឲ្យមានពណ៌ស ស្រស់ ការប្រើប្រាស់ជាតិគីមីធ្វើឲ្យស្វិតស្រស់ទុកបានយូរ ទាក់ភ្នែក និងអំបិលដែលគ្មានជាតិអ៊ីយ៉ូដបណ្ដាលឲ្យមានជំងឺផ្សេងៗ។ ចំណែកអ្នកលក់ដូរវិញ គួរតែមានអនាម័យ និងកុំឲ្យមានជំងឺប្រចាំកាយផងដែរ។ ដោយក្ដីព្រួយបារម្ភអំពីបញ្ហាសុខភាពរបស់ប្រជាពលរដ្ឋ មន្ត្រីជំនាញក៏កំពុងចុះត្រួតពិនិត្យផលិតផលដែលកំពុងចរាចរណ៍នៅលើទីផ្សារ ដោយប្រើមន្ទីរពិសោធន៍ចល័តពីអគ្គនាយកដ្ឋានកាំកុងត្រូល ទៅពិសោធគ្រឿងសមុទ្រ ឬម្ហូបសមុទ្រស្រស់ៗ ដោយបានរកឃើញថា បង្គា និងមឹកស្រស់ ព្រមទាំងស្ពៃជ្រក់មួយចំនួន រកឃើញមានផ្ទុកសារធាតុគីមីដែលត្រូវហាមឃាត់មិនឲ្យប្រើប្រាស់ទៅលើចំណីអាហារ៕
|
2017-03-02T16:20:00+07:00
|
rfa.org
|
https://www.rfa.org/khmer/program/health/How-to-choose-healthy-packaged-food-03022017040357.html
|
6d6b8cb7-6ad5-4446-a352-8182ad233b79
|
អភិបាលខេត្តព្រះវិហារ៖ គ្រូពេទ្យ គឺជាអ្នកបម្រើរបស់អ្នកជំងឺ មិនមែនជាម្ចាស់របស់អ្នកជំងឺទេ
|
ថ្លែងក្នុងឱកាសអញ្ជើញចូលរួមបិទ សិក្ខាសាលាបូកសរុបលទ្ធផលការងារឆ្នាំ២០១៦ និងលើកទិសដៅការងារ ឆ្នាំ២០១៧ របស់មន្ទីរសុខាភិបាលខេត្តព្រះវិហារ លោក អ៊ុន ចាន់ដា អភិបាលខេត្តព្រះវិហារ បានថ្លែងថា ។ លោកអភិបាលខេត្ត ថ្លែងបែបនេះ បានធ្វើឡើងនៅរសៀលថ្ងៃទី២៨ ខែមកុម្ភៈ ឆ្នាំ២០១៧។ លោកអភិបាលខេត្ត អ៊ុន ចាន់ដា បានបញ្ជាក់ថា « ។ លោកអភិបាលខេត្ត បានបន្តថា ប្រមុខរាជរដ្ឋាភិបាល សម្តេចតេជោ ហ៊ុន សែន បានបញ្ជាក់យ៉ាងច្បាស់ថា រាជរដ្ឋាភិបាលកម្ពុជា បានតម្កល់ទុកសុខភាពប្រជាជន គឺជាកត្តាចម្បងសម្រាប់ការអភិវឌ្ឍធនធានមនុស្ស វឌ្ឍនភាពសង្គម និងសេដ្ឋកិច្ច ប្រកបដោយនិរន្តរភាព។ លោក អ៊ុន ចានដា បានបន្តថា ស្របពេលប្រទេសជាតិមានការអភិវឌ្ឍ មានសុខសន្តិភាព សូមឲ្យប្រជាពលរដ្ឋត្រូវថែរក្សាសុខភាពឲ្យបាលល្អ ពិសេសត្រូវចូលរួមគោរពច្បាប់ចរាចរណ៍ ព្រោះគ្រោះថ្នាក់ចរាចរណ៍ ជាជំងឺមួយដ៏កាចសាហាវ ជាងជំងឺអេដស៍ទៅទៀត។ លោកវេជ្ជបណ្ឌិត គួង ឡូ ប្រធានមន្ទីរសុខាភិបាលខេត្ត បានឲ្យដឹងថា មន្ទីរសុខាភិបាលមានមន្ត្រីក្របខ័ណ្ឌសុខាភិបាលសរុប៤៧០នាក់ មានមន្ទីរពេទ្យបង្អែកខេត្ត ដែលកំពុងផ្តល់សេវាសំណុំសកម្មភាពបង្គ្រប់កម្រិត៣ និងស្រុកប្រតិបត្តិមួយ មានមណ្ឌលសុខភាព ចំនួន២៨ មានប៉ុស្តិ៍សុខភាព ចំនួន១៧ ដែលកំពុងផ្តល់សេវាជូនប្រជាពលរដ្ឋទូទាំងខេត្ត ពិសេសនៅតាមតំបន់ដាច់ស្រយាល និងតាមព្រំដែន៕
|
2017-03-01T17:03:00+07:00
|
freshnewsasia.com
|
https://m.freshnewsasia.com/index.php/en/localnews/48413-2017-03-01-03-03-42.html
|
94e8de85-0150-47cc-b1ab-f91b6cbf0efc
|
មន្ទីរពេទ្យខេត្តសៀមរាប សន្យាពង្រីក/ពង្រឹង សេវាកម្មក្នុងការពិនិត្យ និងពិគ្រោះជំងឺ
|
៖ អ្នកជំងឺមកពិនិត្យ ពិគ្រោះជំងឺ ក្នុងមន្ទីរពេទ្យខេត្តសៀមរាប ក្នុងកំឡុងពេលប៉ុន្មានខែដើមឆ្នាំ ២០១៧នេះ មានចំនួនកើនឡើងគួរជាទីកត់សម្គាល់ ។ ថ្នាក់ដឹកនាំ មន្ត្រី បុគ្គលិក មន្ទីរពេទ្យ សូមថ្លែងអំណរគុណ ដល់អតិថិជនទាំងអស់ ដែលបានផ្តល់នូវទំនុកចិត្ត ដល់មន្ទីរពេទ្យខេត្តយើង ក្នុងការ ពិគ្រោះ ពិនិត្យជំងឺ ដោយការជឿជាក់ និងទំនុកចិត្ត ។ ថ្នាក់ដឹកនាំ មន្ត្រី បុគ្គលិកមន្ទីរទេព្យ សូមការអធ្យាស្រ័យ និងការយោគយល់ ចំពោះ ការខ្វះខាតដោយអចេតនា សម្រាប់ការឆ្លើយតប និងការបម្រើសេវា នូវមានកម្រិត ។ ខាងមន្ទីរពេទ្យ សន្យា និងប្ដេជ្ញាចិត្ត ក្នុងការខិតខំ ប្រឹងប្រែងបំពេញបន្ថែមទៀត ដោយគោរព នូវក្រមសីលធម៌ និងវិជ្ជាជីវៈឲ្យបានកាន់តែប្រសើរឡើងថែមទៀត ។ ហើយសូមបន្តថ្លែងនូវការកោតសរសើរដល់បុគ្គលិកទាំងអស់ ដែលបានប្រឹងប្រែងបំពេញការងារ ផ្តល់សេវាមនុស្សធម៌ ប្រកបដោយការទទួលខុសត្រូវ និងប្រសិទ្ធិភាព ៕
|
2017-03-01T02:50:00+07:00
|
freshnewsasia.com
|
https://m.freshnewsasia.com/index.php/en/localnews/48387-2017-02-28-12-50-46.html
|
a170b3af-028d-4ea9-b2a5-b93c1de35b78
|
អ្នកជំងឺមហារីកមាត់វះកាត់នៅអូស្រ្តាលី អាចដើរនិងពិសាទឹកបានហើយ
|
អ្នកជំងឺមហារីមាត់ធ្ងន់ធ្ងរ លោកអេងខេងដែលទទួលបានការឧបត្ថម្ភធំ ពីក្រុមហ៊ុនខ្មែរ ប៊ែវើរីជីស ដែលផលិតស្រាបៀរកម្ពុជាទៅវះកាត់នៅអូស្រ្តាលីតាមរយៈសមាគមន៍ចក្ខុកម្ពុជាអន្តរជាតិ អាចដើរនិងពិសាទឹកបានបន្ទាប់ពីការវះកាត់អស់រយៈពេល៦ម៉ោង កាលពីចុងសប្ដាហ៍កន្លងទៅនេះ។ ស្ថាបនិកសមាគមន៍ចក្ខុកម្ពុជាអន្តរជាតិ លោកវេជ្ជបណ្ឌិតង៉ូវ ស្រ៊ុនថ្លែងថា ការវះកាត់មហារីកមាត់របស់លោក អេង ខេងនៅប្រទេសអូស្រ្តាលីកាលពីថ្ងៃសៅរ៍ ទទួលបានជោគជ័យ ហើយលោកមានសុខភាពល្អ ហើយមុខរបួស កំពុងជាសះស្បើយបន្តិចម្ដងៗ។ លោកង៉ូវ ស្រ៊ុន បន្តថា ។ បច្ចុប្បន្នលោកអេងខេង កំពុងសម្រាកព្យាបាល និងស្ថិតក្រោមការមើលថែពីក្រុមគ្រូពេទ្យនៅប្រទេសអូស្រ្តាលី រហូតដល់ជាសះស្បើយមួយរយភាគរយទើបត្រូវបានអនុញ្ញាតឲ្យត្រឡប់មកកាត់មាតុភូមិវិញ៕
|
2017-03-01T00:02:00+07:00
|
freshnewsasia.com
|
https://m.freshnewsasia.com/index.php/en/localnews/48412-2017-03-01-03-02-47.html
|
cb084708-0cc7-4604-8dcd-fdc92335ac99
|
សាខាកាកបាទក្រហមខេត្តកំពង់ធំ នាំអំណោយចែកជូនស្រ្តីដែលមានផ្ទៃពោះ ឆ្លងទន្លេ ផ្ទុកមេរោគអេដស៍ និងជំងឺរបេងនៅពន្ធនាគារក្រុងស្ទឹងសែន
|
ក្រុមការងារសាខាកាកបាទក្រហមកម្ពុជាខេត្តកំពង់ធំ ដឹកនាំដោយ លោកស្រី ឃួន ឃុនឌី ប្រធានស្តីទីសាខាកាកបាទក្រហមខេត្តកំពង់ធំ និងសមាជិក សមាជិកា នាយិកាសាខា ក្រុមប្រតិបត្តិសាខា នារសៀលថ្ងៃទី២៧ ខែកុម្ភៈ ឆ្នាំ២០១៧នេះ បានចុះសាកសួរសុខទុក្ខស្រ្តីមានផ្ទៃពោះ និងអ្នកផ្ទុកមេរោគអេដស៍ ក្នុងពន្ធនាគាក្រុងស្ទឹងសែន ខេត្តកំពង់ធំ និងនាំអំណោយមួយចំនួន ទៅចែកជូនពួកគាត់។ ការចុះជួបផ្ទាល់នេះ ត្រូវបានធ្វើឡើងក្នុងឱកាស «ទិវាជាតិសុខភាពមាតាទារក និងកុមារ» ដែលមានសម្តេចកិត្តិព្រឹទ្ធបណ្ឌិទ្ធ ប៊ុន រានី ហ៊ុន សែន ប្រធានកាកបាទក្រហមកម្ពុជា ឥស្សរជនឆ្នើមថ្នាក់ជាតិ នៃផែនការសកម្មភាពរួមអគ្គលេខាធិការ អង្គការសហប្រជាជាតិ ដើម្បីសុខភាពស្រ្តី និងកុមារ និងជាឥស្សរជនឆ្នើមថ្នាក់ជាតិ នៃវេទិកាភាពជាអ្នកនាំតំបន់ប៉ាស៊ីហ្វិក ឆ្លើយតបមេរោគអេដស៍ជំងឺអេដស៍ នៅកម្ពុជាជាប្រមុខដឹកនាំ។ លោកស្រី ឃួន ឃុនឌី ផ្តាំផ្ញើដល់ស្រ្តីមានផ្ទៃពោះទាំងអស់ ឲ្យថែរក្សាសុខភាព និងទៅពិនិត្យផ្ទៃពោះ នៅមណ្ឌលសុខភាព រហូតដល់ពេលសម្រាលចំពោះអ្នកផ្ទុកមេរោគអេដស៍ សូមថែទាំសុខភាព ហូបស្អាត ផឹកស្អាត រស់នៅស្អាត និងប្រើថ្នាំឲ្យបានទៀងទាត់ ដើម្បីសុខភាព។ លោកស្រីបានផ្តាំផ្ញើបន្ថែមដល់ប្រជាពលរដ្ឋទាំងអស់គ្នា ជៀសឲ្យផុតពីការប្រើប្រាស់ និងជួញដូរគ្រឿងញៀន។ លោក បានចែកជូនគ្រឿងឧបភោគ-បរិភោគដល់ស្រ្តីមានផ្ទៃពោះ ស្រ្តីឆ្លងទន្លេ អ្នកផ្ទុកមេរោគអេដស៍ និងជំងឺរបេងចំនួន ១៦នាក់ ក្នុងនោះម្នាក់ទទួលបាន អង្ករ៣០គីឡូ មី១កេស ត្រីខ១យួរ មុង១ ភួយ១ សារុង១ ក្រមា១ ទឹកដោះគោខាប់ ១កំប៉ុង ស្ករស១គីឡូក្រាម សាប៊ូកក់សក់១ដប ម្សៅ១កំប៉ុង កន្សែងពោះគោ១ ម៉ុងគ្រប១ មួក១ ស្រោមដៃ១គូ និងស្រោមជើង១គូ៕
|
2017-02-28T00:58:00+07:00
|
freshnewsasia.com
|
https://m.freshnewsasia.com/index.php/en/localnews/48270-2017-02-27-10-58-38.html
|
e37a1316-8cf0-467c-b0c9-8997901f541f
|
ពលរដ្ឋស្រុកឱរ៉ាល់ ដឹងគុណជានិច្ចចំពោះលោក ហ៊ុន ម៉ានី ដែលចាត់ឲ្យក្រុមគ្រូពេទ្យ ចុះមកព្យាបាលជំងឺដោយឥតគិតថ្លៃ (Video inside)
|
ប្រជាពលរដ្ឋចំនួន១៩៩៨នាក់ ស្រុកឱរ៉ាល់ ខេត្តកំពង់ស្ពឺ បានសម្ដែងការរំភើបរីករាយ និងថ្លែងអំណរគុណ ចំពោះលោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្ត ចុះជួយពិនិត្យ និងព្យាបាលជំងឺ ជូនដល់ប្រជាពលរដ្ឋ ដោយឥតគិតថ្លៃ លើសពីនេះប្រជាពលរដ្ឋ ក៏បានស្នើសុំឲ្យក្រុមគ្រូពេទ្យ ចុះមកពិនិត្យជំងឺជូនពួកគាត់ ឲ្យបានញឹកញាប់។ ជាក់ស្តែងនៅថ្ងៃទី ២៦ ខែកុម្ភៈ ឆ្នាំ២០១៧ ក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ១៨០នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅឃុំត្រពាំងជោ ស្រុកឱរ៉ាល ខេត្តកំពង់ស្ពឺ ដោយឥតគិតថ្លៃ ចំនួន១៩៩៨នាក់ ក្នុងនោះស្រ្តីមានចំនួន១៣៩៥នាក់ ព្រមទាំងមានចែកនំបុ័ង និងទឹកសុទ្ធ ជូនដល់ពួកគាត់ថែមទៀតផងដែរ។ អ្នកស្រី យក់ គិន ពលរដ្ឋម្នាក់ ក្នុងស្រុកឱរ៉ាល់នេះ មានសេចក្តីត្រេកយ៉ាងខ្លាំង ដែលបានក្រុមគ្រូពេទ្យស្ម័គ្រចិត្តរបស់ លោក ហ៊ុន ម៉ានី ចុះមកពិនិត្យជំងឺ និងចែកថ្នាំពេទ្យដល់គាត់ដោយឥតគិតថ្លៃ លើសពីនេះគាត់បានស្នើសុំឲ្យ ចុះមកបានញឹកញាប់។ អ្នកស្រីបាននិយាយយ៉ាងរីករាយថា ។ ប្រជាពលរដ្ឋម្នាក់ទៀត លោកតា សាក់ គីម បានថ្លែងអំណរគុណដល់ លោក ហ៊ុន ម៉ានី ដែលបានបង្កើតឲ្យមានក្រុមការងារ គ្រូពេទ្យស្ម័គ្រចិត្ត ចុះមកព្យាបាល ក៏ដូចជាចែកថ្នាំពេទ្យដោយឥតគិតថ្លៃនេះ ។ លោកតាបានគាំទ្រយ៉ាងពេញ ទំហឹងនូវទង្វើដល់ល្អរបស់ តំណាងរាស្រ្តវ័យក្មេង ប្រចាំខេត្តកំពង់ស្ពឺនេះ ដែលបានគិតគូរតាំងពីមុនមករហូត ដល់ពេលបច្ចុប្បន្ននេះ និងដឹងគុណជានិច្ច ដែលបានចុះជួយប្រជាពលរដ្ឋ នៅតាមបណ្តាខេត្ត មិនថាខេត្តកំពង់ស្ពឺនេះទេ។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ សូមបញ្ជាក់ថា រយៈពេល៥០ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៥២១នាក់ ចុះពិនិត្យនិងព្យាលបានលជូនប្រជាពលរដ្ឋ ដោយឥតគិតថ្លៃចំនួន៦៦លើក ក្នុងនោះព្យាលបាលជូន ប្រជាពលរដ្ឋបានចំនួន៧៥៨៧៣នាក់ ចាប់តាំងពីខែធ្នូ ឆ្នាំ២០១២ រហូត ដល់ថ្ងៃទី២៦ ខែកុម្ភៈ ឆ្នាំ២០១៧៕
|
2017-02-28T00:27:00+07:00
|
freshnewsasia.com
|
https://m.freshnewsasia.com/index.php/en/localnews/48265-video-inside-52.html
|
76df72b3-ae0b-441f-a14c-05b4127d993f
|
កម្ពុជាមានសេវាដឹកអ្នកជំងឺ តាមផ្លូវអាកាសលើកដំបូងនៅ មន្ទីរពេទ្យរ៉ូយ៉ាល់ភ្នំពេញ
|
ពេលទទួលបានការជឿទុកចិត្តពីប្រជាពលរដ្ឋ រហូតទទួលបានភាពល្បីល្បាញអស់ច្រើនជាឆ្នាំ នៅកម្ពុជារួចមក មន្ទីរពេទ្យ រ៉ូយ៉ាល់ ភ្នំពេញ បានបន្ថែមសេវាសង្រ្គោះបន្ទាន់ពិសេសៗមួយចំនួន ក្នុងនោះ មានសេវាដឹកជញ្ជូនអ្នកជំងឺតាមផ្លូវអាកាស ដោយមន្ទីរពេទ្យមានឧទ្ធម្ភាគចក្រផ្ទាល់ខ្លួន និងរថយន្តសង្គ្រោះបន្ទាន់ សម្រាប់ពន្លឿនការសង្គ្រោះអ្នកជំងឺ នៅគ្រប់ទីកន្លែង ទោះជានៅទីដាច់ស្រយ៉ាលយ៉ាងណាក៏ដោយ។ ថ្លែងក្នុងយុទ្ធនាការសមយុទ្ធសង្គ្រោះបន្ទាន់ ដែលមានការចូលរួមពី គណៈកម្មាធិការជាតិគ្រប់គ្រងគ្រោះមហន្តរាយ និងលេខាធិការដ្ឋានអាកាសចរណ៍ស៊ីវិលនាថ្ងៃទី២៧ ខែកុម្ភៈ ឆ្នាំ២០១៧នេះ លោក សំអាច វង្សខុមថង នាយកប្រតិបត្តិនៃមន្ទីរពេទ្យ រ៉ូយ៉ាល់ ភ្នំពេញ បានបញ្ជាក់ថា មន្ទីរពេទ្យបានផ្ដល់នូវសេវាសុខាភិបាលជាច្រើន ដូចជា៖ សេវាពិនិត្យ ពិគ្រោះ ព្យាបាល សម្រាកព្យាបាល សង្គ្រោះបន្ទាន់ និងសេវាបញ្ជូនអ្នកជំងឺ ដែលមានការសហប្រតិបត្តិការ ពីមន្ទីរពេទ្យបាងកកផងដែរ។ លោក សំ អាច បានបន្តថា ក៏ដូចជា ក្រុមគិលានុបដ្ឋាយិកាទាំងអស់ ក៏ត្រូវឆ្លងកាត់វគ្គបណ្ដុះបណ្ដាល នៅមន្ទីរពេទ្យបាងកក ប្រទេសថៃផងដែរ ដើម្បីពាំនាំនូវចំណេះដឹង បទពិសោធន៍ យកមកអនុវត្តន៍ នៅក្នុងមន្ទីរពេទ្យ រ៉ូយ៉ាល់ ភ្នំពេញ ក្នុងគោលបំណង ដើម្បីឲ្យលោកអ្នកទទួលបានសេវាវេជ្ជសាស្រ្ត ស្របតាមស្ដង់ដារអន្តរជាតិ។ លោកថា មន្ទីរពេទ្យ រ៉ូយ៉ាល់ ភ្នំពេញ ក៏បានផ្ដល់ជូននូវសេវាកម្មផ្នែកវេជ្ជសាស្រ្តជាច្រើនផ្សេងទៀត ដូចជា ផ្នែកសង្គ្រោះបន្ទាន់ ២៤ម៉ោងក្នុងមួយថ្ងៃ និង៧ថ្ងៃក្នុងមួយសប្ដាហ៍ ផ្នែកជំងឺទូទៅ ផ្នែកវះកាត់ឆ្អឹង ផ្នែកវះកាត់ខួរក្បាល ផ្នែកវះកាត់ទូទៅ ផ្នែកសម្ភពនឹងរោគស្រ្តី ផ្នែកបេះដូង ផ្នែកតម្រងនោម ផ្នែកលាងឈាម ផ្នែកកុមារ ផ្នែកប្រព័ន្ធរំលាយអាហារ ផ្នែកមាត់ធ្មេញ ផ្នែកត្រចៀក បំពង់ក ព្រមទាំងមានបន្ទប់ថែទាំងសុខភាពជំងឺកម្រិតធ្ងន់ (ICU) និងបន្ទប់វះកាត់ដ៏ទំនើប។ លោក សំអាច បានបន្ថែមថា នៅមន្ទីរពេទ្យ រ៉ូយ៉ាល់ ភ្នំពេញ «ការសង្គ្រោះអ្នកជំងឺទោះតាមវិធីណា គឺមានគ្រប់គ្រាន់ទាំងអស់ មានទាំងការសង្រ្គោះ និងបញ្ជូនអ្នកជំងឺតាមឧត្ថម្ភាគចក្រ តាមរថយន្តពេទ្យ» ហើយក៏មានអ្នកជំនាញលើឧត្ថម្ភាគចក្រ និងរថយន្តនោះ ប្រកបដោយជំនាញពិតប្រាកដផងដែរ។ ពិសេសជាងនេះ អ្នកជំងឺដែលត្រូវការទៅព្យាបាលនៅក្រៅប្រទេស ខាងមន្ទីរពេទ្យ រ៉ូយ៉ាល់ ភ្នំពេញ មានសេវាបញ្ជូនទៅដោយខ្លួនឯងតែម្ដង មិនថាទៅប្រទេសថៃ ឬប្រទេសផ្សេងៗទេ ពោលគឺអ្នកជំងឺមិនចាំបាច់រកយន្តហោះខ្លួនឯង ឬមិនចាំបាច់ឲ្យយន្តហោះនៅប្រទេសផ្សេង ហោះមកយកអ្នកជំងឺនៅកម្ពុជាទេ។ លោកថា «ពីមុនប្រជាពលរដ្ឋ ក្នុងកម្ពុជា ត្រូវទៅព្យាបាលជំងឺនៅប្រទេសថៃ តែឥឡូវនេះ មិនចាំបាច់ទៅដល់ថៃទេ យើងមានមន្ទីរពេទ្យប្រទេសថៃ នៅទីនេះហើយ ចំណេញថវិកាបានច្រើន»។ សូមបញ្ជាក់ដែរថា សេវាដឹកជញ្ជូនអ្នកជំងឺតាមផ្លូវអាកាស របស់មន្ទីរពេទ្យ រ៉ូយ៉ាល់ ភ្នំពេញ គឺហោះហើរទៅដល់គ្រប់ខេត្ត នៃប្រទេសកម្ពុជា។ គោលការណ៍របស់មន្ទីរពេទ្យ គឺគិតគូការសង្គ្រោះអ្នកជំងឺជាចម្បង ចំពោះអ្នកជំងឺដែលមានជីវភាពខ្វះខាត ទីទាល់ក្រ ខាងមន្ទីរពេទ្យ រ៉ូយ៉ាល់ ភ្នំពេញ នឹងមានការបន្ធូរបន្ថយ ទៅតាមស្ថានភាពជាក់ស្ដែង៕
|
2017-02-27T23:38:00+07:00
|
freshnewsasia.com
|
https://m.freshnewsasia.com/index.php/en/localnews/48255-2017-02-27-09-38-02.html
|
e419374d-8cf6-4e55-a992-981a31eb4b6f
|
អតីតអ្នកថតកុនទសវត្សរ៍ឆ្នាំ៩០ លោក ម៉ុង កាណែត ចូលសង្គ្រោះបន្ទាន់ ជាលើកទីពីរ ខណៈជំងឺក្រិនថ្លើមប្រភេទ C បន្តធ្វើទុក្ខខ្លាំង
|
លោក ម៉ុង កាណែត ដែលជាអតីតអ្នកថតកុនជើងចាស់ ទសវត្សរ៍ឆ្នាំ៩០ បច្ចុប្បន្នកំពុងតែមានជំងឺធ្ងន់ធ្ងរ ប្រចាំកាយដ៏កាចសាហាវ គឺជំងឺក្រិនថ្លើមប្រភេទ C និង មានសត្វល្អិតនៅក្នុងពោះវៀន ខណៈដែលសភាពរាងកាយរបស់លោក ក៏មានការធ្លាក់ចុះកំលាំងថមថតស្វិត នៅសល់តែស្បែកដណ្តប់ឆ្អឹងប៉ុណ្ណោះ។ បើតាមប្រភពពីលោក Ros Keng ដែលត្រូវជាប្អូនប្រុសបង្កើត របស់លោក ម៉ុង កាណែត បានប្រាប់ Fresh News ឲ្យដឹងថា កាលពីថ្ងៃទី២៤ ខែកុម្ភៈ ឆ្នាំ២០១៧កន្លងមកនេះ ជំងឺបងប្រុសរបស់លោក គឺលោក ម៉ុង កាណែត បានបន្តធ្វើទុក្ខកាន់តែខ្លាំងឡើងៗ ដូច្នេះហើយទើបក្រុមគ្រួសារ បានសម្រេចបញ្ជូនគាត់ទៅសង្គ្រោះជាថ្មី នៅមន្ទីពេទ្យមិត្តភាពខ្មែរសូវៀត (រ៉ុស្ស៊ី)។ ប្រភពដដែលនេះ បានបញ្ជាក់ថា ។ ដោយឡែក បើតាមការឲ្យដឹងពីសំណាក់លោក ម៉ុង កាណែត ក្នុងសឡេងខ្សាវៗបាននិយាយ ប្រាប់ Fresh News ថា ឲ្យដឹងថា ។ ជាមួយគ្នានេះដែរ អតីតអ្នកថតកុនជើងចាស់ទសវត្សរ៍ឆ្នាំ៩០ លោក ម៉ុង កាណែត ក៏បានបញ្ជាក់ថា នេះជាលើកទីពីរហើយ ដែលលោកបានចូលព្យាបាល នៅមន្ទីរពេទ្យមិត្តភាពខ្មែរសូវៀត ខណៈដំបូងឡើយ គឺចូលបានរយៈពេល១សប្តាហ៍ ក៏ត្រូវក្រុមគ្រួពេទ្យ ឲ្យវិលត្រឡប់ទៅផ្ទះវិញ។ អំឡុងពេលនោះ លោកនិងក្រុមគ្រួសារក៏បានជ្រើសយកវិធីសាស្រ្ត ព្យាបាលតាមលក្ខណៈថ្នាំបុរាណខ្មែរ ប៉ុន្តែពុំទទួលបានលទ្ធផលអ្វី មកវិញឡើយ!។ យ៉ាងណាមិញ ដោយសារតែមានជីវភាពខ្វះខាត និងជួបការលំបាកប្រចាំថ្ងៃ ក្នុងការចេញថ្លៃសម្រាក់ព្យាបាលជំងឺ លោក ម៉ុង កាណែត ដែលមានវ័យ៥១ឆ្នាំ ក៏បានធ្វើការអំពាវនាវ សុំក្តីមេត្តាពីសប្បុរសជននានា ដើម្បីសុំការជួយឧបត្ថម្ភ បន្តជីវិតរស់ផងដែរ ព្រោះថាសព្វថ្ងៃ គ្រួសាររបស់លោក មានជីវភាពលំបាកណាស់។ លោក ម៉ុង កាណែត បច្ចុប្បន្នកំពុងសម្រាកព្យាបាល ជំងឺក្រិនថ្លើមប្រភេទ C នៅមន្ទីរពេទ្យមិត្តភាពខ្មែរសូវៀត (ពេទ្យរុស្ស៊ី) បន្ទប់លេខ០៨៕
|
2017-02-27T22:46:00+07:00
|
freshnewsasia.com
|
https://m.freshnewsasia.com/index.php/en/localnews/48242-c.html
|
c0d65056-49a3-488d-9c53-e21adfcad71b
|
សេចក្តីជូនដំណឹង! សូមប្រជាពលរដ្ឋនៅខេត្តកំពង់ស្ពឺ អញ្ជើញទៅពិនិត្យ និងព្យាបាលជំងឺភ្នែក ដោយមិនគិតថ្លៃ នៅមន្ទីរពេទ្យបង្អែកខេត្ត ចាប់ពីថ្ងៃទី៦-១០ ខែមីនា
|
មន្ទីរសុខាភិបាលខេត្តកំពង់ស្ពឺ និងអង្គការ Fred Hollow បានប្រកាសថា ខ្លួនចុះធ្វើការពិនិត្យ និងព្យាបាលជំងឺភ្នែក ជូនប្រជាពលរដ្ឋ ដោយឥតគិតថ្លៃ ចាប់ពីថ្ងៃទី០៦ដល់ថ្ងៃទី១០ ខែមីនា ឆ្នាំ២០១៧ ដែលមានរយៈពេល៥ថ្ងៃ នៅអគារចក្ខុរោគ នៃមន្ទីរពេទ្យបង្អែកខេត្តកំពង់ស្ពឺ។ មន្រ្តីមន្ទីរសុខាភិបាលខេត្តកំពង់ស្ពឺ បានឲ្យដឹងថា ដោយមានការណែនាំពីលោក ម៉ម ប៊ុនហេង រដ្ឋមន្រ្តីក្រសួងសុខាភិបាល ក្រុមគ្រូពេទ្យ នឹងចុះពិនិត្យ និងព្យាបាលភ្នែក ជូនប្រជាពលរដ្ឋដោយឥតគិតថ្លៃ ដើម្បីចូលរួមអបអរសាទរទិវាសិទ្ធិនារីអន្តរជាតិ០៨ មីនា ២០១៧៕
|
2017-02-27T18:50:00+07:00
|
freshnewsasia.com
|
https://m.freshnewsasia.com/index.php/en/localnews/48213-2017-02-27-04-50-37.html
|
e2827094-0584-4e8c-9f29-0ceac17ca3b7
|
វេជ្ជបណ្ឌិតថៃណែនាំឲ្យពលរដ្ឋកម្ពុជាត្រូវពិនិត្យសុខភាពជាប្រចាំឆ្នាំ
|
វេជ្ជបណ្ឌិតឯកទេសជំងឺទូទៅនៃមន្ទីរពេទ្យបាងកក ខេត្តចាន់ប៊ុរី ប្រទេសថៃ ស្នើឲ្យប្រជាពលរដ្ឋកម្ពុជា ត្រូវទៅពិនិត្យសុខភាពឲ្យបានជាប្រចាំឆ្នាំ ដើម្បីបង្ការទប់ស្កាត់ជាមុននូវប្រភេទជំងឺផ្សេងៗដែលអាចនឹងកើតមាននៅតាមរាងកាយមនុស្សម្នាក់ៗ ប្រសើរជាងទុកឲ្យមានជំងឺធ្ងន់ធ្ងរ ទើបទៅរកសេវាព្យាបាលជាក្រោយ នាំឲ្យចំណាយអស់ថវិកាច្រើន និងមានពេលខ្លះមិនអាចជួយសង្គ្រោះបាន។ លោកវេជ្ជបណ្ឌិត អេកកៈឆ័យ ខាំយ៉េន (Akachai Khumyen) អនុប្រធានមន្ទីរពេទ្យបាងកក ចាន់ប៊ុរី ប្រទេសថៃ ផ្តល់សម្ភាសឲ្យអាស៊ីសេរី នៅថ្ងៃអាទិត្យ ទី២៦ ខែកុម្ភៈ ថា ការដែលប្រជាពលរដ្ឋទៅពិនិត្យ ឬឆែកសុខភាពរាងកាយជាប្រចាំឆ្នាំ អាចជួយដល់ការការពារ ឬទប់ស្កាត់ប្រភេទជំងឺផ្សេងៗទៅលើបុគ្គលគ្រប់រូប។ លោកវេជ្ជបណ្ឌិតឯកទេសជំងឺទូទៅរូបនេះ បានឲ្យដឹងថា ជារៀងរាល់ឆ្នាំមានអ្នកជំងឺជនជាតិខ្មែររាប់ពាន់នាក់បានទៅរកសេវាព្យាបាលជំងឺនៅមន្ទីរពេទ្យបាងកក ចាន់ប៊ុរី ដោយអ្នកជំងឺម្នាក់ៗមានអាការ ឬសភាពធ្ងន់ធ្ងរ ទើបទៅរកសេវាព្យាបាល។ លោកបន្តថា ប្រជាពលរដ្ឋកម្ពុជា មានអាយុចាប់ពី ២៥ឆ្នាំឡើងទៅ គួរត្រូវទៅពិនិត្យសុខភាពមួយឆ្នាំឲ្យបានម្តង ដើម្បីបង្ការទប់ស្កាត់ជំងឺផ្សេងៗ កុំចាំដល់មានជំងឺប្រចាំកាយធ្ងន់ធ្ងរ ទើបទៅរកសេវាព្យាបាល គឺមិនត្រឹមត្រូវទេ។ លោកវេជ្ជបណ្ឌិត អេកកៈឆ័យ ខាំយ៉េន ផ្តល់អនុសាសន៍បែបនេះនៅក្នុងសិក្ខាសាលាស្ដីពីការថែទាំសុខភាព «ហេតុអ្វីចាំបាច់ថែទាំសុខភាពប្រចាំឆ្នាំ និងជំងឺប្រព័ន្ធរំលាយអាហារ និងថ្លើម» រៀបចំដោយសម្ព័ន្ធសមាគមសហគ្រាសធុនតូច និងមធ្យម សាខាខេត្តព្រះសីហនុ សហការជាមួយមន្ទីរពេទ្យបាងកក ចាន់ប៊ុរី កាលពីថ្ងៃទី២៦ ខែកុម្ភៈ នៅខេត្តព្រះសីហនុ។ លោកវេជ្ជបណ្ឌិតឲ្យដឹងទៀតថា ប្រជាពលរដ្ឋខ្មែរដែលទៅរកសេវាព្យាបាលនៅមន្ទីរពេទ្យបាងកក ចាន់ប៊ុរី មានដូចជា ជំងឺទាក់ទងប្រព័ន្ធរំលាយអាហារ រោគពោះវៀន សម្ពាធឈាម លើសជាតិស្ករ អាស៊ីត ខ្លាញ់ រោគថ្លើម រោគមហារីកផ្សេងៗ និងរោគស្ត្រីជាដើម ដោយអ្នកជំងឺភាគច្រើនមានសភាពធ្ងន់ធ្ងរ ទើបទៅរកសេវាព្យាបាល។ ប្រធានមន្ទីរទេសចរណ៍ខេត្តព្រះសីហនុ លោក តាំង សុចិត្រគ្រឹស្នា ដែលបានចូលរួមជាកិត្តិយសក្នុងសិក្ខាសាលា និងបានប្រឹក្សាយោបល់អំពីបញ្ហាសុខភាពជាមួយវេជ្ជបណ្ឌិតឯកទេសមកពីមន្ទីរពេទ្យបាងកក ចាន់ប៊ុរី គាំទ្រការតម្រូវឲ្យទៅពិនិត្យសុខភាពជាប្រចាំឆ្នាំ។ លោកថាវិធីនេះផ្តល់សារសំខាន់ក្នុងការថែរក្សាសុខភាព ព្រោះបើពិនិត្យឃើញរោគសញ្ញាណាមួយ អាចព្យាបាលទប់ស្កាត់ជាមុន។ លោកចាត់ទុកការបង្កើតឲ្យមានទំនាក់ទំនងល្អរវាងវិស័យឯកជននៃប្រទេសកម្ពុជា និងថៃ លើសេវាថែទាំសុខភាពជូនប្រជាពលរដ្ឋនៅតាមខេត្តជាប់ព្រំដែនប្រទេសទាំងពីរ នឹងអាចផ្តល់ទំនុកចិត្តដល់កំណើនភ្ញៀវទេសចរចូលមកទស្សនាខេត្តព្រះសីហនុ នាថ្ងៃខាងមុខ តាមរយៈការបង្កើតឲ្យមានសេវាថែទាំសុខភាពប្រកបដោយគុណភាព និងសេវាដឹកជញ្ជូនមានភាពរហ័ស៖ ។ ប្រជាពលរដ្ឋខ្មែរម្នាក់ លោកស្រី អ៊ាង ជ្រេ ម្ចាស់ហាងម៉ាស្សាមួយ បានចូលរួមក្នុងសិក្ខាសាលាស្ដីពី «ហេតុអ្វីចាំបាច់ថែទាំសុខភាពប្រចាំឆ្នាំ»។ លោកស្រីគាំទ្រវេជ្ជបណ្ឌិតឯកទេសនៃមន្ទីរពេទ្យបាងកក ចាន់ប៊ុរី រំឭកឲ្យប្រជាពលរដ្ឋខ្មែរគ្រប់រូបត្រូវទៅពិនិត្យសុខភាពជាប្រចាំឆ្នាំដែរ៖ ។ ប្រធានសម្ព័ន្ធសមាគមសហគ្រាសធុនតូច និងមធ្យមកម្ពុជា សាខាខេត្តព្រះសីហនុ លោក វ៉ាន់ សុខហេង ជាអ្នកផ្ដួចផ្ដើមបង្កើតឲ្យមានសិក្ខាសាលាពិគ្រោះយោបល់ពីសុខភាពពលរដ្ឋជាមួយវេជ្ជបណ្ឌិតនៃមន្ទីរពេទ្យបាងកក ចាន់ប៊ុរី។ លោកថាការបង្កើតឲ្យមានសិក្ខាសាលានេះមានគោលដៅចង់ផ្តល់ការយល់ដឹងអំពីបញ្ហាថែទាំសុខភាពជូនដល់ប្រជាពលរដ្ឋខ្មែរគ្រប់រូប ឲ្យចេះពីវិធីថែទាំសុខភាពដែលមិនបណ្ដែតបណ្ដោយឲ្យរោគសញ្ញានៅក្នុងខ្លួនកាន់តែរីករាលដាលខ្លាំង។ លោកឲ្យដឹងថា សម្ព័ន្ធសមាគមសហគ្រាសធុនតូច និងមធ្យមកម្ពុជា ឬហៅកាត់ថា ហ្វែស្មិក (Fasmec) សាខាខេត្តព្រះសីហនុ បានចុះអនុសារណៈយោគយល់គ្នាជាមួយមន្ទីរពេទ្យបាងកក ចាន់ប៊ុរី ដើម្បីជួយសម្រួលឲ្យមានការបញ្ចុះតម្លៃសេវាពិនិត្យ និងព្យាបាលជំងឺដល់ពលរដ្ឋខ្មែរ ពិសេសប្រតិបត្តិករដែលចូលជាសមាជិកជាមួយសម្ព័ន្ធហ្វែស្មិក៖ ។ លោក វ៉ាន់ សុខហេង ដែលជាអគ្គនាយកសាលាស្តង់ដារជាតិ អន្តរជាតិ អាយដៀ ស៊ស (Idea Source) ប្រចាំខេត្តព្រះសីហនុ គាំទ្រឲ្យពលរដ្ឋទៅពិនិត្យសុខភាពឲ្យបានយ៉ាងហោចណាស់ក្នុង ១ឆ្នាំឲ្យបានម្តង ព្រោះសេវាពិនិត្យសុខភាព និងពិគ្រោះយោបល់មិនចំណាយថវិកាច្រើនទេ ការពិនិត្យនេះមិនថាតែនៅប្រទេសថៃ ឬនៅក្នុងប្រទេសទេ សំខាន់ឲ្យពលរដ្ឋគ្រប់រូបមានទម្លាប់ចេះគិតគូររបៀបរបបពិនិត្យសុខភាពជាទៀងទាត់ ដើម្បីកាត់បន្ថយហានិភ័យជំងឺធ្ងន់ធ្ងរណាមួយដែលមិនដឹងខ្លួន និងកាត់បន្ថយចំណាយ ទោះបីជាអ្នកមាន ឬអ្នកក្រក្ដី។ ទោះជាបែបនេះក្តី អនុប្រធានមន្ទីរពេទ្យបាងកក ចាន់ប៊ុរី លោកវេជ្ជបណ្ឌិត អេកកៈឆ័យ ខាំយ៉េន មិនបានបង្ហាញទិន្នន័យ ឬតួលេខនៃចំនួនអ្នកជំងឺពិតប្រាកដថាមានប្រជាពលរដ្ឋខ្មែរចំនួនប៉ុន្មាននាក់ក្នុងមួយឆ្នាំៗ ដែលបានទៅព្យាបាលជំងឺនៅមន្ទីរពេទ្យបាងកក ខេត្តចាន់ប៊ុរី នោះទេ ដោយគ្រាន់តែបញ្ជាក់ថា អ្នកជំងឺភាគច្រើន ពួកគេមានទំនុកចិត្តទៅលើក្រុមវេជ្ជបណ្ឌិតឯកទេសជំងឺទូទៅបម្រើការងារនៅមន្ទីរពេទ្យនេះ មានជំនាញពិតប្រាកដ ហើយមន្ទីរពេទ្យនេះមានគុណភាពស្តង់ដារអន្តរជាតិ ជាពិសេសមានបុគ្គលិកអាចទាក់ទងជាភាសាខ្មែរ និងមានរថយន្តសង្គ្រោះសម្រាប់ទទួលដឹកអ្នកជំងឺពីប្រទេសកម្ពុជា ក្នុងករណីសង្គ្រោះបន្ទាន់ រង់ចាំបម្រើសេវាកម្ម ២៤ម៉ោង៕
|
2017-02-27T18:35:00+07:00
|
rfa.org
|
https://www.rfa.org/khmer/news/health/doctors-recommend-people-to-check-health-regularly-02272017062859.html
|
30f9cf9f-d43c-4571-8599-a2283ffd4e7c
|
លោកស្រី យឹម ឆៃលីន ហ៊ុន ម៉ានី៖ សម្ព័ន្ធគ្រូពេទ្យសហភាពសហព័ន្ធយុវជនកម្ពុជា ពង្រីកការពិនិត្យព្យាបាលជំងឺប្រជាពលរដ្ឋ ដោយឥតគិតថ្លៃ នៅទូទាំងប្រទេស
|
លោកស្រី យឹម ឆៃលីម ហ៊ុនម៉ានី ដែលជាប្រធានកិត្តិយសសម្ព័ន្ធគ្រូពេទ្យសហភាពសហព័ន្ធយុវជនកម្ពុជា (ស.ស.យ.ក) បានបញ្ជាក់ថា សម្ព័ន្ធគ្រូពេទ្យ សហភាពសហព័ន្ធយុវជនកម្ពុជានឹងពង្រីកការផ្តល់ជូនសេវាពិនិត្យព្យាបាលជំងឺ ឥតគិតថ្លៃ ដល់ផ្ទះប្រជាពលរដ្ឋ ឲ្យកាន់តែបានទូលំទូលាយនៅក្នុងទូទាំងប្រទេស។ ការលើកឡើងរបស់លោកស្រី បានធ្វើឡើង នៅក្នុងពិធីគម្រប់ខួប២ឆ្នាំ នៃការបង្កើតសម្ព័ន្ធ ស.ស.យ.ក នៅថ្ងៃទី២៦ ខែកុម្ភៈ ឆ្នាំ២០១៧ ដែលប្រព្រឹត្តទៅនៅសាកលវិទ្យាល័យអន្តរជាតិភ្នំពេញ។ លោកស្រី យឹម ឆៃលីម ហ៊ុនម៉ានី បានឲ្យដឹងថា សម្ព័ន្ធគ្រូពេទ្យសហភាពសហព័ន្ធយុវជនកម្ពុជា មានក្រុមគ្រូពេទ្យ និង វេជ្ជបណ្ឌិតបរទេស និងខ្មែរជំនាញៗជាច្រើន ដែលធ្វើការមនុស្សធម៌ ដោយស្ម័គ្រចិត្ត ហើយយើងក៏មានបរិក្ខារពេទ្យទំនើបៗ និងឱសថល្អៗ ដែលជាជំនួយពីប្រទេសស្វីស បារាំង កូរ៉េ ជប៉ុន និងដាណឺម៉ាក ផងដែរ។ លោកស្រី បន្តថា នៅក្នុងរយៈពេល២ឆ្នាំ ក្រោយការបង្កើតសម្ព័ន្ធគ្រូពេទ្យសហភាពសហព័ន្ធយុវជនកម្ពុជា យើងបានរួមចំណែក ជួយសង្គមយ៉ាងច្រើនតាមរយៈការចុះជួយពិនិត្យព្យាបាលប្រជាពលរដ្ឋក្រីក្រ,ខ្វះលទ្ធភាពនៅតាមជនបទ ក្នុងខេត្តមួយចំនួន ដោយឥតគិតថ្លៃ ហើយយើងនឹងបន្តពង្រីកឲ្យបានកាន់តែទូលំទូលាយ នៅទូទាំងប្រទេស។ នៅចំពោះមុខនិស្សិត និងប្រជាពលរដ្ឋ ប្រមាណ៥០០នាក់ លោកស្រី យឹម ឆៃលីន ហ៊ុនម៉ានី ក៏បានប្រកាសជម្រាបជូន ប្រជាពលរដ្ឋ ក្នុងខេត្តព្រះវិហារថា សម្ព័ន្ធគ្រូពេទ្យសហភាពសហព័ន្ធយុវជនកម្ពុជា នឹងចុះនៅកាន់ខេត្តព្រះវិហារ ដើម្បីពិនិត្យ និងព្យាបាលប្រជាពលរដ្ឋគ្រប់រូប ដោយឥតគិតថ្លៃ នៅថ្ងៃទី១៩ មីនា ឆ្នាំ២០១៧ ដូច្នេះសូមបងប្អូននៅខេត្តព្រះវិហារ ត្រៀមខ្លួនទទួលយកការពិនិត្យព្យាបាល ដោយឥតគិតថ្លៃនេះ៕
|
2017-02-27T17:30:00+07:00
|
freshnewsasia.com
|
https://m.freshnewsasia.com/index.php/en/localnews/48204-2017-02-27-03-30-16.html
|
b0a9d927-e95b-4ade-89c7-e187ef64b9b7
|
មន្ទីរពេទ្យព្រះអង្គឌួងពិនិត្យនិងព្យាបាលជំងឺត្រចៀកដោយឥតគិតថ្លៃ
|
មន្ទីរពេទ្យព្រះអង្គឌួង ទទួលពិនិត្យ និងព្យាបាលជំងឺត្រចៀកដោយឥតគិតថ្លៃ ចាប់ពីថ្ងៃទី២៧ ខែកុម្ភៈ រហូតដល់ថ្ងៃទី៣ ខែមីនា ឆ្នាំ២០១៧។ សេចក្តីជូនដំណឹងរបស់មន្ទីរពេទ្យព្រះអង្គឌួង ដែលបានចេញផ្សាយនៅថ្ងៃទី២៥ ខែកុម្ភៈ បានឲ្យដឹងថា ការពិនិត្យ និងព្យាបាលដោយឥតគិតថ្លៃនេះ គឺមានការសហការជាមួយក្រុមគ្រូពេទ្យពីប្រទេសនេប៉ាល់។ មន្ទីរពេទ្យព្រះអង្គឌួង ស្ថិតនៅកែងរុក្ខវិថីក្រមួនស និងមហាវិថីព្រះនរោត្តម ក្នុងសង្កាត់ផ្សារថ្មីទី១ ខណ្ឌដូនពេញ រាជធានីភ្នំពេញ។ ក្រៅពីនេះ ក៏អាចទាក់ទងតាមរយៈលេខទូរស័ព្ទ ០២៣ ២១៨ ៨៧៥៕
|
2017-02-26T16:08:00+07:00
|
rfa.org
|
https://www.rfa.org/khmer/news/health/free-operation-for-ears-illness-02262017040233.html
|
b1e024cb-a592-4fd0-a220-653a0bc5d5a7
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តចុះពិនិត្យព្យាបាលជំងឺ ជូនពលរដ្ឋជិត២ពាន់នាក់ នៅស្រុកឱរ៉ាល់ ខេត្តកំពង់ស្ពឺ
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៣០នាក់ នៅព្រឹកថ្ងៃអាទិត្យ ទី២៦ ខែកុម្ភៈ ឆ្នាំ២០១៦នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន១៩៩៨នាក់ ក្នុងនោះស្រ្ដីមានចំនួន១៣៩៥នាក់ នៅឃុំត្រពាំងជោ ស្រុកឱរ៉ាល់ ខេត្តកំពង់ស្ពឺ។ ការចុះពិនិត្យ និងព្យាបាលជំងឺជូន ប្រជាពលរដ្ឋឃុំត្រពាំងជោ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៣០នាក់ ដឹកនាំដោយលោក លេង ផាលី ប្រធានក្រុមកាងារគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ និងមានការចូលរួមសហការពីលោក ហ៊ូ តាំងអេង រដ្ឋលេខាធិកាក្រសួងផែនការ តំណាងឲ្យលោក ឆាយ ថន ទេសរដ្ឋមន្រ្ដី ក្រសួងផែនការ លោក អោ វណ្ណថេន ប្រធានមន្ទីសុខាភិបាលខេត្តកំពង់ស្ពឺ លោក ចែម សារីម ប្រធានក្រុមប្រឹក្សា ស្រុកឱរ៉ាល់ លោក មួង ធី អភិបាលស្រុកឱរ៉ាល់ សហភាពសហព័ន្ធយុវជនកម្ពុជា ស្រុកឱរ៉ាល់ សាខាសកម្មជនក្រុមការងារ យុវជនគណបក្សរាជធានី។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ ជាមួយគ្នានោះ លោក លេង ផាលី បាននាំមកនូវការផ្តាំផ្ញើ សួរសុខទុក្ខ និងក្តីស្រឡាញ់ នឹករលឹកពីចម្ងាយរបស់លោក ហ៊ុន ម៉ានី ចំពោះ ពុក ម៉ែ ពូ មីង បងប្អូន ប្រុសស្រី ក្មួយៗ កុមារា កុមារី ទាំងអស់ ដោយសារលោកមានការមមាញឹក ជាប់កាតព្វកិច្ចបំពេញបេសកកម្ម ផ្សេងទៀត ទើបមិនមានវត្តមាននៅទីនេះ ប៉ុន្តែថ្ងៃណាមួយ លោក ហ៊ុន ម៉ានី នឹងចុះសួរសុខទុក្ខបងប្អូនដោយផ្ទាល់។ សូមបញ្ជាក់ថា រយៈពេល៥០ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៥២១នាក់ ចុះពិនិត្យនិងព្យាលបានលជូនប្រជាពលរដ្ឋ ដោយឥតគិតថ្លៃចំនួន៦៦លើក ក្នុងនោះព្យាលបាលជូន ប្រជាពលរដ្ឋបានចំនួន៧៥៨៧៣នាក់ ចាប់តាំងពីខែធ្នូ ឆ្នាំ២០១២ រហូត ដល់ថ្ងៃទី២៦ ខែកុម្ភៈ ឆ្នាំ២០១៧៕
|
2017-02-26T15:49:00+07:00
|
freshnewsasia.com
|
https://m.freshnewsasia.com/index.php/en/48151-2017-02-26-01-49-57.html
|
c729c664-5424-42d1-b8f5-eae1a9b007bb
|
អ្នកជំងឺមហារីកមាត់ម្នាក់នៅកម្ពុជា ធ្វើការវះកាត់នៅអូស្រ្តាលី ទទួលបានជោគជ័យហើយ
|
លោកអេង ខេងអ្នកជំងឺមហារីកមាត់ ត្រូវបានគ្រូពេទ្យជំនាញនៅប្រទេសអូស្ត្រាលីវះ កាត់រួចរាល់ហើយ នៅថ្ងៃទី២៥ កុម្ភៈនេះ ដោយចំណាយពេលអស់ប្រហែលប្រាំមួយម៉ោង។ បើតាមព័ត៌មានបឋម ការការវះកាត់នេះទទួលបានជោគជ័យ ដោយបានកែប្រែមុខមាត់ថ្មីជូនលោក អេង ខេង។ បច្ចុប្បន្ន លោក អេង ខេងបានដឹងខ្លួនហើយ បន្ទាប់ពីការវះកាត់។ គួរបញ្ជាក់ផងដែរថា លោក អេង ខេង ត្រូវបានឧបត្ថម្ភជាទឹកប្រាក់ចំនួន ២៥,០០០ដុល្លារ ពីក្រុមហ៊ុនខ្មែរ ប៊ែវើរីជីស លីមីតធីត ដែលផលិតស្រាបៀរកម្ពុជា ដើម្បីធ្វើការវះកាត់ និងសម្រាកព្យាបាលនៅប្រទេសអូស្រ្តាលីនេះ៕
|
2017-02-26T04:48:00+07:00
|
freshnewsasia.com
|
https://m.freshnewsasia.com/index.php/en/localnews/48149-2017-02-25-14-48-50.html
|
5e678be2-9e8e-4702-a637-8501614a9f62
|
រដ្ឋមន្ដ្រី ម៉ម ប៊ុនហេង ចុះសួរសុខទុក្ខប្រជាពលរដ្ឋ ប្រមាណ៥០០នាក់ ដែលមកពិនិត្យនិងព្យាបាលជំងឺដោយឥតគិតថ្លៃ នៅសង្កាត់ក្រាំងធ្នង់
|
នៅថ្ងៃទី២៥ ខែកុម្ភ ឆ្នាំ២០១៧នេះ រដ្ឋមន្ដ្រីក្រសួងសុខាភិបាល លោកម៉ម ប៊ុន ហេង ចុះសួរសុខទុក្ខប្រជាពលរដ្ឋ ប្រមាណ៥០០នាក់ ដែលបានបន្ដមកពិនិត្យ និងព្យាបាលជំងឺ ដោយគិតថ្លៃ នៅសង្កាត់ក្រាំងធ្នង់ ខណ្ឌសែនសុខ រាជធានីភ្នំពេញ។ លោករដ្ឋមន្ដ្រីបានថ្លែងថា កម្មវិធីលើកកម្ពស់ និងផ្តល់សេវាកម្មសុខភាពទូទៅ ដែលមានដូចជា ពិនិត្យភ្នែក ច្រមុះ ត្រចៀក បំពង់ករ បេះដូង និងជំងឺផ្សេងៗទៀត ជូនប្រជាពលរដ្ឋជាង៥០០នាក់ របស់មន្ទីរពេទ្យព្រះអង្គឌួង និងក្រុមគ្រូពេទ្យស្ម័គ្រចិត្ដ ដោយឥតគិតថ្លៃ នៅថ្ងៃនេះ នឹងជួយព្យាបាលជំងឺដល់ប្រជាពលរដ្ឋ កាន់តែប្រសើរមួយចំណែកទៀត ដោយមានពេទ្យជំនាញហើយ សេវាកម្មល្អថែមទាំង ពិសេស ក្រសួងសុខាភិបាល ក៏ដូចជាដៃគូពាក់ព័ន្ធ នឹងនាំសេវាព្យាបាលនេះ មកខិតកាន់តែជិត ដល់ផ្ទះប្រជាពលរដ្ឋទាំងម្ដង ហើយនឹងខិតខំប្រឹងប្រែងបន្ថែមទៀត ក្នុងការ យកសេវាព្យាបាលប្រជាពលរដ្ឋនេះ ឲ្យកាន់តែញឹកញាប់ជាងមុនជូនប្រជាពលរដ្ឋ។ លោករដ្ឋមន្ដ្រីថ្លែងទៀតថា ។ ទន្ទឹមនឹងនោះ រដ្ឋមន្ដ្រីក៏បានថ្លែងអំពាវនាវ ដល់ប្រជាពលរដ្ឋទាំងអស់ ដែលមានកូនៗរបស់ខ្លួនញៀនគ្រឿងញៀន សូមកុំទុកកូនចោលឲ្យសោះ ត្រូវយកកូនមកពិនិត្យព្យាបាលជំងឺនេះ នៅតាមបណ្ដាមន្ទីរពេទ្យរដ្ឋឯកជន មណ្ឌលសុខភាព និងតាមមណ្ឌលបន្សាបគ្រឿងញៀន ដែលមានទីតាំងនៅជិតផ្ទះរបស់ពួកគាត់ឲ្យបានគ្រប់ៗគ្នា ព្រោះគ្រូពេទ្យរបស់យើង នឹងចាំព្យាបាល និងផ្ដល់ប្រឹក្សាដល់ពួកគាត់គ្រប់ពេលវេលា។ ព្រមជាមួយគ្នានោះ លោករដ្ឋមន្ដ្រី ក៏បានផ្ដំាដល់ប្រជាពលរដ្ឋទាំងអស់ថា មុននឹងបរិភោគអ្វីត្រូវតែពិនិត្យមើលកាលកំណត់ផង ហើយសម្រាប់បន្លែផ្លែឈើក៏ដូចគ្នា ត្រូវតែលាងសម្អាតឲ្យបានស្អាត កុំឲ្យមានករណីពុលអាហារ និងករណីផ្សេងៗទៀត៕
|
2017-02-25T21:33:00+07:00
|
freshnewsasia.com
|
https://m.freshnewsasia.com/index.php/en/localnews/48119-2017-02-25-07-33-14.html
|
40dc12de-53d5-4e13-b415-b6049c902a88
|
អ្នកជំងឺមហារីកមាត់ ដែលទទួលឧបត្ថម្ភ ២៥,០០០ដុល្លារ ពីក្រុមហ៊ុនខ្មែរប៊ែវើរីជីស លីមីតធីត ចេញដំណើរទៅព្យាបាលនៅអូស្រ្តាលី
|
លោកអេង ខេង ដែលមានជំងឺមហារីកមាត់បានចេញដំណើរទៅប្រទេសព្យាបាលនៅប្រទេសអូស្រ្តាលីហើយ កាលពីល្ងាចថ្ងៃទី២៣កុម្ភៈ ឆ្នាំ២០១៧ ក្រោយពីទទួលបានការចូលរួមឧបត្ថម្ភ ២៥,០០០ដុល្លារពីក្រុមហ៊ុនខ្មែរប៊ែវើរីជីស លីមីតធីត ដែលផលិតស្រាបៀរកម្ពុជា។ ការធ្វើដំណើរទៅព្យាបាលនៅប្រទេសអូស្រ្តាលីនេះក៏មានការអមដំណើរ ដោយគ្រូពេទ្យជំនាញពីរនាក់ និងប្អូនថ្លៃស្រីរបស់លោកដែលនឹងជួយមើលថែរក្សាលោក នៅប្រទេសអូស្រ្តាលី ពេលលោកសម្រាកក្រោយពីការវះកាត់ផងដែរ។ លោកបណ្ឌិតអ៊ឹម សុធារិទ្ធ នាយកផ្នែកទំនាក់ទំនងក្រុមហ៊ុនខ្មែរ ប៊ែវើរីជីស លីមីតធីតបានថ្លែងថា ៕
|
2017-02-24T21:11:00+07:00
|
freshnewsasia.com
|
https://m.freshnewsasia.com/index.php/en/localnews/48019-2017-02-24-07-11-31.html
|
d5df0968-5e24-4a02-ad3a-87c4291457dd
|
រដ្ឋមន្ត្រីសុខាភិបាលអូទ្រីស បានទទួលមរណភាពហើយ ដោយសារជំងឺមហារីក!
|
រដ្ឋមន្ត្រីក្រសួងសុខាភិបាល និងកិច្ចការស្ត្រីអូទ្រីសលោកស្រី Sabine Oberhauser បានទទួលមរណភាពហើយនៅយប់ថ្ងៃព្រហស្បតិ៍ ទី២៣ ខែកុម្ភៈក្នុងអាយុ៥៣ឆ្នាំ បន្ទាប់ពីលោកស្រីបានទទួលរងជំងឺមហារីកយ៉ាងធ្ងន់ធ្ងរ។ នេះបើតាមការចេញផ្សាយនៅមុននេះបន្តិច ដោយទីភ្នាក់ងារព័ត៌មានចិនស៊ិនហួរ នាព្រឹកថ្ងៃសុក្រ ទី២៤ ខែកុម្ភៈ ឆ្នាំ២០១៧។ លោកស្រី Sabine ធ្លាប់បានប្រកាសអំពីជំងឺមហារីកក្រពះរបស់លោកស្រីជាសាធារណៈកាលពីដើមឆ្នាំ២០១៥ ហើយរយៈ ពេលបន្តបន្ទាប់ទៀត លោកស្រីក៏បានទទួលការវះកាត់ និងព្យាបាលជាច្រើនលើកដែរ ដែលជាហេតុបាននាំឲ្យរដ្ឋមន្ត្រីរូបនេះ ខកខានបំពេញតួនាទីរបស់ខ្លួនជាច្រើនដង។ គួរបញ្ជាក់ថាស្វាមីរបស់លោកស្រី Sabine គឺលោក Gerold Oberhauser ក្នុងនាមជាវេជ្ជបណ្ឌិតបានព្យាយាមក្នុងការព្យាបាលលោកស្រីយ៉ាងអស់ពីសមត្ថភាព ប៉ុន្តែជាអកុសល្យលោកស្រីនៅតែបាត់បង់ជីវិតចោលលោក និងកូនស្រីពីរនាក់ទៀត។ អធិការបតីអូទ្រីសលោក Gerhard Kern បានសម្តែងសមានទុក្ខ និងហៅការទទួលមរណភាពរបស់រដ្ឋមន្ត្រីខាងលើនេះថា «ជាទុក្ខក្រៀមក្រំដែលមិនអាចកាត់ថ្លៃបាន»៕
|
2017-02-24T16:32:00+07:00
|
freshnewsasia.com
|
https://m.freshnewsasia.com/index.php/en/internationalnews/47976-2017-02-24-02-32-34.html
|
5d9eab22-2261-4c8f-99df-168b3e6c7047
|
ក្រសួងសុខាភិបាល៖ បុគ្គលិកសុខាភិបាល ត្រូវប្រកាន់ខ្ជាប់ក្រមសីលធម៌វិជ្ជាជីវៈ និងត្រូវចាត់ទុកអ្នកជំងឺទាំងឡាយ ដូចគ្រួសាររបស់ខ្លួន
|
លោកសាស្ត្រាចារ្យ ធា គ្រុយ រដ្ឋលេខាធិការក្រសួងសុខាភិបាល និងជាប្រធានក្រុមប្រឹក្សា គណៈគ្រូពេទ្យជាតិ បានថ្លែងថា បុគ្គលិកសុខាភិបាល ត្រូវប្រកាន់ខ្ជាប់នូវក្រមសីលធម៌វិជ្ជាជីវៈ និងត្រូវចាត់ទុកអ្នកជំងឺទាំងឡាយ ដូចជាគ្រួសារ របស់ខ្លួនដូច្នោះដែរ ព្រោះសុខភាព និងសុខមាលភាពរបស់ប្រជាពលរដ្ឋ ជាមូលដ្ឋាននៃការអភិវឌ្ឍសង្គម។ លោកសាស្ត្រាចារ្យ ធា គ្រុយ លើកឡើងបែបនេះ ត្រូវបានធ្វើឡើងក្នុងសន្និបាតបូកសរុបការងារឆ្នាំ២០១៦ និងលើកទិសដៅការងារ ឆ្នាំ២០១៧ របស់មន្ទីរសុខាភិបាលខេត្តកំពង់ចាម នាព្រឹកថ្ងៃទី២៣ ខែកុម្ភៈ ឆ្នាំ២០១៧នេះ ដោយមានការចូលរួមពី លោក រុំ តិក្ខមុនី អភិបាលរងខេត្តកំពង់ចាម ប្រធាន និងបុគ្គលិកមន្ទីរសុខាភិបាលខេត្តកំពង់ចាម ជាច្រើននាក់ទៀត។ លោកសាស្ត្រាចារ្យ ធា គ្រុយ បានថ្លែងថា បុគ្គលិកសុខាភិបាលខេត្តទាំងអស់ ត្រូវខិតខំបំពេញការងារ ដែលធ្លាប់ជួបប្រទះកន្លងមក ជាពិសេសបុគ្គលិកសុខាភិបាល ត្រូវអនុវត្តក្រមសីលធម៌វិជ្ជាជីវៈ ឲ្យបានខ្ជាប់ខ្ជួន។ ចំណែកបុគ្គលិកពេទ្យ ដែលបើកសេវាឯកជន ត្រូវយកចិត្តទុកដាក់ក្នុងការថែទាំ និងព្យាបាលអ្នកជំងឺ នៅមន្ទីរពេទ្យរដ្ឋ ឲ្យដូចជាអ្នកជំងឺនៅផ្ទះខ្លួនឯង ហើយត្រូវចាត់ទុកអ្នក ជំងឺទាំងឡាយ ដូចជាគ្រួសាររបស់ខ្លួន ដូច្នេះដែរ។ ចំពោះអ្នកជំងឺដែលគ្រោះថ្នាក់ដល់ជីវិត សូមប្រញ៉ាប់ចាត់បញ្ជូនទៅមន្ទីរពេទ្យ ចៀសវាងពន្យារពេលទុកអ្នកជំងឺ រហូតហួសពេល សង្គ្រោះលែងបាន និងសូមកុំធ្វេសប្រហែសឲ្យសោះ។ ប្រធានមន្ទីរសុខាភិបាលខេត្តកំពង់ចាម លោកវេជ្ជបណ្ឌិត គឹមសួរ ភិរុណ បានថ្លែងថា ក្នុងឆ្នាំ២០១៦ សូចនាករសំខាន់ៗ នៃកម្មវិធី សុខភាពបន្ត មាតា ទារក និងកុមារ ប្រយុទ្ធប្រឆាំងនឹងជំងឺឆ្លង ជំងឺមិនឆ្លង និងពង្រឹងប្រព័ន្ធសុខាភិបាល កំពុងបន្តស្ថិតនៅក្នុង វឌ្ឍនភាព។ កត្តាគន្លឹះនាំឲ្យសម្រេចបាននូវសមិទ្ធផលទាំងនោះ គឺការគាំទ្រដ៏រឹងមាំរបស់ រាជរដ្ឋាភិបាលកម្ពុជា ក្រោមការដឹកនាំរបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ លោកវេជ្ជបណ្ឌិត គឹមសួរ ភិរុណ បានបន្តថា ទិសដៅឆ្នាំ២០១៧ និងឆ្នាំបន្ត ដោយផ្អែកលើផែនការយុទ្ធសាស្ត្រ សុខាភិបាល ២០១៦-២០២០ និងយុទ្ធសាស្ត្រចតុកោណ ដំណាក់កាលទី៣ របស់រាជរដ្ឋាភិបាល មន្ទីរសុខាភិបាល និងផ្តោតលើការបង្កើនការសម្រាលកូន ដោយឆ្មបជំនាញ ពង្រឹងសេវាសង្គ្រោះបន្ទាន់ និងសេវាថែទាំទារក ពង្រីកសេវាផ្តល់មធ្យោបាយពន្យារកំណើត បង្កើនអត្រាគ្របដណ្តប់ នៃការផ្តល់ថ្នាំបង្ការ និងលើកកម្ពស់គុណភាព សេវាសុខភាពមាតា ទារក និងកុមារ។ លោកប្រធានមន្ទីរ បានបន្ថែមថា ពង្រឹងវិធានការបង្ការ និងពង្រីកការគ្របដណ្តប់ និងកែលម្អគុណភាពសេវាថែទាំជំងឺឆ្លងនិងជំងឺ មិនឆ្លងរ៉ាំរ៉ៃ ព្រមទាំងបង្កើនប្រសិទ្ធភាពអន្តរាគមន៍សុខភាពសាធារណៈ បន្តពង្រីក និងពង្រឹងប្រព័ន្ធសុខាភិបាល ដូចជាហេដ្ឋារចនា សម្ព័ន្ធមន្ទីរពេទ្យ មណ្ឌលសុខភាព បំពាក់ឧបករណ៍បរិក្ខាពេទ្យ បច្ចេកវិទ្យា អភិវឌ្ឍន៍ព័ត៌មានវិទ្យា ពង្រីកមូលនិធិសមធម៌ឲ្យបាន គ្រប់មូលដ្ឋានសុខាភិបាល ពង្រឹងការគ្រប់គ្រងសេវាឯកជន និងក្រមសីលធម៌ និងបន្តពង្រីកកិច្ចសហការល្អ ជាមួយមន្ទីរវិស័យ ពាក់ព័ន្ធ និងដៃគូអភិវឌ្ឍ៕
|
2017-02-23T22:03:00+07:00
|
freshnewsasia.com
|
https://m.freshnewsasia.com/index.php/en/localnews/47924-2017-02-23-08-03-42.html
|
98c50796-245c-43d8-a572-c13bb4ffa160
|
រដ្ឋមន្ត្រីការបរទេសប្រេស៊ីល «ប្រកាសលាលែងពីតំណែង» ដោយសារជំងឺកាន់តែធ្ងន់ធ្ងរ!
|
រដ្ឋមន្ត្រីការបរទេសប្រេស៊ីលោក Jose Serra បានលាលែងចេញពីតំណែងហើយនៅថ្ងៃពុធ សប្តាហ៍នេះក្រោយពីអការៈជំងឺរបស់លោកកាន់តែធ្លាក់ដុនដាប។ នេះបើតាមការចេញផ្សាយនៅមុននេះបន្តិចដោយទីភ្នាក់ងារព័ត៌មានចិនស៊ិនហួរ នាព្រឹកថ្ងៃព្រហស្បតិ៍ ទី២៣ ខែកុម្ភៈ ឆ្នាំ២០១៧។ លិខិតស្នើសុំលាលែងពីតំណែងលោក Serra ត្រូវបានបញ្ជូនទៅដល់ការិយាល័យលោកប្រធានាធិបតេយ្យប្រេស៊ីល Michel Temer ហើយដោយក្នុងនោះបានបញ្ជាក់ថាត្រឹមតែថា ។ ប៉ុន្តែសម្រាប់ភាពលម្អិតនៃជំងឺលោកជាអ្វីឲ្យប្រាកដនោះ មិនមានការបញ្ជាក់ឲ្យបានលម្អិតនោះឡើយ។ គួរបញ្ជាក់ថាលោក Serra ទើបតែបានឡើងកាន់តួនាទីជា រដ្ឋមន្ត្រីក្រសួងការបរទេសប្រេស៊ីលកាលពីខែឧសភា ឆ្នាំ២០១៦ ប៉ុណ្ណោះក្រោយពេលដែលលោកស្រី ឌីលម៉ា រួសេហ្វ ធ្លាក់ចេញពីអំណាចហើយនៅចុងឆ្នាំ២០១៦លោកបានទទួលការវះកាត់ឆ្អឹងខ្នង ដែលជាអការៈដ៏ធ្ងន់ធ្ងរមួយផងដែរ៕
|
2017-02-23T17:37:00+07:00
|
freshnewsasia.com
|
https://m.freshnewsasia.com/index.php/en/internationalnews/47882-2017-02-23-03-37-38.html
|
f74436d8-27bb-4b51-acbd-76a8376f6f9a
|
ចិន បង្កើនការគ្រប់គ្រង ជំងឺផ្តាសាយបក្សី H7N9 បន្ទាប់ពីការរាលដាល
|
ក្រសួងកសិកម្មរបស់ចិននៅថ្ងៃពុធនេះ បានអំពាវនាវឲ្យមានការការពារកាន់តែល្អប្រសើរឡើង ទៅលើការរីករាលដាល នៃជំងឺផ្តាសាយបក្សី H7N9 បន្ទាប់ពីមានសេចក្តីរាយការណ៍ថា មានការឆ្លងមកកាន់មនុស្ស នេះបើតាមសារព័ត៌មានស៊ិនហួ ចុះផ្សាយនាយប់ថ្ងៃទី២២ ខែកុម្ភៈ ឆ្នាំ២០១៧នេះ។ អនុរដ្ឋមន្ត្រីក្រសួងកសិកម្ម លោក Yu Kangzhen បានហៅជំងឺនេះថា «ជាការស្មុគស្មាញ និងពិបាកដោះស្រាយ»។ លោកបានបញ្ជាឲ្យភ្នាក់ងារកសិកម្មក្នុងតំបន់បង្កើនការគ្រប់គ្រង ទៅលើទីផ្សារសត្វបក្សី និងបង្កើនកម្មវិធីកម្ចាត់មេរោគ ដើម្បីបន្ថយហានិយភ័យ។ លោកបានអំពាវនាវឲ្យមានកិច្ចខិតខំប្រឹងប្រែង ដើម្បីប្រយុទ្ធប្រឆាំងនឹង ការរីករាលដាលជំងឺ ទៅលើសត្វផ្សេងទៀត និងអំពាវនាវឲ្យជួយបង្កើន ឧស្សាហកម្មសត្វបក្សី។ គិតចាប់តាំងពីខែមករា យ៉ាងហោចណាស់មាន២៧០ករណី នៃជំងឺផ្កាសាយបក្សី H7N9 បានឆ្លងមកលើមនុស្ស នៅក្នុងប្រទេសចិន ជាមួយនឹងមនុស្ស៨៧នាក់បានស្លាប់។ ស្ថានភាពនេះបានក្រុមអាជ្ញាធរសុខាភិបាល ធ្វើការយ៉ាងឆាប់រហ័ស ក្នុងការបង្កើនការការពារ និងវិធានការគ្រប់គ្រង ក្នុងនោះរួមទាំងការហាមឃាត់ ការជួញដូរសត្វបក្សីនៅរស់ នៅកន្លែងដែលករណីជំងឺ H7N9 បានកើតឡើងផងដែរ។ សូមជម្រាបថា ជំងឺ H7N9 ត្រូវបានគេរាយការណ៍ជាលើកដំបូង ថាបានកើតមានលើខ្លួនមនុស្ស នៅប្រទេសចិន ក្នុងខែមិនា ឆ្នាំ២០១៣ ហើយភាគច្រើន វាតែងតែកើតឡើងនៅរដូវរងា និងនិទាឃរដូវ៕
|
2017-02-23T07:12:00+07:00
|
freshnewsasia.com
|
https://m.freshnewsasia.com/index.php/en/internationalnews/47865-h7n9.html
|
004c1fae-7d8c-4dd4-a537-e256ffaccbae
|
រាជរដ្ឋាភិបាល ចង់ប្រែក្លាយរមណីយដ្ឋានតេទឹកពុះ ខេត្តកំពង់ស្ពឺ ជាតំបន់ទេសចរណ៍ដ៏ពិសេស, អ្នកជំនាញជប៉ុនថា ទឹកពុះនោះអាចព្យាបាលជំងឺបាន
|
លោក ថោង ខុន រដ្ឋមន្ត្រីក្រសួងទេសចរណ៍ នៅរសៀលថ្ងៃទី២១ ខែកុម្ភៈ ឆ្នាំ២០១៧នេះ បានដឹកនាំប្រតិភូក្រសួង រួមជាមួយអភិបាលខេត្តកំពង់ស្ពឺ និងមន្ទីរពាក់ព័ន្ធ ចុះទស្សនកិច្ចរមណីយដ្ឋានតេទឹកពុះ ស្ថិតក្នុងឃុំតាសាល ស្រុកឱរ៉ាល់ ខេត្តកំពង់ស្ពឺ ដើម្បីពិនិត្យមើលលទ្ធភាព ក្នុងការអភិវឌ្ឍន៍ រមណីយដ្ឋាននេះ ជាតំបន់ទេសចរណ៍ពិសេសមួយដ៏ទាក់ទាញ។ លោករដ្ឋមន្រ្តីបានឲ្យដឹងថា ដើម្បីធ្វើការអភិវឌ្ឍន៍តំបន់នេះ ឲ្យក្លាយជាតំបន់ទាក់ទាញដ៏ពិសេស សម្រាប់ប្រទេសជាតិ និងសម្រាប់ខេត្តកំពង់ស្ពឺ បានជោគជ័យ លោកបានណែនាំឲ្យនាយកដ្ឋានជំនាញក្រសួង មន្ទីរទេសចរណ៍ខេត្ត មន្ទីរបរិស្ថានខេត្ត សហការគ្នារៀបចំបង្កើតតំបន់តេទឹកពុះនេះឲ្យទៅជាសហគមន៍ ទេសចរណ៍។ ជាដំបូងត្រូវរៀបចំបែបបទស្នើសុំទៅក្រសួងបរិស្ថាន ដើម្បីបង្កើតជាសហគមន៍ការពារធម្មជាតិ បន្ទាប់មកត្រូវរៀបចំបង្កើតជា គណៈកម្មការគ្រប់គ្រង សហគមន៍ និងបញ្ចូលនូវសកម្មភាព និងសេវាកម្មទេសចរណ៍នៅតំបន់នេះ។ ការរៀបចំបង្កើតសហគមន៍ទេសចរណ៍នេះ ត្រូវអនុវត្តតាមរូបមន្ត 4Ps៖ Public (រដ្ឋ) Private (ឯកជន) Partnership (ដៃគូអភិវឌ្ឍន៍) និង People (ប្រជាពលរដ្ឋ)។ លោក ថោង ខុន បានបញ្ជាក់ថា តំបន់តេទឹកពុះនេះជាតំបន់ទាក់ទាញទេសចរណ៍ដ៏កម្រ និងពិសេស ដែលអាចទាក់ទាញ ទេសចរជាតិ-អន្តរជាតិ មកទស្សនាតំបន់នេះ។ តាមការចុះពិនិត្យ និងសិក្សារបស់ក្រុមជំនាញផ្នែកទឹកពុះ (Hot Spring) របស់ប្រទេសជប៉ុន កាលពីឆ្នាំ២០០៧ បានឲ្យដឹងថា ។ បញ្ហាប្រឈមនៅតំបន់នេះ គឺហេដ្ឋារចនាសម្ព័ន្ធផ្លូវតភ្ជាប់ពីសាលាស្រុកឱរ៉ាល់ មកកាន់តំបន់នេះ ដែលមានស្ថានភាពលំបាក ក្នុងការធ្វើរដំណើរ។ ប្រជាពលរដ្ឋបានសម្ដែងនូវសេចក្តីរីករាយ ចំពោះគម្រោងបង្កើតជាសហគមន៍ទេសចរណ៍នៅតំបន់នេះ ហើយត្រៀមសហការ និងចូលរួមជាមួយរាជរដ្ឋាភិបាល ក្រសួង អាជ្ញាធរដែនដី និងដៃគូអភិវឌ្ឍន៍ ដើម្បីអនុវត្តគម្រោងនេះឲ្យទទួលបានជោគជ័យ៕
|
2017-02-22T02:25:00+07:00
|
freshnewsasia.com
|
https://m.freshnewsasia.com/index.php/en/localnews/47734-2017-02-21-12-25-57.html
|
a727b013-cb3d-43f7-90ae-e2c4dcb3b7a3
|
ពលរដ្ឋ១,០០០នាក់ មកពី១៤ភូមិ ក្នុងខណ្ឌសែនសុខ បន្ដទទួលសេវាព្យាបាលជំងឺដោយឥតគិតថ្លៃ ពីក្រុមការងារថ្នាក់ជាតិនៃរាជរដ្ឋាភិបាល
|
ប្រជាពលរដ្ឋជិត១,០០០នាក់ ដែលរស់នៅក្នុងភូមិចំនួន១៤ ក្នុងខណ្ឌសែនសុខ នៅថ្ងៃទី២១ ខែកុម្ភៈនេះ បានបន្ដមកទទួលសេវាពិនិត្យ និងព្យាបាលជំងឺ ពីក្រុមការងារថា្នក់ជាតិនៃរាជរដ្ឋាភិបាល ដែលដឹកនាំដោយ រដ្ឋមន្ដ្រីក្រសួងសុខាភិបាល ម៉ម ប៊ុនហេង។ រដ្ឋមន្ដ្រី ម៉ម ប៊ុនហេង បានថ្លែង ។ ទន្ទឹមនឹងនោះ រដ្ឋមន្ដ្រីក៏បានថ្លែងអំពាវនាវ ដល់ប្រជាពលរដ្ឋទាំងអស់ ដែលមានកូនៗរបស់ខ្លួនញៀនគ្រឿងញៀន សូមកុំទុកកូនចោលឲ្យសោះ ត្រូវយកកូនមកពិនិត្យព្យាបាលជំងឺនេះ នៅតាមបណ្ដាមន្ទីរពេទ្យរដ្ឋឯកជន មណ្ឌលសុខភាព និងតាមមណ្ឌលបន្សាបគ្រឿងញៀន ដែលមានទីតាំងនៅជិតផ្ទះរបស់ពួកគាត់ឲ្យបានគ្រប់ៗគ្នា ព្រោះគ្រូពេទ្យរបស់យើង នឹងចាំព្យាបាល និងផ្ដល់ប្រឹក្សាដល់ពួកគាត់គ្រប់ពេលវេលា។ ព្រមជាមួយគ្នានោះ សាស្ត្រាចារ្យ សាផុន វឌ្ឍនៈ សាកលវិទ្យាធិការនៃ សកលវិទ្យាល័យវិទ្យាសាស្ដ្រសុខាភិបាល បានថ្លែង ឲ្យដឹងផងដែរថា «ក្រុមការងារថ្នាក់ជាតិនៃរាជរដ្ឋាភិបាល បានដឹកនាំក្រុមគ្រូពេទ្យនៃសាកលវិទ្យាល័យវិទ្យាសាស្ដ្រសុខាភិបាលយើង ចុះមកពិនិត្យ និងព្យាបាលជំងឺ ជាច្រើនមុខដល់ប្រជាពលរដ្ឋយើង ដោយរួមមានជំងឺសួត ភ្នែក ពិនិត្យផ្ទៃពោះ(អេកូ) ជំងឺព្យាបាលដោយចលនា និងជំងឺទូទៅ ពិសេសនោះនៅថ្ងៃយើងម៉ាស៊ីនពិនិត្យសួត មកដល់ផ្ទះប្រជាពលរដ្ឋតែម្ដង ហើយម៉ាស៊ីននោះពិសេសណាស់ ដោយគ្រាន់តែថតភ្លាម វាភ្ជាប់ទៅនឹងកុំព្យូទ័រភ្លាម ដើម្បីដឹងលទ្ធផលនៅការពិនិត្យនោះភ្លាម ដោយមិនបាច់លាងហ្វិល ហើយយកទៅពិនិត្យតាមក្រោយទៀតនោះទេ» ។ អ្នកស្រី លៀង ដែលមកពិនិត្យព្យាបាល ក្នុងចំណោមប្រជាពលរដ្ឋជិត១,០០០នាក់ បានឲ្យដឹងថា ។
|
2017-02-22T02:03:00+07:00
|
freshnewsasia.com
|
https://m.freshnewsasia.com/index.php/en/localnews/47732-2017-02-21-12-03-16.html
|
490468ef-8a6e-42b5-8fcd-2fd67fe34ac5
|
ប្រធានមន្ទីរពេទ្យខេត្តព្រះសីហនុថាអត្រាមាតានិងទារកស្លាប់ពេលសម្រាលថយចុះ
|
មន្ត្រីជំនាញស្ថាប័នពាក់ព័ន្ធក្រោមឱវាទរដ្ឋបាលខេត្តព្រះសីហនុ ចុះសួរសុខទុក្ខស្ត្រីមានផ្ទៃពោះដែលកំពុងសម្រាក ឬរកសេវាសម្រាលកូននៅមន្ទីរពេទ្យបង្អែកខេត្តព្រះសីហនុ ដើម្បីអបអរសាទរទិវាជាតិមាតា ទារក និងកុមារ ឆ្នាំ២០១៧។ ថ្នាក់ដឹកនាំស្ថាប័នពាក់ព័ន្ធនៃរដ្ឋបាលខេត្តព្រះសីហនុ សហការជាមួយវិស័យឯកជន ឬសភាពាណិជ្ជកម្មខេត្តនេះ ចុះសួរសុខទុក្ខស្ត្រីកំពុងសម្រាកសម្រាលកូនខ្ចីនៅមន្ទីរពេទ្យបង្អែកខេត្តព្រះសីហនុ នាឱកាសទិវាជាតិសុខភាពមាតា ទារក និងកុមារ ឆ្នាំ២០១៧ ដោយនាំយកសម្ភារហូបចុកមួយចំនួនទៅចែកជូន។ ប្រធានកាកបាទក្រហម និងជាអគ្គនាយកកំពង់ផែស្វយ័តខេត្តព្រះសីហនុ លោក លូ គឹមឈុន បានដឹកនាំក្រុមការងារចុះជួបសួរសុខទុក្ខស្ត្រីសម្រាលកូនខ្ចីនៅមន្ទីរពេទ្យបង្អែកខេត្តព្រះសីហនុ កាលពីព្រឹកថ្ងៃអង្គារ ទី២១ ខែកុម្ភៈ។ លោកផ្តល់សម្ភាសថា ទិវាជាតិសុខភាពមាតា ទារក និងកុមារឆ្នាំនេះ មន្ត្រីរាជការ និងសភាពាណិជ្ជកម្មខេត្តនេះបានរួមគ្នានាំយកអាហារទទួលទាន ឬសម្ភារប្រើប្រាស់ និងថវិកាមួយចំនួន ផ្តល់ជូនស្ត្រីកំពុងសម្រាលកូនខ្ចី ប្រយោជន៍ដើម្បីជួយសម្រាលទុក្ខលំបាករបស់ប្រជាពលរដ្ឋឲ្យស្របតាមគោលនយោបាយរបស់ប្រមុខដឹកនាំរដ្ឋាភិបាល និងថ្នាក់ដឹកនាំកាកបាទក្រហមកម្ពុជា បានដាក់ចេញ៖ ។ ស្ត្រីសម្រាលកូនខ្ចីម្នាក់ក្នុងចំណោមស្ត្រីច្រើននាក់ទៀត ឈ្មោះ អាង រដ្ឋា ដែលធ្វើដំណើរមកពីខេត្តកោះកុង មកសម្រាលកូនខ្ចីនៅមន្ទីរពេទ្យបង្អែកខេត្តព្រះសីហនុ អរគុណដល់ថ្នាក់ដឹកនាំកាកបាទក្រហមខេត្តព្រះសីហនុ និងសភាពាណិជ្ជកម្មខេត្តនេះ ដែលបានចុះជួបសួរសុខទុក្ខ និងចែកជូនគ្រឿងឧបភោគបរិភោគដល់ពួកគាត់នៅពេលនេះ។ ស្ត្រីទើបឆ្លងទន្លេថ្មីៗរូបនេះ ក៏ឆ្លៀតថ្លែងការដឹងគុណទៅដល់ប្រធានមន្ទីរពេទ្យបង្អែកខេត្តព្រះសីហនុ គឺលោកវេជ្ជបណ្ឌិត សេង ណុង និងក្រុមគ្រូពេទ្យគ្រប់ជំនាញទាំងអស់ កំពុងបម្រើការងារនៅមន្ទីរពេទ្យនេះ ដែលបានយកចិត្តទុកដាក់ពិនិត្យព្យាបាលអ្នកជំងឺផ្សេងៗ ពិសេសស្ត្រីសម្រាលកូនខ្ចីដោយយកចិត្តទុកដាក់៖ ។ ប្រធានមន្ទីរពេទ្យបង្អែកខេត្តព្រះសីហនុ លោកវេជ្ជបណ្ឌិត សេង ណុង មានប្រសាសន៍ថា មន្ទីរពេទ្យនេះមានស្ត្រីមកសម្រាលកូនខ្ចីមានការកើនឡើងជាបន្តបន្ទាប់ ចាប់ពីឆ្នាំ២០១៤ ដល់ដើមឆ្នាំ២០១៧។ លោកឲ្យដឹងថា ចាប់ពីឆ្នាំ២០១៤ មកដល់ពេលនេះ មានស្ត្រីមានផ្ទៃពោះមកសម្រាកសម្រាលកូនខ្ចី ឬឆ្លងទន្លេក្នុងមន្ទីរពេទ្យបង្អែកខេត្តនេះ គឺកើនពីប្រមាណ ១០០នាក់ក្នុង ១ខែ ដល់ប្រមាណ ២០០នាក់ក្នុង ១ខែ ក្នុងរយៈពេល ៣ឆ្នាំចុងក្រោយនេះ។ លោកបានអះអាងថា ចាប់ពីឆ្នាំ២០១៤ ដល់ឆ្នាំ២០១៧ នេះ មិនមានមាតា និងទារកដែលមករកសេវាសម្រាលកូនខ្ចីនៅមន្ទីរពេទ្យនេះណាម្នាក់មានគ្រោះថ្នាក់ដល់អាយុជីវិតទេ។ ជាងនេះ មន្ទីរពេទ្យបង្អែកខេត្តនេះតែងសង្កេតឃើញមានមន្ត្រីរាជការជាថ្នាក់ដឹកនាំនៅតាមមន្ទីរស្ថាប័នរដ្ឋនានាទាំងស្ថាប័នស៊ីវិល និងស្ថាប័នកងកម្លាំងប្រដាប់អាវុធចម្រុះ ព្រមទាំងសប្បុរសជននានា តែងបាននាំយកសម្ភារប្រើប្រាស់ និងថវិកាដោយផ្ទាល់មកផ្តល់ជូនអ្នកជំងឺខ្វះខាត ឬជួបការលំបាក ដែលសម្រាកព្យាបាលនៅមន្ទីរពេទ្យបង្អែកខេត្តព្រះសីហនុ ជាបន្តបន្ទាប់៖ ។ ទាក់ទិនទិវាមាតា ទារក និងកុមារនេះដែរ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល កាលពីថ្ងៃច័ន្ទ ទី២០ ខែកុម្ភៈ បានរំឭកដល់មន្ត្រីសុខាភិបាលក្រោមឱវាទទាំងអស់ ឲ្យបន្តពង្រឹងសកម្មភាពការងាររបស់ខ្លួនឲ្យបានខ្លាំងក្លាបន្ថែមទៀត ពិសេសទាក់ទងបញ្ហាសុខភាពមាតា និងទារក ធ្វើយ៉ាងណាឲ្យសាធារណជនមានទំនុកចិត្ត។ ជាងនេះ លោក ម៉ម ប៊ុនហេង ក៏បានណែនាំដល់មន្ត្រីសុខាភិបាល ត្រូវរួមសហការគ្នាដើម្បីឈានដល់កាត់បន្ថយអត្រាមរណៈមាតា និងទារក ជាពិសេសត្រូវជួយផ្សព្វផ្សាយឲ្យប្រជាពលរដ្ឋយល់ដឹងអំពីការថែរក្សាសុខភាពឲ្យបានជាប្រចាំ។ ពោលគឺមាតាគ្រប់រូប ត្រូវមានភារកិច្ច ឬតួនាទីមើលថែទាំកូនៗដោយត្រូវទៅពិនិត្យផ្ទៃពោះឲ្យបានទៀងទាត់មុនការសម្រាល ហើយការសម្រាលកូនត្រូវទៅសម្រាលនៅមណ្ឌលសុខភាព ឬមន្ទីរពេទ្យដែលមានឆ្មបជំនាញ និងត្រូវចាក់ថ្នាំបង្ការទាំងមាតា និងទារក ក្រោយពេលសម្រាលកូនខ្ចី និងត្រូវបំបៅទឹកដោះកូនឲ្យបាន ៦ខែ។ លោក ម៉ម ប៊ុនហេង សង្កត់ធ្ងន់ថា វិធីថែរក្សាសុខភាពមាតានេះ គឺទាមទារឲ្យប្រជាពលរដ្ឋ ពិសេសស្ត្រីជាមាតាគ្រប់រូប ត្រូវអនុវត្តតាមការណែនាំរបស់មន្ត្រីសុខាភិបាលឲ្យមានប្រសិទ្ធភាព៕
|
2017-02-21T16:30:00+07:00
|
rfa.org
|
https://www.rfa.org/khmer/news/health/pregnancy-02212017041427.html
|
e1bcfd50-c63e-4b8d-a00b-372d2ff32c54
|
លោកស្រីអធិការបតីអាល្លឺម៉ង់ លុបចោលដំណើរទស្សនកិច្ច ទៅកាន់អាល់ហ្សេរី ដោយសារប្រធានាធិបតីអាល់ហេ្សរី មានជំងឺ
|
លោកស្រីអធិការបតីអាល្លឺម៉ង់ Angela Merkel បានលុបចោលគម្រោងដំណើរទស្សនកិច្ច ទៅកាន់ប្រទេសអាល់ហ្សេរី នៅថ្ងៃចន្ទម្សិលមិញនេះ ដោយសារតែប្រធានាធិបតីអាល់ហ្សេរី លោក Abdelaziz Bouteflika មិនអាចធ្វើជំនួបជាមួយបាន ដោយសារតែលោកមានជំងឺរលាកទងសួត។ នេះបើតាមរបាយការណ៍ ពីការិយាល័យប្រធានាធិបតីអាល់ហ្សេរី ចុះផ្សាយដោយសារព័ត៌មាន Channel News Asia នៅយប់ថ្ងៃទី២០ ខែកុម្ភៈ ឆ្នាំ២០១៧នេះ។ លោកស្រី Merkel គ្រោងនឹងទស្សនកិច្ចទៅកាន់អាល់ហ្សេរី នៅថ្ងៃចន្ទដោយវាគឺជាផ្នែកមួយ នៃដំណើរទស្សនកិច្ច ទៅកាន់តំបន់អាហ្វ្រិកខាងជើង របស់លោកស្រី។ នេះបើតាមរបាយការណ៍ ពីការិយាល័យប្រធានាធិបតី។ លោក Bouteflika ប្រធានាធិបតីអាល់ហ្សេរី បានកើតជំងឺដាច់សរសៃឈាមក្នុងខួរក្បាលនៅក្នុងឆ្នាំ២០១៣ ហើយបច្ចុប្បន្ននេះកម្របង្ហាញខ្លួន នៅទីសាធារណៈណាស់ភាគច្រើនបង្ហាញខ្លួន តាមរយៈប្រព័ន្ធផ្សព្វផ្សាយរដ្ឋ ក្នុងជំនួបជាមួយប្រតិភូ ដែលមកបំពេញទស្សនកិច្ច៕
|
2017-02-21T15:20:00+07:00
|
freshnewsasia.com
|
https://m.freshnewsasia.com/index.php/en/internationalnews/47649-2017-02-21-01-20-03.html
|
2419a4b1-82ae-4392-980d-5efe96767153
|
ក្រសួងសុខាភិបាល បង្កើនការយកចិត្តទុកដាក់ខ្លាំង លើជំងឺមហារីករោគស្ត្រី ក្រោមជំនួយបច្ចេកទេសពីជប៉ុន
|
ជំងឺមហារីករោគស្ត្រី ជំងឺមហារីមាត់ស្បូន រួមទាំងការថែទាំស្រ្តីមានផ្ទៃពោះ សព្វថ្ងៃនេះ កំពុងតែដើរតួជួរមុខគេ នៅកម្ពុជា ដែលក្រសួងសុខាភិបាល កំពុងធ្វើការយកចិត្តទុកដាក់យ៉ាងខ្លាំងបំផុត។ លោក គង់ សន្យា អគ្គនាយករងមន្ទីរពេទ្យកាល់ម៉ែត បានដឹងថា នៅក្នុងសិក្ខាសាលាស្តីពី ថ្មីៗលើសពីវេជ្ជសាស្រ្តមូលដ្ឋានទស្សនវិស័យឯកទេសសម្ភព និងវេជ្ជសាស្រ្តនៃការជួសជុល បង្កើតកោសិកាថ្មី ដែលបានរៀបចំឡើង ដោយសាកលវិទ្យាល័យ Nagoya ប្រទេសជប៉ុន និងមន្ទីរពេទ្យកាល់ម៉ែត នៅព្រឹកថ្ងៃទី២០ ខែកុម្ភៈ ឆ្នាំ២០១៧នេះ។ លោកអគ្គនាយករងបានបន្តថា សិក្ខាសាលានេះ ផ្តោតសំខាន់លើការបណ្តុះបណ្តាលពីប្រព័ន្ធគ្រប់គ្រង ព្យាបាលផ្នែកសម្ភព និងរោគស្រ្តី ការថែទាំសម្រាប់ស្រ្តីមានផ្ទៃពោះ ចាប់តាំងពេលមុនបង្កកំណើត និងក្រោយពេលប្រសូតបុត្រ រួមបន្តមើលថែទាំការលូតលាស់របស់ទារក រហូតដល់ធំពេញវ័យ។ ការព្យាបាលជំងឺមហារីករោគស្រ្តី ដែលជាបទពិសោធន៍ថ្មីបន្ថែមទៀត សម្រាប់មន្ទីរពេទ្យ និងក្រសួងសុខាភិបាល នៃប្រទេសទាំងពីរ ជប៉ុន-កម្ពុជា ពិសេសជាអត្ថប្រយោជន៍ដ៏ធំធេង សម្រាប់អ្នកជំងឺដែលមកទទួលយកសេវាថែទាំព្យាបាល ទាក់ទងនឹងជំនាញនេះ។ លោកបន្តថា ប្រធានបទនៃសិក្ខាសាលានេះ ត្រូវបានជ្រើសរើសដែលស្របគ្នាទៅនឹងការយកចិត្តទុកដាក់ នៃការថែទាំសុខភាព នាពេលបច្ចុប្បន្ន ដែលប្រទេសទាំងពីរ កំពុងប្រឈមមុខនឹងការការពារ ការត្រួតពិនិត្យ និងការព្យាបាលជំងឺ ដោយកម្រិតបច្ចេកទេសជំនាញ កាន់តែទំនើបឈានមុខ ក្នុងប្រព័ន្ធនៃការគ្រប់គ្រង ព្យាបាលផ្នែកសម្ភព និងរោគស្រ្តី។ ដោយសារតែវិទ្យាសាស្រ្តកាន់តែរីកចម្រើន ការផលិតឧបករណ៍កាន់ទំនើប ដែលទាមទារឲ្យវេជ្ជបណ្ឌិតទាំងឡាយ ត្រូវអភិវឌ្ឍន៍បន្ថែមទាំងចំណេះដឹង និងបច្ចេកទេសវិទ្យាថ្មី ដើម្បីដើរទាន់ការរីកចម្រើន។ លោក គង់ សន្យា បានបញ្ជាក់ថា តួនាទីជាវេទិការគំរូ សម្រាប់កិច្ចសហប្រតិបត្តិការរវាងប្រទេសទាំងពីរ ដែលនឹងនាំឲ្យមានការកែលម្អ ក្នុងប្រព័ន្ធគ្រប់គ្រង ការព្យាបាលជំងឺមហារីក រោគស្រ្តី ដើម្បីផ្លាស់ប្តូរបទពិសោធន៍ ក្នុងចំណោមគ្រូពេទ្យឯកទេសកម្ពុជា និងជប៉ុន ដែលមានតម្លៃធំធេង ជួយដល់វិស័យសុខមាលភាព នៅកម្ពុជា ពិសេសជួយដល់វេជ្ជបណ្ឌិតឯកទេស កាន់តែមានជំនឿជាក់ ក្នុងការពិនិត្យព្យាបាលជំងឺ ប្រកបដោយគុណភាពខ្ពស់៕
|
2017-02-21T02:03:00+07:00
|
freshnewsasia.com
|
https://m.freshnewsasia.com/index.php/en/localnews/47628-2017-02-20-12-03-54.html
|
a8b1a50f-5219-41fd-a528-4c65e5c81a44
|
បងប្អូនដែលមានជំងឺភ្នែកឡើងបាយ អាចអញ្ជើញទៅពិនិត្យ និងព្យាបាលដោយឥតគិតថ្លៃ នៅមន្ទីរពេទ្យរុស្ស៉ី ចាប់ពីថ្ងៃនេះ ដល់ថ្ងៃទី២៥ ខែកុម្ភៈ !
|
មន្ទីរពេទ្យមិត្តភាពខ្មែរ-សូវៀត ឬពេទ្យរុស្ស៉ី បានប្រកាសថា ខ្លួនមានរៀបចំការពិនិត្យ ព្យាបាល និងវះកាត់ជំងឺភ្នែកឡើងបាយ ដោយឥតគិតថ្លៃ ដែលមានរយៈពេល៥ថ្ងៃ គឺចាប់ពីថ្ងៃទី២០-២៥ ខែកុម្ភៈ ឆ្នាំ២០១៧ ដូច្នេះបងប្អូនដែលមានបញ្ហាភ្នែកឡើងបាយ អាចទៅទទួលការព្យាបាលបាន៕
|
2017-02-20T14:23:00+07:00
|
freshnewsasia.com
|
https://m.freshnewsasia.com/index.php/en/47549-2017-02-20-00-23-22.html
|
c4d70e78-dacd-417e-abc6-a98c25f20e91
|
អាជ្ញាធរបង្ក្រាបបទល្មើសគ្រឿងញៀនបានជិត២ពាន់ករណីក្នុងយុទ្ធនាការជិត២ខែ
|
មន្ត្រីរដ្ឋាភិបាល ឲ្យដឹងថា យុទ្ធនាការប្រយុទ្ធប្រឆាំងគ្រឿងញៀនរយៈពេលជិត ២ខែនេះ សមត្ថកិច្ចបង្ក្រាបបទល្មើសគ្រឿងញៀនបានចំនួនជិត ២ពាន់ករណី និងឃាត់ខ្លួនជនសង្ស័យក្នុងករណីគ្រឿងញៀននេះបានជាង ៤ពាន់នាក់។ អគ្គលេខាធិការនៃអាជ្ញាធរជាតិប្រយុទ្ធប្រឆាំងគ្រឿងញៀន លោក មាស វីរិទ្ធ បញ្ជាក់ឲ្យដឹងនៅរសៀលថ្ងៃទី១៩ កុម្ភៈ ថា ចំនួនជនសង្ស័យក្នុងបទល្មើសគ្រឿងញៀនដែលអាជ្ញាធរបង្ក្រាបបានរហូតមកដល់ពេលនេះ បានកើនឡើងជាង ៤ពាន់នាក់៖ . . ។ លោកមានប្រសាសន៍បន្តថា ករណីបង្ក្រាបគ្រឿងញៀនក្នុងខែកុម្ភៈ នេះ មានចំនួនប្រហាក់ប្រហែលគ្នា ប្រៀបធៀបទៅនឹងចំនួនបង្ក្រាបបានក្នុងរយៈពេល ២សប្ដាហ៍ដូចគ្នា កាលពីខែមករា។ កាលពីក្នុងរយៈពេល ២សប្ដាហ៍ដំបូងក្នុងខែមករា សមត្ថកិច្ចបង្ក្រាបបទល្មើសគ្រឿងញៀនបានចំនួនជាង ៥០០ករណី ហើយឃាត់ខ្លួនជនសង្ស័យបានជាង ១ពាន់នាក់។ នៅក្នុងឆ្នាំនេះ រាជរដ្ឋាភិបាលបានចាប់ផ្ដើមធ្វើយុទ្ធនាការក្ដៅប្រយុទ្ធប្រឆាំងគ្រឿងញៀនរយៈពេល ៦ខែ គឺចាប់ពីខែមករា ដល់ខែមិថុនា នៅទូទាំងប្រទេស។ បទល្មើសគ្រឿងញៀនដែលអាជ្ញាធរបង្ក្រាបបាននៅពេលធ្វើយុទ្ធនាការនេះ នៅមិនទាន់ជួបប្រទះការជួញដូរទ្រង់ទ្រាយធំនៅឡើយទេ។ លោក មាស វីរិទ្ធ មានប្រសាសន៍ថា អ្វីដែលអាជ្ញាធរបង្ក្រាបបានពេលនេះ គឺបណ្ដាញប្រើប្រាស់ និងជួញដូរកម្រិតទី៣៖ ការបង្ក្រាបករណីជួញដូរគ្រឿងញៀន និងឃាត់ខ្លួនជនសង្ស័យបានរាប់ពាន់នាក់ បានបង្កឲ្យផ្នែកគ្រប់គ្រងពន្ធនាគាររបស់ក្រសួងមហាផ្ទៃ ព្រួយបារម្ភពីការចាល់ចង្អៀតអ្នកជាប់ឃុំក្នុងពន្ធនាគារ។ កាលពីពាក់កណ្ដាលខែមករា អ្នកនាំពាក្យអគ្គនាយកដ្ឋានពន្ធនាគារនៃក្រសួងមហាផ្ទៃ លោក នុត សាវនា ថាការដោះស្រាយបន្ទាន់របស់ខាងលោក គឺរកពន្ធនាគារផ្សេងៗសម្រាប់ដាក់អ្នកទាំងនេះ៖ « » តួលេខអ្នកកំពុងជាប់ឃុំឃាំងក្នុងពន្ធនាគារនៅទូទាំងប្រទេស មានប្រហែល ២ម៉ឺន ២ពាន់នាក់ ដែលក្នុងចំនួននេះ គឺមានជាង ៤០ភាគរយ ជាអ្នកជាប់ឃុំពាក់ព័ន្ធនឹងបទល្មើសគ្រឿងញៀន។ រដ្ឋាភិបាលគ្រោងសង់មជ្ឈមណ្ឌលបណ្ដុះបណ្ដាលវិជ្ជាជីវៈថ្នាក់ជាតិមួយកន្លែងនៅលើផ្ទៃដីទំហំ ២០ហិកតារ នៅខេត្តព្រះសីហនុ ដើម្បីផ្ដល់ការព្យាបាល និងបណ្ដុះបណ្ដាលវិជ្ជាជីវៈសម្រាប់អ្នកញៀនគ្រឿងញៀន ប៉ុន្តែនៅខ្វះថវិកា។ អគ្គលេខាធិការនៃអាជ្ញាធរជាតិប្រយុទ្ធប្រឆាំងគ្រឿងញៀន លោក មាស វីរិទ្ធ ថ្លែងថា រដ្ឋាភិបាលកំពុងជួសជុលកន្លែងស្ដារនីតិសម្បទាអ្នកញៀនគ្រឿងញៀនមួយកន្លែងនៅសង្កាត់ក្រាំងធ្នង់ ខណ្ឌសែនសុខ រាជធានីភ្នំពេញ៖ លោកបញ្ជាក់ថា ចំនួនមណ្ឌលព្យាបាល និងស្ដារនីតិសម្បទាអ្នកញៀនគ្រឿងញៀននៅទូទាំងប្រទេសពេលនេះ មានចំនួន ១០កន្លែង។ ក្រៅពីនេះ មានមណ្ឌលសុខភាព និងមន្ទីរបង្អែកចំនួន ២៦៨កន្លែង ដែលទទួលព្យាបាលអ្នកញៀនគ្រឿងញៀន៕
|
2017-02-19T20:55:00+07:00
|
rfa.org
|
https://www.rfa.org/khmer/news/health/Drug-crackdown-02192017084819.html
|
e6f51302-6cf7-42f7-bbb0-e5e6bc85f619
|
ក្រុមគ្រូពេទ្យស្ម័គ្រចិត្តយុវជនសម្តេចតេជោ ចុះពិនិត្យ និងព្យាបាល ជំងឺឥតគិតថ្លៃ ជូនពលរដ្ឋជាងជិត៤ពាន់នាក់ នៅខេត្តកំពង់ស្ពឺ
|
ប្រជាពលរដ្ឋនៅខេត្តកំពង់ស្ពឺ ចំនួន៣,៦៦០នាក់ បានទទួលសេវាពិនិត្យ និងព្យាបាលជំងឺដោយឥតគិតថ្លៃពី សំណាក់សមាគមគ្រូពេទ្យស្ម័គ្រចិត្តយុវជនសម្តេចតេជោ នៅព្រឹកថ្ងៃទី១៨ ខែកុម្ភៈ ឆ្នាំ២០១៧។ សកម្មភាពមនុស្សធម៌នេះ ដឹកនាំដោយ លោកវេជ្ជបណ្ឌិត ស៊ូ ស៊ីផាណា ប្រធានប្រតិបត្តិ តំណាងលោក ហ៊ុន ម៉ាណែត ប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្តយុវជនសម្តេចតេជោ លោក វ៉ឺ សំណាង អភិបាលខេត្ត និងមានការចូលរួមពីអាជ្ញាធរ ខេត្ត ស្រុក ក្រុមការរងារសមាគមគ្រូពេទ្យស្ម័គ្រចិត្តយុវជនសម្តេចតេជោ ក្រុមហ៊ុន យុវជន និងប្រជាពលរដ្ឋជាច្រើននាក់។ លោកវេជ្ជបណ្ឌិត ស៊ូ ស៊ីផាណា បានលើកឡើងថា ការចុះព្យាបាលជូនប្រជាពលរដ្ឋដោយឥតគិតថ្លៃ របស់សមាគមគ្រូពេទ្យស្ម័គ្រចិត្តយុវជនសម្តេចតេជោ នាពេលនេះ គឺជាការយកចិត្តទុកដាក់ពីសំណាក់រាជរដ្ឋាភិបាល ដែលមានសម្តេចតេជោ ហ៊ុនសែន នាយករដ្ឋមន្ដ្រីនៃកម្ពុជា ដែលតែងតែយកចិត្តទុកដាក់ គិតគូរពីសុខទុក្ខ និងជីវភាពរស់នៅរបស់ប្រជាពលរដ្ឋ និងបានស្នើឲ្យ សមាគមបានចុះធ្វើសកម្មភាពពិនិត្យ និងព្យាបាលជំងឺ ដោយឥតគិតថ្លៃជូនប្រជាពលរដ្ឋនៅតាមបណ្តាខេត្តនានា នៅទូទាំងប្រទេស។ លោកបញ្ជាក់ថា គិតមកដល់ពេលនេះ សមាគមគ្រូពេទ្យស្ម័គ្រចិត្តយុវជនសម្តេចតេជោ បានព្យាបាលជំងឺ ជូនប្រជាពលរដ្ឋទាំង២៥រាជធានី-ខេត្ត សរុបជាង១៧ម៉ឺននាក់។ ជាមួយគ្នានោះ លោក វីុ សំណាង ក្នុងនាមអជ្ញាធរខេត្ត និងប្រជាពលរដ្ឋ មានសេចក្តីសោមមនស្សរីករាយ ដែលសមាគមគ្រូពេទ្យស្ម័គ្រចិត្តយុវជនសម្តេចតេជោ បានចុះពិនិត្យ និងព្យាបាលជំងឺ ដោយឥតគិតថ្លៃនៅក្នុង ស្រុកគងពិសី នាពេលនេះ។ ជាមួយគ្នានោះ លោកក៏បានសូមថ្លែងអំណរគុណសកម្មភាពមនុស្សធម៌ សមាគមគ្រូពេទ្យស្ម័គ្រចិត្តយុវជនសម្តេចតេជោ និងផ្នែកពាក់ព័ន្ធទាំងអស់ ដែលបានចុះធ្វើសកម្មភាពពិនិត្យ-ព្យាបាលជំងឺ ដោយឥតគិតថ្លៃជូនប្រជាពលរដ្ឋ នៅក្នុងខេត្តកំពង់ស្ពឺនេះ។ ប្រជាពលរដ្ឋដែលបានទទួលសេវាពិនិត្យ និងព្យាបាលជំងឺដោយឥតគិតថ្លៃ បានបង្ហាញអារម្មណ៍រីករាយដែល សមាគមគ្រូពេទ្យស្ម័គ្រចិត្តយុវជនសម្តេចតេជោ បានចុះពិនិត្យនិងព្យាបាលជំងឺ ដោយឥតគិតថ្លៃ ដល់ភូមិ-ឃុំ គាត់ផ្ទាល់។ តាមរបាយការណ៍របស់គ្រូពេទ្យ បានឲ្យដឹងថា ការពិនិត្យ និងព្យាបាលជូន ប្រជាពលរដ្ឋឥតគិតថ្លៃនៅក្នុងខេត្តកកំពង់ស្ពឺ គឺបានពិនិត្យ ព្យាបាលជំងឺទូទៅបានចំនួន២,៧៤៤នាក់ ពិនិត្យនិងព្យាបាលត្រចៀក ច្រមុះ បំពង់-ក បានចំនួន៧៤នាក់, ពិនិត្យស្ត្រី ដែលមានផ្ទៃពោះ និងព្យាបាលរោគស្រ្តី បានចំនួន២២២នាក់, វះកាត់តូចបានចំនួន៤៤នាក់, ព្យាបាលជំងឺមាត់ធ្មេញបានចំនួន២២៤នាក់, ពិនិត្យភ្នែកបានចំនួន២១៥នាក់, បញ្ជូនអ្នកជំងឺមកព្យាបាលបន្តចំនួន១៤នាក់, ព្យាបាលឬសដូងបាតចំនួន៣០នាក់, អេកូបេះដូង៥នាក់, ចាក់សន្លាក់ចំនួន១៤នាក់ សរុបទាំងអស់ចំនួន៣៦៦០នាក់៕
|
2017-02-19T19:00:00+07:00
|
freshnewsasia.com
|
https://m.freshnewsasia.com/index.php/en/localnews/47513-2017-02-19-05-00-17.html
|
770a5a1a-9668-449a-80a8-609500fc13ba
|
ប្រជាពលរដ្ឋកោះឧកញ៉ាតីជាង១ពាន់នាក់ ទទួលបានការពិនិត្យ និងព្យាបាលជំងឺដោយឥតគិតថ្លៃ ពីក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៣០នាក់ នៅព្រឹកថ្ងៃអាទិត្យ ទី១៩ ខែកុម្ភៈ ឆ្នាំ២០១៧នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន១៩៩៥នាក់ ក្នុងនោះស្រ្ដីមានចំនួន១៣៩៦នាក់ ដោយមានការចែកនំបុ័ង និងទឹកសុទ្ធដល់ពួកគាត់ថែមទៀត ដែលរៀបចំឡើងនៅបរិវេណ សាលាបឋមសិក្សាក្បាលកោះ ឃុំកោះឧកញ៉ាតី ស្រុកខ្សាច់កណ្ដាល ខេត្តកណ្ដាល។ ការចុះពិនិត្យ និងព្យាបាលជំងឺ ជូនប្រជាពលរដ្ឋឃុំឧកញ៉ាតី របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៣០នាក់ ដឹកនាំដោយលោក លេង ផាលី ប្រធានក្រុមកាងារគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី និងមានការចូលរួមសហការពីលោក នួន ច័ន្ទរិទ្ធ តំណាង លោក គុណ ញឹម អនុប្រធានគណៈអចិន្ដ្រៃយ៍ គណៈពង្រឹងមូលដ្ឋានស្រុកខ្សាច់កណ្ដាល, លោក ជា វុធណា ប្រធានគណៈពង្រឹងឃុំកោះឧកញ៉ាតី, លោក គង់ សោភ័ណ្ឌ អភិបាលស្រុកខ្សាច់កណ្ដាល, ប្រធានមន្ទីរសុខាភិបាលខេត្តកណ្ដាល, ប្រធានការិយាល័យសុខាភិបាល ស្រុកប្រតិបត្តិខ្សាច់កណ្ដាល, លោក អុំ ចន ប្រធានក្រុមប្រឹក្សាស្រុកខ្សាច់កណ្ដាល, សហភាពសហព័ន្ធយុវជនកម្ពុជា ស្រុកខ្សាច់កណ្ដាល, សាខាសកម្មជនក្រុមការងារយុវជន គណបក្សរាជធានីភ្នំពេញ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ ជាមួយគ្នានោះ លោក លេង ផាលី បាននាំមកនូវការផ្តាំផ្ញើ សួរសុខទុក្ខ និងក្តីស្រឡាញ់ នឹករលឹកពីចម្ងាយរបស់លោក ហ៊ុន ម៉ានី ចំពោះ ពុក ម៉ែ ពូ មីង បងប្អូន ប្រុសស្រី ក្មួយៗ កុមារា កុមារី ទាំងអស់ ដោយសារលោកមានការមមាញឹក ជាប់កាតព្វកិច្ចបំពេញបេសកកម្ម ផ្សេងទៀត ទើបមិនមានវត្តមាននៅទីនេះ ប៉ុន្តែថ្ងៃណាមួយ លោក ហ៊ុន ម៉ានី នឹងចុះសួរសុខទុក្ខបងប្អូនដោយផ្ទាល់។ សូមបញ្ជាក់ថា រយៈពេល៥០ខែ ឈានចូលឆ្នាំទី៥ (២០១២-២០១៧) ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន១៥២១នាក់ ចុះពិនិត្យនិងព្យាលបាលជូនប្រជាពលរដ្ឋដោយ ឥតគិតថ្លៃបានចំនួន៦៥លើក ក្នុងនោះព្យាលបាលជូនប្រជាពលរដ្ឋបាន៧៣៨៧៥នាក់ ដោយចាប់ពីខែធ្នូ ឆ្នាំ២០១២ រហូតដល់ថ្ងៃទី១៩ ខែកុម្ភៈ ឆ្នាំ២០១៧៕
|
2017-02-19T16:05:00+07:00
|
freshnewsasia.com
|
https://m.freshnewsasia.com/index.php/en/localnews/47495-2017-02-19-02-05-25.html
|
cb36c654-2cd9-40b9-8d27-4d3780a4d5af
|
ក្រុមហ៊ុនកម្ពុជាតេលា និងដៃគូសហការចំនួន២ ចូលរួមរិច្ចាគឈាមដោយស្ម័គ្រចិត្ដ ដើម្បីជួយសង្គ្រោះអ្នកជំងឺ ដែលត្រូវការឈាម
|
ថ្នាក់ដឹកនាំ រួមទាំងបុគ្គលិករបស់ក្រុមហ៊ុនកម្ពុជាតេលា និងមហានគរ មីក្រូហិរញ្ញវត្ថុ ភីអីលស៊ី និង River palace នៅថ្ងៃទី១៨ ខែកុម្ភៈ ឆ្នាំ២០១៦នេះ បានចូលរួមយុទ្ធនាការបរិច្ចាគឈាម ដោយស្ម័គ្រចិត្ដ ដើម្បីជួយសង្គ្រោះជនរងគ្រោះ ព្រមទាំងអ្នកជំងឺដែលត្រូវការឈាមក្រោមប្រធានបទ ដែលប្រារព្ធធ្វើឡើងនៅទីស្នាក់ការ ការិយាល័យកណ្ដាល ក្រុមហ៊ុនកម្ពុជាតេលា។ អគ្គនាយករងក្រុមហ៊ុនកម្ពុជាតេលា លោក ងួន ឡេង បានថ្លែងថា ថ្ងៃនេះលោក និងបុគ្គលិកទាំងអស់ មានសេចក្ដីរីករាយយ៉ាងខ្លាំង ដែលបានចូលរួមក្នុងសកម្មភាពបរិច្ចាគឈាមដោយស្ម័គ្រចិត្ដ ជួយសង្គ្រោះជីវិតជនរងគ្រោះ និងអ្នកជំងឺ ជាមួយមជ្ឈមណ្ឌលជាតិផ្ដល់ឈាម ហើយនេះមិនមែនជាលើកទីមួយទេ ដែលក្រុមហ៊ុនរបស់លោក និងដៃគូសហការ បានចូលរួមបរិច្ចាគឈាមនោះ គឺច្រើនដងកន្លងមកហើយពិសេសកាលពីថ្ងៃទី២៧ ខែកុម្ភៈ ឆ្នាំមុន ទាំងថ្នាក់ដឹកនាំគ្រប់លំដាប់ថ្នាក់ និងបុគ្គលទាំងអស់បានចូលរួមបរិច្ចាគជាងច្រើនរកនាក់ផងដែរ។ លោកបន្ដថា ។ លោកបន្ថែមថា ។ ទន្ទឹមនឹងនោះ លោកវេជ្ជបណ្ឌិត ហុក គឹមចេង ប្រធានមជ្ឈមណ្ឌលជាតិផ្ដល់ឈាម បានលើកឡើងថា លោកមានការរីករាយយ៉ាងខ្លាំងនូវការចូលរួមបរិច្ចាគឈាមដោយស្ម័គ្រចិត្ដ ជួយសង្គ្រោះជនរងគ្រោះ ដែលត្រូវការឈាមជាចាំបាច់របស់ថ្នាក់ដឹកនាំ គ្រប់ជាន់ថ្នាក់រួមទាំងបុគ្គលិកនៃក្រុមហ៊ុនកម្ពុជាតេលា និងមហានគរ មីក្រូហិរញ្ញវត្ថុ ភីអីលស៊ីនិង River palace នៅថ្ងៃនេះ ។ លោកបន្ដថា ។ ជាងនេះទៅទៀត លោកវេជ្ជបណ្ឌិត ក៏បានអំពាវនាវ ទៅកាន់ប្រជាពលរដ្ឋខ្មែរទូទាំងប្រទេស មេត្ដាចូលរួមបរិច្ចាគឈាម ដើម្បីយកទៅជួយជនរងគ្រោះដែលត្រូវការឈាម ជាចាំបាច់ ហើយសកម្មភាពទាំងនេះ ពិតជាបានចូលរួមចំណែកយ៉ាងខ្លាំងលើការជួយសង្គ្រោះជីវិតមនុស្ស៕
|
2017-02-19T16:00:00+07:00
|
freshnewsasia.com
|
https://m.freshnewsasia.com/index.php/en/localnews/47458-2017-02-18-08-50-39.html
|
1ab377c1-7768-4537-a926-9295a315b262
|
ពលរដ្ឋក្មេងចាស់ជាង២០០នាក់ នៅស្រុកត្បែងមានជ័យ ទទួលបានសេវាព្យាបាលជំងឺដោយឥតគិតថ្លៃ ពីក្រុមគ្រូពេទ្យស្ម័គ្រចិត្តរបស់អាវុធហត្ថខេត្តព្រះវិហារ
|
ប្រជាពលរដ្ឋក្មេងចាស់ប្រមាណ ជាង២០០នាក់ រស់នៅភូមិបុស្សធំ ឃុំប្រមេរុ ស្រុកត្បែងមានជ័យ នៅថ្ងៃទី១៨ ខែកុម្ភៈ ឆ្នាំ២០១៧នេះ ទទួលបានសេវាព្យាបាលដោយឥតគិតថ្លៃ ពីក្រុមគ្រូពេទ្យស្ម័គ្រចិត្ត នៃបញ្ជាការដ្ឋានកងរាជអាវុធហត្ថខេត្តព្រះវិហារ យ៉ាងចិត្តទុកដាក់។ លោកវរសេនីយ៍ឯក ហែម ផល្លី មេបញ្ជាការរងកងរាជអាវុធហត្ថខេត្តព្រះវិហារ ដែលបានដឹកនាំកម្លាំងក្រុមគ្រូពេទ្យខាងលើ បានឲ្យដឹងថា ដោយមានការណែនាំពី លោកឧត្តមសេនីយ៍ត្រី កង សៅគុណ មេបញ្ជាការកងរាជអាវុធហត្ថខេត្តព្រះវិហារ ក្រុមគ្រូពេទ្យរបស់កងរាជអាវុធហត្ថខេត្ត ក៏បានចុះទៅពិនិត្យព្យាបាលជំងឺជូនប្រជាពលរដ្ឋ ដោយឥតគិតថ្លៃ។ លោកវរសេនីយ៍ឯក បានបន្តថា ការចុះព្យាបាលជូនប្រជាពលរដ្ឋនេះ ធ្វើឡើងនៅក្នុងភូមិបុស្សធំ ឃុំប្រមេរុ ស្រុកត្បែងមានជ័យ ដែលមានប្រជាពលរដ្ឋចាស់ក្មេងចូលរួមពិនិត្យសុខភាព និងព្យាបាលជំងឺ ជាង២០០នាក់។ លោកវរសេនីយ៍ឯក ហែម ផល្លី បានបន្ថែមថា «ភារកិច្ចរបស់កងរាជអាវុធហត្ថ មិនមែនមានភារកិច្ចត្រឹមតែរក្សាសន្តិសុខ បង្ក្រាបបទល្មើសនោះទេ តែថែមទាំងមានភារកិច្ចជាច្រើនទៀត ជាក់ស្តែងថ្ងៃនេះ កម្លាំងអាវុធហត្ថយើងបានចុះធ្វើការស្ម័គ្រចិត្ត ក្នុងនាមកិច្ចការមនុស្សធម៌ បម្រើប្រជាពលរដ្ឋ៕
|
2017-02-19T04:53:00+07:00
|
freshnewsasia.com
|
https://m.freshnewsasia.com/index.php/en/localnews/47480-2017-02-18-14-53-59.html
|
8eb6030a-76cd-4d2c-844a-71886f2cecfe
|
មន្ទីរពេទ្យរុស្ស៊ីពិនិត្យព្យាបាល និងវះកាត់ភ្នែកឡើងបាយដោយឥតគិតថ្លៃ
|
មន្ទីរពេទ្យមិត្តភាពខ្មែរ-សូវៀត ហៅមន្ទីរពេទ្យរុស្ស៊ី នឹងពិនិត្យ ព្យាបាល និងវះកាត់ភ្នែកឡើងបាយដោយឥតគិតថ្លៃ។ សេចក្ដីជូនដំណឹងរបស់មន្ទីរពេទ្យមិត្តភាពខ្មែរ-សូវៀត កាលពីថ្ងៃទី១៧ ខែ កុម្ភៈ អោយដឹងថា ផ្នែកចក្ខុរោគនៃមន្ទីរពេទ្យនេះនឹងរៀបចំអោយមានការពិនិត្យ ព្យាបាល និងវះកាត់ជំងឺភ្នែកឡើងបាយ ដោយឥតគិតថ្លៃក្នុងរយៈពេល៥ ថ្ងៃ។ កម្មវិធីនេះនឹងចាប់ផ្តើមពីថ្ងៃទី២០ ដល់ ២៤ ខែកុម្ភៈ៕
|
2017-02-18T19:38:00+07:00
|
rfa.org
|
https://www.rfa.org/khmer/news/health/eye-hospital-to-provide-free-eye-operating-02182017073826.html
|
b2432958-60f6-49ff-87c4-d994fec44dcf
|
ក្រុមហ៊ុនខ្មែរ ប៊ែវើរីជីស ឧបត្ថម្ភថវិការ ២៥,០០០ដុល្លារ ដល់លោក អេង ខេង ដែលជំងឺមហារីកមាត់ ចេញទៅវះកាត់នៅអូស្រ្តាលី
|
ក្រុមហ៊ុន ខ្មែរ ប៊ែវើរីជីស លីមីតធីត បានឧបត្ថម្ភទឹកប្រាក់២៥,០០០ដុល្លារ ទៅដល់លោក អេង ខេង ដើម្បីជាទៅវះកាត់ព្យាលបាលជំងឺមហារីកមាត់ នៅក្នុងប្រទេសអូស្រ្ដាលី តាមរយៈសមាគមចក្ខុកម្ពុជាអន្ដរជាតិ។ លោកវេជ្ជបណ្ឌិត ង៉ូវ ស្រ៊ុន ស្ថាបនិកសមាគមចក្ខុកម្ពុជាអន្តរជាតិបានឲ្យដឹងថា ដោយសារជំងឺមហារីកមាត់របស់លោក អេង ខេង មានលក្ខណៈធ្ងន់ធ្ងរ និងម្យ៉ាងមិនអាចរកវេជ្ជបណ្ឌិតជំនាញផ្នែកវះកាត់មហារីកបែបនេះ នៅក្នុងប្រទេសបាន ទើបចាំបាច់ត្រូវបញ្ជូនអ្នកជំងឺរូបនេះ ទៅធ្វើការវះកាត់នៅប្រទេសអូស្រ្តាលីផ្ទាល់តែម្ដង។ លោម អ៊ឹម សុធារិទ្ធ នាយកផ្នែកទំនាក់ទំនងនៃក្រុមហ៊ុន ខ្មែរ ប៊ែវើរីជីបានថ្លែង ។ សូមបញ្ជាក់ថា លោក អេង ខេង គឺជាប្រជាពលរដ្ឋក្រីក្រម្នាក់ ដែលរស់នៅភូមិខ្នុរដំបង ឃុំខ្នុរដំបង ស្រុកជើងព្រៃ ខេត្តកំពង់ចាម ដែលបានកើតជម្ងឺមហារីកមាត់នេះ ជាច្រើនឆ្នាំមកហើយ។ សម្រាប់ការទៅព្យាលបាលជំងឺលោកនឹងចាកចេញ ទៅកាន់ប្រទេសអូស្រ្ដាលី នៅថ្ងៃទី២៣ ខែកុម្ភៈ ឆ្នាំ២០១៧ ខាងមុខ ដោយមានបងប្អួនរួមដំណើរ ទៅមើលថែជំងឺគាត់ផងដែរ៕
|
2017-02-18T19:23:00+07:00
|
freshnewsasia.com
|
https://m.freshnewsasia.com/index.php/en/localnews/47438-2017-02-18-05-23-02.html
|
c48f135a-9b07-4367-8a19-19637b3d4c26
|
ពលរដ្ឋជិត៣ពាន់នាក់ នៅស្រុកគងពិសី ទទួលការពិនិត្យ ព្យាបាលជំងឺ ដោយមិនគិតថ្លៃពីគ្រូពេទ្យស្ម័គ្រចិត្តយុវជនសម្ដេចតេជោ
|
នៅព្រឹកថ្ងៃទី១៨ ខែកុម្ភៈ ឆ្នាំ២០១៧នេះ សមាគមគ្រូពេទ្យស្ម័គ្រចិត្តយុវជនសម្ដេចតេជោ ដែលដឹកនាំដោយ លោក វ៉ី សំណាង អភិបាលខេត្តកំពង់ស្ពឺ តំណាងលោក ហ៊ុន ម៉ាណែត ចុះពិនិត្យព្យាបាលជំងឺ ជូនប្រជាពលរដ្ឋប្រមាណ២,៥០០នាក់ ក្នុងស្រុកគងពិសី។ ប្រជាពលរដ្ឋទាំង២,៥០០នាក់នេះ មកពីឃុំចំនួន៦ ក្នុងស្រុកគងពិសី ហើយការពិនិត្យ ព្យាបាលនេះដែរ ត្រូវបានធ្វើឡើងនៅ សាលាបឋមសិក្សាជ្រៃហូព្នៅ និងមានការចូលរួមពីមន្ដ្រីពាក់ព័ន្ធជាច្រើនរូបទៀតផងដែរ៕
|
2017-02-18T18:02:00+07:00
|
freshnewsasia.com
|
https://m.freshnewsasia.com/index.php/en/localnews/47429-2017-02-18-04-02-53.html
|
Subsets and Splits
No community queries yet
The top public SQL queries from the community will appear here once available.